Абай атындағы Қазақ ұлттық педагогикалық университеті



ӘОЖ 373.3.09.12 (043)                                                    Қолжазба  құқығында






КАРАШЕВА ЖАНАР БЕРИКОВНА




[bookmark: _Hlk202024631]Болашақ мамандарды бастауыш сынып оқушыларының коммуникативтік дағдыларын қалыптастыруға даярлау
 



6D010200 - Бастауышта оқыту педагогикасы мен әдістемесі




Философия докторы (PhD) 
дәрежесін алу үшін дайындалған диссертация
                                                                                      



                                                                                                         Ғылыми жетекші
                                                                                                         п.ғ.д, проф.
                                                                                                         Амирова А. С.
                                                                                  
                        Шетелдік кеңесші
                                                                                                         проф. Али Балджы                                                                                                                                                                    
                                                                                  

        
Қазақстан Республикасы
Алматы, 2026
МАЗМҰНЫ

	НОРМАТИВТІК СІЛТЕМЕЛЕР
	3

	АНЫҚТАМАЛАР
	4

	БЕЛГІЛЕУЛЕР МЕН ҚЫСҚАРТУЛАР
	6

	КІРІСПЕ
	7

	1 БОЛАШАҚ МАМАНДАРДЫ БАСТАУЫШ СЫНЫП ОҚУШЫЛАРЫНЫҢ КОММУНИКАТИВТІК ДАҒДЫЛАРЫН ҚАЛЫПТАСТЫРУҒА ДАЯРЛАУДЫҢ ТЕОРИЯЛЫҚ НЕГІЗДЕРІ
	

16

	1.1  Болашақ мамандарды бастауыш сынып оқушыларының коммуникативтік дағдыларын қалыптастыруға даярлау мәселесінің  ғылыми-теориялық еңбектерде зерделенуі
	

16

	1.2  «Коммуникативтік», «дағды», «коммуникативтік дағды» ұғымдарының мәні мен сипаты
	
32

	1.3 Болашақ мамандарды бастауыш сынып оқушыларының коммуникативтік дағдыларын қалыптастырудың ерекшеліктері
	
48

	2  БОЛАШАҚ МАМАНДАРДЫ БАСТАУЫШ СЫНЫП ОҚУШЫЛАРЫНЫҢ КОММУНИКАТИВТІК ДАҒДЫЛАРЫН ҚАЛЫПТАСТЫРУДЫ МОДЕЛЬДЕУ
	

60

	2.1 Болашақ мамандарды бастауыш сынып оқушыларының коммуникативтік дағдыларын қалыптастыру әдіснамасы
	
60

	2.2 Болашақ мамандарды бастауыш сынып оқушыларының коммуникативтік дағдыларын қалыптастырудың мүмкіндіктері
	
74

	2.3 Болашақ мамандарды бастауыш сынып оқушыларының коммуникативтік дағдыларын қалыптастырудың құрылымдық-мазмұндық моделі
	

94

	3  ТӘЖIPИБEЛIК - ЭКСПЕРИМЕНТ ЖӘНЕ ОНЫҢ НӘТИЖЕЛЕРІ
	
104

	3.1 Болашақ мамандарды бастауыш сынып оқушыларының коммуникативтік дағдыларын қалыптастыру диагностикасы
	
104

	3.2  Болашақ мамандарды бастауыш сынып оқушыларының коммуникативтік дағдыларын қалыптастырудың әдістемесі
	
121

	3.3 Тәжірибелік-эксперимент жұмысы және оның нәтижелері
	155

	ҚОРЫТЫНДЫ
	167

	ПАЙДАЛАНЫЛҒАН ӘДЕБИЕТТЕР ТІЗІМІ
	170

	ҚОСЫМШАЛАР
	181

	
	

	
	

	
	

	
	




НОРМАТИВТІК СІЛТЕМЕЛЕР

Бұл диссертациялық жұмыста келесі нормативтік құжаттарға сілтемелер пайданылған:
Қазақстан Республикасының «Білім туралы» Заңы. 27.07.2007ж., №319-III ҚРЗ. Астана. Ақорда.
Қазақстан Республикасында жоғары білімді және ғылымды дамытудың 2023 – 2029 жылдарға арналған тұжырымдамасы 2023 жылғы 28 наурыздағы № 248 қаулысы.
[bookmark: _Hlk219903925]Білім берудің барлық деңгейінің мемлекеттік жалпыға міндетті білім беру стандарттары. Қазақстан Республикасы Білім және ғылым министрінің 2018 жылғы 31 қазандағы № 604 бұйрығы.
ҚР МЖМБС 31-10-2018 «5B010200 – Бастауышта оқыту педагогикасы мен әдістемесі» мамандығы ҚР МЖМБС. Астана, 2018
"Мектепке дейінгі тәрбие мен оқытудың, бастауыш, негізгі орта, жалпы орта, техникалық және кәсіптік, орта білімнен кейінгі білім берудің мемлекеттік жалпыға міндетті стандарттары. Қазақстан Республикасы Оқу-ағарту министрінің 2025 жылғы 23 қаңтардағы № 12 бұйрығы
Қазақстан Республикасы Ұлттық кәсіпкерлер палатасы басқармасының «Атамекен» Басқарма төрағасының «Кәсіби стандартты бекіту туралы» 2017 жылғы 8 маусымдағы №133 бұйрығы.
Педагог мәртебесі туралы Қазақстан Республикасының Заңы 2019 жылғы 27 желтоқсандағы № 293-VІ ҚРЗ.

















АНЫҚТАМАЛАР

Бұл диссертациялық жұмыста келесі анықтамаларға сәйкес терминдер қолданылды:
Коммуникация – адамдар арасындағы ақпарат алмасу, ой, пікір, сезім білдіру үдерісі.
Коммуникативтік дағды – тұлғаның ауызша және жазбаша тілде өз ойын сауатты, жүйелі жеткізе алу, тыңдай білу және қарым-қатынас орната алу қабілеті.
Коммуникативтік құзыреттілік – білім алушының түрлі әлеуметтік және оқу жағдаяттарында тілдік құралдарды орынды әрі тиімді қолдана білу қабілеті.
Бастауыш сынып оқушылары — білім беру жүйесінің алғашқы кезеңінде (1-4 сыныптар) оқитын балалар, олардың жас ерекшелігі 6-10 жас аралығында болады.
Болашақ мамандар — педагогикалық, әлеуметтік, экономикалық және басқа да салаларда қызмет ететін, кәсіби білім мен дағдыларға ие болуға дайындық жасаған тұлғалар. Олар оқу орнында алған білімдерін практикада қолдануға дайын.
Қарым-қатынас дағдылары — адамның өз ойын, сезімін, қажеттіліктерін, пікірін басқаларға түсінікті, сауатты және тиімді түрде жеткізе білу қабілеті. Бұл дағдылар әдетте сөзбен, дене тілімен, бет-әлпет арқылы жүзеге асады.
Тілдік қатысым – тіл арқылы жүзеге асатын өзара әрекет, сөйлесім әрекетінің жиынтығы.
Сөйлесім әрекеті – тыңдалым, айтылым, оқылым, жазылым әрекеттерінің бірлігі.
Айтылым – білім алушының ойын ауызша түрде жеткізу дағдысы.
Тыңдалым – тыңдау арқылы ақпаратты қабылдау және түсіну әрекеті.
Оқылым – жазбаша мәтінді оқу, түсіну және мазмұнын меңгеру әрекеті.
Жазылым – ойды жазбаша түрде сауатты жеткізу дағдысы.
Әдептілік — адамдармен қарым-қатынаста белгілі бір мәдениеттілік, сыйластық, қарапайымдылық пен тұжырымдама. Әдептілік қарым-қатынас барысында жағымды әсер қалдырып, түсіністік пен ынтымақтастықты нығайтады.
Педагогикалық қарым-қатынас — мұғалім мен оқушы, оқушы мен оқушы арасындағы өзара түсіністікке негізделген, білім мен тәрбие процесін қолдау үшін жасалатын байланыс.
Эмоционалдық интеллект — адамның өз эмоцияларын түсіну, оларды басқару, басқа адамдардың эмоцияларын анықтау және олармен сәйкес әрекет ету қабілеті.
Когнитивтік даму — баланың ойлау қабілеті мен санасын дамыту процесі. Бұл процесс баланың білімді игеруіне, жаңа ақпаратты түсінуіне және оны өмірде қолдануына әсер етеді.
Әлеуметтік дағдылар — қоғамда өмір сүріп, басқа адамдармен өзара әрекеттесу кезінде қажетті болатын дағдылар. Бұл дағдыларға адамдармен жақсы қарым-қатынас орнату, жанашырлық таныту, конфликтті шешу қабілеттері кіреді.
Педагогикалық әдіс-тәсілдер — оқыту мен тәрбиелеу процесінде мұғалімдер қолданатын түрлі құралдар мен тәсілдер. Олар оқушылардың білімін тереңдетуге, тұлғалық дамуына және қарым-қатынас мәдениетінің қалыптасуына бағытталған.
Педагогикалық даярлық — болашақ мамандарды педагогикалық қызметке әзірлеу процесі, оның ішінде оқушылардың жеке тұлғалық және әлеуметтік дағдыларын дамытуға арналған дағдыларды игеру кіреді. Мұнда басты назар қарым-қатынас мәдениетін қалыптастыруға, балалармен дұрыс әрі тиімді әрекет етуге бағытталған дайындықтарға қойылады.
Жеке тұлғаға бағытталған педагогика — оқушының жеке қасиеттері мен мүмкіндіктерін ескере отырып, оқу мен тәрбие процесін ұйымдастыру тәсілі. Бұл тәсіл оқушылардың қарым-қатынас мәдениетін қалыптастыру үшін маңызды, себебі әр оқушының өз даму деңгейі мен ерекшеліктерін ескеру қажет.
Педагогикалық қарым-қатынас әдістері — мұғалімдер мен оқушылар арасында қарым-қатынас орнату, білім беру және тәрбие үдерісін тиімді басқару үшін қолданылатын құралдар мен тәсілдер. Мұндай әдістер оқушылардың эмпатия, тыңдау және сөйлеу дағдыларын дамытуға ықпал етеді.
Қарым-қатынас деңгейлері — бұл адамдар арасындағы байланыс жасаудың түрлі формадағы кезеңдері. Қарым-қатынас жеке, топтық немесе қоғамдық болуы мүмкін, ол оқушылардың өзара әрекеттесуіне және бірлескен жұмыс жасауына әсер етеді.
Эмоционалдық-әлеуметтік даму — оқушылардың эмоциялар мен қарым-қатынас негізіндегі әлеуметтік дағдыларын қалыптастыру процесі. Бұл процесс оқушының өз эмоцияларын түсіну, басқару және басқалармен дұрыс қарым-қатынас орнату қабілетін дамытуға бағытталған.













БЕЛГІЛЕУЛЕР МЕН ҚЫСҚАРТУЛАР

ҚР - Қазақстан Республикасы
ҚР МЖМБС - Қазақстан Республикасының мемлекеттік жалпыға міндетті білім беру стандарты
ЖОО - жоғары оқу орны
БОПӘ - бастауышта оқыту педагогикасы мен әдістемесі
ЭТ - эксперименттік топ
БТ - бақылау тобы
М – модельдеу
Ж – жоспарлау
ОӘК - оқу-әдістемелік кешен
СӨЖ - студенттің өзіндік жұмысы
ЖК -	жалпы көрсеткіш































КІРІСПЕ

Зерттеудің көкейкестілігі. ХХІ ғасырда бәсекеге қабілетті маман даярлауды талап етуі заңды құбылыс. Қазақстан Республикасы әлеуметтік дамытудың 2030 жылға дейінгі жалпыұлттық тұжырымдамасында: жоғары оқу орындарын бітірушілердің дайындық деңгейіне қойылатын талаптар түрінде белгіленген қоғамымыздың жаңа әлеуметтік тапсырыстары, оқыту бағдарламаларын өзгертуді, сондай-ақ студенттердің алатын білім сапасын көтеріп, бүгінгі күнге сай кәсіптік дағдыларды игеруге бағытталған оқытудың жаңа технологияларын енгізуді көздейді – деп көрсетілген [1].
Мемлекетіміздің білім беру стратегиясының мақсаты – дайын күйде берілген білімді, дағдыларды меңгеріп қана қоймай, өзекті мәселені көре білетін, ұшқыр ойлы, ізденімпаз, білімі мен біліктерін өмірдегі өзгермелі жағдайда оңтайлы пайдалана алатын, сонымен қатар, өзін өзі басқара алатын, танымдық қабілеті жоғары тұлға қалыптастыру болып табылады.
Қазақстан Республикасындағы тіл саясатын дамытудың 2023-2029 жылдарға арналған тұжырымдамасында: білім алушылар тілдік заңдылықтар негізінде қазақ тілін біле отырып, өмірлік қажеттіліктердегі коммуникативтік іс-әрекет түрінде қазақ тілін сауатты қолдану дағдыларын меңгереді. Сондықтан мемлекеттік тілде мамандар даярлаудың сапасын арттыру – оқулықтардың сапасын арттыруға тікелей байланысты болып келеді, - деп көрсетілген [2]. Бұдан шығатын қорытынды елімізде болашақ мамандарды қазақ тілінде даярлауға басымдық беріліп отырғанын көреміз. Біздің зерттеу тақырыбымыз болашақ бастауыш сынып мамандарын даярлау болғандықтан қоғамдық сұранысқа орай аталған мамандық бойынша оқып жатқан студенттердің де коммуникативтік дағдыларды өздерінің жетік меңгеріп,  мектеп тәжірибесінде сауатты жүзеге асыруы, кәсіби құзыреттілігінің бір бағыты коммуникативтік оның сапалы даярлығының кепілі,- деп түсінеміз.
Педагогикалық сөздікте: алғашқы саналы орындауды қажет ететін әрекеттің жаттыға беру нәтижесінде автоматты қалыптасуы. Дағдыға айналған қимылдар санадан тыс болмайды. Ол – мидың қызметі. Дағды әрекет өнімділігін арттырады [3]. Дағды жаттығу үдерісінде қалыптасатындықтан, арнайы жаттығуларды қажет етеді. Дағдының дұрыс қалыптасуы нəтижелігіне қатысты болады, яғни жаттығу уақытының азаюы, орындау көрсеткішінің жақсаруы, кателердің жойылуы, ешбір зорлықсыз ынталану – нəтижеліктің негізгі көрінісі болып табылады. 
С.Рахметова студенттің қатысымдық құзыреттілігі ауызша және жазбаша коммуникацияны меңгеруі мен әлеуметтік өміріне қажетті қабілеттерді игеруінен көрінеді. Тілдік бірліктерді дискурс пен пікір білдіруде шығармашылықпен қолдана білуі және дара тұлға ретінде кез келген жағдаятта ойын еркін, жүйелі жеткізуінен байқалады» - деп көрсетеді [4]. Олай болса, бастауыш мектеп оқушысының коммуникативтік дағдыларын қалыптастыруға даярлауды жоғары оқу орнында оқыту үдерісінде  барлық пәндердің аясында жүзеге асыру қажет, - деп  санаймыз.
[bookmark: _Hlk215542337][bookmark: _Hlk215077392]Философиялық тұрғыда тілдік мәселелерді көтерген тұжырымды ой- пікірлер: әл-Фараби [5], Абай [6], Шәкәрім [7], Б.Рассель [8],  Г.Лейбниц  [9], М.С.Каган [10], В.В.Краевский [11],  Э.Г.Юдин [12],  Кан Калик [13], А.М.Новиков [14],  Г.И.Рузавин [15],  В.А.Штофф [16], В.И.Журавлев [17], Д.Кішібеков [18], Ә.Нысанбаев [19], Т.Ғабитов [20], Г.Нұрышева [21],  Ш.Т.Таубаева [22]  және т.б.
[bookmark: _Hlk215543509][bookmark: _Hlk219907254]Отандық А.Байтұрсынов [23], М.Жұмабаев [24], М.Балақаев [25], К.Аханов [26], Т.Қордабаев [27], Ы.Маманов [28], Н.Уәлиев [29], Р.Сыздықова [30], Қ.Жұбанов [31] т.б. ғалымдардың ғылыми  еңбектерінде арқау етіп алған «тіл» ұғымының сан қырлы жағына тоқталады. 
[bookmark: _Hlk215544143]Зерттеу тақырыбымыз бойынша,  болашақ мамандарды бастауыш сынып оқушыларының коммуниктивтік дағдыларын қалыптастыру үшін психологиялық ерекшеліктеріне тоқталуды жөн көрдік. Отандық және шетел психолог-педагог ғалымдар: Ж.Аймауытов [32], Т.Тәжібаев [33],  М.Мұқанов  [34], Қ.Б.Жарықбаев  [35], Ж.Ы.Намазбаева [36],  М.Жақыпов [37],      Қ.Сейталиев [38], Х.Т.Шерьязданова [39], А.Ерментаева [40], Н.Тоқсанбаева [41], М.Бапаева [42], Қ.Нығыметова [43], М.Мырзатаева [44], С.Л.Рубинштейн [45], А.Н.Леонтьев [46], В.А.Давыдов [47], Д.Б. Эльконин [48], Р.Б.Немов  [49], И.Я.Галперин [50], Н.А.Бернштейн [51], Г.И.Щукина [52], А.Г.Ковалев [53], Н.И.Жинкин [54], В.В.Рубцов [55], А.К.Мынбаева [56], Ә.Мұқаметжанова [57], Р.М.Қоянбаев [58], Т.С.Сабыров [59], Б.А. Тұрғынбаева [60], Б.Барсай [61],  М.З.Джанбубекова [62], Ж.Ы.Сардарова [63], А.С.Амирова [64] Қ.Нағымжанова [65] және т.б. 
[bookmark: _Hlk215545873]Бастауыш білім берудің маңызды әлеуметтік функциясын  жүзеге асыратын теория мен педагогикалық  практика бірлігінің  әдіснамалық негізін айқындау Ф.Оразбаева [66],  А.Е.Жұмабаева [67], Қ.Молдабек [68], Ж.Т.Дәулетбекова [69], К.Н.Булатбаева [70], Г.И.Уайсова [71], Т.Әбдікерімова [72], Г.Т.Садуақас [73], М.Ермекбаев [74], Р.Ж.Базарбекова [75], С.Жораева [76], А.Д.Рысқұлбекова [77], С.Қазыбаев [78], К.Мульдабекова [79], Г.Г.Жусипбекова [80], Г.Ж.Омарова [81], Ж.Жұмаш [82], А.Қ.Рысбаева [83], М.М.Дүйсенова [84] т.б. зерттеушілердің теориялық тұжырымдары мен осы бағыттағы практикалық зерттеулерді кешенді талдау нәтижелері болашақ педагогтерді бастауыш сынып оқушыларының коммуникативтік дағдыларын қалыптастыруға даярлаудың теориялық-әдіснамалық негіздерін анықтауға және ғылыми негізделген әдістемесін әзірлеуге әдіснамалық алғышарт болады. Ғылыми әдебиеттерді аналитикалық тұрғыдан қорыту коммуникативтік дағдыларды қалыптастыру мәселесі педагогика ғылымында тарихи тұрғыдан қалыптасқан және тұрақты зерттеліп келе жатқан маңызды бағыттардың бірі екенін көрсетеді. Осыған байланысты заманауи білім беру талаптары аталған мәселені жаңартылған педагогикалық парадигма аясында қайта пайымдауды қажет етеді.
Ғылыми-педагогикалық әдебиеттерге жасалған талдаулар барысында Қазақстандағы бастауыш сынып оқушыларының коммуникативтік дағдыларын қалыптастыру мәселесінің ғылыми-педагогикалық және әдістемелік тұрғыда әрқырынан зерттелегеніне көз жеткізілді. Дегенмен, болашақ мамандарды бастауыш сынып оқушыларының коммуникативтік дағдыларын қалыптастыруға даялауды қамтамасыз етудің теориялық негіздерінің айқындалмауы және оларды тәжірибеде жүзеге асыратын әдістемелік нұсқаудың жоқтығы арасындағы қарама-қайшылықтар туындап отыр. Осы аталған қарама-қайшылықтардың шешімін іздестіру зерттеу тақырыбының өзектілігін айқындайды.
Зерттеу барысында аталған қарама-қайшылықтар зерттеу жұмысының өзектілігін айқындап тақырыпты «Болашақ мамандарды бастауыш сынып оқушыларының коммуникативтік дағдыларын қалыптастыруға даярлау», - деп алуымызға негіз болды. 
Зерттеу мақсаты: Болашақ мамандарды бастауыш сынып оқушыларының коммуникативтік дағдыларын қалыптастыруға даярлауды теориялық тұрғыдан негіздеу және оның тиімділігін тәжірибе жүзінде дәлелдеу, әдістемесін жасау.
Зерттеу нысаны: Жоғары мектептегі оқыту үдерісі.
Зерттеу пәні: Болашақ мамандарды бастауыш сынып оқушыларының коммуникативтік дағдыларын қалыптастыруға даярлау.
Зерттеу болжамы: Егер, жоғары оқу орнындағы оқыту үдерісіндегі  болашақ мамандарды бастауыш сынып оқушыларының коммуникативтік дағдыларын қалыптастыруға даяярлауда теориялық білімдер беріліп, практикалық әрекеттер арқылы тетіктері меңгертілсе, онда студенттердің олардың коммуникативтік дағдыларын қалыптастыруға даярлығы жоғары деңгейде қалыптасады, өйткені  коммуникативтік дағдыларын қалыптастырудың мазмұны мен әдістемесі бастауыш білім беру және жоғары мектеп оқыту тұжырымдамалары мен идеяларына негізделіп жасалды.
Зерттеу міндеттері
-  болашақ мамандарды бастауыш сынып оқушыларының коммуникативтік дағдыларын қалыптастыруға даярлау мәселесінің теориялық-әдіснамалық негіздерін айқындау;
- «коммуникация», «дағды», «коммуникативтік дағды» ұғымдарын нақтылап, болашақ мамандарды бастауыш сынып оқушыларының коммуникативтік дағдыларын қалыптастыруға даярлаудың теориялық негіздерін айқындау;
- болашақ мамандарды бастауыш сынып оқушыларының коммуникативтік дағдыларын қалыптастыруға даярлаудың ерекшеліктерін айқындау;
- болашақ мамандарды бастауыш сынып оқушыларының коммуникативтік дағдыларын қалыптастыруға даярлаудың құрылымдық-мазмұндық моделін жасау;
- болашақ мамандарды бастауыш сынып оқушыларының коммуникативтік дағдыларын қалыптастыруға даярлаудың әдістемесін дайындау және тәжірибелік-эксперимент арқылы  тиімділігін тексеру.
Жетекші идеясы: болашақ педагогтерді бастауыш сынып оқушыларының коммуникативтік дағдыларын қалыптастыруға жүйелі даярлау олардың кәсіби іс-әрекеттік дайындығын, коммуникативтік құзыреттілігін және кәсіби-тұлғалық сапаларын дамытуды қамтамасыз етіп, практикаға бағдарланған, шығармашыл әрі бәсекеге қабілетті мұғалім тұлғасын қалыптастыруға мүмкіндік береді.
Зерттеудің теориялық және әдіснамалық негіздері тұлғаның іс-әрекет барысында дамуы туралы философиялық, психологиялық және педагогикалық тұжырымдамаларға, ақыл-ой әрекетін кезеңдеп қалыптастыру теориясына, рефлексия және өзін-өзі дамыту теорияларына, тұлғалық-бағдарлы оқыту қағидаларына, коммуникативтік дағдылар мен кәсіби құзыреттілікті қалыптастырудың ғылыми негіздеріне, сондай-ақ дидактикалық заңдылықтар мен педагогикалық диагностиканың жалпы әдіснамасына сүйенеді.
Зерттеу көздері: отандық және шетелдік философтар, педагогтер мен психологтардың еңбектері; Қазақстан Республикасының білім беру саласындағы нормативтік-құқықтық актілері мен стратегиялық құжаттары (Қазақстан Республикасының «Білім туралы» Заңы; жоғары білім беру мен ғылымды дамытудың 2023–2029 жылдарға арналған тұжырымдамалары); жоғары білім берудің оқу-әдістемелік және электрондық ресурстары; педагогика ғылымының заманауи жетістіктері мен халықаралық озық тәжірибелері, сондай-ақ автордың педагогикалық-зерттеу қызметінің нәтижелері құрайды.
Зерттеу әдістері: Зерттеу мәселесі бойынша философиялық, педагогикалық және психологиялық, әлеуметтік, ғылыми-әдістемелік  әдебиеттерге теориялық талдау жасау, жоғары білім берудің мемлекеттік жалпыға міндетті стандарты, 5В010200 – Бастауышта оқыту педагогикасы мен әдістемесі мамандығының білім беру бағдарламасы, жалпы орта білім беретін мектептің нормативтік құжаттарын (мемлекеттік стандарт, бағдарламалар, оқу жоспары, оқулықтар, әдістемелік нұсқаулар) озық педагогикалық тәжірибелерді зерделеу, оқыту үдерісінде бастауыш сынып оқушыларының цифрлық технологиясын қолдануын бақылау, модельдеу, салыстырмалы талдау, әңгіме, сауалнамалар жүргізу, жүйенің мақсатқа сәйкестігін тәжірибелік-эксперимент барысында тексеру, алынған деректерді математикалық тұрғыдан өңдеу, қорытындылау.
Зepттeу бaзacы: тәжірибелік-эксперименттік жұмыс Абай атындағы Қазақ ұлттық педагогикалық университетінде «6B01303 – Бастауыш білім ақпараттық-коммуникациялық технологиялармен» және «6B01302 – Бастауыш білім инновациямен» білім беру бағдарламаларының студенттерімен жүргізілді. Зерттеуге барлығы 119 студент қамтылып, олардың 58-і эксперименттік топты, 61-і бақылау тобын құрады.
Зерттеудің ғылыми жаңалығы мен теориялық мәнділігі
1.Болашақ мамандарды бастауыш сынып оқушыларының коммуникативтік дағдысын қалыптастыруға даярлаудың теориялық-әдіснамалық негіздері айқындалды;
2.«Коммуникация», «дағды» «коммуникативтік дағды» ұғымдарының мәні нақтыланды;
3.Болашақ мамандарды бастауыш сынып оқушыларының коммуникативтік дағдыларын қалыптастыруға даярлаудың ерекшеліктері айқындалды;
4.Болашақ мамандарды бастауыш сынып оқушыларының коммуникативтік дағдыларын қалыптастыруға даярлаудың құрылымдық-мазмұндық моделі әзірленді.
Зерттеу жұмысының практикалық маңыздылығы
Болашақ мамандарды бастауыш сынып оқушыларының коммуникативтік дағдысын қалыптастыруға даярлаудың әдістемелік кешені: болашақ мамандарға арналған «Бастауыш сынып оқушыларының коммуникативтік дағдысын қалыптастыру» тақырыбындағы арнайы курс бағдарламасы; 
«Бастауыш сынып оқушыларының коммуникативтік дағдысын қадыптастыру әдістемесі» атты құралы дайындалды; 
Зерттеу нәтижелерін жоғары және орта арнаулы педагогикалық оқу орындарында, жалпы орта білім беретін мектептерде, педагогтердің кәсіби даму орталықтарындағы білім беру үдерісінде пайдалануға болады.
Қорғауға ұсынылатын қағидалар
1. Болашақ бастауыш сынып мұғалімдерінің кәсіби даярлығы – тұлғаның субъектілік мәндік сипаттамалары мен жеке қасиеттерінің қалыптасуын айқындайтын, әлеуметтік ортамен және кәсіби-педагогикалық ортамен өзара ықпалдасу үдерістерін қамтитын көпқырлы, күрделі динамикалық жүйе ретінде кәсіби дамудың басым бағыты ретінде алынады. Бұл үдеріс болашақ мамандардың белсенділігін, ізденушілік ұмтылысын, шығармашылық әлеуетін дамытумен қатар, олардың кәсіби қызметінде теориялық еңбектерге негізделген коммуникативтік дағды тұжырымдарын басшылыққа алуы, оларды кәсіби тұрғыда даярлау мәселесінің ғылыми ізденістердің өзекті мәселесі ретінде біздің зерттеу жұмысымыздың теориялық негіздерінің іргетасын құрайды.
[bookmark: _Hlk218792303]2. «Коммуникация», «дағды», «коммуникативтік дағды» ұғымдарының психологиялық-педагогикалық тұрғыда нақтыланған мәні мен оның сипаты зерттеу жұмысымыздың теориялық негізі болып табылады. «Коммуникация» – әлеуметтің өзара танымдық әрекетте ақпараттың айналуы, ақпаратты алу, беру, сөйлесу, қатысымдық байланыстыру, тілдің көмегімен жүзеге асырылатын ой алмасу құралы ретіндегі қарым-қатынас»; Дағды дегеніміз – білімді саналы меңгеруде оқу әрекетінде қажетті бөліктерін қайталап жаттығу арқылы саналы автоматты түрде қалыптасқан әрекет; Коммуникативтік дағды – бұл жеке тұлғаның адамдар арасындағы өзара әрекет пен қарым-қатынастың сан қырлы тетіктерін меңгеруімен сипатталатын, әлеуметтік ортаның әртүрлі жағдайларында тиімді ықпалдасуға мүмкіндік беретін кешенді қабілеттер, нақты мақсаттар мен құндылық бағдарлар, бейімділік, талант,  еңбекқорлық, кәсіби міндеттерді шешу үшін қажетті деңгейі, маманның табысқа жетуге тұрақты ұмтылысы  сияқты тұлғаның жеке және кәсіби қасиеттерінің  жиынтығы. 
3.Болашақ мамандарды бастауыш сынып оқушыларының коммуникативтік дағдыларын қалыптастырудың ерекшеліктері қазіргі педагогика ғылымында кәсіби-практикалық құбылыс ретінде айқындалады. Бұл үдерістің ерекшелігі, коммуникативтік құзыреттілікті кәсіби даярлықтың іргелі компоненті ретінде қарастырумен әлеуметтік белсенділігін, шығармашылық ойлауын, тілдік дағдыларды қалыптастыруда өзіндік рефлексияға қабілеттілігін, кәсіби-іс-әрекеттік және тұлғалық-әлеуметтік сапаларын біртұтас жүйеде дамытумен сипатталады.
4.Болашақ мамандарды бастауыш сынып оқушыларының коммуникативтік дағдыларын қалыптастырудың құрылымдық-мазмұндық моделі – жоғары кәсіби білім беру үдерісінде педагог тұлғасының табысты кәсіби әрекетке кешенді даярлығын қамтамасыз етуге бағытталған тұғырлардың, ұстанымдардың, өзара байланысқан компоненттердің, көрсеткіштер мен өлшемдердің, әдістердің, оқытудың заманауи технологияларының, құралдары мен формаларының жүйелі жиынтығын қамтитын әдіснамалық және әдістемелік негіздегі ғылыми-педагогикалық құрылым. Модель болашақ педагогтердің кәсіби құзыреттілігін қалыптастырудың ғылыми-практикалық механизмін айқындап қана қоймай, оқыту мен оқу үдерісін ұйымдастырудағы құрылымдық бірліктердің өзара әрекеттесуін, олардың мазмұндық байланысын, нәтижеге бағдарланған қызметтік функцияларын толыққанды сипаттайтын құрылым.
[bookmark: _Hlk218792533]5.Болашақ мамандарды бастауыш сынып оқушыларының коммуникативтік дағдыларын қалыптастыруға даярлау үдерісіне әдістемелік кешен ретінде енгізіледі. Бұл жүйе болашақ педагогтердің теориялық білімін тереңдетіп, практикалық даярлығын жетілдіруге бағытталған екі негізгі құрамдас бөлікке сүйенеді: «Бастауыш сынып оқушыларының коммуникативтік дағдыларын қалыптастыру» атты арнайы курс бағдарламасы – студенттердің ғылыми-әдістемелік және кәсіби-бағдарлы білімін жүйелеуді, коммуникативтік дағдының теориялық негіздері мен практикалық қырларын меңгертуді қамтамасыз етеді. «Бастауыш сынып оқушыларының коммуникативтік дағдыларын қалыптастыру әдістемесі» атты әдістемелік құрал – бастауыш сынып оқушыларының коммуникативтік дағдыларын, қарым-қатынас әрекетін, сөйлеу мәдениеті мен шығармашылық қабілеттерін дамытуға бағытталған практикалық тапсырмалар мен әдістемелік ұсынымдар жүйесін қамтитын оқу-әдістемелік кешен.
Зерттеу кезеңдері.
Бірінші кезең (2017–2018 жж.) білім беру жүйесіндегі жаңартуларға сәйкес болашақ мамандарды бастауыш сынып оқушыларының коммуникативтік дағдыларын қалыптастыруға даярлау мәселесінің өзектілігі айқындалды. Осы бағыттағы отандық және шетелдік ғылыми-теориялық, психологиялық-педагогикалық және әдістемелік еңбектер іріктеліп, мәселенің зерттелу деңгейіне және жоғары білім беру тәжірибесіне талдау жасалды. Нәтижесінде зерттеудің теориялық негіздері, тақырыбы мен ғылыми аппараты нақтыланды.
Екінші кезең (2018–2019 жж.) зерттеудің ғылыми болжамына сәйкес жоғары білім беру жағдайында болашақ мамандарды бастауыш сынып оқушыларының коммуникативтік дағдыларын қалыптастыруға даярлаудың ерекшеліктері айқындалып, оның құрылымдық-мазмұндық моделі әзірленді. Сонымен қатар тәжірибелік-эксперименттік жұмысты ұйымдастыруға арналған арнайы курс бағдарламасы мен оны іске асыру әдістемесі дайындалды.
Үшінші кезең (2019–2020 жж.) болашақ мамандарды бастауыш сынып оқушыларының коммуникативтік дағдыларын қалыптастыруға даярлауға бағытталған арнайы курс бағдарламасы, оқу-танымдық және ғылыми-зерттеу тапсырмалары зерттеу базаларында тәжірибелік-эксперименттік жұмыс барысында сынақтан өткізілді. Алынған нәтижелер талданып, математикалық-статистикалық әдістер арқылы өңделді және зерттеу қорытындылары диссертациялық жұмыс түрінде рәсімделді.
Зерттеу нәтижелерінің дәлелділігі мен негізділігі зерттеудің теориялық-әдіснамалық тұғырларының негізделуімен, зерттеу пәніне сәйкес педагогикалық технологиялардың мақсатты және жүйелі қолданылуымен, тәжірибелік-эксперимент жұмысының ғылыми тұрғыдан жоспарлануымен, зерттеу мақсаты мен міндеттерінің өзара сәйкестігімен, бастапқы және қорытынды нәтижелердің математикалық-статистикалық әдістер арқылы өңделуімен, алынған деректердің мазмұндық талдануымен, сондай-ақ әзірленген арнайы курстың жоғары оқу орнының білім беру үдерісіне енгізілуімен қамтамасыз етілді.
Зерттеу нәтижелерінің сенімдігі, мақұлдануы, тәжірибеге ендірілуі
Диссертациялық зерттеу жұмысының негізгі тұжырымдары, теориялық және практикалық нәтижелері халықаралық конференцияларда және ғылыми басылымдарда талқыланды. Зерттеу барысында 12 еңбек жарық көрді. Соның ішінде 1-еуі Scopus деректер қорына енетін жарияланымда, 5 мақала ҚР БҒМ Білім және Ғылым саласындағы бақылау комитеті ұсынған ғылыми басылымдарда, 2 әдістемелік құрал, 4 мақала ҚР ұйымдастырылған халықаралық ғылыми- практикалық конференция материалдарында ғылыми еңбегі жарық көрді:
1.«Preparation of future specialists for the formation of communication skills for elementary school children» World Journal on Educational Technology: Current Issues. Volume 13, Issue 3,13(3):467-484 July 2021 https://doi.org/10.18844/wjet.v13i3.5954 
2.«Коммуникативтік дағдыларды қалыптастырудың теориялық аспектілері». М.Өтемісов атындағы Батыс Қазақстан мемлекеттік университет хабаршысы.  №4 (76)-2019ж, «Педагогика» сериясы, ISSN1680-0761, Орал қ. 2019ж. Б.177-182, https://ojs.wku.edu.kz/files/nomera/2019/042019. 
3.«Бастауыш сынып оқушыларының коммуникативтік дағдыларын қалыптастырудың аспектілері». Абай атындағы ҚазҰПУ хабаршысы. «Педагогика ғылымдары» сериясы, №2 (62). Алматы, 2019ж. Б.412-416.   https://bulletin-pedagogy.kaznpu.kz/index.php/ped/issue/view/48/68  
4.«Жаңартылған білім беру мазмұны аясында бастауыш сынып оқушыларының коммуникативтік дағдыларын арттырудағы мұғалімнің рөлі». Абай атындағы ҚазҰПУ хабаршысы. «Педагогика ғылымдары» сериясы. ISSN 1728-5496, №2(66), 2020 ж. Б.349-352. https://doi.org/10.51889/2020-2.1728-5496.60 
5.«Бастауыш сынып оқушыларының тілдік дағдыларын дамыту». Қазақстанның ғылымы мен өмірі. Халықаралық ғылыми журналы, №6/3, 2020ж., Б.120-123. ISSN2073-333X
https://www.naukaizhizn.kz/index.php/journal/article/view/96/96 
6.«Болашақ мамандарды бастауыш сынып оқушыларының коммуникативтік дағдыларын цифрлық технологиялар негізінде қалыптастыруға даярлау». Абай атындағы ҚазҰПУ хабаршысы. «Педагогика ғылымдар» сериясы, №2(82),2024 ж. Б.204-219. DOI: 10.51889/2959-5762.2024.82.2.018 
7.«Білім алушылардың коммуникативтік дағдыларын қалыптастыру». "ТҰРАН-АСТАНА" Университетінде өткен "Жаһандану дәуірінде студенттердің мәдениет аралық қарым-қатынасын қалыптастырудың психологиялық аспектілері" халықаралық ғылыми-практикалық конференциясының материалдары. 04-05 сәуір, Астана қ. 2024ж, 467-473 бб, ISBN 978-601-7971-17-1.
8. «Инновациялық әдіс-тәсілдер арқылы оқушылардың коммуникативтік дағдыларын арттыру жолдары». «Заманауи бастауыш білім беру: жаһандану мәселелері және цифрлық трансформациялау» атты Халықаралық ғылыми-практикалық конференциясы матер.жинағы. Алматы қ. 25 сәуір, 2025ж. 673-678 бб. ISBN 978-601-346-166-3 
9. «Бастауыш сынып оқушыларының коммуникативтік дағдыларын қалыптастырудағы болашақ мұғалімдердің рөлі: теориялық жəне практикалық аспектілері». Халықаралық ғылыми журнал «In The World Of Science And Education». 15 қазан 2025 ж, 48-50 бб, ISSN: 3007-8946 https://doi.org/10.5281/zenodo.17457757 
10. «Бастауыш сынып оқушыларының коммуникативтік дағдыларын дамытуда педагогикалық әрекеттің тиімділігі». Қоғам қайраткері, академик С.Ж. Пірәлиевті еске алуға арналған «Білім беру стратегиялары: болашақ кадрларды даярлау» атты III Халықаралық педагогикалық форумның ғылыми мақалалар жинағы. Алматы қ., 04.11.2025, 81-85 бб. ISBN 978-601-353-092-5.
11.Бастауыш сынып оқушыларының коммуникативтік дағдысын қалыптастыру. Әдістемелік құрал. – Алматы, 2025. Б - 40.
12.Бастауыш сыныптарда қазақ тілі және әдебиеттік оқу пәндерінен коммуникативтік дағдыны қалыптастыруға арналған тапсырмалар жинағы (әдістемелік құрал). – Алматы, 2025. Б – 92.
Диссертацияның құрылымы мен көлемі. Диссертациялық жұмыс кіріспеден, үш бөлімнен, қорытындыдан, пайдаланылған әдебиеттер тізімінен және қосымшалардан тұрады. Жұмыстың жалпы көлемі 196 бет, пайдаланылған әдебиеттер тізімі 198 дереккөзді қамтиды.
Кіріспеде зерттеудің көкейкестілігі ғылыми тұрғыдан негізделіп, оның ғылыми аппараты (мақсаты, нысаны, пәні, болжамы, міндеттері, жетекші идеясы) айқындалады. Сонымен бірге зерттеудің теориялық-әдіснамалық негіздері, дереккөздері, әдістері, нысаны мен кезеңдері сипатталып, ғылыми және тәжірибелік маңыздылығы, қорғауға ұсынылатын қағидалар, зерттеу нәтижелерінің дәлелділігі, сенімділігі, мақұлдануы және тәжірибеге енгізілуі баяндалады.
«Болашақ мамандарды бастауыш сынып оқушыларының коммуникативтік дағдыларын қалыптастыруға даярлаудың теориялық негіздері» деп аталатын бірінші тарауда болашақ бастауыш сынып мұғалімдерін даярлау мәселесінің педагогикалық ғылымдағы зерттелу деңгейі талданады. Ғылыми әдебиеттерге жүргізілген теориялық талдау негізінде зерттеудің теориялық алғышарттары айқындалып, «коммуникация», «дағды», «коммуникативтік дағды» ұғымдарының философиялық, психологиялық және педагогикалық категория ретіндегі мәні ашылады. Сонымен қатар болашақ мамандарды бастауыш сынып оқушыларының коммуникативтік дағдыларын қалыптастыруға даярлаудың педагогикалық ерекшеліктері қарастырылады.
«Болашақ мамандарды бастауыш сынып оқушыларының коммуникативтік дағдыларын қалыптастыруды модельдеу» деп аталатын екінші тарауда жоғары оқу орнының білім беру үдерісінде болашақ мұғалімдерді бастауыш сынып оқушыларының коммуникативтік дағдыларын қалыптастыруға даярлаудың әдіснамалық негіздері мен педагогикалық мүмкіндіктері зерделенеді. Осы негізде даярлықтың компоненттері, өлшемдері мен көрсеткіштері айқындалып, олардың негізінде жоғары, орта, төмен деңгейлері белгіленген құрылымдық-мазмұндық модель ұсынылады және сипатталады.
«Тәжірибелік-эксперимент және оның нәтижелері» атты үшінші тарауда болашақ мамандарды бастауыш сынып оқушыларының коммуникативтік дағдыларын қалыптастыруға даярлаудың бастапқы деңгейін анықтауға арналған диагностикалық жұмыстардың нәтижелері беріледі. Зерттеу мақсатына сәйкес әзірленген әдістемелік кешен, атап айтқанда болашақ мұғалімдерге арналған «Бастауыш сынып оқушыларының коммуникативтік дағдыларын қалыптастыру» арнайы курсының бағдарламасы мен «Бастауыш сыныптарда оқушылардың коммуникативтік дағдыларын қалыптастыру әдістемесі» атты әдістемелік құралдың мазмұны сипатталады. Сонымен қатар жүргізілген тәжірибелік-эксперименттік жұмыстардың барысы мен нәтижелері талданып, олардың тиімділігі негізделеді.
Қорытынды бөлімінде зерттеу нәтижелері бойынша алынған ғылыми тұжырымдар жүйеленіп, зерттеу мәселесіне қатысты ғылыми-әдістемелік ұсыныстар беріледі. Қосымшада тәжірибелік-эксперимент барысында қолданылған диагностикалық әдістемелер, енгізу актілері және диссертация мәтініне енбеген қосымша материалдар ұсынылады.

1 БОЛАШАҚ МАМАНДАРДЫ БАСТАУЫШ СЫНЫП ОҚУШЫЛАРЫНЫҢ КОММУНИКАТИВТІК ДАҒДЫЛАРЫН ҚАЛЫПТАСТЫРУҒА ДАЯРЛАУДЫҢ ТЕОРИЯЛЫҚ НЕГІЗДЕРІ

1.1 Болашақ мамандарды бастауыш сынып оқушыларының коммуникативтік дағдыларын қалыптастыруға даярлау мәселесінің ғылыми еңбектерде зерделенуі
Мемлекетіміздің білім беру стратегиясының мақсаты – дайын күйде берілген білімді, дағдыларды меңгеріп қана қоймай, өзекті мәселені көре білетін, ұшқыр ойлы, ізденімпаз, білімі мен біліктерін өмірдегі өзгермелі жағдайда оңтайлы пайдалана алатын, сонымен қатар, өзін өзі басқара алатын, танымдық қабілеті жоғары тұлға қалыптастыру болып табылады. 
Бүгінгі күні еліміздің білім беру жүйесінде оқыту үдерісін тың идеяларға негізделген мазмұнмен қамтамасыз ету міндеті тұр. Жалпы орта білім берудің жалпы ұлттық деңгейдегі басты мақсаты – Қазақстан Республикасының әлеуметтік, экономикалық, қоғамдық-саяси өмірге белсенді араласуға дайын, құзыретті тұлғаны қалыптастыруға ықпал ету. Оқыту жүйесінде оның ішінде бастауыш деңгейдегі білім мазмұнын біліми кеңістікті оқушыға жеке тұлғалық тұрғыдан ұйымдастыруды қамтамасыз ететін деңгейде өзгертумен қатар, оқу пәндері бойынша түйінді құзыреттіліктерін қалыптастырудың басымдылығы берілетін білім мазмұнына да өзгеріс енгізудің қажеттілігі артуда.
А.Байтұрсынов бойынша, мұғалім балалардың үйренген қағидасы, ережесі келетін сөздерді ауыздан жаздыруы тиіс. Яки кітапшадағы жорта, қате жазып қойған сөздерді,  ауыздан жаздыруы тиіс. Бір қағида, я ережені балалар әбден үйреніп, тиісті орында жұмсай білгеннен кейін ғана келесі қағида, я ережені үйрету керек, - деп әдістемелік тұрғыда нұсқау берген. Атап айтқанда: «Балаға сөйлей білу қандай керек болса, жаза білудің керектігі одан та артық», «сөйлегенде сөздің жүйесін келтіріп сөйлеу қажет [23,б. 159]. Сөздің жүйесін, қисынын келтіріп жаза білуге: қай сөз қандай орында қалай өзгеріп, қалайша бір-біріне қиындасып, жалғасатын дағдысын білу керек» [23,б. 160]. Бұдан шығатын қорытынды автордың әбден үйреніп, тиісті орында жұмсай білуі деп отырғаны жаңа ережені меңгертуді айтылым, жазылымды дағдыға айналдыру басты мақсат еткенін көреміз. Автор бастауыш мектептен бастап оқушылардың сөйлеу әрекеті компоненттерін бірге қалыптастыруға көңіл бөлген. Оған оқушының ауызша және жазбаша сөйлеу дағдыларын жетілдіруге қатысты пікірлері дәлел. Сонымен қатар айтылым, жазылым әрекеттеріне қойылатын талаптарды саралап, олардың әрқайсысының өзгешелігін ажыратып көрсеткен. Зерттеу жұмысымыз барысында ғалымның қорытынды ой тұжырымын басшылыққа алу қажет, - деп санаймыз. 
М.Жұмабаев: «Тіл адам жанының тілмашы, тілсіз жүрек түбіндегі бағасыз сезімдер, жан түкпіріндегі асыл ойлар жарық көрмей қор болып қалар еді. Адам тілі арқасында жан сырын сыртқа шығарып, басқалардың жан сырын ұға алады»,- деген [24,б. 160].
Н.И.Жинкиннің пікірінше, сөйлеуді дамыту-бұл есту-сөйлеу анализаторын жұмысқа қосудан басқа ештеңе емес, яғни сөйлеу процесінде және бүкіл жүйеде күрделі және нәзік байланыстардың сөйлеу өрістерінің қалыптасуы. Ол нәрестеде әлі де қарым-қатынас қажеттілігі бар екенін атап өтті. Ересек адамның бет-әлпетін көрген нәресте өмірге келеді. Баланың бұл реакциясы "жандандыру кешені"деп аталды [54,с. 368]. 
К.Ахановтың пікірінше, тіл – адам баласы қоғамында қатынас құралы, сөйлесіп, пікір алысудың құралы ретінде пайда болды. Біріншіден, тілсіз ешбір қоғам өмір сүре алмайды. Тіл жоқ жерде адамдардың қоғамда бірлесіп еңбек етуі, қоғамдық өндірісті ұйымдастыруы, оны дамытуы мүмкін емес. Демек, қоғамның өмір сүруі, адамдардың бірлесіп еңбек етуі үшін қатынас құралы, пікір алысудың құралы – тіл қажет. Тіл – адам баласы қоғамының өмір сүруінің және дамуының қажетті шарты. Екіншіден, тіл қоғам бар жерде ғана өмір сүреді. Қоғам – тілдің өмір сүруінің шарты, қоғамнан тыс, адамдардың коллективінен тыс тіл жоқ. Қоғамның өмір сүруі үшін, адамдардың бірлесіп еңбек етуі үшін тіл қаншалықты қажет болса, тілдің өмір сүруі үшін қоғам да соншалықты қажет [26,б. 494]. Автор қоғамда өмір сүру мен тіршілік етуде қарым-қатынас барысында сөйлесім арқылы айтылым мен тыңдалым дағдыларын алға шығарып отырғанын байқаймыз.
Бастауыш сынып оқушылары оқиғаларды дәл және толық сипаттайтын контекстік сөйлеу деңгейіндегі қарым-қатынас, естіген оқиғаны қайталау, болған оқиға туралы әңгімелей алады. Мәнерлеп сөйлеуде балалар өз ойларын, тілектерін, сөйлеудің эмоционалды түрлерін еркін меңгереді. Бірақ оқу үдерісінде контекстік сөйлеу маңызды, өйткені бұл адам мәдениеті мен оқушының сөйлеу деңгейінің көрсеткіші болып табылады. Жазбаша тілге келетін болсақ, оның өзіндік ерекшелігі бар. Егер ауызша сөйлеу айтылғандарға түзетулер мен толықтырулар енгізуге мүмкіндік берсе, онда жазбаша абстракцияның жоғарғы сатысын қажет етеді [80,с. 140].
[bookmark: _Hlk215547081]Дж. Локк тілдің басты үш мақсатын көрсеткен. Олар: 
- біріншіден, бір адамның ойларын немеес идеяларын басқаларға хабарлау;
- екіншіден, бір мақсатқа барынша оңай және тезірек жету;
[bookmark: _Hlk216120685]- үшіншіден, заттар туралы білімдерін жеткізу [85]. Бұдан шығатын қорытынды бастауыш сынып оқушыларының коммуникативтік дағдысын қалыптастыруда осы үш мақсаттың орындалуы тиіс. Өйткені, оқыту үдерісінде жаңа білімді меңгертуде басқаларға ойын коммуникативтік дағдысы қалыптасқан тұлға тұрғысынан жеткізу қажет. Сонымен қатар, сабақтың мақсатына жетудің барынша тиімді жолын іздестіре білу арқылы жаңа білімнің күнделікті тәжірибеде қолдану мүмкіндігін қамтамасыз етері сөзсіз.
Жантану атауларының түсіндірме сөздігінде дағды алғашында саналы түрде орындалатын іс-әрекет компоненттерінің қайталанған жаттығулар нәтижесінде автоматтануы ретінде анықталады. Қайталау барысында әрекет саналы бақылаудан біртіндеп босап, автоматтанған, жеңіл, шапшаң әрі дәл орындалатын күйге өтеді. Дағдының физиологиялық негізі – динамикалық стереотип [86].
Мысалы, жазуды енді меңгере бастаған бала бастапқы кезеңде барлық қозғалысын саналы түрде бақылап, артық қимылдар жасап, едәуір күш жұмсайды: бет әлпеті, денесі, аяқ-қолы бір әрекетке бағытталып, жазу үдерісі қиындықпен жүзеге асады. Ал жазу дағдысы қалыптасқан адам қозғалыс әрекеттеріне назар аудармай, жазылатын мәтіннің мазмұнына көңіл бөледі, себебі жазу әрекеті автоматтанған.
Дағдылану үдерісінде іс-әрекеттің толық құрылымы емес, оның жеке компоненттері ғана автоматталады. Қалыптасқан дағдының негізгі белгілері мыналар болып табылады: 
- әрекеттерді жылдам және дәл орындау қабілетінің пайда болуы;
- әрекетті орындаудағы күштену мен қиналудың жойылуы;
- жеке амалдардың бірігіп, тұтас әрекетке айналуы (мысалы, әріпті танудан сөзді, кейін сөйлемді тұтас қабылдауға көшу);
- көру арқылы бақылаудың маңызының азайып, қозғалыс-түйсік бақылауының күшеюі (мысалы, тәжірибелі жазушы немесе машинист мәтінді көзбен емес, саусақ қозғалыстары арқылы тереді);
- әрекетті алдын ала бағдарлай алу қабілетінің қалыптасуы, яғни қабылдау мен орындаудың ілгері жүруі (мысалы, машинист мәтінді теру кезінде көзбен алға озып оқиды). Осылайша дағды – жаттығу нәтижесінде автоматтанған, саналы бақылауды аз қажет ететін және әрекетті тиімді орындауды қамтамасыз ететін психофизиологиялық құрылым болып табылады. Қолы бір сөзді басқан кезде, оның ойында бірер сөз әзір тұрады. Мәнерлеп оқуда да көз бірер сөздің көлемінде болмай, тұтас сөйлемді, тіпті бірнеше сөйлемді қамтиды [86, б.21]. 
Адам мәтіннің мағынасын түсінумен қатар алдағы сөздердің мағынасын да аңғара алады. Мұны психологияда дағдының антиципациясы (лат. антиципатио деген сөзі, қаз. күні бұрын біліп қою деген мағынаны білдіреді). Дағды адам әрекетінің қай-қайсысында да ерекше маңызды орын алады. Дағды адамның іс-әрекетін тиімді ұйымдастыруға мүмкіндік беретін психологиялық құрылым ретінде сананың негізгі күшін әрекеттің мазмұндық, шешуші кезеңдеріне шоғырландыруға жағдай жасайды. Дағдылардың қалыптасуы нәтижесінде әрекеттің орындалу тәсілдері автоматталып, саналы бақылау деңгейі төмендейді, ал әрекет жылдам, дәл және үнемді жүзеге асады. Осы тұрғыдан дағды көп мәрте қайталау арқылы автономды орындалуға бейімделген іс-әрекет тәсілі ретінде қарастырылады. Ол саналы қадағалаудың қысқаруымен сипатталатын, операцияларды орындаудың тұрақты, қалыптасқан әдісі болып табылады. Психологияда дағдылар сенсорлық (қабылдауға қатысты) және интеллектілік дағдылар деп жіктеледі, сондай-ақ олардың перцептивтік, интеллектуалдық, қозғалыстық және мінез-құлықтық түрлері ажыратылады. Перцептивтік дағды таныс объектілердің белгілерін бір мезгілде, тұтас қабылдау қабілетімен сипатталады. Интеллектуалдық дағды белгілі бір типтегі есептер мен тапсырмаларды шешудің қалыптасқан тәсілдерін меңгеруді білдіреді. Қозғалыстық дағды – қимыл-қозғалыстардың үйлесімді және дәл ұйымдастырылған жүйесі, яғни әрекеттің үйреншікті құралдарын тиімді пайдалануға негізделген моторлық тәсілдер жиынтығы. Мінез-құлықтық дағдылар әлеуметтік әрекет формаларының тұрақты үлгілерін қамтиды.
Дағдының қалыптасуы жалпылау дәрежесімен, түрлі жағдаяттарға икемді бейімделуімен, әрекетті тез жүзеге асыруға даярлығымен және орындалу тұрақтылығымен сипатталады. Дағды деңгейінде әрекетті реттеудің кейбір компоненттері саналы бақылаудан тыс қалып, «көрінбейтін» сипат алады. Мысалы, жазу дағдысы қалыптасқан адам жазу тәсілін саналы түрде ойламай, назарын мәтін мазмұнына аударады. Осылайша көптеген үйреншікті әрекеттер автоматтандырылып, сананың жүктемесін азайтады және күрделі іс-әрекетті тиімді орындауға мүмкіндік береді. Ал оны басқа едәуір күрделі міндеттерді орындауға бағыттайды [87]. Бұдан шығатын қорытынды басқа адамдармен қарым-қатынас жасауда баланың тұлғасын дамыту үшін байқалатын қажеттілік ретінде тілдік дағдылар алға шығады. Осы дағдылардың қалыптасуы қоғамда жеке тұлғаның әлеуметтенуі тиімділігінің субъективті шарты және бастауыш сынып оқушыларының ақпараттық, перцептивтік, интерактивті қызметті өз бетінше жүзеге асыра алатындығы болып табылады. Тілдік дағдыларды қалыптастыру негізінде тұлғалық-әрекеттік қарым-қатынастың елеулі орын алатынын айтқымыз келеді.
Ж.Аймауытов «Баланы тілге жаттықтырудың мағынасы: баланы сөйлеуге, басқалардың сөзін ұғуға, өз бетімен жазуға, оқуға төселдіру. Бірақ бұл мағынасыз әдеттендіру, құрғақ төселдіру емес, тілге жаттығумен бірге адам ойлауға да жаттығады», - деп нақтылаған [32,б. 460]. Автор пікірінен коммуникативтік айтылым, тыңдалым, оқылым, жазылым дағдыларына жай ғана төселдіру емес, оны терең түсініп, оның мағынасын сөйлеу әрекетінде дұрыс пайдалану қажеттігін яғни ойлау мен тілдің жаттығуын қамтамасыз ету керектігін ескеру, - қажет деп санаймыз. 
Т.Тәжібаев тілдік дағды – бұл адамның қарым-қатынас жасау қабілетінің негізі, ол бала кезден бастап тәрбиеленеді және өмір бойы жетіледі. Дағдының қалыптасуы тек механикалық жаттығулар емес, сонымен қатар саналы түрде түсіну, ойлау және сезім арқылы жүзеге асады. Тілдік дағдыларды меңгеру барысында адамның есі, зейіні мен қиялы үлкен рөл атқарады. Ана тілі адамның ұлттық мәдениеті мен дүниетанымын дамытуда маңызды құрал болып табылады [33,б. 377]. Бұдан автордың тілдік дағдыны тек сөйлеу техникасы деп қарастырмай, оны тұлғаның жан-жақты дамуының, танымдық қабілеттерінің және рухани мәдениетінің негізі ретінде бағалағанын көруге болады. 
М.Мұқанов дағды деп автоматтық түрде жүзеге асатын адамның қимыл-қозғалыстарын айтады. Дағдының қалыптасуы жад процесі негізінде жүзеге асады. Оқу үстінде дағдыға талпынуды жаттығу деп атайды. Жаттығу жұмыстарын жемісті жургізуге бірнеше талаптар қойылады. Бұл талаптардың негізгісі мыналар: 
· жаттығу жұмысы нәтижелі болып оқушы ойдағыдай табысқа жету үшін
· ең алдымен нені жаттауды, оны қалай жаттауды және осы материалды өзінен қашан сұрайтынын білуі қажет. Егер оқушының алдында осындай мақсат болмаса, ол өзін-өзі күштеп, жұмысқа беріле алмайды. 
· оқушының жаттығуы өріс алуы үшін, ол өз жұмысының калай
· орындалғанын үнемі тексеріп отыруы қажет. Егер жұмысты орындауда оқушы қателік жіберсе, сол қатені дұрыс орындайтын болса, оны осы ісі үшін мақұлдап отыру – жаттығудың өріс алуына себепші болады. Өйткені ол іске ынтасымен берілуге ұмтылады. 
· жаттығу жұмысының мазмұны тек ауызша қайталау болмай, көбінесе 
· әрекет /жазу, сызу т.б./ арқылы жүргізілуі тиіс. Ceбебі ауызша қайталауға қарағанда машықтанып, әр түрлі әрекет жасау мазмұнының есте терең қалуына себеп болады. 
· жаттығу жұмысы белгілі бір жүйелікпен жүргізілуі тиіс. Мысалы, оқу
· мазмұндары бірінен соң бірі бөлшектерге бөлініп, белгілі бір мерзім бойынша жүргізілсе, нәтижелі келеді. 
· жаттығу жұмысын жүргізу арасындағы уақыт аралықтары тым ұзақ
· болмауы тиіс. Eгep жаттығу жұмыстарының арасындағы үзіліс ұзақ болса, бұрынғы өткендер ұмытылып, келесі мазмұндарды еске түсіру қиынға соғады [34,б. 240]. Автордың пікірін қорытатын болсақ, жаттығу жұмысының әрбір тәсілдері жеке пәндерге байланысты үнемі бірдей бола бермейді. Мысалы, жеке пәндердің тақырыптарына байланысты, соған жаттығуда әр түрлі ерекшеліктер кездеседі. Бұл ерекшеліктер, негізінде, жеке пәндердегі оқу мазмұндарының ұғынуға жеңіл не қиын келу. Оқу мазмұны неғұрлым қиын келсе, солғұрлым қайталауды кеңінен талап етеді. Сондықтан қайталау оқу мазмұнының ерекшелігіне қарай, белгілі мөлшермен жүргізілуі тиіс, - деп санаймыз.
Қ.Б.Жарықбаевтың психологиялық тұрғыда ұсынған дағдылану туралы қағидаларын басшылыққа аламыз. Олар:
-дағдылану үйренумен, жаттығумен, бiр әрекеттi бiрнеше рет қайталаумен, дәл қазiргi әрекеттi басынан өткiзген адамның бұрынғы тәжiрибесiндегi әрекеттерімен байланысып, жүзеге асады; 
-дағдылану үдерісі бастапқы кезеңде саналы зейіннің, ерік-жігер мен күш-қуаттың жұмсалуын талап етеді. Алайда жүйелі жаттығу мен қайталау нәтижесінде әрекет біртіндеп автоматтандырылып, оның орындалуы жеңіл әрі тұрақты сипат алады. Дегенмен барлық дағдылар толық автоматизм деңгейінде жүзеге асады деуге болмайды. Әсіресе интеллектуалдық сипаттағы күрделі дағдылар саналы бақылауды сақтай отырып орындалуы мүмкін;
-дағдылану тұрақты әрі өзгермейтін әрекет емес, ол икемді және жалпылануға бейім үдеріс болып табылады. Адам белгілі бір әрекеттерді жаттығу мен қайталау арқылы меңгерген жағдайда, сол әрекет тәсілдерін ұқсас жағдайлар мен басқа іс-әрекеттерге де көшіруге қабілетті болады. Осылайша дағдылар әрекеттің тиімді орындалуын қамтамасыз етумен қатар, тәжірибені жаңа жағдаяттарға икемді қолдануға мүмкіндік береді. Мысалы, адам әр уақытта оң қолымен жазып, сол қолымен еш уақытта жазып көрмесе де, ол сол қолымен де жаза алады [35, б. 205].
С.М.Жақыпов оқыту құрылымының психологиясы туралы теориясында оқыту үдерісімен міндетті түрде тәрбиелеу және тұлға даму функциялары қатар жүретінін дәлелдеген. Оқыту үдерісінің әрі білім беру, әрі тәрбиелеуші, әрі тұлға дамытушы мүмкіндіктері тек қана оқытушы мен білім алушылардың бірлескен іс-әрекеті арқылы жүзеге асатынын тұжырымдайды. Автор бірлескен іс-әрекеттің мазмұнын танымдық үдерістердің белсенді болуы арқылы түсіндіре келе, танымдық іс-әрекеттің тиімді болуының қажетті шарты ретінде оқытушы мен білім алушылар арасындағы диалогқа басымдық беріліп, «бірлескен диалогтық танымдық іс-әрекет» ұғымы анықталады. Бірлескен танымдық диалогтық іс-әрекеттің психологиялық мазмұны бойынша оқытушы мен білім алушылардың субъект тұрғысынан оқыту үдерісінде диалог құруы басты шарт болады [37,б. 207]. Бұдан автор тұжырымдамасындағы оқытуға бағытталған диалогтың сипаттамасында оқытушы мен білім алушы арасындағы қарым-қатынастың субъект-субъектілікке құрылу қажеттігін көрсеткенін байқауға болады. Біз коммуникативтік дағдының ішінде сөйлесу әрекетінде диалогқа құрылған мәтіндерді оқуда айтылым мен тыңдалым, оқылым дағдылары алға шығады, - деген пікірдеміз. 
Қ.Сейталиевтің ойынша, қарым-қатынастың интербелсенді жағы бұл адамдардың өзара байланысын, олардың бірлескен іс-әрекетін ұйымдастыруға қатысты қарым-қатынастың мақсаты, адамдардың бірлескен іс-әрекетінің қажеттілдігін бейнелеу болып табылады.  Психологиялық тұрғыда өзара әрекет ету кез келген түрде әр уақытта белгілі түрткілерге негізделеді және нақты мақсаттарды көздейді [38,б. 95]. Бұдан шығатын қорытынды болашақ мамандарды даярлауда коммуникативті құзыреттілікті қалыптастыруда тұлға аралық өзара әрекет адамдардың бір-біріне әрекет етуінің бірізділігін сақтау қажет. Қарым-қатынастың жетістігінің бастапқы шарты өзара әрекет етуші адамдардың мінез-құлқының бір-бірінен күткен сұраққа жауап беруімен сипатталады, – деп тұжырым жасаймыз.
Х.Т. Шерьязданова өзінің зерттеулерінде психологиялық даярлық студенттердің кәсіби қалыптасу жүйесіндегі дербес үдеріс ретінде қарастырады, оның мазмұны мен әдістемелік ұйымдастырылуының ерекшеліктерін айқындап көрсетеді. Ғалым психология ғылымының теориясы мен практикасына сүйене отырып, болашақ педагогтер мен психологтерді біртұтас жүйе негізінде кәсіби даярлаудың психологиялық моделін алғаш рет ұсынды. Ұсынылған модель қарым-қатынас психологиясының теориялық қағидалары мен практикалық мәселелеріне негізделіп, мамандардың кәсіби-коммуникативтік даярлығын қалыптастыруға бағытталған. Сонымен қатар оның тұжырымдамасына сәйкес психологиялық дайындау психодиагностикалық және психологиялық коррекция жұмыстарын қамтиды [39,с. 248]. Автордың пікірінше, студенттерге психологиялық білім беруде психология пәндері бойынша білімнің топтастырылған сипаттағы дәрістері тиімді болады. Ал студенттерді меңгерілген психологиялық академиялық білімді тәжірибеде қолдана алуға бағыттауды ғалым кәсіби дайындаудың басты шарты ретінде қарастырғанын көреміз.
А.Ерментаева психологиялық дайындаудың ғылымда анықталуын, мән-мағынасын, алатын орны мен рөлін, сипаттамасын және нәтижесін айқындау мақсатымен психологиялық-педагогикалық зерттеулерге жасалынған талдау негізінде оның процессуалдық жақтарын бөліп көрсеткен:
– тұлғаның эмоциялық-еріктік компоненттерімен байланысты және іс-әрекетіне түрткі болып, бағыттайтын, жауапкершілікке, басқалардың «Менін» құрметтеуге, тұлғааралық қатынастардың гуманистік табиғатын түсінуге мүмкіндік беретін ішкі бағдары ретінде когнитивтік құрылымдарының жүйесін, құндылық бағдарының жүйесін дамыту, жетілдіру;
– тұлғаның өзін, өзінің мінез-құлқы мен қылықтарын рефлексиялау қабілетін, өзін-өзі реттеу, сезімі мен жай-күйін бақылай алу қабілетін дамыту, жетілдіру; 
– тұлғаның бүкіл тіршілік әрекеті мен кәсіби іс-әрекетіне ықпал ететін адамзаттың психология, психологиялық және психофизиологиялық процестер жайлы жинақтаған ақпараттар негізінде психологиялық білімдер жүйесін меңгеру;
– тұлғаның іс-әрекет процесінде өзін іс жүзінде көрсетуі, өзін-өзі актуалдандыруы, қарым-қатынас тәсілдері мен амалдарын қолдану, іс-әрекет стилі, өзара қатынас жасау процесінде рефлексиялық позицияны жүзеге асыруы бойынша технологиялық деңгейді жоғарылату;
– тұлғаның басқа адамдарды қабылдауына, өзінің жеке-дара екендігін түсінуіне, іс-әрекетті шығармашылықпен жүзеге асыруына, Мен-тұжырымдамасының тұтас болуына, өзін-өзі бағалаудың дәлме-дәлдігіне, кәсіби тұрақтылығын қамтамасыз етуге, кәсіби шеберлікті меңгеруге мотивация мен ұмтылысын қолдауға мүмкіндік беретін қасиеттер мен сапаларын дамыту, жетілдіру,- деп қорытады [40,б. 404].
Н.Қ. Тоқсанбаева қарым-қатынас тиімділігінің білім берудің барлық буынында өзекті болатын педагогикалық және психологиялық шарттар бойынша дәйектейді. Сондықтан педагогтің кәсіби қарым-қатынасын әрқашан бір-бірімен тығыз байланысты екі топқа бөліп көрсеткен. Біріншіден, оқыту мен тәрбиелеудің бірдей мақсатын, мұғалімнің педагогикалық іс-әрекетін жүзеге асыратын, өткеннен қалған құндылықтың, қоғамдық сипатымен қатар салынған қарым-қатынастың жалпы ұстанымдары. Екіншіден, «қарым-қатынастың индивидуалды ұстанымдары мұғалім стилі, яғни жеке білімдер, кәсіби тәрбиелер, қабілеттер негізінде өз іс-әрекетін жүзеге асыратын оқыту мен тәрбиелеудің нақты шарттары мен мүмкіншіліктеріне тәуелді, нақты тәсілдер мен құралдардың жиынтығы», - болып табылады [41,б. 325]. 
Қ.Н.Нығыметова педагог қызметіндегі қарым-қатынас дегеніміз:    
· біріншіден, жеке оқу міндеттерін шешу құралы ретінде; 
· екіншіден, тәрбие процесін әлеуметтік психологиялық қамтамасыз ету жүйесі ретінде;  
· үшіншіден, оқытушылар мен оқушылардың оқу мен тәрбиенің табысты болуына негіз болатын өзара қатынастарының белгілі-бір жүйесін ұйымдастыру тәсілі ретінде, 
· төртіншіден, оқушы тұлғасын онсыз тәрбиелеу мүмкін емес процесс ретінде көрсетеді. Педагогикалық қарым-қатынас дегеніміз – мазмұнды  хабар алмасу, оқу-тәрбиелік ықпал ету және өзара түсіністікті ұйымдастыру болып табылатын, педагог пен оқушылар ұжымы арасындағы өзара әрекеттестік жүйесі, тәсілдері мен дағдылары. Педагог осы процестің инициаторы болады, оны ұйымдастырады және басқарады, - деген анықтамасын психологиялық тұрғыда ұсынған [43,б. 339]. Біз автордың пікіріне қосыла отырып, қарым-қатынас жасауда алдымен тілдік дағдылар алға шығатынын ескеріп, болашақ бастауыш сынып мұғалімдерін оқушылардың тілдік дағдыларын қалыптастыруға даярлауда басшылыққа алу қажет,- деп санаймыз.
М.Қ. Бапаева психологиялық пәндер бойынша білім беруді жетілдіру деп қарастырады. Мұнда психология пәндерінің мазмұнына қарым-қатынас психологиясының тиісті мәселелерін енгізу студенттің білікті маман, тұлға ретінде қалыптасуының шарты ретінде тағайындалған [42,б. 192]. Сонымен қатар автордың психологиялық білімдерді қалыптастырудың этнопсихологиялық тұрғыға байланысты әдістері мен механизмдерін жасауы студенттерді психологиялық дайындау мәселесін шешудегі теориялық және практикалық мәні бар тұңғыш қадам болып табылады.
Б.П. Мырзатаева кіші мектеп оқушыларының зейін қасиеттерінің жақсы дамуы мен ұйымдастырылуы кіші мектеп жасындағы оқудың табыстылығын тікелей анықтайтын фактор болып табылады. Әдетте жақсы үлгеретін оқушылардың зейінінің дамуы көрсеткіштері жоғары болады. Дегенмен арнайы зерттеулер зейіннің әртүрлі қасиеттері түрлі пәндер бойынша, оқудың табыстылығында әртүрлі үлеске ие болатынын көрсеткен. Мысалы, математиканы меңгеруде жетекші рөл зейіннің көлеміне, ана тілін меңгерудің табыстылығы зейіннің бөлінуінің нақтылығына, ал мәтінді оқуға үйрету зейіннің тұрақтылығына байланысты. Кез келген іс-әрекетті табысты іске асыруда шешуші рөл зейінді ұйымдастыра алуға, яғни түрлі іс-әрекетті орындау процесінде зейіннің қасиеттерін «дер кезінде, дұрыс және тиімді» пайдалану дағдысына беріледі, - деген тұжырым жасаған [44,б. 111]. Бастауыш сынып оқушыларының коммуникативтік дағдысын қалыптастыруда алдымен табысты іс-әрекетке жетудің негізгі факторы болып табылатын зейіннің бөлінуі мен тұрақтылығына басымдық берілу керектігін есте ұстау қажет, - деп санаймыз. Өйткені, коммуникативтік дағды негізінен тікелей ана тілі мен әдебиеттік оқу пәндерінде іске асырылатындықтан психологтардың зерттеулері бойынша ұсынған тұжырымдарын басшылыққа аламыз.
А.К. Мынбаева педагогикалық іс-әрекет құрылым бөліктерінің төрт компонентін толықтай сипаттап берген. Олар: 
1) педагогикалық іс-әрекеттің конструктивті құрылым бөлігі; 
2) педагогикалық іс-әрекеттің ұйымдастырушы құрылым бөлігі;   
3) педагогикалық іс-әрекеттің коммуникативтік құрылым бөлігі;   
4) педагогикалық іс-әрекеттің зерттеушілік құрылым бөлігі [56,с. 220]. 
Жоғары мектеп оқытушысының кәсіби педагогикалық іс-әрекетінің объектісі біртұтас педагогикалық үдеріс болғандықтан, оның кәсіби іс-әрекеті жүйе ретінде құрылымдық және функционалдық бөліктерден құрылады және бұл бөліктер өзара тығыз байланыста жүретіндіктен оның болашақта маман ретіндегі даму ерекшеліктеріне байланысты болмақ. Зерттеу тақырыбымызда болашақ мамандарды бастауыш сынып оқушыларының коммуникативтік дағдыларын қалыптастыру болғандықтан педагогикалық іс-әрекеттің коммуникативтік құрылым бөлігіне басымдық береміз.
Ә. Мұқаметжанова бастауыш сыныпта тіл пәндерін оқыту барысында пәнаралық байланысты үнемі ескеріп отырған дұрыс. Пәнаралық байланыс білім, білік, дағдының тұтас жүйесінің дұрыс қалыптасуына жағдай жасайды, Әрі оқушының әртүрлі пәндерден алған білімін орынды қолдана білуге көмектеседі. Тіл пәнінің басқа пәндермен байланысы туралы айтқанда, ең алдымен, тақырыптық байланыстарға назар аударған жөн. Тақырыптық байланыстың негізіне пәндер, құбылыстар, фактілер туралы оқытудың міндеттері мен шарттарына байланысты әртүрлі жағдайларда қарастырылатын жалпы түсініктер мен үғымдар алынатынын атап көрсеткен [57,б. 168]. Сөйлеу әрекеті тіл пәндерінің басқа оқу пәндерімен байланыстыруда табиғи үлкен қызмет атқарады. Оқу пәндерінің әрбір сабағында оқушылардың лексикалық сөздік қорлары көбейіп, тілдің грамматикалық құрылымы жетіледі, ойдың толық, түсінікті баяндалуы қадағаланып, тыңдалым, айтылым, оқылым дағдыларын дамытуға ықпал етеді.
Б.Барсай әлеуметтік-экономикалық шарттар бастауыш сыныптың болашақ мұғалімдерінің кәсіби-дидактикалық құзыреттілігін қалыптастырудың бүгінгі және болашақтағы даму бағыттарын белгілеуге септігін тигізді:
- бастауыш сыныптың болашақ мұғалімдерінің кәсіби-дидактикалық құзыреттілігін қалыптастыру қоғамның әлеуметтік-экономикалық талаптарын, ақпараттық-коммуникациялық, мәдени, тарихи ерекшеліктерін, білім беруге қойылып отырған жаңа талаптарды ескерумен анықталады;
- қоғамдық-экономикалық қатынастардағы өзгерістер: нарықтық қатынастарға өту, ашық демократиялық қоғам құру талаптары өз кезегінде өскелең жас ұрпаққа білім мен тәрбие беру жүйесінің ұстанымдарына, мазмұны мен құрылымына айтарлықтай жаңалықтар ендіруді қажет етеді;
- болашақ бастауыш сынып мұғалімдерін даярлауда әлемдік білім стандарттарына сәйкес инновациялық технологияларды, білім берудегі дәстүрлі, тұрақтанған ұлттық құндылықтарды арқау еткен үлгідегі жаңашыл технологияларды қолдана білу;
- болашақ бастауыш сынып мұғалімін даярлау мазмұны – оқушылар бойына түйінді және пәндік құзыреттерді кіріктіре отырып қалыптастыруға бағытталуы шарт,- деп көрсеткен [61,б. 306]. Болашақ мамандарды даярлауда автордың ұсынып отырған бағыттарын басшылыққа алу керек. Өйткені, кәсіби-дидактикалық, түйінді және пәндік құзыреттіліктерді меңгерту қажет. Аталған құзыреттіліктердің ішінде коммуникативтік дағдыларды меңгеру де кіретіндіктен маман даярлаудың тетігі ретінде қарастырамыз.
А.С. Амирова болашақ мамандардың шығармашылығы кәсіби-педагогикалық қарым-қатынас – мәлімет алмасу, жеке тұлғаны тану, тәрбиелік ықпал етуді жүзеге асыруға болатын оқытушы мен білім алушылардың өзара әрекеттесу жүйесі арқылы іске асырылады. Педагогикалық шығармашылықтың бірден-бір шарты – ғылым ұсыныстары мен жаңашылдардың тәжірибесіне деген алғырлық. Бұл біріншіден, білім алушылардың өмірдегі орны оның мәнін, алдында тұрған міндеттерді түсіне білгендігін анықтайтын педагогикалық идеал болғанда ғана мүмкін. Идеал – білім алушының өзін педагогикалық үдерісті жасаушы ретінде түсінуінен бастау алады. Педагогикалық шығармашылық білім алушыдан жалпы білім беру үдерісіне белсенді қатысуды, талдау мен зерттей білуді, оның қарама-қайшылықтары мен қозғаушы күштерін анықтай білуді, өз ойын дәлелді жеткізуде коммуникативті дағдыларды жетік меңгеруін талап етеді [64,б. 182]. 
Қ.М. Нағымжанова субъектіліктің ерекше құрылым ретiндегi өзгешелiгi iс-әрекет, қарым-қатынас сынды тiршiлiктегi мәндi салаларда кездесетiн проблемалық жағдаяттарды тұлғаның дербес түрде жауапкершiлiкпен, белсендiлiкпен, шығармашылықпен шеше алу мүмкiндiгiнен көрiнедi. Осыған орай субъектiлік iс-әрекеттi, қарым-қатынасты бақылау, реттеу, жасампаздықпен жетілдіру, дамыту үдерістерiн қамтамасыз етедi. Сонда, ол функционалды күрделi құрылым ретiнде тiкелей креативтік iс-әрекет пен креативтік қарым-қатынас үдерістерiнде танылады, құралады, дамиды және жетiледi. Креативтікті студенттің субъектiлік қасиеттiң жоғары дәрежеде дамып, жетiлуiн әлеуметтiк жүйе түпкiлiктi анықтайды. Мұнда белгiлi бiр әлеуметтiк ортаның құндылықтарын, нормаларын және мұрат-мүдделерiн қабылдайтын кез келген жеке адам ұжымдық (топтық) субъект тұрғысынан белсендiлiк таныту ерекшелiгiне ие болмай қоймайды. Субъектілiктi адам баласының тарихи даму нәтижесi, әлеуметтiк-мәдени детерминант ықпалы ретiнде түсiну керек. Осы орайда субъект ретiнде дамып, жетiлу үшiн адамдар арасындағы қарым-қатынас аса мәндi, маңызды рөл атқарады деп қарастырған [65,б. 344]. Бұдан шығатын қорытынды болашақ мамандардың қарым-қатынастың маңыздылығы яғни коммуникативті дағдының қарым-қатынасты бақылап, реттеп, жасампаздықпен жетілдіріп дамытатынына басымдық беріп отырғанын көреміз. 
М.З. Джанбубекова пікірінше, XXI ғасырдағы жаһандану үдерістері бастауыш мектеп мұғалімінің кәсіби іс-әрекетінің мазмұны мен сапасына жаңа талаптар қояды. Қазіргі бастауыш сынып мұғалімі дамытушы әлеуметтік-мәдени білім беру ортасын жобалай алатын, оқушының тұлғалық-бағдарлы оқуын жүзеге асыратын, ақпараттық-коммуникациялық технологияларды еркін меңгерген және білім алушыларды жаһандық білім кеңістігіндегі білім мен дағдыларды игеруге бағыттай алатын кәсіби педагог болуы тиіс. Мұғалімнің мұндай жаңа және өте күрделі қызметі оның кәсіби дайындығының сәйкес деңгейін талап ететінін нақтылаған [62,б. 287]. Болашақ мамандарды даярлауда автордың ұсынған идеялары басшылыққа алынып отырғанын айта кеткеніміз жөн. Бұдан дәлел бүгінгі қоғам сұранысынан туындап отырған міндеттерді жүзеге асыруда студенттерге берілетін білімнің тұлғаға бағдарлануы, цифрлы технологияларды, электрондық ресурстарды платформаларды меңгеруі, соңғысы халықаралық зерттеу бағдарламаларына оқушыларды дайындай білетіндігі болып табылады.  
[bookmark: _Hlk201213397]Ж.Ы.  Сардарова бойынша, бастауыш сынып  оқушыларының ақпараттық сауаттылықтарын қалыптастыруда	оқытудың ақпараттық технологиясы мен трансформацияға және бұл іс-әрекет түрлерінің, оқушылардың жас, даралық ерекшеліктеріне байланысты негізделген балалар іс-әрекетінің ойындық, оқу әрекетінің түрлеріне қарым-қатынасын үнемі есепке алу қажет; оқытудың ақпараттық технологиясын қолдануға негізделген оқу іс-әрекеті мен ойынды ұйымдастырудың сыныптық және сыныптан тыс формаларының қарым-қатынасы; психикалық дамуы түрлі деңгейдегі балаларды оқытуда ақпаратттық технология құралдарының мүмкіндіктерін пайдалану, дифференциялық оқытуды жүзеге асыру; оқу үдерісінде оқыту, дамыту және бақылау-түзету әрекеттерінің ара-қатынасы, қазіргі ақпараттық технология құралдарының балалар дамуына әсерін бағалау; мұғалімді оқытудың ақпараттық технологиясын қолдануға дайындау,- болып табылады [63,б. 312]. 
С. Жораеваның пікірінше, интеллектуалдық және практикалық білік пен дағды қазіргі мектептегі білім мазмұнының бөліктері қатарына жатады. Оқушы жалпы білім жүйесін, оған жеткізетін іс-әрекеттер, әдіс-тәсілдермен қатар оқу еңбегін саналы орындауға, білім алуға жетелейтін біліктер мен дағдыларды меңгереді. Дағды жаттығудың қайталануы арқылы іс-әрекеттің автоматты түрде орындалуы деңгейі екендігі, кіші жастағы мектеп оқушыларының дағдыларының қалыптасуы олардың қарапайым болса да, алған білімдерінің іс-жүзінде пайдалануы деп түсінуі қажет, - болып табылады [76,б. 163]. Бұдан шығатын қорытынды оқушылар дағдылардың ішінде тілдік дағдыларды меңгеру арқылы, біріншіден, тапсырманы орындау уақытын үнемдейді, екіншіден, арнайы тапсырмалар мен жаттығулар арқылы оқу тапсырмаларын дұрыс орындауды автоматтандырады, үшіншіден, оқушылардың саналы іс-әрекеттер орындау әрекеттері қалыптасады. Бұдан: білім беру үдерісінің ең басты мақсаты – оқушының тұлға ретінде қалыптасуында оқыдым, тыңдалым, жазылым, айтылым дағдыларының орнын, оның өмірлік дағдыларының дамуына жағдай тудыру, белгілі бір құзыреттіліктерді игеруіне мүмкіндік жасау, - деген түйіндеме жасаймыз. 
Г.Т. Аюпова жоғары мектеп оқытушысының кәсіби іс-әрекетінің негізін ғылыми қызмет пен оқыту-тәрбие үдерісіне қатысушы субъектілердің өзара әрекеттестігі құрайтынын атап көрсетеді. Бұған сәйкес кәсіби іс-әрекеттің мазмұны педагогтің білім алушылармен, әріптестермен және басқа да әлеуметтік орта өкілдерімен қарым-қатынас орнату үдерісімен тығыз байланысты. Осы тұрғыдан алғанда, оқытушының кәсіби іс-әрекеті білім алушыларды және педагогикалық үдеріс субъектілерін түсінуге, олардың рухани-әлеуметтік қажеттіліктерін ескеруге, оқу-тәрбие мақсаттарын саналы меңгертуге және білім алушылардың жетістікке жету мүмкіндіктерін ұйымдастыру мен реттеуге бағытталады. Ол үшін ЖОО-дағы кәсіби іс-әрекет барысындағы өзара әрекеттестік, өзара қатынас субъект-субъект негізде болуы қажет. Осыған байланысты оқытушының кәсіби іс-әрекетінің аса маңызды жағы педагогикалық қарым-қатынас дегенге негізделеміз, - деген қорытынды жасаған [88]. Бұдан шығатын қорытынды болашақ мамандарды жоғары мектеп оқытушысының кәсіби-педагогикалық қызметінің әмбебаптығымен, шығармашылық мазмұнымен, ғылымилық іргетасымен және кәсіби өзара әрекеттестікті жүзеге асыруда коммуниктаитвтік дағдыларды меңгерту ерекшелігімен жетік таныстыруымыз керек.
Ж. Қарашева дағдыларды біртіндеп қалыптастыруда аудио-мәтін тыңдап немесе бейнематериал көрсетуге болады, содан кейін пікірталас жүргізуге немесе жазбаша тапсырма орындатуға болады. Бұл  жұмыс түрлері коммуникативтік дағдының алғашқы баспалдағы  болып есептеледі. Себебі аталған жұмыс түрлерін барлық сабақта  мүмкіндігінше қолдану бірлескен іс-әрекетке түсіреді. Ал, бірлескен әрекеттер – коммуникативті дағдыларды қалыптастырудың негізі. Коммуникативтік дағды жеке тұлғаның рухани өсуін қалыптастырады, адамдарды түсіне білуіне көмектеседі. Сондықтан болашақ бастауыш сынып мұғалімі алдына мақсат қоя білетін, анық та дұрыс сөйлей білетін, өз ойын жарыққа еркін шығара алатын, түсіне білетін, қызығушылықпен тыңдай алатындай болуы керек. Коммуникативті дағдыларды қалыптастыруда оқу материалын меңгерту үдерісіндегі оқушылардың оқу-танымдық іс-әрекетке қызығушылығын арттырудың зерттеу жұмысымыз үшін маңызы зор [89]. 
[bookmark: _Hlk215695709]Е.А. Орлова болашақ мұғалімдерді педагогикалық қарым-қатынас жасауға психологиялық дайындау мәселесін көтереді. Болашақ педагогтердің диагностикалық іс-әрекетке қатысты біліктіліктерінің жетілуі де жоғары оқу орнындағы психологиялық дайындау міндеті болып табылады. Сондай-ақ психологиялық дайындау тұлғаның нақты бір қасиеттерін дамытуға немесе тұлға үшін маңызды болмақ [90].
В.А. Кан-Калик және Н.Д.Никандров коммуникативтік құзыреттілікті  адам баласының кез-келген әрекетінде кездесетін, адам болмысының бір бөлігі ретінде қарастырады. Мұндай коммуникативтік әрекеттерді жасау үшін, арнайы қабілеттерді игеру керек екенін түсіндіреді [13,с. 190]. Әрине оқу үдерісінде, тұлғаның коммуникативті құзыреттілігін қалыптастыратын алдын-ала арнайы анықталып қойған мақсатты құру, яғни қалыптастырудың жолдары мен әдістері анықталған болу керек. Коммуникативтік әдіс, болашақ мамандардың тілдік формаларды ғана меңгеріп қоймай, сонымен бірге оларда, сол тілді шынайы қарым-қатынаста қалай қолдану керектігі жөнінде ұғым қалыптасу керек, - деген қағидаға сай құрылуы тиіс.
[bookmark: _Hlk215695802]А.З. Зактың пікірі бойынша, бастауыш сыныптарда  коммуникативтік дағдысы әртүрлі оқушыға арнайы ізденімпаздыққа, шығармашылыққа құрылған жаттығулар арқылы пәнге қызығушылығын, ақыл-ойын жетілдіретінін көрсеткен. Сонымен қатар автор оқушылардың қорытындылай, құрастыра, ойлай және жоспарлай білу қабілеттерін дамытуға құрылған жүйелі жаттығулар жиынтығы жалпы коммуникативтік дағдысын қалыптастырып жетілдіреді, - деген тұжырым жасаған [91]. 
[bookmark: _Hlk215695983]Г. Уиддоусон зерттеулерінен «коммуникативтік қызмет» деген ұғымды қолданғанын көруге болады. Автордың пікірінше, коммуникативтік қызметті қай әлеуметтік жағдайға жататындығына байланысты бөліп қарастырады. Бұл, оқыту үдерісін тек қана қызықты етіп қоймайды, сонымен қатар әлеуметтік маңызды және білімгерлердің қоғамдағы мінез-құлқын қалыптастырады, яғни, қоғамдық тәртіптер мен ережелерге үйретеді, сонымен қатар өзге халықтардың салт-дәстүрі мен мәдениетіне деген қызығушылықтарын дамытады, - деген ой қорытады [92]. Бұдан шығатын қорытынды қалыптасқан коммуникативтік құзыреттіліктің негізгі көрсеткіштері сөйлеу мәнері және іс-әрекеттерді (мимика, яғни ымдау) қолдану болып табылады. Сонымен бірге, болашақ мамандардың жұптасып немесе топ болып қарым-қатынас жасауы маңызды болып табылады. Көптеген зерттеулерде бірлескен іс-әрекеттің бірқатар маңызды сипаттамалары бойынша тұлғааралық қарым-қатынастардың жанамалылығы дәлелденгенімен, бұл барлық көріністердегі коммуникативті ерекшеліктердің іс-әрекеттің ерекшелігінде толықтай және тек алдын-ала анықталғанын білдірмейтінін айтқан.
[bookmark: _Hlk215696112]Л.И. Уманский бірлескен қызметтің келесідей формаларын бөліп көрсетеді:
1)	бірлескен-жеке – барлық қатысушылар үшін жалпы «еңбек өрісі», бірақ мұнда әр қатысушы жұмыстың бір бөлігін басқаларына тәуелді болмай орындайды;
2)	бірлескен-жүйелі – жалпыға ортақ міндетті конвейердегідей топтың әрбір мүшесі жүйемен, бірізділікпен орындайды;
3)	бірлескен-өзара байланысты – мұнда ортақ міндет топтың барлық мүшелерінің, сондай-ақ олардың түрлері мен комбинацияларының тікелей, (бір мезгілде) өзара іс-қимылы кезінде орындалады. Коммуникативті ерекшеліктер күш-жігердің кооперациясын қажет ететін және оның қатысушыларының өзара тәуелділігін орнататын іс-әрекет барысында үлкен оң нәтиже береді [93]. 
[bookmark: _Hlk215696156][bookmark: _Hlk215696521]И.Н.Горелов және В.Р.Житников коммуникацияға, қарым-қатынас акті деп (немесе коммуникативтік акт) анықтама береді. Авторлардың пікірінше, коммуникация келесі компоненттерден тұрады: 
-   қарым-қатынасқа түсетіндер (әдетте, 2-ден жоғары адамды қамтиды);
-  қарым-қатынасты тудыратын іс-әрекеттер (сөйлесу, ымдау, мимика және т.б.);
- қандайда бір мағынасымен немесе формасымен сипатталатын хабарламаның мазмұны;
-  қатынас арнасы (сөйлеу, есту, көру, визуальды-вербальды органдар);
- қарым-қатынасқа түсетіндердің мотивтері (мақсат, ниет) [94]. Зерттеу тақырыбымыз тұрғысынан қарастырсақ, болашақ мамандардың қарым-қатынасқа түсе білуі, оны тудыратын әрекеттерді меңгеруі, хабарламаны, қатынасқа түсуге ынтасының  айтылым, тыңдалым дағдыларының болуы қажет,- деп есептейміз.
[bookmark: _Hlk215696265]Л.Н. Захарова психологиялық дайындауды «тұлғаны қалыптастырудың бір түрі, ал оның мақсаты – жеке-дара психологиялық ерекшеліктерді анықтау және нақтылы бір іс-әрекетке деген қабілетті дамыту, мотивацияны қалыптастыру» ретінде анықтаған [95]. Демек, психологиялық дайындау тұлғаның психологиялық ерекшеліктеріне сәйкес кәсіби іс-әрекетке мотивациялық, операциялық және өзін-өзі реттеу тұрғысынан даяр болуды қамтамасыз етеді, - деген тұжырым жасауға болады.
В.В. Рубцовтың пікірінше, бірлескен іс-әрекетті оқыту мен бала дамуының формасы ретінде зерттеудің әртүрлі бағыттарының ішінен екі бағытты бөліп қарастыруға болады. Олардың біріне сәйкес, бірлескен іс-әрекеттің өтуі мен ондағы пайда болатын өзара қатынастардың сипаты оған қатысушылардың тұлғалық қасиеттері, психикалық даму деңгейі, қалыптасқан мінез-құлық нормалары т.б. сияқты жеке-дара ерекшеліктерімен алдын-ала анықталады. Екінші бағытқа сәйкес бірлескен іс-әрекеттің мазмұны мен құрылымы топтағы өзара қатынастарда да, сонымен бірге сол топ мүшелерінің интелектілік және тұлғалық дамуында да басымдық көрсетеді [55,с. 352]. Біздің жұмысымызда екінші бағытқа сәйкес оқыту үдерісінде оқушылардың коммуникативтік дағдысын қалыптастыруда топтық тапсырмаларды орындауда өзара қарым-қатынас жасау, бірінің пікірімен бірінің санасуы, ортақ мақсатқа біріктірілуі, яғни тыңдалым, айтылым, оқылым сияқты коммуникативтік дағдыларды қалыптастыруда маңызды болмақ.           
[bookmark: _Hlk215696350]Л.Д.Столяренко оқытушы мен білім алушылардың табысты қарым-қатынас орнатуға кедергі келтіретін бес себебін көрсеткен:
-	оқытушы студенттің  жеке ерекшелігін ескермейді, оны түсінбейді және оны түсінуге тырыспайды;
-	студент өзінің оқытушысын түсінбейді, сондықтан ол оны өзінің тәлімгер ретінде қабылдамайды;
-  оқытушының іс-әрекеті студенттің тәртібінің мотиві мен себебіне сәйкес келмейді;
-  оқытушы жоғары пікірде, студенттің өзіндігін басып, оны кемсітеді;
-  студент саналы түрде оқытушының талаптарын орындамайды, ол барлық ұжымнан да жауапты [96]. Біз автордың пікірімен келісе отырып, оқыту үдерісін субъекті мен субъектілік қатынасқа құру қажет, - деген тұжырым жасаймыз. Өйткені, болашақ мамандардың коммуникативтік дағдысын қалыптастыру үшін білім алушылардың қажеттілігін алға шығу керек, сонда ғана келешек мамандығына деген қызығушылығы, оқуға ынтасы артатыны сөзсіз. 
[bookmark: _Hlk215696398]Раттер бойынша, кіші мектеп оқушысы – қарым-қатынас дағдысын белсенді менгеретін адам. Бұл кезеңде достық байланыс қарқынды құрылады. Құрдастары тобымен әлеуметтік өзара әрекет дағдысын жинау мен достар таба білу - бұл жас кезеңіндегі дамудың маңызды міндеттерінің бірі болып табылады [97]. Бұдан бастауыш сынып оқушысының қарым-қатынас дағдысын меңгеруге бейімділігін көреміз. Әлеуметтік қарым-қатынасқа түсе білген оқушының тілдік дағдысының қалыптастырудың мүмкіндігі зор болмақ.
Алайда, қазіргі психология-педагогика әдебиеттерінде байқалған болашақ педагогтердің дайындық мәселелеріне деген қызығушылық осы бағыттағы зерттеулер үшін аса нәтижелі болды. Сондықтан біз, ең алдымен бастауыш сынып оқушыларының коммуникативтілігін дамытуға дайындық проблемаларымен тығыз байланысты жұмыстарға көбірек көңіл бөліп, ең алдымен көзқарастар мен ықпалдардағы айырмашылықтарды бөліп көрсетумен шектелеміз. 
[bookmark: _Hlk215696444][bookmark: _Hlk215696483]Болашақ бастауыш сынып мұғалімінің коммуникативтік дағдысын қалыптастыруға дайындығының құрылымын анықтаған кезде біз М.И.Дьяченко мен Л.А.Кандыбовичтің еңбектеріне сүйендік. Оның құрамдастарын төмендегіше берген:
-	ынталандырушы құрамдас: (кәсіпке, мамандыққа деген оң көзқарас, оған деген қызығушылық және басқа да тұрақты кәсіби мотивтер);
-	бағдарлау құрамдастары: (қызметтің ерекшеліктері мен шарттарын, оның жеке тұлғаға қойылатын талаптары туралы білу мен түсінік);
-	операциялық: (кәсіби қызметтің тәсілдері мен амалдарын, қажетті білім, білік және дағдыларды, талдау, синтездеу, салыстыру, жинақтау және т.б. үдерістерді меңгеру);
- ерік-жігер: (өзін-өзі бақылау, еңбек міндеттерін орындау қалыптасатын әрекеттерді басқара білу);
- бағалау құрамдастары: (өзінің кәсіби дайындығын өзі бағалау және кәсіби міндеттерді шешу үдерісінің оңтайлы еңбек үлгілеріне сәйкестігі) [98]. Бұдан шығатын қорытынды болашақ бастауыш сынып мұғалімдері алдымен өзі таңдаған мамандығына деген қызығушылығының болуы, яғни оны қажетсінуі, мұғалім қызметінің ерекшеліктерін, өздеріне қойылатын талаптарды жетік білуі, осы қызметті атқаруға қажетті әдістемені терең меңгеруі, білім, білік дағдысының жоғары деңгейде жеткіліктілігі, өзін өзі ұйымдастыру, өзін өзі бақылау, өзін өзі реттеуі, өзінің кәсіби құзыреттілігін бағалай білуі қажет. Бір бірінен туындар отыратын педагогикалық үдерісті толық меңгеруді жетік түсініп орындауынан көрінеді. Авторлар ұсынған құрамдастарды болашақ бастауыш сынып мұғалімдерін оқушылардың коммуникативтік дағдыларын  қалыптастыруда басшылыққа алу қажет,- деп санаймыз.
[bookmark: _Hlk215696580]Е.Мычко қызықты және тартымдысы «дайындық» ұғымы келесілерді қамтитын ықпал деп көрсетті:
а) тұлғалық элементтер (сапалар):
- балаларға деген сүйіспеншілік (баланы сүю), мейірімділік, адамдармен тіл табыса білу, сыпайылық, шығармашыл тұлға болу;
-  баланы құрметтей білу, оны жеке тұлға ретінде көру, эмпатия (жаны ашу);
б) операциялық білік (педагогикалық қабілеттер): 
- гностикалық, коммуникативтік, ұйымдастырушылық, перцептивті, дидактикалық, эмоционалды тұрақтылық, болжау, шығармашылық;
в)	педагогикалық техника (педагогикалық білік, икемділік):
- барлық қызмет түрлерінде оқушылардың дербестігін, өздігінен дамыту, жұмысқа педагогикалық басшылық жасау; 
- баланың психикалық жай-күйіне ұқыптылық, дұрыс көңіл бөлу және оған қойылатын талаптардың реттілігі, жүйелілігі;
- оқушылардың ойлау белсенділігі мен ерік-жігерін дамыту, олардың іс-әрекетіне, қызметіне көмектесу;
-  тиімді педагогикалық әсер етудің әртүрлі тәсілдерін қолдану;
-   қарым-қатынастағы іскерлік және эмоционалды байланыстың үйлесімі;
- көңіл бөлудегі сенімділік, тепе-теңдік және қарым-қатынастың мәнерлілігі, өзара әрекеттесу, қарым-қатынас жасай білу қабілеті [99]. Автордың пікірін түйіндейтін болсақ, болашақ бастауыш сынып мамандарын дайындық деңгейіне қажетті тұлғалық сапалары мен қабілеттілік, біліктілік пен дағдысы, педагогикалық үдерісті ұйымдастыру, оқушылардың жас және дербес ерекшеліктерін ескеру, қарым-қатынастың барлық түрлерін меңгеруі қажеттігін көрсеткен.
[bookmark: _Hlk215696671]Н.В.Кузьмина педагогикалық қызметке дайындықты мұғалімнің сындарлы, ұйымдастырушылық, коммуникативті және гностикалық іс-әрекетінің сәттілігін, оның қолданбалы және педагогикалық техниканы қолдануын қамтамасыз ететін құрамдастарды негізге алу керек, - деп санайды [100]. Болашақ бастауыш сынып мамандарын даярлауда аталған құрамдас бөліктер мектепке барып қызмет атқарған уақытта қажетті білім мен біліктер дағдыға айналуы тиіс. Болашақ мамандарды даярлауда коммуникативтік дағдылар: айтылым, тыңдалым, оқылым, жазылымды оқушыларда қалыптастырудың жолдарын меңгертуде педагогикалық үдерісте оқыту және оқу іс-әрекеттерінде заманауи технологияларды тиімді қолдану қажет, - деп есептейміз.
[bookmark: _Hlk215696712]Д.Р.Инуфио психологиялық дайындықты қарастырған кезде келесі белгілерді анықтайды:
- белгілі бір қызмет, іс-әрекет түріндегі қажеттіліктер мен сұраныстардың, мақсаттардың болуы;
- психикалық және физиологиялық функцияларды белсендіру, жандандыру;
- өз қабілеттеріне деген сенімділік;
- жұмыс қабілеттілігінің жеткілікті деңгейде болуы;
- қызмет жағдайларының өзгеруіне уақытылы ден қою;
- қажетті әрекеттерді орындау кезіндегі психикалық іс-әрекеттің белгілі бір бағыты мен басқарылуы [101]. Біздің ойымызша, болашақ бастауыш сынып мамандарын даярлауда психологиялық дайындық маңызды болмақ. Психикалық тұрғыда өзін өзі басқаруы, жұмыс істеу қабілеттілігі, белсенді іс-әрекетке түсе білуі, өзіне деген сенімділіктің болуы оқушылармен жұмыс істеуге оңтайлы ахуал туғызады. Педагогикалық үдерісті ұйымдастыруда оқушылармен қарым-қатынасқа  түсуде қажетті кәсіби құзыреттілік, коммуникативтік дағдысын дамытуға мүмкіндік береді. 
[bookmark: _Hlk215696775]А.Г. Асмоловтың пайымдауынша, студенттердің коммуникативтік дағдысын қалыптастыру олардың жаңа білім деңгейімен келесі кезеңдерді қамтиды: I – функционалды және қарапайым сауаттылық; II – жалпы білім; III – кәсіби құзыреттілік; IV – кең мәдениеттілікті меңгеру; V – жеке менталитінің қалыптасуы [102]. Бұдан шығатын қорытынды осы бес кезеңнен болашақ маманның даярлығында оның нақты кәсіби іс-әрекетті жүзеге асыруда нәтижелі әрі бәсекеге қабілеттілігінің көрсеткіші болып табылатын коммуникативтік дағдысының қалыптастыруды басты назарда ұстау қажеттігінің, әсіресе функционалды сауаттылықтың болашақ бастауыш сынып мұғалімдеріне қойылатын басты талап екенін ескере отырып, зерттеу тақырыбымыз тұрғысынан қарастырсақ, қалған бес кезеңді осы бірінші кезеңнің аясында қалыптастыруға болдады, - деген тұжырым жасаймыз.  
[bookmark: _Hlk215696810]М.И. Лисинаның зерттеуі қарым-қатынас қажеттігі эволюциясының екі маңызды факторын көрсетеді. Біріншіден, бұл қажеттіліктің дамуы эмоционалды байланыс қажеттігімен ұсынылған қарапайым формалардан барған сайын күрделі формаларға (ынтымақтастық қажеттілігі, жақын және жеке қарым-қатынас қажеттілігі және т.б.) ауысатынын айтуға мүмкіндік берді. Екіншіден, онтогенездің алғашқы кезеңдерінде тіл табысудағы мотивтердің әртүрлі топтары бір-бірін қалай алмастыратын призмасы арқылы бұл дамудың қалай жүзеге асырылатыны көрсетілді. Автор мотивтердің үш негізгі: танымдық, іскерлік (тіл табысу баланың кез-келген басқа іс-әрекетін ұйымдастыруда қызметтік рөл атқарады) және тұлғалық тобын анықтады [103]. Біздің тұрғымызда автордың анықтаған топтары өзара байланыста қарым-қатынас тудыруға қажетті факторлар деп есептеп, оны оқушылардың коммуникативтік дағдысын  дамытуда басшылыққа аламыз.
Қорыта келе, болашақ педагогтердің алдында қоғам талабына сай қарым-қатынас жасай білетін, коммуникативтік дағдылары қалыптасқан тұлғаларды даярлау міндеті тұр. Оқушыларды өзара қарым-қатынас жасауға төселдіру, алға қойылған проблемаларды бірлесіп шешуге дағдыландыру арқылы өзіндік ой-пікірін жеткізуге ұмтылдыру, басқалардың пікірін тыңдай білуге үйрету – оқушының коммуникативтік дағдысын дамытудың негізі болып табылады. 
Педагогикалық жоғары оқу орындарында болашақ педагогтерді даярлау үдерісінде коммуникативтік дағдыларын қалыптастыруға ерекше назар аударылуы керек. Өйткені олар балаларды қоғамға бейімдеп, олардың қарым-қатынас жасау қабілеттерін қалыптастырады. Бастауыш сынып оқушыларының жеке басын дамытудың негізі болып табылатын айтылым, тыңдалым, оқылым, жазылым сияқты коммуникативтік дағдыларын қалыптастыруды меңгертетін әдістемесімен болашақ мамандарды даярлау қажет,-деп есептейміз. Болашақ мамандарды бастауыш сынып оқушыларының коммуникативтік дағдыларын қалыптастыруға даярлау мәселесі ғылыми-теориялық тұрғыда психологиялық-педагогикалық зерттеу еңбектеріне талдау жасау негізінде зерделенді.

1.2 «Коммуникация», «дағды», «коммуникативтік дағды» ұғымдарының мәні мен сипаты
[bookmark: _Hlk218945142]Қазақстан Республикасының білім беруді дамытудың 2023-2029 жылдарға арналған тұжырымдамасында: «Кез келген мәдени қоғам үшін басты міндет – жас ұрпақты дұрыс тәрбиелеу. Дені сау, алдына мақсат қоя білетін, саналы, рухани бай және адамгершілік қасиетке ие тұлғаны тәрбиелеу – мемлекеттің орнықты қалыптасуының және оның болашақта бейбіт дамуының аса маңызды кепілі», - деп атап көрсетілген [1,б. 5]. Сондықтан жеке тұлғаның рухани және жан-жақты дамуының қайнар көзі білім мен ғылымды қоғам талабына сай дамыта отырып, жас ұрпақтың бойына адамгершілік қасиеттерді, ұлттық тілін, ділін қалыптастыруда коммуникативті дағдыны қалыптастыру өзекті мәселе болып табылады.
Ғылыми технологиялардың жетілдірілуі қоғамның тек бүгінгі күнмен ғана емес, болашақпен де байланысты мәселелерді қоя алатын және шеше алатын адамдарға деген сұранысының артуына әкелді. Біздің зерттеуіміз коммуникативті дағдыларды қалыптастырумен байланысты болғандықтан, «коммуникация», «дағды» және «коммуникативтік дағдылар» сияқты негізгі ұғымдарды нақтылау қажет.    
[bookmark: _Hlk217290713][bookmark: _Hlk218945197]Философиялық сөздікте: «Коммуникация – әлеуметтік өзара әрекеттің мәндік және идеалдық-мазмұндық аспектісі. Оның мағыналық қабылдауында саналы бағдарлануы коммуникативтік әрекет болып табылады. Тілдің коммуникативтік құралы – қарым-қатынас», -  деген анықтама берілген [104]. Бұдан коммуникация (латын тілінен – ортақ ету, байланыстыру, қатынас жасау) – әлеуметтік өзара әрекеттесудің мағыналық аспектісі. Әрбір жеке әрекет басқа адамдармен тікелей немесе жанама қарым-қатынас тұрғысынан жүзеге асырылатындықтан, оған (физикалықпен бірге) коммуникативтік аспекті кіреді,- деген тұжырым жасаймыз.
[bookmark: _Hlk217290744]әл-Фараби коммуникативтікті адамдардың қарым-қатынас жасау мәселесімен байланыстыра отырып, олардың сөйлеу мәнерлігіне, тіл байлығына, көп мән берген. Кез келген тілдік қауым өкілінің санасында сөздердің дыбыстық және графикалық формалары олардың сөзжасамдық жүйесімен тығыз байланыста қалыптасады. Егер сөз белгілі бір дыбыстық бейне арқылы айтылып немесе белгілі бір әріптік таңбалар арқылы белгіленсе, онда ол тілдік бірлік қатынастық мәнге ие болады. Яғни сөз өзінің дыбысталуы мен таңбалық формасы арқылы мағынаны жеткізуші қызмет атқарады және сол арқылы тілдік қатынасты жүзеге асырады. Егер сол сөздермен көрсетілгендердің әр идеясын бөлек қарастырсаң, онда олардың біреулерінің «қарым-қатынас» категориясына бағыныштылығын, ал кейбіреулерінің қалғандарына, яғни ең сәйкес категорияларға бағыныштылығын табасың. «Байланыс» идеясы осындай  және онда «қарым-қатынас» идеясынан басқа идея жоқ», - деген тұжырым жасаған [5,б. 218]. Бұдан шығатын қорытынды коммуникацияның өзара қатынастағы индивидтердің ақпаратпен алмасуынан тұрады және өзара байланыстың жүзеге асырылуымен сипатталатынын көруге болады. 
[bookmark: _Hlk217290778]Абайдың пікірінше, тіл – халықтың тарихы мен мәдениетін сақтайтын құрал ғана емес, сонымен қатар ұлттың бірлігін нығайтатын күш. Ол қазақ тіліндегі араб-парсы сөздерінің тым көп қолданылуына қарсы шығып, сөздің дәлдігі мен қарапайымдылығын жоғары бағалады. Абай қазақ тілінің көркемдігі мен қуатын ашып, оның терең мағынасын жеткізе білді. Мысалы: 14-сөзінде Абай «…Сөз қадірін білмесең, өз қадіріңді білмейсің…» деп, сөздің, тілдің қадірін, түсінудің маңызын айтып кеткен  [6,б. 335]. Бұдан Абайдың тілді ұлттың рухани байлығы, халықтың жүрегі мен жан дүниесінің айнасы дей келе, ол өз шығармаларында ана тілін қадірлеуді, тілдің тазалығын сақтауды ерекше насихаттағанын көруге болады. 
Ш. Құдайбердиев халыққа түсінікті тілмен жазудың маңызды екенін айтады. Оның өлеңдерінде қарапайым, анық, көркем тіл үлгісі көрінеді.
Мысалы, «Насихат» өлеңінен үзінді:
«Тіл өнері дертпен тең,
        Дерт қонса, шипа табылмас.
        Ақыл, білім, өнер де
        Жатсаң дағы дайын емес» [7,б. 118].
Бұл жерде ол тіл өнерінің тереңдігін, жауапкершілігін және оңай нәрсе емес екенін меңзегенін көреміз. Автор тілге тек қарым-қатынас құралы ретінде ғана емес, ұлттың рухани байлығы, мәдениеті мен тарихының көрінісі ретінде қарады. Болашақ маман даярлауда тілдің тазалығы мен тереңдігі коммуникативтік дағдының қалыптасу көрсеткіші болмақ.
Б. Рассельдің пікірінше, тілдің басты мақсаты – қарым-қатынас болып табылады, осы мақсатқа қызмет ету үшін ол сөйлеушінің өзі ойлап тапқан жеке ара диалект емес, халықтық болуы тиіс. Сөздің нені белгілейтінін білудің екі тәсілі бар:  біреуі – сөздің мәнін басқа сөздер көмегімен анықтау жолымен, бұл вербальдық анықтама деп аталады; екіншісі – сөздің ол белгілейтін объектісі дер кезінде жиі естілуі, бұл көрнекі анықтама деп аталады [8,б. 76]. Бұдан шығатын қорытынды алдымен болашақ бастауыш сынып мaмaндapының коммуникативтік құзыреттілігін қалыптастыруда осы екі анықтаманы да қолдану қажет, – деп санаймыз.
[bookmark: _Hlk217290833]Г. Лейбництің пайымдауынша, ғылымды үш деңгейге бөліп, оның бір деңгейі – “сөз” дегенді білдіретін логика немесе ғылым. Ал, біздер бір бірімізге ойларымызды жеткізу үшін, сондай ақ, оларды меншікті пайдалану үшін белгілеу мақсатында біздің идеяларымыздың белгілерін мұқтажбыз. Логиканы сөзге және біздің ойымызды түсіндіруге қатысты түсіну қажет. Сөздерді түсіндіре отырып, бұл сөздіктерден көрінетіндей ғылымға саяхат жасау қажеттігін айта келіп, терминдерге анықтама беру керек, - деп тұжырым жасаған  [9,б. 510]. Автор сөзді ойды жеткізетін қарым-қатынас үшін қолданылатын ұғым деп қана емес, оны ғылым ретінде түсіну керек, - деген тұжырымының зерттеу жұмысымызда маңызы зор болмақ. Мұнда ғылым ретінде түсіну үшін айтылым, тыңдалым, оқылым дағдылары арқылы іске асырылатыны ескеру қажет.
М.С. Каган коммуникацияны субъектінің белгілі бір объектімен – адаммен, жануармен немесе машинамен ақпараттық байланысы,- деп түсіндіреді. Бұл субъект белгілі бір ақпаратты (білім, идеялар, іскерлік хабарламалар, нақты ақпарат, нұсқаулар және т.б.) беруінде, оны алушы қабылдауы, түсінуі, жақсы игеруі және соған сәйкес әрекет етуі керек. Қарым-қатынаста серіктестер арасында ақпарат айналады, өйткені олардың екеуі де бірдей белсенді, ал ақпарат көбейеді, байытады; сонымен бірге қарым-қатынас үдерісінде және нәтижесінде бір серіктестің күйі екіншісінің күйіне айналады [10,с. 178]. Дегенмен, бұл функциялар белгілі бір уақытқа субъектілерге, мысалы, мұғалімге (коммуникаторға) және сыныптағы оқушыларға (алушыларға) берік бекітілген кезде өзара әрекеттесу жағдайлары бар. Бұдан шығатын қорытынды  айтылым, тыңдалым, айтылым сияқты коммуниткативтік дағдылармен бірге диалогтік сөйлеу түрінің субъектілерді өзара ақпараттық байланысы ретінде алға шығарғанын көруге болады.
В.А. Кан-Каликтің оқытушының коммуникативтік дағдылары пікірі бойынша, педагог өзінің іс-әрекетімен, жүріс-тұрысы, сөйлеуі арқылы білім алушының тірегі болуы керек. Оқытушының коммуникативтік дағдысының нәтижесі оқытушы сөзінің нақтылығы, түсініктілігі, көңілге жағымды үні, дауыс ырғағы, сөздерінің анықтылығы, мейірімділігі мен тартымдылығы, міне осының барлығы ұстаздың студентке ықпал ету әсерінен көрінеді. Автор сонымен қатар, коммуникативтік дағдыны қалыптастыру міндетінің келесі кезеңдерін ұсынады: 
· коммуникативті міндетті түсіну;
· әуелгі берілген міндеттерді талдау;
· болжамды ұсыну;
· коммуникативті әрекеттесттіктің әдістерінің жүйелерін анықтау:
· мәселелердің шешілуі [13,с. 190].
Автор ұсынған коммуникативтік дағдының қалыптастырудың міндеттерін іске асыруда бірінші кезеңде, пәндік мақсатты іске асыруда коммуникативтік дағдыны алдыңғы қатарға шығарады. Коммуникативті міндетті анықтағаннан кейін, оқытушы пәнді оқыту әдістемесінің міндеттеріне сәйкес болашақ мамандардың ұйымдастырушылық қабілеттіліктері ескеріледі. Бұл үдеріс, оқытушының болашақ мамандардың жеке ерекшеліктерін, коммуникативтік дағдының талаптарын ескере отырып, болжам жасауын қамтамасыз етеді. Жасалған болжам негізінде жеке пәндерді оқыту әдістемесінде коммуникативтік әрекеттестіктің әдістер жүйесін анықтауда маңызды рөл атқарады. Міндеттің шешімін табу үшін оқытушы өзінің мақсаты мен міндетіне сәйкес таңдап алатын, қатынастың вербальды және вербальды емес құралдарын қолдану арқылы коммуникативтік міндеттерді тікелей іске жүзеге асырылады, - деп тұжырымдаймыз. Бұдан шығатын қорытынды білім алушылармен қарым-қатынас жасай отырып, педагог оның және тұлғалық ерекшеліктерін анықтайды; құндылық бағдары, тұлғааралық қарым-қатынасы, іс-әрекеті  туралы ақпаратты алады. Коммуникативтік қарым-қатынас педагог пен білім алушылардың біріккен әрекетін реттейді, өзара әсерін қамтамасыз етеді, педагогикалық үдерістің тиімді өтуіне септігін тигізеді.
[bookmark: _Hlk217290890]Д.Кішібеков тіл – тек қатынас құралы ғана емес, адамның дүниені тануы мен түсінуінің негізі. Тіл арқылы адам ойлайды, өз ойын, сезімін, мәдениетін жеткізеді. Осы тұрғыдан тіл адам мен қоғам арасындағы байланысты қамтамасыз етеді. Автор философиясында тіл мен ойлау ажырамас ұғымдар ретінде қарастырылады. Адам тіл арқылы ғана күрделі абстрактілі ұғымдарды қалыптастырып, философиялық деңгейде ойлана алады [18,б. 320]. Бұдан автордың тіл – халықтың тарихи тәжірибесі мен рухани әлемінің көрінісі екенін меңзегенін байқауға болады. Сонымен қатар, тілдің философиялық мәнін халықтың дүниетанымы мен мәдениетін қалыптастыратын, сақтайтын әрі дамытатын құрал ретінде қарастырғанын байқауға болады.
Ә.Нысанбаевтың пікірінше, тіл – ұлттың өзіндік санасының өзегі. Тілдің дамуы мен сақталуы ұлттық болмыстың сақталуына тікелей әсер етеді. Тіл арқылы ұлт өзін-өзі таниды және өзге өркениеттерге өзін танытады. Тілдің тек әлеуметтік немесе мәдени қызметін ғана емес, философиялық танымдағы орнын да атап өтті. Ол тілсіз ойдың қалыптасуы мүмкін еместігін, адам танымының, ойлау жүйесінің дамуы тікелей тіл арқылы жүзеге асатынын көрсетті  [19,б. 272]. Автордың пікірін қорытындылайтын болсақ, тіл  халықтың рухани тұтастығын қамтамасыз ететін, ұрпақтар арасындағы байланысты жалғастыратын ең маңызды құрал деген пікірге келгенін көреміз.
[bookmark: _Hlk217290964]Т. Ғабитов философиялық тұрғыда тіл маңызы, ең алдымен, онсыз адамдардың еңбек әрекеті практикалық тұрғыда мүмкін еместігімен сипатталады. Өзара қатынас арасында адамдар бір бірімен байланыс орнатты, өзара әрекеттің әртүрлі мәселелері бойынша келісті, тәжірибе бөлісті және т.б. деп ой тұжырымын жасаған. Тілдің мәнін тек қатынас құралы ретінде ғана емес, сонымен қатар мәдениеттің, ұлттың рухани дүниесінің және адамзаттың тарихи тәжірибесінің басты қайнары ретінде қарастырады Оның пікірінше, тіл – адамның ойлауын, дүниетанымын қалыптастыратын, мәдени мұраны ұрпақтан ұрпаққа жеткізетін тірі құбылыс. Сонымен қатар, тіл арқылы халықтың ұлттық ерекшелігі, дүниені қабылдау ерекшелігі, салт-дәстүрі мен құндылықтары көрініс табады,- деп атап көрсетеді [20,б. 400]. 
Г. Нұрышева өзінің еңбектерінде адамдардың өзара түсінісуі мен тыңдай алу қабілетімен байланыстыра қарастырады. Ғалым адамның қалыптасуында еңбектің рөлі маңызды болғанымен, оның қоғамдық тіршілік иесі ретіндегі шынайы болмысы басқалармен қарым-қатынас жасауында, өзара түсінісуінде және тыңдай алуында көрінетінін атап көрсетеді. Бұл үдерісте негізгі қызметті тіл атқарады. Тілдің интериндивидуалдық қызметі жеке тұлғаның әлеуметтік қалыптасуында ерекше мәнге ие, өйткені адам тіл арқылы өзгені түсінеді, өз ойын жеткізеді, қарым-қатынасқа түседі және сол арқылы өзін әлеуметтік субъект ретінде танытады. Автордың көзқарасында: «Адам болмысының өзі – үнемі дамып, өзгеріп және жаңарып отыратын араласу процесі, ол адамның мәндік ерекшелігі. Адамның өз болмысының құпияларын өзін қоршаған ортадан оқшау, тұйық жағдайда толық ашуы, көрсете алуы мүмкін емес. Адам болмысы оның өзіндік «МЕН-інің» «Басқамен» үздіксіз жүріп отыратын тілдесім үдерісінде ғана айқындалады» деп түсіндіріледі [21,б. 180]. Автордың философиялық пікірін тұжырымдайтын болсақ, тілдесімнің мәнін субъектілердің бірін-бірі тыңдай білу дей келе, оқушының өзіндік «Мен-ін» қалыптастыруда үнемі өзін дамытып, жетілдіріп отыратын, дара тұлғалық мәндік ерекшелігін көрсететін өзінің көзқарасын, пікірін еркін жеткізе алатын, өзгелерді сыйлайтын, өзін де сыйлата алатын қатынасқа түсе білуі қажет. Бұл адами құндылықтарға сүйенетін білім жүйесінде баланы тыңдауға, ойлауға үйретуге ден қою керектігін көрсетеді. Мұндай өмірлік қағидалардың мәні тіл философиясына қатысты зерттеу еңбектерінде тереңдей түседі.  
[bookmark: _Hlk215723257]Ш.Т. Таубаева қарым-қатынастың өзіндік даму динамикасын сатылар түрінде көрсеткен. Бірінші саты, сабақты не іс-шараны өткізуге дайындалу үдерісінде болатын қарым-қатынасты жобалау сатысы (жоспар құру, қарым-қатынастың моделін құру). Екінші, қарым-қатынасты тікелей ұйымдастыру сатысы (қарым-қатынастың алғашқы кезеңі, «коммуникативтік шабуыл» жасау). Үшінші, қарым-қатынасты басқару сатысы (оқушылардың танымдық іс-әрекетін басқару, ойларын жетектеу, іс-әрекет түрлерін ауыстырып отыру, қарым-қатынасқа бөгет болып тұрған психологиялық кедергілерді азайту). Төртіншіден, қарым-қатынас барысын және нәтижелерін талдау сатысы ( қорытынды сатысы, кері байланыс арқылы қарым-қатынас нәтижесін бағалау, қарым-қатынастың тиімділік деңгейін анықтау). Зерттеу тақырыбымыз тұрғысынан қарастыратын болсақ, автордың көрсеткен сатыларын болашақ мамандарды бастауыш сынып оқушыларының коммунитивтік дағдыларын қалыптастыруда толығымен басшылыққа аламыз. Өйткені, болашақ маман практика барысында осы сатылардың барлығынан өтеді. Сабақ өткізу үшін дайындалуда оның жоспарын жасауда, ойша моделін құрады. Сабақты өткізу барысында қарым-қатынасқа түсуі, яғни ұйымдастырады. Жаңа сабақты түсіндіруде оқушылардың танымдық қызығушылығын қанағаттандыру үшін олардың оқу әрекетіне басшылық жасау, бағыт беру, оқытудың әртүрлі технологияларын қолдану арқылы жаңа материалды меңгерту. Соңғы сатысында рефлексия жасату, оның нәтижелері бойынша қарым-қатынастың тиімділігін, коммуникативтік дағдыларының қалыптасу деңгейін анықтауға мүмкіндік туады, - деген пікірді ұстанамыз [22,б. 368]. 
Философиялық сөздіктерде «коммуникация – әлеуметтік өзара әрекеттің мәндік және идеалдық-мазмұндық аспектісі. Оның мағыналық қабылдауына саналы бағдарлануы коммуникативтік әрекет болып табылады». Тілдің коммуникативтік құралы, қарым-қатынас, ой алмасу  құралы делінген.
[bookmark: _Hlk218946145]«Коммуникация» ұғымы ғылыми әдебиеттерде «сommunicatio» – латын тілінен аударғанда – хабарлау, жеткізу, «сommunicare» – ортақ ету, әңгімелесу, байланыстыру, хабарлау, жеткізу ұғымдарын білдіреді. Бұл ұғым жеке тұлғалардың, топтардың, халықтардың хабарды жеткізу және өзара хабарласу, өзара сезімін бағалау, мәліметті жеткізу сияқты әлеуметтік үдеріс саласында алдыңғы орынды алатын құндылықтарды жүзеге асыруға аса қажетті  элемент ретінде XX ғасырдың басында пайда болды [105]. Анықтаманың мәні екі немесе одан да көп субъектілердің ақпаратты жеткізу, өзара байланысу, тұлғаның әлеуметтенуін іске асыратын үдеріс дегенді білдіреді, - деген тұжырым жасаймыз. Анықтамада айтылым, тыңдалым дағдылары арқылы әңгімелесу, хабарлау, жеткізу іске асырылатыны айтылған. 
[bookmark: _Hlk217291006][bookmark: _Hlk218946211]Қ.Жарықбаев және О.Саңғылбаевтардың психологиялық сөздігінде: дамыған дағдылардың белгісін ұсынған:
-дағды алудың белгісі – әртүрлі амалды тез орындап, шапшаң қимылдау (мысалы, спорттық ойындарға спортсменнің дағдысы);
-дағды қалыптасқаннан кейін әрекетті орындау барысында бұрын байқалатын күштену, қиналу және ебедейсіздік жойылады. Мысалы, жазуға әлі төселмеген балада қозғалыстың үйлесімсіздігі мен қиындық сезімі байқалса, дағды қалыптасқан жағдайда әрекет жеңіл әрі еркін жүзеге асады;
-дағдыланудың маңызды белгісі – жеке операциялардың бірігіп, тұтас әрекетке айналуы. Мәселен, бала алғашында сөзді әріпке, буынға бөліп оқыса, жаттығу нәтижесінде бұл амалдар бірігіп, тұтас сөзді және сөйлемді бірден қабылдап, шапшаң оқуға мүмкіндік береді;
-дағды дамыған сайын көру арқылы саналы бақылаудың рөлі азайып, қозғалыс-түйсік бақылауының маңызы артады. Жазу дағдысында баланың қозғалыс түйсіктері жетіліп, қимылдар автоматталып, әрекет көру бақылауын аз қажет етеді. Дағдыны меңгеруде алдын ала бағдарлай алу қабілеті де қалыптасады: әрекет орындалу сәтінде оның келесі кезеңдері санада ілгері дайын тұрады. Мысалы, адам бір сөзді жазып немесе теріп жатқанда, келесі сөздер ойында алдын ала жоспарланып тұрады [86,б. 6. 24]. Бұдан әрекеттің қай түрінде болмасын дағдының алатын орны ерекше екенін көруге болады. Зерттеу тақырыбымыз коммуникативтік дағдылармен (айтылым, жазылым, тыңдалым, жазылым) байланысты болғандықтан аталған белгілерді болашақ бастауыш сынып мұғалімдері білуі тиіс,- деп санаймыз.
Болашақ маман даярлауда оқу мен оқыту үдерісінде іске асырылатын қарым-қатынасты субъектілердің өзара байланысын дамытып, білім мазмұнын меңгертуде алға қойған мақсатқа жетудегі жоспарлы үдеріс деп, - санаймыз.
[bookmark: _Hlk217291025]А.А. Леонтьевтің пікірінше, психологтар коммуникативтік іс-әрекет түрлерінің бірі деп қарайды, бірақ оның іс-әрекетпен арақатынасы күрделі және бұл мәселеге қарама-қайшылық туғызады [46,с. 392]. Автордың коммуникативтік іс-әрекет түрі деген пікірмен келіспейтінін, оны күрделі мәселе ретінде қарастырғанын көреміз.
Қазақстан ықшам энциклопедиялық сөздігінде: «коммуникация (латынша communicatio – ортақ етемін, байланыстырамын, сөйлесіп пікірлесемін) – 
[bookmark: _Hlk219909119]1) қатысым – 1) қатысым жолы, бір орынның екінші жақпен байланысы;   
2) сөйлесу, ақпарат беру. Коммуникация, негізінен, танымдық қызмет атқарып, тілдің көмегімен жүзеге асырылады» деген мағынаны білдіреді [105,б. 704]. 
Б.И. Ожеговтың сөздігінде «коммуникация» хабарлама, байланыс деп түсіндіріледі. Ал синонимдер сөздігінде «коммуникация» анықтамасы «қарым-қатынас» сөзіне синоним ретінде сипатталады [106]. Сөздіктерде берілген анықтамаларды талдайтын болсақ, коммуникация ұғымының қарым-қатынас сөзінің синонимі ретінде түсіндірілетінін байқауға болады. 
Сөздіктерде және ғалымдардың берген анықтамаларын қорытындылай келе, сонымен қатар ғылыми әдебиеттердегі ой-тұжырымдарды талдау арқылы біз «коммуникация» ұғымына авторлық анықтамамызды ұсынамыз:  
[bookmark: _Hlk218946414]«Коммуникация» – әлеуметтің өзара танымдық әрекетте ақпараттың айналуы, ақпаратты алу, беру, сөйлесу, қатысымдық байланыстыру, тілдің көмегімен жүзеге асырылатын ой алмасу құралы ретіндегі қарым-қатынас». 
«Коммуникация» ұғымы ғылыми әдебиеттерде «сommunicatio» – латын тілінен аударғанда – хабарлау, жеткізу, «сommunicare» – ортақ ету, әңгімелесу, байланыстыру, хабарлау, жеткізу ұғымдарын білдіреді.
[bookmark: _Hlk215770807]Я.Л. Коломинский қарым-қатынасты ақпараттық және пәндік өзара әрекеттесу ретінде қарастырады, оның барысында тұлғааралық қатынастар жүзеге асырылады, көрінеді және қалыптасады, - деген [107]. Автор қарым-қатынаста операциялық, процессуалдық және ішкі, мотивациялық құрамдастар біріктірілгенін атап көрсетеді. Зерттеу кезінде осы құрамдасты араластыруға болмайды, яғни қарым-қатынасты зерттей отырып, біз сыртқы көріністегі процестерді зерттейміз, ал өзара қарым-қатынасты зерттегенде тұлғаның белгілі бір құбылыстарға ішкі қатынасын зерделейміз. Бірақ қарым-қатынаста қолданыстағы қатынастар көрінетіндіктен, қарым-қатынастың сыртқы көрінісі аясындағы тұлғааралық қатынастарды зерттеу заңды болып табылады.
М.И. Лисина қарым-қатынас жетекші іс-әрекет, механизм, жетекші іс-әрекеттің өзгеруі ретінде әрекет ете алады, сонымен қатар басқа қызмет түрлерінің дамуына әсер етеді,- деген тұжырым жасайды [103,с. 143]. Біз автордың пікіріне толықтай қосыла отырып, оны зерттеу жұмысымызда тірек етіп аламыз. 
[bookmark: _Hlk215770926]Б.Ф. Ломов бойынша, «....қарым-қатынас адам тұрмысының индивидуалды формасының маңызды жағы болып табылады». Ол қарым-қатынас іс-әрекетінің әр түрлі формалары, деңгейлері, түрлері, оның құрамдас бөлімдері сан алуан ақпарат алмасу процесі, қарым-қатынасқа түсушілердің өзара әрекеттесуі - жайлы сөз қозғайды. Сонымен қатар, автор үш қарым-қатынас деңгейлерін  былайша анықтайды:
Бiрiншi деңгей – макродеңгей қалыптасқан қоғамдық қатынастарға, дәстүрлерге, әдет-ғұрыптарға сәйкес индивидтің басқа адамдармен қарым-қатынасы. 
Екiншi деңгей – мезадеңгей: мазмұн тақырыбы аясындағы байланыс, бір реттік немесе уақыт бойынша қайта пайдалануға болатын қарым-қатынас. 
Үшiншi деңгей – микродеңгей мазмұн элементін алып жүретін және белгілі бір сыртқы көрсеткіштермен (сұрақ-жауап, қол алысу, мимика актісі және т.б.) көрініс табатын байланыс актісі [108]. Зерттеу тақырыбымыз тұрғысынан қарастырсақ, автордың үш деңгейін де басшылыққа аламыз. Өйткені, болашақ бастауыш сынып мамандарын даярлауда ұлттық тәрбиеге негізделген білім беруде бірінші және екінші деңгей алға шығатын болса, бастауыш сынып оқушыларымен жұмыста үшінші деңгейді көрінетіні анық. 
[bookmark: _Hlk215771006]А.В. Петровский мен М.Г.Ярошевскийдің психологиялық сөздікте: қарым-қатынас – бірлескен іс-әрекет қажеттіліктерінен туындайтын, кем дегенде үш – коммуникация (ақпарат алмасу), интеракция (әрекеттермен алмасу) және әлеуметтік перцепция (серіктесті қабылдау және түсіну) – процестерінен тұратын, адамдар және топтар арасында байланыс орнататын, әрі оны дамытатын күрделі көп жоспарлы процесс, - деген анықтама берілген [109]. Психологтардың берген анықтамасынан қарым-қатынас жасау адамның маңызды қажеттіліктерінің бірі ғана емес, сонымен қатар ол адамның тіршілік бейнесі мен мәдени өмірінде, тұрмыс салтында ақпарат алмасып, бірлескен іс-әрекетте бірін-бірі түсінуімен сипатталып, коммуникативтік дағдыны қалыптасуына ықпал етеді,- деген пікірді ұстанамыз. Коммуникативтік дағдының айтылым, тыңдалым арқылы аталған қарым-қатынас үдерісін жүзеге асатынын көреміз.
С.М. Жақыпов индивидтердің бір-бірімен қарым-қатынас үдерісі барысында жинақталған білімдерінің бірлескен іс-әрекетке қатысатын адамдардың өзара білімдерімен алмасуы, олардың жалпы мақсатқа бағытталған қарым-қатынас үдерісін құрайды. Бірлескен диалогтық іс-әрекетін қалыптастыру субъектілердің өзара әрекетінде және қарым-қатынас үдерісінде жүзеге асырылады [37,б. 207]. Автордың қарым-қатынасты адамдар арасындағы мақсатты іске асыратын үдеріс ретінде қарастыруы, білім алуымен байланыстырылып коммуникативтік дағдыға айналады,- деген қорытынды жасаймыз. 
[bookmark: _Hlk215771093]Ә. Алдамұратов бойынша, адамның қарым-қатынасында субъектіні (сөйлеуші адам) және объектіні (басқа адамдар, ал оның мәнін білдіретін құрал – тіл) ажыратып қараймыз. Қатынас әрекетіндегі объекті – өзге адамдар және олардың  санасы мен ниет тілектері, сезім күйлері мен эмоциясы. Қатынас жасаудағы негізгі әрекет түрлері ең алдымен, білімдік маңызы бар жаңа хабарларды алмасу болса, екіншіден сол қарым-қатынас жасау нәтижесінде адамдардың ниет-тілектерінің бағалы болуы, үшіншіден, белгілі бір іс-әрекеттер жасауға түрткі болатын себептер. Қарым-қатынас жасауда бұл жайттардың бәрі психологиялық жағынан түрліше мазмұнда болуы мүмкін дей келе, қатынас дегеніміз – белгілі бір мәні бар, айтылатын ой-пікірді сезім күйі мен эмоцияны басқа адамдарға білдірудің тәсілі болып саналады, - деген анықтам берген [110]. Біз автордың пікіріне қосыла отырып, коммуникативтік дағды адамдар қарым-қатынасындағы сөйлеу арқылы қатынас жасаудың маңыздылығын көрсеткенін көреміз. Қарым-қатынас жасаудағы алғашқы әрекет түрлеріне білім меңгерудегі субъектілік қарым-қатынасты алға шығарамыз. Өйткені, зерттеу тақырыбымыз болашақ маман даярлау болғандықтан кәсіби білімді меңгеруде субъектілік қарым-қатынас арқылы келешекте бастауыш сыныптарда оқушылардың коммуникативті дағдыларын қалыптастыруға болады,- деген қорытынды жасаймыз.
Н.Қ. Тоқсанбаева: психологиядағы қарым-қатынас мәселесін бұл белгілі бір өзара қатынас қалыптастыру мақсатындағы мазмұнмен, идеялармен, қызығушылықтармен, көзқарастармен, көңіл күйлермен және т.б. әрекеттермен дамиды, - деген [41,б. 325]. Бұдан шығатын қорытынды адамдар арасындағы қарым-қатынастың мақсат, мазмұн, идея, қызығушылыққа құрылуы, тұлғаның өзіндік көзқарасын қалыптастыруда алатын білімі мен тіршілік ету мәнеріне байланыстырғанын және оның біртіндеп дағдының қалыптастыратынын көруге болады.
Қ.Н. Нығметова қарым-қатынас – адамдардың басқалармен қоғам мүшесі ретінде өзара әрекеттесуінің арнаулы формасы. Сайып келгенде, қарым- қатынас екі немесе одан көп адамдардың ақпарат алмасу мақсатымен өзара байланысқа түсуі: ойларымен, сезімдерімен, әрекеттерімен, - деген қорытынды жасаған [43,б. 339]. Қарым-қатынасты адамдар арасындағы өзара әрекеттесу мен бірлескен іс-әрекет барысында көрініс беретін ортақ үдерісте қалыптастатын дағды деп түсінуге болады.
А.Қ. Рысбаева қарым-қатынас дегеніміз – бір немесе бірнеше адамның өзара әрекеттестігінде танымдық және эмоционалдық ақпараттарды, тәжірибені, білім, білік, дағдының алмасуы. Қарым-қатынас тұлғаның және топтың дамуы мен қалыптасуының шарты болып табылады [83,б. 171]. Автордың пікіріне қосыла отырып, адамдардың өзара қарым-қатынасында оқу-танымдық әрекеттерінің нәтижесінде алған білімін бекіту үшін орындайтын жаттығулар арқылы дағдысын қалыптастыруға болады,- деп тұжырым жасаймыз. 
[bookmark: _Hlk215771202]Ф. Гүнеш сөйлеуін, ойлауын, алдымен айналасындағылармен студенттердің сөз таңдауын зерттеді. Балалар өзара әрекеттесу арқылы сөйлеу сөйлесуді үйренеді. Содан әлеуметтік дағдыларыңызды дамытыңыз. Оқушылар талқылауы субъектінің танымдық іс-әрекетте және сөйлеу дағдыларын қалыптастыру бойынша әртүрлі өзін-өзі және жоғарыда аталған карталар көрсетуге байланысты зерттелді [111]. 
[bookmark: _Hlk215771229]В.И. Мясищевтің ойынша, қатынас – бұл қатынастардың жүйесі ретінде көрінетін тұлға құрастырушы элементі. Тұлға қатынастарының өзі тұлға бүтіндей қоршаған әлеммен және жеке қоғаммен байланысты қоғамдық қатынастар әсерінде қалыптасады. Сонымен қатар автор қатынастардағы «эмоциялы», «бағалаушы» (когнитивті, танымдық) және конативті (мінез-құлықтық) жақтарын қарастырады [112]. Бұдан шығатын тұжырым автор тұлғаның қалыптасуындағы қатынас құрылымын көрсетіп бергенін байқауға болады.
Р.М. Қоянбаев қарым-қатынас екі немесе бірнеше адамдардың танымдық хабарлама, тәжірибе, білім, іскерліктер мен дағдылар алмасуын құратын өзара әсер. Қарым-қатынас тұлғаны және топтарды дамыту мен қалыптастырудың қажетті шарты,- деген анықтама берген [58,б. 172]. Бұдан автордың басқа адамдармен қарым-қатынасына, олармен өзара түсінісуді бекітуге қажетті қабілетін көрсететін мінездің қыры, оқу – танымдық іс-әрекетте материалды меңгерудегі іскерлігі мен дағдысын дамытуға болады, - деген пікірді ұстанамыз.
Психология энциклопедиялық сөздігінде: дағды – алғашқы саналы орындауды қажет ететін іс-әрекет бөліктерінің қайталап жаттығудың нәтижесінде автоматтандырылуын атайды, - деген анықтама берілген [113]. Дағды біздің санамызда қызметтің түпкілікті, шешуші кезеңдерін табыстылықты қамтамасыз ететін автоматтандырылған жаттығу.
П.Я. Галпериннің ойынша, дағды мен біліктіліктің қалыптасу ұзақтығы да, нәтижесі де, (беріктігі, саналалығы, жинақтылығы т.б.) ақыл-ой әрекетін қалыптастыру процесін ұйымдастыруға байланысты, - деп тұжырымдаған [50,с. 322]. Бұдан шығатын қорытынды оқыту үдерісін неғұрлым жаңаша сұранысқа орай ұйымдастырса, соғұрлым ол нәтижелі болмақ. Автор берілген білімнің дағды мен біліктілікке жетуіне басымдық берілу қажеттігін ескертеді, яғни білімді кез келген жағдаятта қолдана білуді меңгерту қажет, - деп санаймыз.
[bookmark: _Hlk217291148]Ж.Ы. Намазбаева дағды – әректті орындаудың қалыптасқан тәсілі. ... қалыптасқан дағды оны орындаған кезде сананың қадағалуын қажет етпейді. Дағдыны әп-сәтте қалыптастыру мүмкін емес, дағдыны қажетті дәрежесіне жеткізе шыңдап, сол дәрежеде бекіту үшін белгілі бір уақыт берілген және жаттығулар қажет, - деген тұжырым жасаған [36,б. 128]. 
Педагогикалық сөздіктерде «дағды» ұғымына: автоматты түрде жасауға дейін жеткізілген əрекет, көп рет қайталау жолымен қалыптасады, - деген анықтама берілген. Бастапқы кезден саналы орындауды қажет ететін іс-əрекеттің əр бөліктерін үнемі қайталаудан, жаттығудан қалыптасып, автоматтандырылған нəтиже. Қалыптасқан дағдылардың нəтижесінде бала əрекетінің жемісті болу мүмкіндігі зор. Дағды – саналы қадағалаусыз орындалатын əрекеттердің қайталама тəсілі. Дағды əртүрлі дəрежедегі жалпылаумен – олардың əр түрлі жағдаяттарды қамтуымен, икемділікпен, тез жүзеге асырылуға даярлықпен сипатталады [114]. Педагогикалық тұрғыда берілген анықтамадан дағды ұғымының білім алу әрекетінде нәтижеге жетудің көзі ретінде байланыстырыла қарастырылғанын көруге болады.
[bookmark: _Hlk217291174]С.Л. Рубинштейн: «Дағды дегеніміз – саналы түрде автоматталған қимыл- әрекет түрінде көрінеді, ал сонан соң әрекеттің автоматталған тәсілі ретінде қызмет етеді», - деген анықтама берген  [45,с. 776]. Біз автордың пікірімен келісе отырып, болашақ бастауыш сынып мұғалімдерінің оқушылардың коммникативтік дағдысын қалыптастыруда басшылыққа алу қажет, - деп есептейміз.
[bookmark: _Hlk215072637]Н.А.Бернштейн кез келген дағдының қалыптасуын екі кезеңге бөледі:
1. Дағдыны меңгеру. Ол төрт фазаны қамтиды: 1) жетекші деңгейді анықтау; 2) қимылдың қозғалыстық құрамын анықтау, ол басқа адамның қимылын бақылау мен талдау деңгейінде болуы мүмкін; 3) «осы қимылдарды іштей – өзіндік түйсіну» ретінде сəйкес түзетулерді айқындау. Бұл фаза бірден, секіріс түрінде келеді жəне көбінесе өмір бойы сақталып қалады (егер жүзуді үйренсең онда мəңгілікке үйренесің), алайда бұл барлық дағдыларға қатысты емес; 4) фондық түзетулердің төменгі деңгейлерге ауысуы, яғни автоматтандыру процесі. Бұл өз кезегінде дағдыны қалыптастыру уақытты талап ететіні белгілі, бірақ ол барлық қоғалыстардың нақтылығын мен стандарттылығын қамтамасыз етуі керек. 
2. Дағдылардың тұрақтануы. Ол үш фазаларға таралады: 1) түрлі деңгейлердің бір мезгілде жұмыс істеуі (синергетикалық); 2) стандарттау; 3) тұрақтану, яғни түрлі кедергілерге төзімділіктің қамтамасыз етілуі [51,б. 743]. Автордың бөліп көрсеткен дағдыны қалыптастыру кезеңдеріндегі дағдыны меңгерудің төрт фазасы мен дағдыларды тұрақтануын қамтамасыз ететін үш фазасын да жүйелі меңгерту қажет,- деп есептейміз.
[bookmark: _Hlk217291210]«Дағды» ұғымына педагогикалық сөздіктерде: автоматты түрде жасауға дейін жеткізілген əрекет, көп рет қайталау жолымен қалыптасады,- деген анықтама берілген. Бастапқы кезден саналы орындауды қажет ететін іс-əрекеттің əр бөліктерін үнемі қайталаудан, жаттығудан қалыптасып, автоматтандырылған нəтиже. Қалыптасқан дағдылардың нəтижесінде бала əрекетінің жемісті болу мүмкіндігі зор. Дағды – саналы қадағалаусыз орындалатын əрекеттердің қайталама тəсілі [115]. Автордың пікірін тұжырымдайтын болсақ, оқу дағдыларын жете меңгеру оқушылардың білім деңгейлерінің жақсаруына алып келеді. Оқу дағдыларын жете меңгеру оқушылардың білім деңгейлерінің жақсаруына алып келеді. Өйткені, білім мазмұнын меңгеруде әрбір тапсырманы саналы орындалуы, сауаттылықты дағды əртүрлі дəрежедегі жалпылаумен – олардың əр түрлі жағдаяттарды қамтуымен, икемділікпен, тез жүзеге асырылуға даярлықпен сипатталады. Сондықтан да болашақ мамандар бастауыш сынып оқушыларының коммуникативтік дағдысын қалыптастыру үшін автор ұсынған үш фазаны да алдымен өзі жетік меңгеріп алуы тиіс деп, - деп санаймыз.
[bookmark: _Hlk215771808]Е.В. Гурьянов дағдының қалыптасу жолдарын көрсеткен: біріншіден, іс-әрекет жүргiзу арқылы қалыптасады; екіншіден, жаттығулар орындау барысында қалыптасады, - деп санайды [116]. Автордың пікірін қорытатын болсақ, оның ұсынған екі жолы бірінен кейін бірі орындалған жағдайда дағдыға айналады,- деген ойды меңзегенін көруге болады.
[bookmark: _Hlk218946555]Дағды – бұл қайталану арқылы қалыптасқан, дамудың жоғары деңгейімен және элементтік саналы реттеу мен бақылаудың болмауымен сипатталатын әрекет, басқаша айтқанда, дағды – бұл автоматизмге әкелетін әрекет. Әрі қарай, адамның басқалармен байланыс орнатуға және қолдауға деген белсенді ниетімен коммуникативтік дағдылар коммуникативті қабілетке айналады («жеке тұлғаның жеке психологиялық ерекшелігі»), ол өз кезегінде нақты жағдайларда үнемі жаңартылып, модификацияланған кезде коммуникативтік құзыреттілік сатысына өтеді.
Т.С.Сабыров: «Дағды деп – әрекеттің саналы түрде автоматтану дәрежесіне жетуін айтады, яғни автоматтанған әрекет», деген анықтама берген. Жаттығу нәтижесінде әрекеттер үйреншікті іске айналады да, оны орындау жеңіл іске асады. Дағды білім мен тәжірибеге негізделеді. Оқу жұмысында олардың маңызы өте зор. Өйткені дағды оқушының алған білімінің қаншалықты берік екендігінің белгісі болып табылады. Автор оқу пәндерінің ерекшеліктеріне қарай оқушыларда пайда болатын келесі дағды түрлерін атап көрсеткен. Олар: - интелектік пен дағды (оқу, жазу, есептеу, картамен, кітаппен жұмыс істей білу; - еңбекке икемділік пен дағды (сызба, оқи білу, еңбек құралдарымен жұмыс істей білу) т.б.;  -   спорттық иекмділік пен дағды;
- өнерге деген икемділік пен дағды [59,б. 80]. Бұдан автордың дағдыны икемділікпен бірге қарастырғанын көруге болады. Зерттеу тақырыбымызға дағдылардың түрлерін жұмыс барысында есепке алу қажет, - деп есептейміз.
Ағылшын Патшайым инспектораты (HMI,1985) 5 пен 16 жас аралығындағы оқу бағдарламасында: дағды дегеніміз, қарапайым сөзбен айтсақ, «тапсырманы орындау қабілеті неесе құзыреті» бірақ оны оқу бағдарламасын жоспарлау контексінде пайдалану – әлдеқайда күрделі құбылыс [117]. 
Шотландияның оқу бағдарламасына да «Оқу дағдылары», «Өмір сүру дағыдылары», «Жұмыс істеу дағдылары» деген дағдылар жүйесі енгізілген. 8-13 жас аралығындағы балалардың «төрт қабілетін», яғни «озат оқушы болу», «өзіне сенімді болу», «жауапты азамат болу», «тиімді үлес қосу» қасиеттерін дамытуға негізделген [118].
Р.Ж. Базарбекова дағды адам әрекетінің кез келген түрінде ерекше орын алады. Ол істі шапшаң, тез орындауға мүмкіндік береді. Байланыстырып сөйлеу дағдысы балаға тіл заңдылықтарын үйрену, ойлау операцияларын дамыту, мәтінді құрастыруға үйрену арқылы қалыптасады. Автор сонымен қатар, қазақ тіліп оқыту үдерісінде оқушыға мәтінді құрастыруды үйретуге қажетті тілдік біліктерді қалыптастыру, оны дағдыға айналдырудың кешенді құрылымын көрсеткен [75,б. 184].
[bookmark: _Hlk218946594]Жоғарыда ғалымдардың пікірілерін есепке ала отырып, дағды ұғымына авторлық анықтамамызды ұсынамыз. Дағды дегеніміз – білімді саналы меңгеруде оқу әрекетінде қажетті бөліктерін қайталап жаттығу арқылы саналы автоматты түрде қалыптасқан әрекет.
Қарым-қатынас дағдылары – бұл оның табысын анықтайтын адамдармен қарым-қатынас жасау әрекеті. Әртүрлі жастағы, білімі, мәдениеті, психологиялық даму деңгейі әртүрлі, өмірлік және кәсіби тәжірибесі әртүрлі адамдар бір-бірінен қарым-қатынас жасау дағдылары бойынша ерекшеленуі мүмкін. Білімсіз және мәдениетсіз адамдарға қарағанда білімді және мәдениетті адамдардың коммуникативті қабілеттері айқынырақ болады.
[bookmark: _Hlk215775302]Л.С.Выготскийдің тұжырымдамасына сүйене отырып, балалардың коммуникативті дағдыларын қалыптастыру мектеп қызметінің басым бағыттарының бірі болып табылады деп айтуға болады, өйткені қарым-қатынас процесінің тиімділігі мен сапасы көбінесе балалардың коммуникативті дағдыларының деңгейіне байланысты. қарым-қатынас субъектілері ретінде алға шығады.
Даярлау құрылымындағы шешуші рөл студенттердің коммуникативті қабілеттеріне жүктелетіні анық. Бастауыш сынып оқушыларының коммуникативті дағдысын дамытуға дайындық болашақ мұғалімнің коммуникативті қабілетінің қалыптасу деңгейіне тікелей байланысты. Қабілет (кең мағынада) - бұл белгілі бір әрекетті орындау кезінде маңызды мәнге ие жеке тұлғаның қасиеті [119].
[bookmark: _Hlk215775666]А.А. Кидронның айтуы бойынша, қарым-қатынас қабілетінің құрылымында көбінесе келесі элементтер ажыратылады:  
1.	микро ұжымдардағы тұлғааралық қатынастарды оңтайландыру қабілеті; 
2. басқа адамдарды қабылдау, түсіну және бағалау дағдыларының жиынтығы - әлеуметтік секемшілдік;  
3. әсер ету факторлары: тактикалық қарым-қатынас жасай білу, қарым-қатынас «техникасы»; 4.коммуникативті әлеуеттің кейбір тұлғалық алғышарттары: «Мен – концепциясының» тұрақтылығы, кенеттен әрекет етушілік [120].
Коммуникативті қабілеттің құрылымы 3 аспект бойынша қарастырылады:
1.	тұлғалық: а) жеке (психологиялық, әлеуметтік, физиологиялық) және қоғамдық алғышарттар; б)	қарым-қатынас дағдылары мен білігі (икемділігі); в)	бейімделудің негізгі түрі және мінез-құлық стилі;
2. Мінез-құлықтық: а)	мақсатты реттеу қабілеті: - мінез-құлықтың бағыты;
- коммуникативті қашықтықты таңдау; - жағдайға қатысу дәрежесі; - өзін-өзі көрсетудің модальдылығы; б)	өз мінез-құлқының функционалдық бағытын өзгерту қабілеті; в)	қарым-қатынас жасайтын серіктесінің адекватты емес-жағымсыз эмоционалды қабылдауынан аулақ болу және өзіне сенімді түрде сөйлесу қабілеті;
3.	когнитивті бағалау - қарым-қатынас қасиеттерінің жиынтығымен анықталады (субъективтілік, диалогтық, этикалық, шығармашылық және т.б.).
Тұлғаның қарым-қатынасқа қабілеттілігі ең жалпы түрде келесілерді көрсетеді:  -	басқа адамдармен әлеуметтік байланыс орнату қабілеті; -	әр түрлі рөлдерге ену қабілеті; - әртүрлі жағдайларда және ақпарат алмасудың әр түрлі деңгейлерінде өзара түсіністікке келе алу қабілеті; - 	өзара әрекеттесу кезінде ішкі автономияны сақтау қабілеті; - 	 серіктестерді олардың мінез-құлқын өзгертуге ынталандыра білу.
С. Рубинштейн мен Б. Тепловтың түсіндірмесіне сәйкес келесіні айтуға болады:
· коммуникативті қабілеттің әлеуметтік-тарихи шығу тегі бар;
· ол қарым-қатынас практикасында көрінеді, қалыптасады және жетіледі;
· ол коммуникативті дағдылар мен білікте көрінеді, әсіресе тиісті білім, білік және дағдыларды жылдам және сәтті игеруде айқын көрінеді [45,с. 776]. Кіші мектеп жасындағы балалардың коммуникативті дағдыларын қалыптастыру өте өзекті мәселе болып табылады, өйткені бұл дағдылардың қалыптасу дәрежесі балаларды оқытудың тиімділігіне ғана емес, сонымен бірге олардың әлеуметтену және жалпы тұлғалық даму процесіне әсер етеді. Дағдылар іс-әрекетте қалыптасады, ал қарым-қатынас дағдылары мектеп оқушыларының сабақта да, сабақтан тыс уақытта да қарым-қатынас жасау үдерісінде қалыптасады және жетілдіріледі, - деген тұжырым жасаймыз.
[bookmark: _Hlk215776013]Е.В.Локтева коммуникативтік дағдыларды қалыптастыру күнделікті дағдыларды (тілдік іскерлік, ауызша және ауызша емес құралдарды қолдана білу, мінез-құлық түрлерін бағалау) жаттықтыру үдерісі болып табылатындығын айтады. Оның құрамына мынадай компоненттер кіреді:
1. Диалогтық, коммуникативтік дағдылар: ауызша (диалогты бастап, оған қолдау көрсетіп, оны аяқтау, өзгені тыңдау, сұрақ қоя білу, өзгенің сұрағына жауап беру, тақырыптық ұжымдық талқылауға қатысу) және қимылды қоса отырып әңгімелесу (әңгімелесіп отырған серігіне қарап тұрып әңгіме жүргізе білуі; әңгіме барысында қимылды, мимиканы, дауыс үні мен ырғағын қолдана білуі) [121].
2. Әлеуметтік дағдылар. Сезімі мен эмоциясын көрсете білуі, үлкендермен және құрдастарымен өзара іс-әрекеттес бола білуі; жағдаяттарға байланысты эмоционалдық жағдайын реттей білуі деп тұжырымдайды Б.Ш.Мешимбаева [122].
[bookmark: _Hlk215072703]Р.Б. Немов коммуникативтік дағдыларды қалыптастыру көрсеткіштерін былайша анықтаған:
· қарым-қатынас кезінде бағдарлау дағдылары (қарым-қатынасты бастау, қолдау және аяқтау мүмкіндігі; таныс және бейтаныс адамға барабар жауап беру,  адамның ниеті мен себептерін түсіну);
· ауызша және ауызша емес қарым-қатынас құралдарын қолдану;
·  дағдылары (ауызша және ауызша емес қарым-қатынас құралдарын пайдалану, сөздер мен сыпайылық белгілері).
·  қарым-қатынас үдерісін ұйымдастырудағы дағдылар (өз іс-әрекетін, пікірін, көзқарасын серіктестердің қажеттіліктерімен үйлестіру; көмектесу мүмкіндігі серіктеске және көмекті қабылдауға);
· жанжалдарды жеңу дағдысы (қақтығыстарды тиісті жолмен шешу дағдысы).
· [bookmark: _Hlk215072740]серіктесті эмоционалды қабылдау дағдысы (серіктестің эмоционалды жағдайын байқау және оған барабар жауап беру қабілеті; көрінісі – серіктестерге сезімталдық, жауапкершілік, жанашырлық) [49,с. 239]. Бұдан шығатын қорытынды оқыту және оқу үдерісінде бастауыш сынып оқушыларының түсетін қарым-қатынасының түрлері, құралдары, коммуникативтік үдерісті ұйымдастыру дағдылары, яғни іс-әрекеттің түрлері мен жаттығуларды меңгеруі қажет,- деп санаймыз.
Г.И. Щукинаның пікірі бойынша: «коммуникативтік дағды оқушылардың танымдық қызығушылығын қалыптастыру мен бекітуіне маңызды әсер етеді» [52,с. 176].  Білім алушыларға сенім арту, оның танымдық ізденуіне қолдау жасау т.б. Білім алушылардың танымдық қызығушылығын оятып, оқу әрекетіне ынталандыруда қарым-қатынас ортасының маңызы зор. Бірқатар зерттеушілердің пікірінше, педагогтер оқу үдерісінде мақсатты ұйымдастырылған қарым-қатынас ортасын құру арқылы тұлғааралық өзара әрекет мәдениетін қалыптастырады, сонымен қатар педагог пен білім алушының өзін-өзі дамытуына жағдай жасайды. Осы тұрғыдан алғанда, жоғары оқу орны жағдайында әрбір болашақ маманның коммуникативтік дағдыларды меңгеруі кәсіби даярлықтың маңызды шарты болып табылады.
Коммуникативтік дағдылар құрамына сөйлеу әрекетінің дағдылары, вербалды және бейвербалды көріністерді үйлестіру қабілеті, тиімді кері байланыс орнату мүмкіндігі және коммуникативтік кедергілерді еңсеру іскерлігі жатады.
Интерактивті дағдылар: демократиялық негізде қарым-қатынас құра білу, қолайлы эмоционалды-психологиялық атмосфераны құру, өзін-өзі бақылау және өзін-өзі реттеу қабілеті, кәсіби этика мен этикеттің ұстанымдары мен ережелерін басшылыққа ала білу, белсенді тыңдау қабілеті және әлеуметтік-перцептивті дағдылар тобы: серіктестің қарым-қатынастағы мінез-құлқын қабылдау және бағалау, оның жағдайын вербалды емес белгілер арқылы тану қабілеті, мінезқұлықтың тілектері мен мотивтері, жеке тұлға ретінде екіншісі тұлға бейнесін жасау және жағымды әсер қалдыру мүмкіндігі. Коммуникативті қабілеттер, бұл жеке тұлғаның жеке психологиялық қасиеттері ретінде, коммуникативті қызметтің талаптарына жауап береді және оны тез және сәтті жүзеге асыруды қамтамасыз етеді [122,б. 162]. Коммуникативті құзыреттілік – бұл қарым-қатынастың вербалды және вербалды емес құралдарын меңгерудің ситуациялық бейімділігі. 
Ғалымдардың пікірінше, «коммуникация» ұғымы «қарым-қатынас» ұғымына өте ұқсас, бұл терминдерді түсіну туралы кейбір мәліметтерді талдау жеткілікті болар еді және әр түрлі авторлардың көзқарастарында бірліктің, ұқсастықтың жоғына көз жеткізуге болады. Кейбір теориялық еңбектерде «коммуникация» ұғымы кең мағынада қарым-қатынас ретінде қолданылады. Бірқатар авторлар өз еңбектерінде «коммуникация» мен «қарым-қатынас» ұғымдарын бір-бірінің орнына қолданады. Сондықтан кейбір авторлар қарым-қатынасты әлеуметтік коммуникация деп атайды. Коммуникацияның ең күрделі және ең жоғары тәртібі - адамдардың тіл табысуы, қарым-қатынасы. 



Кесте 1 - «Коммуникативтік дағды» және оның түрлеріне контент-талдау

	[bookmark: _Hlk218450762]Ғалымдар
	Ойлары

	D. Hymes
	коммуникативтік дағды белгілі бір білім жиынтығынан және оларды нақты жағдайда орынды пайдаланудан тұрады  [123].

	S. Greter
	коммуникативтік дағды эмоцияларды білдіруге, мәселелерді шешуге, шешім қабылдауға, құндылықтарды сақтауға, білім мен мәдениетті таратуға қабілетті [124].

	East M
	коммуникация студенттерге идеялар мен ойларды ауызша, жазбаша немесе вербалды емес түрде әр түрлі контексте тұжырымдауға көмектеседі, ал тыңдаушы-адресат хабарламаны дұрыс және тиімді қабылдай алады [125].

	А.А.Леонтьев
	коммуникативтік дағды жай ғана әрекет емес, қатысушылар арасындағы нақты өзара байланыс, қатысушылардың әрқайсысының тең дәрежеде белсенді жеткізушісі және өздерінің серіктестеріне иек артушы болып табылады [126]

	 Р.С.Немов
	коммуникативтік дағды  - өзінің табысқа жетуіне қатысты адамдармен қарым-қатынас жасай білу іскерлігі мен дағдысы  [127].

	[bookmark: _Hlk215823089]Е.О.Смирнова
	«коммуникативтік дағды - баланың ойлы іс-әрекеттері (біліктіліктің құрылымдық компоненттерінің және коммуникативтік қызметінің негізінде), сондай-ақ өз мінез-құлқын дұрыстау, оларды қарым-қатынас мақсаттарына сәйкес басқара алу қабілеті. коммуникативтік дағды - бұл білім мен қол жеткен шеберлік пен дағды жүйесіне негізделген балалардың өзіндік ойлы коммуникативтік әрекеттері.
коммуникативтік дағды - бұл балалардың өз мінез-құлқын басқару, әртүрлі коммуникативтік міндеттерді шешуде ең ақылға қонымды амалдар мен амалдарды қолдану қабілеті [128]

	[bookmark: _Hlk215823134]В.Г.Крысько 
	коммуникативтік дағды бұл адамның адаммен өзара байланысы үдерісінде сөйлеу және сөйлеусіз құралдар көмегімен жүзеге асырылатын және танымдық, мотивациялық, эмоционалдық және қимыл-әрекет саласы [129].

	[bookmark: _Hlk215823174]Е.О.Смирнова 
	коммуникативтік дағды - адамның басқа адамдармен өзара байланысының ерекше формасы, олардың арасында байланыс орнату мен дамыту үдерісі, әрекеттестік нәтижесінде туындаған қажеттілік  [128,с. 89].

	[bookmark: _Hlk215823217]Л.М.Фридман 
	коммуникативтік дағды - қарым-қатынасқа қатысушы адамдар өздерінің сыртқы бейнесі және жүріс-тұрысы арқылы бауыр басуға (бойы үйрену), ниет білдіруге, ойына және бір- бірін сезінуге  қандай да бір мөлшерде әсер ету түрі [130].

	А.Қ.Рысбаева 

	коммуникативтік дағды - бір немесе бірнеше адамның өзара әрекеттестігін-де танымдық және эмоционалдық ақпараттарды, тәжірибені, білім, білік, дағдының алмасуы. Қарым-қатынас тұлғаның және топтың дамуы мен қалыптасуының шарты болып табылады [131].

	[bookmark: _Hlk215823300]М.А.Асимов  
	 коммуникативтік дағды - интеракцияның жағымды бағытылығында, эмпатия мен өзіндік бағалау деңгейінің жоғарлығында, басқа адамға деген қарым-қатынаста өзара әрекеттесудің белсенді қатысушы ретінде, құндылық ретінде қараудан көрінеді [132].


     
[bookmark: _Hlk212485620]Жоғарыда жасалған талдауларға сүйене отырып, авторлық анықтамамызды ұсынамыз. Болашақ мамандарды бастауыш сынып оқушыларының коммуникативтік дағдыларын қалыптастыруға даярлау дегеніміз – өзінің іс-әрекетін ұйымдастыруда, тұлғалық сапасын, қарым-қатынас кезінде балалардың мінез-құлқын басқару, өзін-өзі бағдарлау, өзін-өзі бақылау,  өзін-өзі жетілдіру сыртқы әлеммен тілдік қарым-қатынастарда өз орнын табуға, басқалардың пікірімен келісу, коммуникативтік міндеттерді шешуде кәсіби іс-әрекетінде кездесетін тілдік ерекшеліктер мен заңдылықтарды меңгерген, алған білімі мен білігінің негізінде тілдік дағдыларды меңгерту әдістемесін тәжірибеде шығармашылықпен қолдануда белсенділік танытуға ұмтылу үдерісіндегі әрекеті.

1.3 Болашақ мамандарды бастауыш сынып оқушыларының коммуникативтік дағдыларын қалыптастыруға даярлаудың ерекшеліктері
Жоғары білім берудің мемлекеттік жалпыға міндетті стандартының оқу нәтижелеріне бағдарлана отырып жоғары білім беру мазмұнына қойылатын талаптарында: тұлғаралық, мәдениетаралық және өндірістік (кәсіби) қарым-қатынас мәселелерін шешу мақсатында қазақ, орыс және шет тілдерінде ауызша және жазбаша түрде қарым-қатынас жасай білу, - деп көрсетілген [1,б. 5]. Біздің зерттеу тақырыбымыз болашақ мамандарды бастауыш сынып оқушыларының коммуникативтік дағдыларын қалыптастыруға даярлау болғандықтан, осы проблеманы шешудің бір тетігі ретінде қарастырып, пәндік курс мазмұнына қосымша  ұсынылатын элективті курс бағдарламасы мен әдістемесін  даярлау қажет,- деп түсінеміз.
Болашақ мамандарды бастауыш сынып оқушыларының коммуникативтік дағдыларын қалыптастыруға даярлаудың ерекшеліктерін психологтардың еңбектеріне талдау жасаудан бастаймыз. А.А.Леонтьев сөйлеу әрекетінің мынадай ерекшелік белгілерін атап көрсеткен: 
· жүзеге асырылуы сыртқы әлеммен көзге көрінетін сөйлеу әрекетінің объективтілігі; 
· сөйлеу әрекетінің субъектісі объективті объективті дүние; 
· кез келген әрекет әрекетінің түпкі мақсатының болуын білдіретін сөйлеу әрекетінің мақсаттылығы (кез келген іс-әрекеттің аралық мақсаты болған жағдайда;
· іс жүзінде кез келген әрекеттің әрекеті түрткі болуымен анықталатын мотивация. бір мезгілде бірнеше мотивпен бір бүтінге біріктірілген;
· сөйлеу әрекетін иерархиялық («тік») ұйымдастыру, ол, А.А. Леонтьев, макрооперациялар мен микрооперацияларды қамтиды;
· кезең кезеңмен қызметті «көлденең» ұйымдастыру [133]. 
Дәл осы әрекеттің фазалық интерпретациясы («көлденең» схема) Л.С. Выготский сөйлеу әрекетін сипаттағанда, ол мыналарды қамтиды: 
· сөйлеу ниетінің (ниетінің) мотиві мен қалыптасуының байланысы;
· бағдарлау сілтемесі; 
· жоспарлау байланысы; 
·  жоспарды іске асыру сілтемесі (орындаушы); 
·  бақылау буыны  [120,с. 199] 
Зерттеу жұмысымызда қарастырылатын кіші мектеп жасындағы оқушылардың қарым-қатынасының ең жүйелі түрі ретінде мектепке барумен байланысты, бұл кезеңдегі жетекші іс-әрекет ретінде оқу іс-әрекетіне араласу, бейнелеу-бейнелі, нақты-ситуациялық оқытудан өтуді анықтайды. Ойлау абстрактілі ойлауға, мәнді байланыстарды анықтауға, пайымдаулар, қорытындылар жасауға ауысады. Онда:
· біріншіден, бұл ауызша сөйлеудің өзіндік аналогы болып табылатын жазбаша сөйлеуді меңгеру және оны сөйлемнің ұзақтығын арттыру, сөйлемнің бағыныңқы мүшелерін көбейту арқылы жетілдіру; 
· бастауыш мектеп жасының соңына қарай сөйлеудің логикалық-коммуникативтік функцияларының дамуымен, еріктілік пен рефлексияның дамуымен, сөйлемді логикалық және жүйелі түрде құрастыру дағдысы қалыптасады; 
· сөйлеудің суреттеу-баяндау түрі ой қорытумен, нанымдылыққа көшумен алмасады; 
· сөйлеу әрекетінің рецептивті түрлерінің қалыптасу ерекшеліктерін талдау оқу кезінде түсіну механизмінің рөлінің жоғарылауын, тыңдау кезінде студенттердің мәтіннің негізгі идеясына сүйену бейімділігін, толық түсіну қабілетін көрсетеді. мәтіннің мазмұнын, оны құрылымдық және логикалық тұрғыдан жүйелеу.
С.Л. Рубинштейн сөйлеу әрекеті теориясын дамытудың ең маңыздысы сөйлеу әрекетінің «фазалық құрылымы» тұжырымдамасын (дидактикалық мақсаттар үшін «қызметтің көлденең құрылымы, өрнек жиі «тік», иерархиялық қарсы қою үшін пайдаланылады). Іс-әрекеттің бірінші кезеңі оның мотивациясы болып табылады, оның өнімі ниет (ниет) және соған сәйкес қатынас болып табылады. Белсенділік актінің екінші кезеңі – бағдарлау әрекеті; үшінші кезең орындаушы қызметін жоспарлау, төртінші кезең жоспарды орындау; бесінші кезең бақылау, - деп көрсеткен [45,с. 776]. Сонымен, коммуникативтілік – бұл жеке тұлғаның ең маңызды сапасы, мәні бойынша іс-әрекет субъектісінің ақпаратты қабылдау, пайдалану, сақтау және басқа объектілерге беру қабілетін білдіреді. Бұл қасиет тұлғаны тек тұлғааралық қатынастарда, адамдардың субъективті-субъективті коммуникативтік байланыстары басым болған кездерді сипаттайды. Коммуникативтік іс-әрекетте (қызметте) адамдар адамзаттың әр түрлі тәжірибесін, соның ішінде коммуникативтік білімді, дағдыларды, білігін игереді. Сол әрекетте тұлғаның барлық психикалық процестері мен қасиеттері дамиды. 
[bookmark: _Hlk215828459]И.А. Зимняя психолингвистикалық еңбектерінде сөйлеу әрекетінің психологиялық механизмдері туралы мәселе нақтыланған. Олардың арасында: механизмді түсіну, «проактивті талдау және синтез. сөйлеуді есте сақтау механизмі бар. Түсіну механизмі сөйлеудің мазмұндық жағына, оның құрылымдық ұйымдастырылуына, тілдік безендірілуіне ойша талдау жасайды. Түсіну ми қыртысының аналитикалық және синтетикалық қызметінің арқасында жұмыс істейді, бұл кезде барлық психикалық әрекеттер мен операциялар: салыстыру, жіктеу, талдау, синтез процесі жүреді. Сөйлеу пәні түсіндіріледі, яғни сөйлеу әрекетінде бейнеленетін үзінді, қоршаған шындықтың құбылысы, оқиғасы болып табылады. Сөйлеу коммуникациясының мотивтері мен мақсаттары жүзеге асады, сөйлеу әрекетін жүзеге асыру жағдайында (сөйлеу жағдайында) саналы бағыттылық пайда болады. Түсіну механизмі сөйлеу әрекетін сауатты жоспарлауды, бағдарламалауды қамтамасыз етеді. Дәл бірлескен түсіну механизмінің жұмысы арқылы сөйлеу әрекетінің ағымын және оның нәтижелерін бақылау жүзеге асырылады. Сөйлеуді есте сақтау механизмі сөйлеу процесінің барлық аспектілерін қамтамасыз етеді, бұл кезде есте сақтаудың екі түрі де сұранысқа ие: ұзақ мерзімді және қысқа мерзімді [134]. Бұдан шығатын қорытынды авторлар ұзақ мерзімді есте сақтауда барларын пайдалану қажет екенін атап өтеді: сөздік; тіл туралы, оны қолдану нормалары мен ережелері туралы білім; сөйлеу пәні туралы бейнелер. Белгілі бір айтылымға қатысты қысқа мерзімді есте сақтау процестері маңызды (қабылдау немесе құруға қатысты). 
М.И. Лисина коммуникативтік іс-әрекет ретінде анықтай келе, балалардың айналасындағы адамдармен коммуникативтіліктің дамуын бірнеше ерекше қарым-қатынас формасының өзгеруі ретінде қарастырады. Бұл жағдайда қарым-қатынас формасын автор бес параметр бойынша сипаттайды: 
· қарым-қатынастың осы түрінің балалық шақта пайда болу уақыты; 
· баланың неғұрлым кең тыныс-тіршілігі жүйесінде алатын орны; 
· қарым-қатынастың осы түрінде балаларды қанағаттандыратын қажеттіліктің негізгі мазмұны; 
· баланы дамудың белгілі бір кезеңінде қоршаған адамдармен қарым-қатынас жасауға итермелейтін жетекші мотивтер; 
· қарым-қатынастың осы формасы шегінде баланың адамдармен қарым-қатынасы жүзеге асырылатын қарым-қатынастың негізгі құралдары [103,с. 143]. 
[bookmark: _Hlk218980751]Ф.Ш. Оразбаева «коммуникация» ұғымының мазмұнын «қарым-қатынас», «араласу», «хабар алмасу», «байланыс» сияқты мағыналармен байланыстыра отырып, оны адамдардың тіл арқылы өзара түсінісуін, тілдік қатынас үдерісін, тілдің әлеуметтік мәні мен қоғамдық қызметін және тұлғааралық қарым-қатынасты білдіретін кешенді құбылыс ретінде қарастырады. Осы негізде ғалым коммуникацияның адамдар арасындағы өзара түсіністікке бағытталған әрекеттік үдеріс екенін қорытындылайды. Сонымен қатар автор тұлғааралық коммуникацияның бірқатар ерекшеліктерін айқындайды.
Біріншіден, коммуникация үдерісіне өзара әрекеттесетін екі белсенді субъектінің қатысуы міндетті. Олардың өзара хабардарлығы ортақ іс-әрекеттің қалыптасуына негіз болады. Ақпарат алмасу әрбір қатысушы үшін маңызға ие болып, тек мәнді ақпаратпен алмасуды ғана емес, сонымен бірге ортақ мағына құруды көздейді. Бұл ақпараттың қабылдануымен қатар оның түсінілуі мен ұғынылуын талап етеді. Сондықтан кез келген коммуникативтік үдеріс қарым-қатынас пен танымның бірлігін сипаттайды.
Екіншіден, коммуникация серіктестердің таңбалар жүйесі (тіл, белгілер) арқылы бір-біріне ықпал ету мүмкіндігін қамтиды. Мұндай жағдайда ақпарат алмасу серіктестің іс-әрекетіне әсер етуді, қарым-қатынасқа қатысушылардың жағдайы мен мінез-құлқын өзгертуге бағытталады.
Бұндай жағдайда араласу мен қарым-қатынас арасындағы байланыс көрініс береді [66,б. 417]. Бұдан шығатын қорытынды қарым-қатынас үдерісінде адамдардың бір-біріне өзара әсері жүзеге асады, сондай-ақ түрлі идеялары мен қызығушылықтары, көңіл күйлері, сезімдерімен алмасады. Өзара әсер үдерісін сипаттау үшін коммуникативтік акті құрылымын білу жеткіліксіз. Сонымен қатар араласушы адамдардың мотивтерін (түрткі), мақсаттары мен ұстанымдарын және т.б. сараптап көру қажет 
Коммуникативті қажеттіліктерді қанағаттандырудың маңызды болатын кезеңі ол - балалар тіл табысуында жетекші мотивтер - жеке мотивтер бола бастайтын кез. Бұл кезеңдегі тіл табысу, сөйлесу үдерісінде баланың өзін және басқа адамдарды бағалауы жүреді, адамгершілік тәжірибесін игеруі басталады. Тіл табысуға, сөйлесуге деген қажеттіліктің мазмұны да өзгереді. Бұл кезеңде өзара түсіністікте, эмоционалды эмпатияда жаңа қажеттіліктің пайда болуы байқалады, өйткені осы қажеттіліктер қанағаттандырылған жағдайда ғана өзін-өзі және өзара бағалауды қалыптастыруға болады. Дамудың осы кезеңіне тән ерекшелік – ол баланың алғашқы даму кезеңдерінде басым болған ересектермен қарым-қатынасының құрдастарымен қарым-қатынасқа ауысуы болып табылады. 
[bookmark: _Hlk215828649]Т.М. Драйдзе болашақ мұғалім аудиторияның ерекшеліктерін ескеруді үйренуі керек өйткені, аудитория бірнеше рельефтік топтарға бөлінгенін анықтады, олар өздеріне берілген ауызша хабарламаның мағынасын түсіну қабілетімен ерекшеленеді. Білім алушылардың дағдыларын бағалаудың және тыңдаушылар тобын анықтаудың негізінде үш критерий бар: хабарламада қолданылатын сөздер мен сөз тіркестерін білу; хабарлама мәтінін тұтастай түсіну; хабарламаның негізгі идеясын анықтау мүмкіндігі. Сонымен, бірінші топ білім алушылар тыңдаған хабардың сөздерін жақсы білуімен, мәтіннің мазмұнын түсінгенімен ерекшеленеді [135].
Әдістемелік әдебиеттерді зерттеу тыңдалым әдістемесінің қалыптасуы шет тілін оқыту әдістемесінің жетістіктерімен байланысты екенін көрсетті (И.Л. Бим, Н.И.Гез, И.А.Зимняя, Л.И.Черкашина, Г.Н.Шарапкина және т.б.). Әдіскер-ғалымдар психолингвистикаға, сөйлеу әрекетінің теориясына бет бұрды. Осы әзірлемелердің көпшілігі кейіннен «орыс тілі саласында тыңдауды қалай үйрету керек?» деген сұраққа жауап беру үшін пайдаланылды. Осылайша, тыңдау дағдылары мен дағдыларын кезең-кезеңімен қалыптастыру идеясы өте нәтижелі болып көрінеді: тыңдау (тыңдау) әдістерін дамытудың негізінде жатқан дағдылардан бастап дыбыстық мәлімдемені (мәтінді) түсінуге байланысты дағдыларға дейін жақын жағдайларда. табиғи сөйлеу қарым-қатынасы. 
[bookmark: _Hlk215828687]Тыңдау механизмдерінің дамуы (сөйлеу есту, ықтималдық болжау, есте сақтау), Н.И. Гез арнайы жаттығулар арқылы қамтамасыз етіледі. Мысалы: 
· мәтінді тыңдап, мәтін мазмұнына сәйкес тақырыпты таңдау; 
· мәтінді екі рет тыңдау: екінші тыңдаудан кейін жетіспейтін үзіндіні ата; 
· келесі тақырыптағы мәтінде не айтуға болады; 
· мәтінді тыңдау, болжамдарды тексеру және т.б. [136]. Бұдан тыңдау саласындағы коммуникативті және сөйлеу дағдыларының тізімі (хабарламаның ең ақпаратты бөліктерін анықтау; мәтінді түсінудегі және оның мазмұнын болжаудағы қиындықтарды жою; мазмұнды қарым-қатынаспен салыстыру, жағдай, мнемоникалық және күрделірек логикалық семантикалық әрекетті біріктіру және т.б.) өте кең. 
[bookmark: _Hlk215829931]Бұл дағдыларды қалыптастыруға келесі жаттығулар ықпал етеді: 
· тыңдалған материалды маңыздылық дәрежесіне қарай топтастыру; 
· жағдаяттың сипаттамасын тыңдау, сызбада, суретте не қабылдағанын
· бейнелеу;
· тыңдаған мәтінді ұқсас тақырыпта жазылған мәтінмен салыстырыңыз мазмұнның ұқсастығы, айырмашылығы, т.б. жағынан салыстырыңыз. 
[bookmark: _Hlk215829989]Автор әдістемелік ғылымда тыңдау дағдыларын қалыптастыру үдерісіне айтарлықтай әсер ететін факторлардың сипаттамасы бар екенін атап өткен жөн. Факторлардың ішінде А.И.Черкашина мыналарды жатқызады: 
· қабылдау, зейін, есте сақтау, ықтималдық болжау механизмдерінің қалыптасу деңгейі;
·  тыңдаушының қарым-қатынас контекстін білуі; 
· сөйлеушінің тұлғасы; ақпаратты алу шарттары (мысалы, кедергі болуыақпаратты қабылдау); 
· қабылданатын мәтіннің ерекшеліктері (стиль, жанр, тақырып, дыбыс ұзақтығы) т.б. [137].  
[bookmark: _Hlk215830040]С.И. Львова еңбектерінде студенттерде (оқушылар, студенттер) нақты тыңдау дағдыларын қалыптастыру мәселесін көтереді. Олардың ең маңыздылары: 
· мәтінді тыңдаудың коммуникативті мақсатын түсіну және соған сәйкес тыңдау процесін ұйымдастыру; 
· мәтіннің мазмұнын білу; 
· тыңдалған ақпаратты жазбаша түрде жоспар, тезистер, реферат, толық немесе қысқаша қайталап әңгімелеу (ауызша немесе жазбаша) түрінде жазуға; 
· мәтіннің негізгі идеясын, оның стилі мен сөйлеу түрін анықтау;
· негізгі және қосалқы, белгілі және белгісіз ақпаратты ажырату; 
· суреттейтін, дәлелдейтін ақпаратты бөлектеу; 
· мәтіннің мазмұнын тақырыбына қарай, берілген бастауышқа қарай болжау; 
· лингвистикалық мәтіннің негізгі идеясының ықтимал дамуын болжау; 
· мәтін ақпаратына түсініктеме беру және бағалау; 
· мәтіннің тілдік ерекшеліктерін және оны қабылдаудың мағыналық қиындықтарын жүзеге асыру; 
· мәтін бойынша диаграммаларды, кестелерді толтыруға (немесе өз бетінше құрастыруға); 
· басқа әрекеттерде мәтіндік ақпаратты пайдалану [138].
Е.Е. Сапогова кіші жастағы оқушылардың оқу іс-әрекетінің ерекшеліктері олардың коммуникативті қабілеттерінің қалыптасуына жағдай туғызатынын атап көрсетеді. Басқаша айтқанда, оқу әрекеті баланы өзіне бұрады, «мен қандай болдым» және «кім болдым» деген бағалауды талап етеді. Өзін-өзі өзгерту, өзіндік рефлексия процесі жаңа тақырып ретінде субъектінің өзі үшін көзге түседі. Сондықтан кез келген оқу әрекеті баланы бағалаудан басталады [139].
Н.Е. Богуславская тыңдау дағдыларының жиынтығын анықтау мәселесі, ол сөйлеудің айтылу және есту мәдениетін қалыптастыратын есту және айтылым дағдыларының арасындағы ең тығыз байланысты айтады. Сонымен қатар, балалардың есту және айтылу дағдылары басқалардың сөйлеуіне еліктеу негізінде қалыптасатыны баса айтылады. Сонымен қатар тілдің дыбыстық құралдарын меңгерудің дұрыстығы баланың сөйлеу есту қабілетінің даму деңгейіне байланысты, бұл тілдің барлық дыбыстық құралдарын қабылдаудың психологиялық қабілетін ғана емес, сонымен қатар сөйлеу қабілетін де білдіреді. оларды өз сөзінде қайта шығару. Автор дағдының екі тобын ажыратады: а) есту (қабілет, зейінді сөйлеудің дыбыстық жағына бекіту, оны дұрыс, мәнерлі, эвфониялық және басқа да қасиеттері, дәл және толық түсіру, сөйлеуші мен оқырманның ойы мен сезімін интонация арқылы қабылдау қабілеті бойынша талдау және бағалау); б) артикуляция - айтылым [140].
[bookmark: _Hlk215830168][bookmark: _Hlk218946821]В.С.Мерлин тұлға тұжырымдамасындағы қатынас ұғымы орталық және жетекші рөлдерді иеленді. Атап айтсақ:
-біріншіден, тұлға қасиеттерін айқындайтын қатынастар сананың жекелеген қырларын емес, сананың тұтас жүйесін сипаттайды (мысалы, байқампаздық, эмоциялық, зейінділік);
-екіншіден, тұлға қасиеттері адамның санадан тыс объектілерге – еңбекке, адамдарға, ұжымға, заттарға және т.б. қатынастарын анықтайды;
- үшіншіден, тұлға қатынастары «жоғарғы дәрежеде қоғамдық еңбек іс-әрекетіндегі ерекше мәнге ие, ақиқаттың нақты жағына арналған жоғары деңгейде  жалпыланған қатынастарын анықтайды» [141]. 
Тіл – адамдардың түсінісуін, пікір алысуын, сөйлесуін қамтамасыз ететін, айтар ойын іс жүзіне асыратын қатысымдылық (коммуникативтік) құбылыс. Ол қарым-қатынас құралы ретінде қолданыла келіп, өзара байланыста жұмсалатын тілдік тұлғалардың біртұтас жүйесі болып табылады. Қазіргі кезде тілші – ғалымдар тілдік жүйелік-құрылымдық табиғатымен қатар қатысымдық тұрғыдан оқыту мәселесінде дағдыға ерекше назар аударуда. Тіл және әдебиет саласының пәндерін оқытуда интербелсенді әдістерді қолдану тілдің осы қатысымдық қызметін ескере отырып, оны қатысымдылық – танымдылық жағынан меңгеруді көздейді. Сондықтан да қазіргі кезде сапалық білім берудің тиімді жолы – қазақ тілі және әдебиеттік оқу сабақтарында интербелсенді әдістерді оқушының қабілеті мен уақыт сұранасына орай дұрыс пайдалана білу қажет. Бұл, ең алдымен, сабақ беретін бастауыш сынып мұғалімдерін даярлаумен байланысты жүзеге асырылады. Өйткені интербелсенді әдістерді қолдану үшін мұғалімнің кәсіби деңгейі жоғары болуға тиіс. 
П.Я. Гальперин баланың дағдысы мен біліктілігінің қалыптасу ұзақтығы мен оның нәтижесі де (беріктігі, саналылығы, жинақтылығы т.б. ақыл-ойын қалыптастыру процесін ұйымдастыруға байланысты екенін дәлелдейді. Негізгі жауапкершілікті мұғалімге жүктей отырып, ақыл-ой әрекетін ұйымдастыруға қажетті талаптарды жіктеп көрсеткен.
· ақыл-ой әрекетін бағыттаудың толық болуы. Яғни қандай да болмасын дағдыны қалыптастырудың өзі  балаға бағыт беру, түсіндіруден басталады. Оқушы осы бағытпен өздігінен орындауға кіріседі. Олар:
· әрекеттің материалдық түрде қалыптасу кезеңі. Оқушы көргенін орындайды, бірақ бұл әртүрлі сыртқы, материалдық формада (мысалы, оқушының таяқша салуға кірісуі; басын қисайтып, иығын бүкірейтіп, бүкіл денесін бір жағына қисайтып, шынтағын көтеріп, саусақтарының барлығын бүгіп, бар күшін жұмсауы). 
· әрекеттің сыртқы сөйлеу ретінде көрінуі (балалар дауыстап сөйлеп отырады). Бұл кезеңде күрделі әрекеттер бөліп-бөліп орындалады. (мысалы: сауат ашу барысында бір әріпті жазуға үйрену үшін бірнеше элементтерді бөліп бөліп жазып жаттығады).
· әрекетті ішінен сөйлеп отырып орындайды. Яғни дағды мен шеберлікке саналы түрде үйренеді, әрбір қимылды не үшін, не мақсатпен орындайтынын біледі. Бұл  сатыда бірқатар артық қимыл-қозғалыстар жойылып, жинақталады;
· дағды мен біліктіліктің толық қалыптасып бітуі. Оны басқа ситуацияларда өздіктерінен қолдана алуларынан көрінеді [50,с. 322]. Сауат ашу кезеңінде мұғалімдер балаларды оқу мен жазу әрекетіне үйретуде осы көрсетілген «сатылы қалыптастыру» жүйесін сақтауға тиіс. 
[bookmark: _Hlk215830384]А.В. Мудрик мектеп оқушыларының комммуникативтік әлеуметтік қатынастар құбылысы ретінде талдай отырып, қарым-қатынастың келесі жас кезеңінің түрлерін ажыратады:
- пәні бастауыш сынып оқушысының пәндік-практикалық қызметі болып табылатын балалық кезеңдегі түрі;
-	жасөспірімнің өзі практикалық іс-әрекеттің субъектісі болып табылатын жасөспірімдік кезең түрі;
[bookmark: _Hlk215830470][bookmark: _Hlk215830514]-	өтпелі кезең түрі, оның пәні - қарым-қатынас субъектісі ретінде оқушының өзі; бозбалалық кезең түрі - пәні қарым-қатынас субъектісі ретіндегі жоғары сынып оқушысының өзі болып табылады , -деген [142]. Бұдан автордың қарым-қатынас жасауда жас ерекшеліктерін ескеру қажеттігін алға шығарғанын көреміз. Болашақ мамандар бастауыш сынып оқушыларының коммуникативтік дағдысын қалыптастыруда алдымен жас ерекшеліктерін жақсы білуі тиіс [143].
Т.В.Снегирева қарым-қатынас жасаудың перцептивті жағын зерттей отырып, оқушылардың жас ерекшеліктерінің әр түрлі нүктелерінде бір-бірін дәйекті түрде «жабатын» жалпы жастарына байланысты заңдылықтар мен оқушылардың жеке-типтік ерекшеліктерінің өзара әрекеттесуіне байланысты мектеп оқушыларының тұлғааралық қабылдауының жас қарқынын көрсетті [144].
Қарым-қатынас жасау, тіл табысу - бұл көп қырлы және көп функционалды процесс, ол коммуникативті қажеттіліктердің, сұраныстардың тұтас кешенін құрайтын тұлғаның әр түрлі қажеттіліктерін жүзеге асырады. Тіл табысуда әлеуметтік қажеттіліктің қалыптасуы өте күрделі процесс: бір жағынан қарым-қатынастың биологиялық қажеттілігі мазмұны мен сипаты бойынша сапалы түрде өзгеріп, басқа адамдармен эмоционалды байланыста әлеуметтік қажеттілікке айналады, ал екінші жағынан жануарлар әлемінде теңдесі жоқ түбегейлі жаңа әлеуметтік қажеттілік пайда болады - сөйлеу қарым-қатынасына деген қажеттілік қоғамдық-еңбек қызметін ұйымдастыру қажеттілігі.
[bookmark: _Hlk215830664]Зерттеу барысында біз кәсіби дайындықта келесілерді бөліп көрсеткен В.А. Сластениннің ұстанымын ұстанамыз:
а)	психологиялық дайындық, яғни педагогикалық қызметке, мектепте жұмысқа орналасуға қалыптасқан бағытталу (әр түрлі дәрежеде);
б)	ғылыми-теориялық дайындық, бұл құзыретті педагогикалық іс-әрекет үшін талап етілетін педагогикалық, психологиялық, әлеуметтік білімнің қажетті көлемінің болуы;
в)	практикалық дайындық, бұл талап етілген деңгейде қалыптасқан кәсіби білік пен дағдылардың болуы;
г)	психофизиологиялық дайындық, бұл педагогикалық қызметті игеру үшін тиісті алғышарттардың болуы, кәсіби маңызды тұлғалық қасиеттердің қалыптасуы;
д)	дене дайындығы, бұл денсаулық жағдайы мен дене дамуының педагогикалық іс-әрекет пен кәсіптік жұмысқа қабілеттілік талаптарына сай келуі [145]. Тұрақты бірлік және аталған құрамдастарды іске асырудың жоғары деңгейі бастауыш сынып оқушыларының коммуникативтігін дамытуға кәсіби дайындықтың қалыптасуының ішкі белгісі болып табылады.
[bookmark: _Hlk215830710]К.М.Дурай-Новикова бойынша, ЖОО-да болашақ студенттердің кәсіби дайындығын қалыптастыру жүйесін құру келесі ерекшеліктерді ескеруді көздейді:
1.  кәсіби дайындық педагогикалық қызметті сәтті орындаудың негізгі шарты болып табылады;
2. кәсіби дайындық студенттердің дайын болуына оң әсерін тигізеді;
3.  кәсіби дайындық қиын педагогикалық жағдайларды сәтті шешу үшін маңызды болып табылатын қиындықтар туындаған жағдайда әрекеттерді өзгертуге мүмкіндік береді;
4. кәсіби дайындық - бұл студенттің - болашақ мұғалімнің өзін-өзі көрсету, өзін-өзі жүзеге асыру үдерісін нақтылау;
5. кәсіби дайындық кәсіби даярлық үдерісін жекелендіреді;
6. кәсіби дайындық кәсіптегі кәсіби сәйкестендіруге және өзін-өзі анықтауға ықпал етеді және сол арқылы дайындалған түлектердің басқа салаларға кетуіне қарсы тұрады;
7.	кәсіби дайындық кәсіби-педагогикалық қызметтің барлық құрамдастарының еңбек үдерісінде жүйелілік пен үйлесімділікті анықтайды;
8. кәсіби дайындық - бұл психологиялық-педагогикалық, жалпы ғылыми және әдістемелік дайындықтың бірлігі;
9.	кәсіби дайындық жоғары оқу орны жұмысының тиімділігінің интегралды көрсеткіші [146]. Кәсіби даярлық келешек қызметке және еңбекке тұрақты көзқарастарға бағытталумен бірлікте қарастырылады.
Болашақ мамандарды даярлау үдерісінің көпқырлылығын М.И. Дьяченко, Л.А.Кандыбович шартты түрде үшке бөлетін бірқатар кезеңдерді қамтиды:
1.	мамандыққа кәсіби бағдарланумен байланысты;
2.	оқу үдерісінде дайындықты қалыптастыру;
3.	кәсіби қызметті шығаруға және бастауға дайындықтың шарықтау кезеңін белгілеу [98,б. 250]. Бұл ықпал тұлғаның қызметке дайындық кезеңіндегі таңдамалы болжамды белсенділігінің дайындығын қарастыруға мүмкіндік береді.
А.В.Мудрик келесі міндеттерді жүзеге асыруда оқушылардың қарым-қатынасына даярлықты көреді:
1.  тұлғаның қарым-қатынас саласында маңызды рөл атқаратын ойлау қабілеттерін дамытуда;
2. сөйлеуді меңгеруді дамытуда;
3. оқушылардың белгілі бір тұлғалық ерекшеліктерін:  қарым-қатынасқа бейімділігін, эмпатиясын, кенеттен әрекет етушілігін дамытуда;
4.қарым-қатынас саласындағы әлеуметтік-қажетті көзқарасты қалыптастыруда;
5.	 коммуникативті дағдыларды дамыту мен қалыптастыруда (серіктестерге бағдарлана білу, қарым-қатынас тақырыптарын табу, топтық қарым-қатынас барысын жоспарлау және т.б.) [142,с. 160].
[bookmark: _Hlk215830998]И.Ф. Харламов кез-келген тұлғалық сапаны дамыту үдерісі мінез-құлықтың қарапайым элементтерін қалыптастырудан басталады, олар одан әрі күрделене түседі, бір-бірімен араласады, яғни интеграциялана отырып, осы сапаның дамуы мен тереңдеуін анықтайды», - деп түсіндіреді [147]. Белсенділік көзқарасы тұрғысынан коммуникативтік - бұл бірлескен іс-әрекет қажеттілігінен туындайтын және ақпарат алмасуды, өзара әрекеттесудің, қабылдаудың және қабылдаудың бірыңғай стратегиясын жасауды қамтитын студенттер арасындағы байланыстарды орнату мен дамытудың күрделі, көп қырлы үдерісі басқа адамды түсіну, - деген тұжырым жасаймыз.
[bookmark: _Hlk215831248]Ж.Карашева болашақ маманға бастауыш сынып оқушыларының бойында қажетті дағдыларды қалыптастыру міндеті тұрғынын ескере отырып, оқушылармен қарым-қатынаста бастауыш сынып мұғалімінің қолданатын коммуникативтік біліктері мен дағдыларына назар аудару қажеттігі туындайды. Осы мақсатта бастауыш сынып мұғалімінің білуге тиіс арнайы коммуникативтік біліктері мен дағдыларын ажыратып көрсетсек. Олар: 
-	басқа адамдарды тани алуы, қарым-қатынастағы жағдаяттарды дұрыс түсіну және бағалай алуы; -	адамды алғаш көргендегі тұлға ретінде жалпы бағалауы; оның тұлғалық қасиеттеріне, сыртқы келбеті мен ішкі жан дүниесіне жеке баға беру; ым-ишарат, мимикасын түсіне алуы; -	өзін-өзі тануы; өзінің білім, қабілет, тұлғалық қасиеттеріне баға бере алуы; сырт көзге қалай көрінетіні; -	қарым-қатынас жағдаяттарына дұрыс баға бере алуы: жан-жақта болып жатқан нәрселерді бақылау, оның ең көп ақпараттылық белгілерін таңдай білу және жағдаят барысында туындаған әлеуметтік-психологиялық мәнін бағалай алу [148]. 
Қарым-қатынас қажеттілігі адам өміріндегі ең маңызды нәрселердің бірі болып табылады. Біз сыртқы әлеммен қарым-қатынасқа түскенде, біз өзіміз туралы ақпаратты жеткіземіз, оның орнына өзімізді қызықтыратын ақпаратты аламыз, оны талдаймыз және осы талдау негізінде қоғамдағы іс-әрекетімізді жоспарлаймыз. Бұл қызметтің тиімділігі көбінесе ақпарат алмасу сапасына байланысты, бұл өз кезегінде қарым-қатынас субъектілері арасында қажетті және жеткілікті қарым-қатынас тәжірибесінің болуымен қамтамасыз етіледі. Бұл тәжірибе неғұрлым ерте игерілсе, байланыс құралдарының арсеналы неғұрлым бай болса, соғұрлым өзара әрекеттесу сәтті жүзеге асады. Демек, адамның қоғамда өзін-өзі жүзеге асыруы және өзін-өзі танытуы оның қарым-қатынас деңгейіне тікелей байланысты.
Болашақ мамандарды даярлаудағы негізгі міндет – бастауыш мектеп жасындағы балалардың ерекшеліктерін ескере отырып, олардың коммуникативтік дағдыларын дамытуға арналған тиімді әдіс-тәсілдерді меңгерту. Бұл орайда ойын технологиялары, интерактивті әдістер, топтық жұмыстар мен шығармашылық тапсырмалар үлкен рөл атқарады. Сонымен бірге халықаралық тәжірибеге сүйене отырып, функционалдық сауаттылықты дамытуға бағытталған бағдарламаларды қолдану болашақ мұғалімдердің кәсіби құзыреттілігін арттырады [149]. 
Болашақ мұғалімдердің кәсіби қызметке дайындығын арттыруға байланысты көптеген проблемалардың ішінде студенттерді балалардың коммуникативтілік дағдысын қалыптастыру мәселесі ең өзекті болып көрінеді, өйткені педагогикалық қызметтің әлеуметтік-экономикалық сипаты коммуникативті өзара әрекеттесу деңгейіне ерекше талаптар қояды.
Жалпы, кәсіби-педагогикалық дайындықты біз келесідей түсінеміз:
- студенттердің жалпы және арнайы білім негіздерін меңгеруі және оларды практикада қолдануы;
- тұлғааралық қарым-қатынас саласындағы коммуникативті міндеттерді табысты шешу үшін негізгі коммуникативті біліктер мен дағдыларды игеру;
- болашақ мұғалім үшін маңызды кәсіби қасиеттердің қалыптасуы.
Осылайша, біз студенттердің бастауыш сынып оқушыларының коммуникативті дағдысын қалыптастыруға дайындығы - бұл көп деңгелі білім, оның барлық құрамдастары өзара байланысты, ал болашақ мұғалімде олардың кем дегенде біреуінің болмауы маманның тұлғасында толық жүзеге асыруға кедергі келтіреді, - деп айта аламыз. Коммуникативті дағдыны сәтті реттеу үшін келесілерді қолдану қажет:
1. коммуникативтік заңдылықтары туралы педагогика ғылымдарының деректерін теориялық игеру;
2. коммуникативтік білімді, іскерлікті және дағдыларды қалыптастыру бойынша практикалық сабақтар;
3. тәжірибе алмасу мақсатындағы шығармашылық семинарлар;
4. өзін-өзі тәрбиелеу, оның ішінде коммуникативті дағдыларды қалыптастыруға арналған өздігіінен  жүргізілетін тұрақты жаттығулар.
Біз қарастырған негізгі құрылымдық элементтер бастауыш сынып оқушыларының коммуникативтілік дағдысын қалыптастыруға студенттерді яғни болашақ мұғалімдерді кәсіби даярлау - күрделі динамикалық және функционалдық жүйе, - деп қорытынды жасауға мүмкіндік беріп, ол келесілерді: 
- оқушылардың даралығын, ерекшелігін білуді; - коммуникативтік дағдыларды қалыптастыруға кәсіби көзқарасты; - коммуникативтік дағдыларды қалыптастырудың амалдары мен тәсілдерін меңгеруді; - коммуникатитвтік дағдыларды қалыптастырудың жолдарын білуді; - мұғалімнің өнімді ақыл-ой қызметін, іс-әрекетін (икемділік, жеделдік, сыни ойлау және т.б.) қамтиды. 
Жасалған теориялық талдауларға сүйене отырып, болашақ мамандарды бастауыш сынып оқушыларының коммуникативтік дағдысын қалыптастыруға даярлаудың келесі ерекшеліктері айқындалды: 
- біріншіден, оқушылардың коммуникативтік дағдысын қалыптастыруда  қазіргі қоғам талабына сәйкес білім беру бағдарламаларын басшылыққа алып, оны қоғамдық сұранысқа орай үнемі жетілдіру бағытында жұмыстар жасалуы тиіс. Жоғары оқу орындарындағы білім беру бағдарламаларында коммуникативтік құзыреттілікті алға шығуы қажет, өйткені бастауыш сынып оқушыларының коммуникативтік дағдысын қалыптастыруға даярлау мәселесіне басымдық берілуі тиіс; 
· екіншіден, болашақ мамандарды бастауыш сынып оқушыларының коммуникативтік дағдысын қалыптастыруға қажетті психологиялық-педагогикалық, жалпы ғылыми және әдістемелік дайындығының бірлігі;
· үшіншіден, бастауыш білім беру деңгейдің бірінші сыныбынан бастап ана тілін оқыту мәселесін зерделеу мақсатында оқушылардың коммуникативтік дағдысын қалыптастыруға тікелей ықпал ететін қазақ тілін оқыту әдістемесі мен әдебиеттік оқу пәнін оқыту әдістемесін жеке-жеке өткізу арқылы әр пәннің өзіндік ерекшеліктерінің меңгертілуіне басымдық берілуі;
 - төртіншіден, педагогикалық практиканы ұйымдастыруда оған бөлінген  сағаттардың  мамандарды дайындаудағы рөлі маңызды болмақ. Ал,  білім алушылардың теориялық білімін тәжірибеде пайдаланудың бірден-бір көзі практика болғандықтан практикаға бағытталған білімнің  болашақ мамандардың мұғалімдік қызметтің қыры мен сырын, технологиясын, механизмін, әдістемесін жүзеге асыруға басымдық берілуі;
 - бесіншіден, мамандарды білім алушылардың меңгеретін мамандықтарына сәйкес келешекте мұғалімдік қызметінде тәжірибеде қатар алып жүруіне лайықтысын таңдауына мүмкіндік туғызу. Болашақ мамандарды бастауыш сынып мұғалімі мамандығын алатын білім алушыларға  оқушылардың коммуникативтік дағдыны қалыптастыру әдістемесін тереңірек меңгерту үшін арнайы курс бағдарламасын әзірлеп тәжірибеге енгізу. 
 – алтыншыдан, педагогикалық жоғары оқу орындарында дайындалатын мамандықтар бойынша қазақ тілінде оқитын білім алушылар үшін электрондық оқулықтар мен оқу құралдарын дайындауды қолға алу қажет. Бұл электрондық оқулықтарға қойылатын талаптарға жауап беретіндей сапалы дайындалуы керек. Болашақ мамандардың келешекте сапалы білім алуының басты құралы оқулық десек, оны дайындауда сол пән бойынша ғылым жетістіктері мен жаңалықтары басшылыққа алынуы тиіс;
· жетіншіден, болашақ мамандар оқушылардың коммуникативтік дағдысын қалыптастыруда олардың өзін-өзі дамытуы, өзін-өзі жүзеге асыруы, өзін-өзі белсенді етуін дамыту үшін сөздік қорын арттырып, сөзбен әрекет жасау үдерісінде ана тілінің заңдылықтары мен ұстанымдарын жетік меңгеруі; 
– сегізіншіден, жоғары оқу орнында оқыған пәндері бойынша цифрлы, заманауи технологияларды, жасанды интеллект, электрондық ресурстарды зерделеп, саралап, тақырып мақсатына сәйкес кеңінен пайдалануға мүмкіндік жасалуы; 
– тоғызыншыдан, оқу сауаттылығы бойынша білім сапасын айқындайтын әлемдік деңгейдегі халықаралық-зерттеу бағдарламасы PIRLS-қа қатысуда бастауыш сынып оқушыларының коммуникативтік дағдысының атқаратын маңызын терең түсінуі және оған оқушыларды дайындаудың жолдарын білуі;
·  оныншыдан, педагогикалық жоғары оқу орнының профессор-оқытушылар құрамы өздерінің білімін жетілдіруде шетел оқу орындарынан тағылымдамадан өтуі, әлемдік озық тәжірибелерді зерттеп, оқыту үдерісіне, жасанды интеллект пен цифрлық технологияларды пайдалануы.
Қорыта келе, жоғарыда жасалған талдаулар негізінде болашақ мамандарды бастауыш сынып оқушыларының коммуникативтік дағдыларын қалыптастыруға даярлаудың ерекшеліктері айқындалды. 

2  БОЛАШАҚ МАМАНДАРДЫ БАСТАУЫШ СЫНЫП ОҚУШЫЛАРЫНЫҢ КОММУНИКАТИВТІК ДАҒДЫЛАРЫН ҚАЛЫПТАСТЫРУДЫ МОДЕЛЬДЕУ

2.1 Болашақ мамандарды бастауыш сынып оқушыларының коммуникативтік дағдыларын қалыптастыру әдіснамасы
Қазақстан Республикасы педагогикалық білім беруді дамыту тұжырымдамасында: педагогикалық жоғары оқу орындарының оқу бағдарламасының мазмұнын iске асыруда кәсiби дағдылармен қатар оқу және сабақтан тыс процестердiң бiрлiгi арқылы болашақ мұғалiмдердi дамытудың soft skills әдiстемесi мен технологиясын қолдану қажет. Бұл жекелеген пәндерді енгізу, студенттік бастамаларды өзектендіру және кәсіби даярлықтың тәрбиелік аспектісін күшейту арқылы мүмкін болады. ЖОО-да жеткілікті жұмсақ дағдыларды игере отырып, болашақ мұғалімдер келешекте оларды білім алушылардың сәтті көрсете алуына мүмкіндік туғызады [1,б. 10]. Болашақ мамандарды даярлауда тұжырымдамада көрсетілген кәсіби дағдыларды меңгертумен қатар, коммуниткативтік дағдыларды меңгертуге басымдық береміз. Өйткені, болашақ мамандар бастауыш сынып оқушыларының коммуникативтік дағдысын қалыптастыру үшін өздері ол дағдыларды және оны қалыптастырудың жолдарын меңгеруі тиіс.
В.В.Краевский: әдіснама дегеніміз – педагогикалық теорияның негізі, құрылымы, білім алудың, яғни педагогикалық айқындықта бейнеленетін білімді болудың тәсілдері мен ұстанымдары туралы білімдер жүйесі, сонымен қатар осындай білім алудың және бағдарлама, логика, әдістер, зерттеу жұмысының сапасы туралы қызмет жүйесі [61,б. 306]. 
Әдіснама – ғылыми таным үдерісінің құрылымы мен мазмұнын, сонымен қатар зерттеудің ұйымдастырылу логикасын айқындайтын, теориялық негіздері терең жүйеленген ілім. Ол ғылыми-зерттеу қызметінің стратегиялық бағдарын, бағыт-бағдарын анықтап, танымдық әрекеттің мәнін философиялық және логикалық тұрғыдан пайымдауға мүмкіндік береді.
Педагогикалық ғылым аясында әдіснамалық бағыттағы зерттеулердің басым бағыты – педагогикалық зерттеу іс-әрекетінің әдіснамалық негіздерін айқындау мен тұжырымдау болып табылады. Бұдан шығатын қорытынды педагогикалық зерттеудің әдіснамалық іргетасын жалпы философиялық заңдылықтарды, онтологиялық және гносеологиялық категорияларды, сондай-ақ материалистік диалектиканың әмбебап әдістерін меңгеру мен ұғыну құрайды. Бұған қоса, педагогика ғылымында орныққан әдіснамалық тұғырлар, ұстанымдар, әдістер мен тәсілдер жүйесі де зерттеудің құрылымдық-мазмұндық негізін құрайды.
Э.Г. Юдин әдіснамалық білімдер құрылымын төрт деңгейге: философиялық, жалпы ғылыми, нақты ғылыми, технологиялық деп бөледі. Әдіснаманың бірінші деңгейін философиялық әдіснама құрайды: ол таным қағидалары мен ғылымның категориялық аппаратын негіздеп, бүкіл философиялық білім жүйесі арқылы жалпы әдіснамалық қызмет атқарады.
Екінші деңгей – жалпы ғылыми әдіснама, ол теориялық тұжырымдамаларды қалыптастырып, әртүрлі ғылым салаларының дамуына ортақ бағыт-бағдар береді. Үшінші деңгей – нақты ғылыми әдіснама, белгілі бір ғылым саласының зерттеу әдістерін, ұстанымдарын және зерттеуді ұйымдастыру тәсілдерін айқындайды. Төртінші деңгей – технологиялық әдіснама, зерттеудің әдістемесі мен техникасын құрайды [61,б. 306]. 
А.М. Новиков әдіснаманы білім беру саласы үшін әрекетті ұйымдастыру туралы білім ретінде қарастырды (ғылыми, тәжірибелік, педагогикалық, білім беру, оқу, ойын). Өз кезегінде оның логикалық құрылымы өзіне келесі құрауыштарды қамтиды: субъект, объект, пән, формалар, құралдар, әрекет әдістемелері, оның нәтижесі. Осы құрылымға қатысты сыртқы сипаттарға мыналарды жатқызған: ерекшеліктері, қағидалары, шарттары, нормалары. Автор әрекетті жүзеге асыру үдерісін белгілі бір уақыт аралығындағы саты бойынша реттілікпен жүзеге асырылып жатқан жоба аясында қарастырған. Осы жобаның аяқталуын үш кезеңде ұсынған. Олар:
· нәтижесі құрылып жатқан жүйе моделімен оның жүзеге асрыу жоспары болып табылатын жобалау сатысы;
· нәтижесі жүйенің жүзеге асыруы болып табылатын технологиялық сатысы;
· нәтижесі жүзеге асырылған жүйені бағалау және оның болашақтағы түзілімдері үшін қажеттілігі немесе жаңа өнімді шығару қажеттілігін анықтау болып табылатын рефлекстік саты. Осы кезеннің ең негізгі сәті мәселелні қалыптастыру, жүйенің моделін құру, оның жүзеге асырылуын бағалау болып табылады [14,с. 668].
Г.И. Рузавин: «ғылым әдіснамасының басты мақсаты – ғылымда жаңа білім алынатын және негізделетін әдістерді, құралдар мен әдістерді зерттеледі. Бірақ, осы негізгі міндеттен басқа, әдістеме сонымен қатар ғылыми білімнің құрылымын, ондағы білімнің әртүрлі формаларының орны мен рөлін, ғылыми білімнің әртүрлі жүйелерін талдау және құру әдістерін зерттейді» [15,с. 317]. 
Жоғары деңгейді философиялық әдіснама құрайды. Оның мазмұны білімнің жалпы ұстанымдарынан және жалпы ғылымның категориялық жүйесінен тұрады. Әдіснаманың бұл саласы философиялық білімді білдіретіні анық, сондықтан философияға тән әдістермен дамиды. Әдіснаманың философиялық деңгейі нормалар мен техникалық әдістердің қатаң жүйесі түрінде жұмыс істемейді – оны мұндай түсіндіру сөзсіз ғылыми танымдық іс-әрекеттің алғышарттары мен бағдарлары жүйесі ретінде қарастырады. Бұған мазмұнды алғышарттар (ғылыми ойлаудың дүниетанымдық негіздері, философиялық «әлемнің бейнесі») және ресми, яғни ғылыми ойлаудың жалпы формаларына, оның тарихи анықталған категориялық жүйесіне қатысты мәселелер кіреді. 
«Әдіснамалық білім – бұл педагогикалық практиканы үйренудің тәсілдері, эмпирикалық мәліметтер жиынтығы туралы, эмпирикалық мәліметтерден теориялық қорытындылауға дейінгі тәсілдер туралы, теорияны құру туралы, теориялық қағидаларды нақты әдістемелік нұсқау тіліне аудару туралы, сәйкес нұсқаулықты тәжіридеде қолдану әдістері туралы білім» [61,б. 306].
[bookmark: _Hlk215831811]В.А.Штоффтың айтуынша, «кең философиялық мағынадағы әдіснамадан айырмашылығы басты назар әдіснамалық рөлді талдау мен эвристикалық мәндегі, негізінен, онтологиялық қағидалар, заңдар және категориялар құрайтын тар мағынадағы ғылым әдіснамасы гносеологиясының бөлігі болып табылады. Ол ғылыми тану теориясын құрайды және ғылымға тән алуан түрлі және өзара байланысқан форма мен көріністердегі танудың күрделі үдерісі заңдылықтарын зерттеуге бағытталған» [150]. 
В.И.Журавлев әдіснамалық білімнің құрамын былайша анықтайды: 
- педагогикалық тәжірибе мен ғылымның мемлекеттік құжаттардағы алға қойылып отырған әлеуметтік мақсаттары; 
- тәрбие туралы философия мен ғылыми коммунизмнің негізін қалаушылардың ілімдері;
-  педагогикалық білім туралы білім; 
-  педагогика теориясындағы ғылыми қор; 
- педагогикалық зерттеудің әдістері;
-  педагогикалық болжамның ұстанымдары мен әдістері;
-  педагогикалық нақтылықты түрлендірудің ұстанымдары мен әдістері;
- педагогикалық зерттеудің идеологиялық интерпретация бағыты мен нәтиженің ұстанымдары;
- педагогиканың критерийлік аппараты және бұл топтарды ендірудің обьективті себептері бар екенін көрсетеді [61,б. 306].
Ю.К.Бабанскийдің тұжырымдауынша, әдіснамалық негіздеме зерттеушілік тұжырымдамадан (мәселенің тарихи-логикалық талдауынан, зерттеу нысанының диалектикалық, жүйелілік-құрылымдық талдауынан, оның мінездемесіне біртұтастық көзқарастан, зерттеліп отырылған педагогикалық құбылыстың даму көзі болатын негізгі қайшылықты тауып, көрсете білуінен, зерттеліп отырған педагогикалық үдеріске, құбылысқа және тән заңды байланысты табу әдіснамасының сипаттамасынан) тұру қажет [149,б. 349]. 
Әдістеме қызметті ұйымдастыруды қарастырады (іс-әрекет – адамның мақсатты белсенділігі). Қызметті ұйымдастыру дегеніміз – оны нақты анықталған сипаттамалары, логикалық құрылымы және оны жүзеге асыру үдерісі – уақытша құрылымы бар тұтас жүйеге ретке келтіру. Логикалық құрылымға келесі компоненттер кіреді: субъект, объект, объект, нысандар, құралдар, қызмет әдістері, оның нәтижесі. Бұл құрылымға сыртқы – бұл қызметтің келесі сипаттамасы яғни ерекшеліктері жатады. 
[bookmark: _Hlk217291485]Әдіснамалық тұғыр – бұл белгілі бір ғылыми-зерттеу немесе практикалық іс-әрекетті ұйымдастыру мен жүргізуде негізге алынатын теориялық-танымдық бағдар мен ұстанымдар жүйесі. Ол зерттеу объектісіне қалай қарау керектігін, қандай ғылыми тәсілдер мен амалдарды қолдану қажеттігін айқындайды.
Әдіснамалық тұғырдың сипаттамаларына тоқталсақ: теориялық бағыттылығы: Белгілі бір философиялық немесе ғылыми көзқарасқа (мысалы, жүйелілік, іс-црекеттік, тұлғалық-бағдарлы, синергетикалық, субъектілік, коммуникативтік,  құзыреттілік және т.б.) сүйенеді. 
Тұтастығы: әдіснамалық тұғыр зерттеудің барлық кезеңдерінде (мәселені
қою, мақсатты айқындау, әдістерді таңдау, нәтижені интерпретациялау) қолданылатын үйлесімді тәсілдер мен қағидалар жүйесін білдіреді.
Бағыттаушы қызметі: Зерттеу логикасын, объекті мен пәнге деген ғылыми көзқарасты қалыптастырады.
Іргелі категориялармен байланысы: таным процесінің заңдылықтары, категориялары (мысалы, мазмұн мен форма, себеп пен салдар, даму, байланыс т.б.) арқылы жүзеге асады.
Әмбебаптық: әдіснамалық тұғыр тек бір зерттеуге ғана емес, сол саладағы өзге зерттеулерге де қолданылуы мүмкін.
Болашақ мамандарды бастауыш сынып оқушыларының коммуникативтік дағдысын  қалыптастыруға байланысты педагогикалық зерттеулерде басшылыққа алынатын: жүйелілік, іс-әрекеттік, тұлғалық-бағдарлы, субъективтілік, синергетикалық, коммуникативтік, құзыреттілік, практикаға бағдарланған тұғырлар алынды. 
[bookmark: _Hlk217291530][bookmark: _Hlk219902951]Жүйелілік тұғыр – зерттеу нысанын тұтас, өзара байланыстағы элементтерден құралған біртұтас жүйе ретінде қарастыратын әдіснамалық тұғыр. Жүйелілік тұғыр (К.К.Платонов, Л.Ф.Ильичева және т.б.) нысанды біртұтас ретінде қарауға, мақсаттар, мазмұн, әдістер, нысандар, білім беру субъектілері (педагог-білім алушы), педагогикалық үдерістер, оқытудың технологиялары және т.б. сияқты компоненттердің өзара байланысын анықтауға бағытталған. Бұл тұғыр арқылы зерттеліп отырған құбылыстың құрылымы, оның ішкі және сыртқы байланыстары, қызметтік қызметтері мен дамуы жан-жақты талданады. Жүйелілік тұғыр зерттеу объектісін өзара әрекеттесетін бөліктер жиынтығы ретінде ғана емес, олардан жоғары тұрған, жаңа сапалық сипаттары бар біртұтас жүйе ретінде қарастыруды көздейді. Яғни: Зат немесе құбылыс – өз ішінде жүйе; Жүйе – белгілі бір мақсатқа бағытталған, құрылымдық бірліктері бар, сыртқы ортамен әрекеттесетін күрделі құрылым болып табылады. 
[bookmark: _Hlk215932883]Платонов бойынша, жүйелілік тұғыр әрбір адамды жүйе ретінде түсіндіруден құралатын психологияның ұстанымы болып табылады, - деген [151]. Осыған байланысты зерттеуде жүйелілік тұғырды негізге ала отырып, студенттерді бастауыш сынып оқушыларының коммуникативтік дағдысын қалыптастыруға кәсіби даярлауда өзін-өзі бақылау және өзін-өзі дамыту тұрғысынан оқу қызметін өзіндік ұйымдастыру мәселесін шешуде басшылыққа алынады. Л.Ф.Ильичева жүйелілік тұғыр тұрғысынан алғанда зерттеліп отырған құбылыс жүйе ретінде, яғни белгілі тұтастықты, бірлікті тудыратын, бір-бірімен байланыста және қарым-қатынаста болатын элементтер жиынтығы ретінде қарастырылады [152].
[bookmark: _Hlk217291555]Іс-әрекеттік тұғыр (Л.С.Рубинштейн, А.Н.Леонтьев, И.Я. Зимняя). 
Іс-әрекеттік тұғыр білім алушының жеке және кәсіби мүдделерін ескере отырып, тікелей оқу әрекетін ұйымдастыруды, оны басқаруды көздейді. Ол педагогикалық білім берудің жетекші стратегиясы болып табылады, ол студенттің оқу әрекетінің әртүрлі түрлеріне енгізуді, әрбір студенттің дербестігі мен шығармашылығын дамытуды көздейді. С.Л.Рубинштейн тұлғаны іс-əрекетте қалыптасатын, танытатын, дамитын интегративті тіршілік иесі ретінде қарастыра отырып, тұлғаның тек іс-əрекет субъектісі болмайтынын, сонымен бірге кең мағынасында өмір сүру субъектісі болатынын атап көрсетеді [153]. 
А.Н.Леонтьев «...адам тұлғасының шынайы негізі – ондағы генетикалық бағдарламаларда, оның табиғи нышандары мен бейімділіктерінің тереңінде емес, тіпті меңгерген білім, білік жəне дағдыларында емес, ол осы білімдер мен біліктер арқылы жүзеге асырылатын ісəрекет жүйесінде болады» деп атап көрсетті [154]. И.Я.Зимняя адамның іс-əрекетіне қатысты құзырлылықтарды анықтап көрсетеді:
– танымдық іс-əрекет құзырлылығы: танымдық міндеттерді қою жəне шешу; стандартты емес шешімдер, проблемалық жағдаяттар – оларды құру жəне шешу; өнімді жəне репродуктивті таным, зерттеу, интеллектуалды іс-əрекет;
– іс-əрекет құзырлылығы: ойын, оқу, еңбек; іс-əрекет құралдары жəне тəсілдері: жоспарлау, жобалау, модельдеу, болжам жасау, зерттеу іс-əрекеті, іс-əрекеттің алуан түрлеріндегі бағдар [155].
Осы зерттеу шеңберінде іс-әрекеттік тұғыр білім алушыларды оқу әрекетін жоспарлауды, жобалауды және рефлексияны қамтитын дене және ақыл-ой жүктемесін, өзін-өзі басқару дағдыларын қалыптастыруға бағытталған коммуникативтік тапсырмалар түрлеріне енгізуді көздейді. Тыныс-тіршілік контекстінде іске асырылатын іс-әрекеттік тұғыр нақты студенттің құндылық бағдарын және оның субъективті әлемінің басқа параметрлерін ескеретін өмірлік жоспарларын қамтиды. 
Бұл тұғырды негізге ала отырып, болашақ маманды бастауыш сынып оқушыларының коммуникативтік дағдысын қалыптастыруға даярлауға жол ашылады. Мұндай үдеріс олардың жеке тұлға ретінде өзіндік ойлау дағдыларын, танымдық қызығушылығын, өмірлік ұстанымын, мамандығына деген қатынасын, құндылық бағдарын, зияткерлік қабілетін және басқа да маңызды қасиеттерін жетілдіруге септігін тигізеді. Осыған байланысты, іс-әрекеттік тұғыр болашақ маманның бастауыш сынып оқушыларының коммуникативтік дағдысын қалыптастыруға даярлауға белсенді әрекетті үйлестіру арқылы шығармашылыққа негізделген нәтижеге қол жеткізуге, сондай-ақ осы бағыттағы құрылым мен мазмұнды игерудің тиімді жолдарын айқындауға мүмкіндік береді. 
[bookmark: _Hlk217291580][bookmark: _Hlk214451931][bookmark: _Hlk215949768]Тұлғалық-бағдарлы тұғыр (И.С.Якиманская, В.В.Сериков). Аталған тұғыр педагогтерді кәсіптік даярлаудағы жеке көзқарас студенттердің мотивациясы, мақсаттары, жеке ерекшеліктері мен қабілеттері және т.б. Білім алушының қызығушылығына, оның ЗУН деңгейіне байланысты оқытушы студенттің жеке басын дамытуға бағдарланып, оқу үдерісін ұйымдастырады және түзетеді. Педагог, оқытатын пәніне қарамастан, білім алушылардың жеке ерекшеліктерін (психологиялық, әлеуметтік, жас, ұлттық және т.б.) қарым-қатынас сипаты, оқу тапсырмаларының мазмұны, студентпен өзара іс-қимыл жасау нысаны арқылы ескеруі қажет. И.С.Якиманскаяның тұжырымдамасында тұлғалық-бағдарлы білім беру мақсаты, оқушының тұлғалық қасиеттерін ашу мен мақсатты дамыту үшін қажетті жағдайлар жасау болып табылады. Жеке тұлғаға бағдарланған оқытуда даралау тәсілі барлық білім беру үдерісінің негізгі қағидасы болып табылады [156]. В.В.Сериков жеке тұлғаға-бағдарланған білім беруге тән келесі заңдылықтарды атап көрсетеді: жобалау элементі – «тұлға өміріндегі оқиға», ол кейіннен біртұтас өмірлік нәтижеге айналады. Ал білім тек оның бір бөлігі ғана болып табылады. Оқыту педегог пен білім алушының бірлескен қызметі болғандықтан, бұл әрекетте олардың бір-бірін түсінуі, қабылдауы, әсіресе оқытушының білім алушының бар мүмкіндіктерін білуі аса маңызды. Сонда ғана бірлескен әрекет білімгер үшін тұлғалық тәжірибенің бастауына айналады [157].
Әлеуметтік-мәдени тұғыр – бұл адам дамуын, оқыту мен тәрбиені қоғамдық орта, мәдениет, тіл, қарым-қатынас және бірлескен іс-әрекет арқылы түсіндіретін ғылыми-әдіснамалық бағыт. Әлеуметтік-мәдени тұғыр - бұл жүйелі тәсілге негізделген әдіснамалық тұғыр, оның мәні қоғамды мәдениеттің бірлігі ретінде қарастыруға тырысады және адам іс-әрекетімен қалыптасады және өзгереді (Ю.Л.Белякова, В.Л.Бенин, Парсонс, Джеймс Вертч, А.С.Архиезер).  Бұл бірлік жүйелік тұғыр ұстанымдарға сәйкес тұтастықты құрайды. Әлеуметтік-мәдени көзқарастағы жеке тұлғаның өзі қоғаммен қарым-қатынас жүйесі және мәдениет құндылықтар мен нормалардың жиынтығы ретінде байланысты деп саналады. 
Психологтар адамның психикалық дамуы қоғамнан тыс жүзеге аспайтынын және білім мен дағды әлеуметтік тәжірибені меңгеру арқылы қалыптасатынын дәлелдеген. Тіл, мәдени құндылықтар, дәстүрлер мен әлеуметтік өзара әрекет – дамудың негізгі тетіктері. Оқыту дамудың алдында жүріп, оны жетелейді. Тұлғаның дамуы – әлеуметтік орта мен мәдени тәжірибені игеру нәтижесі, - деген тұжырым жасаған.
[bookmark: _Hlk218448774]В.Л. Бенин «мәдениетті» педагогикалық категория ретінде түсіндіруді тәрбиенің үш түрлі аспектісінде қарастырады: әлеуметтік-нормативтік (әлеуметтік, мәдени және кәсіби ортасына қарай сәйкестенуі); құндылық іс-әрекет (ортамен өзара байланысқа түсу, ықпалдармен алмасу, ортаның құндылықтарымен қатар, өзіндік көзқарасын бекіту); тәрбие «тетіктерінің» бірегейлігін тұлғалық қарым-қатынас арқылы іске асыру, адами қасиеттер тәрбиенің мәдениеттендіру үдерісі ретінде танылуы. Шынайы әлем пән мазмұнымен немесе объективті заңдылықтармен ғана шектелмейді, білім беру кеңістігінде еркін қозғалуда, мәселелерді шешуде мәдени құзыреттілік тұғырының маңызы үлкен [158].
[bookmark: _Hlk218449657]Парсонс қоғамның қоғамдық жүйе ретіндегі тұтастығын, оның ішінде мәдениетті атап өтті. Қоғаммен өзара әрекеттесу және өз міндеттерін орындау үдерісінде оның адам-шығармашылық миссиясын түсінуінде мәдениет өзінің өзара байланысты үш аспектісінде көрінеді. «Біріншіден, мәдениет беріледі; ол мұра немесе әлеуметтік дәстүрді құрайды; екіншіден, ол үйренілген нәрсе; мәдениет адамның генетикалық табиғатының көрінісі емес; үшіншіден, ол жалпы қабылданған. Осылайша, бір жағынан, ол өнім, ал екінші жағынан, адамның әлеуметтік өзара әрекеттесу жүйесінің анықтаушысы» [159]. Автордың пікірінше, мәдениеттің дәл осы екінші аспектісі – оның әлеуметтік өзара әрекеттесуді анықтаушы ретінде әрекет ету қабілеті – мәдени даму үдерісін әлеуметтануды зерттеудің негізгі нысанын құрайды. 
Джеймс Вертч «әлеуметтік-мәдени» терминінің ең айқын анықтамасын келтіреді. Автордың пікірінше, санаға әлеуметтік-мәдени көзқарас мынада, адамның іс-әрекеті мәдениетке қалай байланысты екенін түсіндіру, тарихи және әлеуметтік факторлар болып табылады. Санаға әлеуметтік-мәдени көзқарастың негізгі міндеті – ақыл-ойды түсіндіру олардың мәдени, тарихи, институционалдық байланыстары контекстік үдерістерін жүзеге асыру [160].
А.С.Ахиезердің әлеуметтік-мәдени әдіснамасы мен теориясының жалпы мағынасы (бірлескен) қауымдастықтың өзін-өзі жетілдіру қажеттілігінде, өз ойлары мен әрекеттерін мәдениеті мен қарым-қатынастарының динамикасына бағындыруында және ұйымдаспау қауіптеріне тиімді қарсылық көрсетуінде жатыр. Бұл тиісті мәдениетке негізделген институттарды қалыптастыруды, диалогтық ұйымдастырушылық нысандарын дамытуды және әлеуметтік патологияны, негізінен бөлінуді, ұйымдаспау деңгейінің жоғарылауын, өзін-өзі өзгерту қабілетінің артуын және моральдың барған сайын жоғары нысандарын дамытуды талап етеді [161].
[bookmark: _Hlk217291636]Коммуникативтік тұғыр (Н.Хомский, В.В.Сафонова) бастауыш сынып оқушыларының оқу іс-әрекеттің белсенді субъектісі ретінде қарастыруға мүмкіндік береді. Ал оқыту мен оқу үдерісі оқушылардың жас ерекшеліктері мен ұлттық болмысын, сонымен қатар оның қызығушылықтарын толық ескеруге бағытталады. Н.Хомскийдің лингвистикалық құзыретіне теңестірілген «коммуникативтік құзырет» деген термин пайда болды, оны тіл арқылы қарым-қатынас жасау қабілеті деген түсінік  пайда бола бастады. Сөйлеу әрекетін нақты қарым-қатынас жағдайы ретінде қарастыру оқушыларды оқытудағы коммуникативтік тұғырды сипаттайтын зерттеулер қатарына жатады. Зерттеушілердің пікірінше, коммуникативтік тұғыр тілдік дағдыларының икемділігін арттырып, оларды әртүрлі өмірлік жағдаяттарға бейімдей қолдануға мүмкіндік береді. Біздің ойымызша, сөйлеудің коммуникативтік және танымдық қызметтерінің өзара байланысы бастауыш сыныптарда оқу және оқыту үдерісінде оқушылардың сөйлеу әрекетін ұйымдастырудың негізін құрайды.
[bookmark: _Hlk215992254]В.В.Сафонованың еңбегінде вербалды қарым-қатынасқа қатысу өнімді және мақсатқа сай қалыптастыру айытлады [162]. Коммуникативті дағдыларды сөйлесім, тыңдалым, оқылым және жазылым – тікелей сөйлеу әрекетінде нақты қарым-қатынас жағдайында оқытушы мен студенттердің серіктестікте ұйымдастырылған оқыту және оқу үдерісінде жүзеге асырылады. Бұл кез келген пәнді оқыту барысында қоммуникативтік дағдыларды қалыптастыруға мүмкіндік туғызады.
[bookmark: _Hlk217291654]Құзыреттілік тұғыр жоғары білім берудегі – бұл студенттердің кәсіби дайындығының тәжірибеге бағдарланған сипатына, әлеуметтік-кәсіби проблемаларды имитациялайтын міндеттер мен жағдайларды шешу бойынша олардың өзіндік жұмысының рөлін күшейтуге ықпал ететін университеттің білім беру үдерісін ұйымдастыруға қойылатын талаптар жүйесі. (Дж.Равен, Е.А.Бондаревская, В.И.Капинос пен А.Г.Бермус, Н.Хомский, А.В.Хуторской). 
[bookmark: _Hlk215992335][bookmark: _Hlk215992375][bookmark: _Hlk215992405]Дж.Равеннің тұжырымдамасы кәсіби құзыреттілікті қалыптастырудың ішкі және сыртқы шарттарын жасау, кәсіби маман тұлғасын тәрбиелеу мәселелерін қарастырады. Құзыреттіліктің жетекші құрауыштарын анықтай отырып,  ол адамның алдына қойған мақсатын орындауға көмектесетін қырыққа жуық сипаты мен икемділігін атайды [163]. Е.А.Бондаревская кәсіби педагогикалық құзыреттілікті тұлғаның білімділігімен, тәжірибесімен, жеке қабілеттерімен, адамдармен мәдениетті қарым-қатынас жасай білуімен байланыстырады. Егер біліктілік тәсілі жоғары оқу орнының түлегінде, әдетте, тұрақты жағдайларда кәсіптік қызметтің типтік түрлерін орындау бойынша білім, білік және дағдылар жүйесін қалыптастыруға бағытталған болса, онда құзыреттілік тұғырды іске асыру білім алушының білімінің интеграцияланған нәтижесі ретінде кәсіптік құзыреттілігін қалыптастыруды қамтамасыз етеді [164]. В.И.Капинос пен А.Г.Бермус құзыреттілік тұғыр қазіргі заманғы білім берудің біршама мəнді жаңартуды талап етуімен сұранысқа ие болады, ал осы үдерісті жүзеге асырмау, заманауи педагогикалық идеялар мен тұжырымдамаларды ендіру негізінде, білім беруді жетістікпен қайта құруға деген көп жылдық ұмтылыстардың арасындағы кезекті компания болу мүмкіндігін иеленеді [165]. 
[bookmark: _Hlk215992443]А.В.Хуторской бойынша, құзыреттілік тұғырдың ішінде екі базалық ұғым айқындалады: құзырлылық жəне құзіреттілік, мұнда бірінші ұғым «заттар мен үдерістердің белгілі шеңберіне қатынасы бойынша ұсынылатын, тұлғаның өзара байланысқан сапаларының жиынтығын қамтиды», ал екінші ұғым «адамның іс-əрекет пəніне тұлғалық қатынасын қамтитын, сəйкес құзырлылықты меңгеруімен, игеруімен» арақатынаста болады. Бұл контексте «білім беру құзырлылығы» ұғымы қызмет етеді, аталған ұғым «тұлғалық жəне əлеуметтікмаңызды тиімді іс-əрекетті жүзеге асыруға қажетті, шынайы болмыстың объектілерінің белгілі шеңберіне қатынасы бойынша, студенттердің білімдері, біліктері, дағдылары мен іс-əрекет тəжірибесі, мағыналық бағдарларының жиынтығы» ретінде түсіндіріледі [166]. Кәсіби құзыреттілік - бұл тар арнайы-кәсіби дайындықта толық қалыптаспайтын тұлғаның көп құрылымды, интеграцияланған қасиеті. Студенттердің әлеуметтік-гуманитарлық, жалпы кәсіптік және арнайы-пәндік даярлығының мазмұнды-технологиялық интеграциясын іске асыру қажет, онда: 1) Зерттелетін құбылыстар мен үдерістерді талдау, игерілетін құндылықтарды түсінуді, студенттер өзін-өзі анықтау және өзін-өзі жетілдіру құралы ретінде жүзеге асырады; 2) Оқытудың белсенді, диалогтық, зерттеу әдістері студенттердің рефлексивті, ұйымдастырушылық-коммуникативтік тәжірибені игеру тәсілдері ретінде әрекет етеді, кәсіби құзыреттілікті дамытуға негіз болатын қызметтің жобалық түрлері.
[bookmark: _Hlk215992521][bookmark: _Hlk217291675][bookmark: _Hlk217987831]Практикаға бағдарланған тұғыр – студенттердің жоғары оқу орнында меңгерген теориялық білімін нақты кәсіби қызметпен ұштастыруға мүмкіндік беретін, сондай-ақ оқу үдерісін білім алудың түпкі нәтижелеріне бағыттайтын оқытуды ұйымдастырудың әдіснамалық негізі болып табылады [167]. Практикаға-бағдарлық тұғырды бірқатар авторлар: (Ю.Ветров, Н.Клушина, Т.Дмитриенко, П.Образцов, Ф.Ялалов және т.б.). Практикаға бағдарланған тұғыр – қазіргі жоғары білім беру жүйесінде маңызды әдіснамалық бағыттардың бірі болып табылады. Бұл тұғыр студенттердің жоғары оқу орнында меңгерген теориялық білімдерін нақты кәсіби қызметтің талаптарымен ұштастыруға, оқу үдерісінің мазмұны мен құрылымын болашақ кәсіби іс-әрекеттің түпкі нәтижелеріне сәйкес ұйымдастыруға мүмкіндік береді. Аталған тұғыр білім алушылардың кәсіби құзыреттіліктерін мақсатты түрде қалыптастыруды, оқу тапсырмаларының кәсіби жағдайлармен сабақтастырыла құрылуын, білім алушының кәсіби әрекетке ерте кірігуін қамтамасыз етеді. Осылайша, практикаға бағдарланған тұғыр оқыту, оқу үдерісінің барлық деңгейінде теория мен практиканың органикалық бірлігін қамтамасыз етіп, студент тұлғасының кәсіби өзіндік дамуына, кәсіби дағдыларды тәжірибелік жолмен меңгеруіне және еңбек нарығының өзекті сұраныстарына бейімделуіне мүмкіндік береді.
[bookmark: _Hlk215992568]Ю.Ветров пен Н.Клушина практикаға бағдарланған тұғырдың мәнін білім алушылардың кәсіби қалыптасу үдерісімен тікелей байланыстырады. Авторлардың пікірінше, аталмыш тұғырдың басты мақсаты – студенттердің оқу, өндірістік және дипломалды тәжірибе кезеңдерінде кәсіби ортаға біртіндеп енуін қамтамасыз ету арқылы олардың кәсіби тәжірибелерінің қалыптасуына жағдай жасайды. Авторлар практика барысында студент нақты өндірістік жағдайлармен, кәсіби коммуникативтік дағдыларды және мамандыққа тән міндеттерді шешу тәжірибесімен бетпе-бет келетінін, осының нәтижесінде кәсіби құзыреттердің табиғи әрі тиімді түрде дамитынына басымдық береді [168]. 
Сонымен қатар, практикаға бағдарланған оқытуды кәсіби әлеуетті белсендірудің, кәсіби өзіндік анықталу мен кәсіби рөлдерге бейімделудің маңызды механизмі ретінде қарастырады. Мұндай тәсіл студенттің кәсіби қызметтің болашақ субъектісі ретіндегі қалыптасуын жылдамдатып, теориялық білімнің нақты кәсіби тапсырмалар контекстінде қолданылуын қамтамасыз етеді. Осылайша, практикаға бағдарланған тұғыр болашақ маманның кәсіби құзыреттілік деңгейінің сапалы артуына ықпал ететін тиімді әдіснамалық бағыт ретінде сипатталады. 
Т.Дмитриенко мен П.Образцов көзқарасы бойынша, мұндай тұғырға негізделген оқыту болашақ мамандардың кәсіби іс-әрекетті орындау үшін қажетті білім, білік және дағдыларды, сондай-ақ кәсіби тұрғыдан маңызды тұлғалық қасиеттерді мақсатты түрде қалыптастыруды көздейді. Бұл технологиялар студенттің кәсіби міндеттерді шешуге бейімделуін, өндірістік жағдайларды модельдеу арқылы практикалық тәжірибе жинақтауын және кәсіби рөлдерге ерте араласуын қамтамасыз етеді.
[bookmark: _Hlk215992622]Ф.Ялалов тәжірибеге бағдарланған тұғырдың мақсатын білім алушылардың білім, білік, дағдыларды және іс-әрекет тәжірибесін меңгеру үдерісінде кәсіби және әлеуметтік маңызы бар құзыреттердің кешенді қалыптасуымен байланыстырады. Автор бұл тұғырды білім беру үдерісінің құрылымын кәсіби әрекет талаптарымен сәйкестендіруге мүмкіндік беретін, нәтижеге бағдарланған әдіснамалық бағыт ретінде қарастырады [169]. Бұдан практикаға бағытталған оқыту студенттердің кәсіби әлеуетін дамытуға, әлеуметтік-коммуникативтік дағдыларды және тұлғалық қасиеттерін нығайтуға, сондай-ақ болашақ маманның кәсіби қалыптасуын жеделдетуге ықпал ететінін байқауға болады.
Студенттердің өзіндік жұмысын ұйымдастыру мен басқарудың негізгі құралдары: ақпараттық (компьютерлік құралдарды пайдалана отырып), заманауи технологиялар; жобалық, зерттеу, оқыту нысандарын қоса алғанда, белсенді; білімді бағалаудың рейтингтік жүйесін қамтиды. Студенттерді сабақтан тыс уақытта өзін-өзі басқару қағидаты бойынша әлеуметтік маңызды жұмысқа, оқыту және оқу үдерісін ұйымдастыруға қосу. Бұл студенттерді кәсіптік даярлауда оқытудың педагогикалық құралдарының мазмұнды-технологиялық үйлесімділігін және олардың болашақ маманның жеке және кәсіптік дамуына неғұрлым тиімді әсерін қамтамасыз етеді.
Өндірістік (педагогикалық) практика мазмұнының студенттердің қалыптасатын кәсіби құзыреттерінің құрылымына сәйкестігі; бұл ретте практиканың барабар мазмұнын құрудың тиімді құралы пәнаралық, кәсіптік сипаттағы, белгісіздіктің рұқсат етілген деңгейі бар жалпыланған міндеттерді пайдалану бола алады. Олар әртүрлі шешімдерді болжауға және тиісті түпкілікті нәтижелерге қол жеткізуге мүмкіндік береді. Студенттердің осындай мәселелерді шешу тәжірибесін игеруі негізгі құзыреттердің құрамына кіретін коммникативтік дағдыларды, әмбебап қабілеттерді дамытуға ықпал етеді.  
[bookmark: _Hlk204576717]Ұсынылып отырған әдіснамалық тұғырлар сипаттамасы болашақ мамандарды бастауыш сынып оқушыларының коммуникативтік дағдысын қалыптастыруға даярлауға белгілі бір тұлғалық сапалардың қалыптасуымен тығыз байланысты екенін көрсетеді. Атап айтқанда: Интенсивтік – кәсіби субъектінің өзіндік дамуға бағытталуы; Креативтік – жеке тұлғаның өзіндік шығармашылық әлеуеті мен фасилитаторлық қабілеті; Жариялылық – сындарлы, оң қарым-қатынас орната білу іскерлігі. Осы аталған сапалар болашақ мамандарды бастауыш сынып оқушыларының коммуникативтік дағдысын қалыптастыруға даярлауда шешуші рөл атқарады. Сондықтан да біз негізге алған әдіснамалық тұғырлар – болашақ педагог маманның кәсіби дамуын қамтамасыз ететін маңызды тірек деп есептейміз.
[bookmark: _Hlk217291738]Болашақ мамандарды бастауыш сынып оқушыларының коммуникативтік дағдысын қалыптастыруға даярлауда келесі дидактикалық ұстанымдар басшылыққа алынуы қажет. Олардың бірқатарына тоқталып өтетін болсақ: 
Оқытудың ғылымилық ұстаным – білім беру үдерісінің мазмұндық және әдіснамалық негізін айқындайтын іргелі педагогикалық ұстаным. Ол оқу материалының ғылымның ішкі даму заңдылықтарына сәйкес құрылуын, яғни ғылыми білімнің пайда болу, эволюциялық өзгеру және диалектикалық даму логикасын бейнелеуін талап етеді. Ғылымилық ұстанымы оқу пәнінің мазмұнын тек қана фактілермен толықтыру емес, сонымен қатар олардың теориялық тұрғыдан дәлелденуін, тұжырымдамалық негізделуін және әмбебап әдіснамалық мәнін ашуды көздейді. Сонымен қатар ғылымилық ұстанымы жүзеге асыру оқу пәнінің (әсіресе тіл білімінің) қазіргі қоғамдағы орны мен болашағын айқындап, оны ғылыми-теориялық жүйеде қарастыруға жол ашады. 
Субъектілік ұстанымы. Субъект (лат. subjectum – бастауыш) ұғымы психологиялық әдебиеттерде келесідей айтылады: болмысты тану мен өзгертудің қайнары ретіндегі индивид немесе топ; белсенді жүргізуші; субъект индивид немесе топ іс-әрекетті танудың және өңдеудің негізі ретінде; іс-әрекеттегі белсенділіктің тасымалдаушысы [168, б. 12].
Зерттеуіміздің мақсатына сәйкес бұл ұстаным болашақ мамандарды бастауыш сынып оқушыларының коммуникативтік дағдыларын қалыптастыруда даярлауда маңызды рөл атқарады. Мұнда оқытушы – студент және студент-студент, студент-оқушы арасындағы белсенді өзара әрекет жүзеге асады. Болашақ маманның оқушылардың оқу әрекетіндегі ерекше орны, танымдық белсенділігі және оқу үдерісіндегі жеке ерекшеліктерін ескеруге басымдық беріледі. Сондықтан субъектілік ұстанымның мәні айрықша: оқытушы студентті субъект ретінде қабылдап, оның ой-пікірімен өзара алмасу арқылы тиімді нәтижеге қол жеткізеді.
Қатысымдық (коммуникативтік) ұстаным – тіл үйрету үдерісіндегі ең жетекші әрі әмбебап ұстанымдардың бірі болып табылады. Ол оқытудың мазмұны мен құрылымын білім алушылардың коммуникативтік дағдысын қалыптастыру мақсатына бағдарлай отырып, тілдік әрекеттің табиғи жүзеге асу заңдылықтарына сәйкес айқындайды. Аталған ұстанымның мәні – білім алушылардың сөйлеу әрекетінің әртүрлі формаларын (оқылым, тыңдалым, айтылым, жазылым, тілдесім) кешенді қарастыру арқылы олардың тілдік және танымдық тәжірибесін өзара сабақтастықта дамытады. Бұл үдерісте білім алушы тек ақпаратты қабылдаушы субъект қана емес, сонымен қатар өз ой-пікірін жүйелеп, тұжырымдап, оны коммуникативтік жағдаяттарда қолдана білетін әрекет иесі ретінде танылады.
Коммуникативтік ұстанымын басшылыққа алу, ең алдымен, білім алушының тілдік бірліктерді функционалдық және мағыналық тұрғыда игеруіне, оларды сөйлеу жағдаятында шығармашылықпен қолдануына бағытталады. Мұндай ұстанымның тиімділігі сөйлесім әрекетінің түрлерін өзара кіріктіре отырып, білім алушының қарым-қатынас дағдысын жүйелі қалыптастыруда көрініс табады. Мысалы, білім алушылар бірлескен оқу әрекетінде тыңдалым арқылы серіктесінің пікірін ұғынады, айтылым арқылы өз көзқарасын білдіреді, тілдесім барысында ой-пікір алмасып, шешім қабылдайды, оқылым арқылы ортақ ақпаратты меңгереді, ал жазылымда нәтижені жинақтап, ресімдейді. Осындай өзара ықпалдастық білім алушылардың коммуникативтік дағдысын қалыптастырумен қатар, олардың әлеуметтік тәжірибесін кеңейтіп, тұлғалық дамуына да тікелей ықпал етеді.
Коммуникативтік ұстаным оқу үдерісінде қарым-қатынастың субъект–субъектілік тәсілін басшылыққа алады. Бұл жағдайда білім алушы оқытушының бақылауындағы пассив қабылдаушы емес, оқу іс-әрекетінің белсенді әрі шығармашыл субъектісі ретінде танылады. Сабақта қарым-қатынасты ұйымдастыру барысында білім алушының жеке тәжірибесі, дүниетанымы мен қызығушылықтары ескеріледі және олар оның іс-әрекетіне тікелей бағытталады. Осыған орай сабақ мазмұны тек дайын тақырыптар мен мәтіндерге ғана сүйенбейді, сонымен қатар өзекті мәселелерді тілдік тұрғыда талқылауға негізделеді.
[bookmark: _Hlk217291799]Оқыту үдерісінде сатылы-сабақтастықты сақтау ұстанымы оқушы меңгеретін білім мен біліктердің жеңілден ауырға, қарапайымнан күрделіге қарай дамытылып отыруына құрылады. Коммуникативтік дағдыға байланысты тілдік материалдарды меңгертуде пайдаланылатын деректер сабақтастырыла беріледі. Практикалық жұмыстар жүйесі жаттығулардың төрт түрі бойынша ұйымдастырылды:
а) танымдық жаттығулар – қазақ тілі сабағында өтілген теориялық білімді меңгертуге, негізгі оқу біліктері мен коммуникативтік дағдыларды қалыптастыруға, жаңа материалды саналы қабылдап, терең түсінуге бағытталды;
ә) интеллектуалдық жаттығулар – оқушылардың тілдік білімдерін дамытуға, меңгерілген білімді жүйелеуге және тілдік мәліметтерді жинақтауға, сондай-ақ коммуникативтік дағдыларды қалыптастыруға қатысты жаңа білімді игеруге қолданылды;
б) ойын жаттығулары – коммуникативтік дағдыларды қалыптастыруға арналған тапсырмаларды қызығушылықпен орындауға ынталандырып, оқу үдерісін жандандыруға бағытталды;
[bookmark: _Hlk206474894]в) шығармашылық жаттығулар – проблемалық жағдаяттар туғызу арқылы оқушының өз бетінше шешім қабылдауына және коммуникативтік дағдыларды шығармашылық әрекет барысында дамытуға мүмкіндік берді. Мұндай жаттығулар жүйесінің сатылы-сабақтастығы оқушылардың мәтінде берілген түрлі жағдаяттарды шешуде дұрыс шешім қабылдау дағдысын қалыптастырып, продуктивті ойлау қабілеттерін жетілдіреді [84,б. 163]. 
[bookmark: _Hlk217292338]Құзыреттілік ұстанымы. Құзыреттілік ұстаным алғашында жоғары кәсіптік білім беру жүйесінде 1990-жылдары енгізілді. Латын тіліндегі competentia сөзі «адамның жақсы білетін, тәжірибесі бар сұрақтар шеңбері» дегенді білдіреді.Құзыреттілік ұстаным аясында болашақ мамандарды бастауыш сынып оқушыларының коммуникативтік дағдысын қалыптастыруға даярлау деңгейінің кәсіби тұрғыда іске асырады. Біздің ойымызша, құзыреттілік ұстанымы оқыту үдерісінің мәнін ашып көрсетеді, өйткені коммуникативтік құзыреттілік арқылы болашақ маман бастауыш сынып оқушыларының коммуникативтік дағдысын практикалық әрекетте яғни өзінің тәжірибесінде қолдана білуінен яғни біліктілігі, қабілетілігінен көрініс табады. Сонымен қатар құзыреттілік ұстанымы кәсіби іс-әрекетте (танымдық, кәсіби, әлеуметтік, жеке тұлғалық) болашақ мамандардың өзін-өзі іске асыруын қамтамасыз ететін олардың тез өзгеретін қоғамға жылдам бейімделуге дайындығын қарастырады.
Тұтастық ұстанымы сөйлесім әрекетінің өзара байланысты бірнеше түрін – оқу, жазу, ауызша сөйлеу, тыңдау, қайталау және жауап беруді – бірлікте ұйымдастыруды көздейді. Бұл ұстанымның мәні бір сабақ барысында аталған әрекеттерді кешенді түрде қолданып, олардың ішінен жетекші әрекет түрін айқындап, қалғандарын соған бағындыра үйлестіруде көрінеді. Сонда бір сабақтың өзінде ортақ (өзек) пайда болады да, қалған бағыттар сол басты орталыққа  жұмыс істеу мақсатында жүргізіледі, сөйтіп сабақта тұтастық, бүтіндік пайда болады, - дейді Ф.Ш.Оразбаева.  Автор белгілі бір мәтінді үйрету үшін оқыту арқылы, жазбаша жұмыс жүргізу арқылы, тыңдап, қайталап, диалогтік-монологтік тілдесу арқылы барлығын бір мақсатқа – сөйлесе білуге бағытттаудың арқасында тұтастық ұстаным іске асады, - деген [66,б. 417].
[bookmark: _Hlk217292380]Шығармашылық-табыстылық ұстанымы – білім алушылардың жеке әлеуетін ашуға, тұлғаның өзіндік мүмкіндіктерін айқындауға және оларды тиімді жүзеге асыруға бағытталған маңызды дидактикалық ұстанымдардың бірі. Оның мазмұндық мәні – студенттердің жеке қабілеттерін анықтауға, позитивті «Мен-тұжырымдамасын» қалыптастыруға, өзін-өзі жетілдіру мен өзін-өзі дамыту үдерістерін саналы түрде жүзеге асыруға ықпал ететін жеке және ұжымдық шығармашылық әрекетке жүйелі түрде тарту. Мұндай ұстанымның жүзеге асуы білім алушының креативтілік әлеуетін айқындап қана қоймай, сонымен бірге кәсіби тұрғыдан табысты болуға деген ішкі мотивациясын арттырады.
[bookmark: _Hlk206856456][bookmark: _Hlk217292400]Оқытудың прагматикалық бағыттылық ұстанымы (контекстік оқыту ұстанымы) білім беру үдерісін өмірлік және кәсіби жағдаяттармен байланыстыруға негізделген. Оның мәні – теориялық білімді студенттің болашақ кәсіби қызметімен тікелей сабақтастыру, яғни оқу мазмұнын шынайы өмірлік контекст аясында ұсыну. Мұндай ұстаным білім алушылардың тек теорияны меңгеруін емес, сонымен қатар оны тәжірибелік іс-әрекетте қолдана алу дағдысын жетілдіреді, болашақ кәсіби рөлге бейімделуін қамтамасыз етеді. Осылайша, шығармашылық-табыстылық, прагматикалық бағыттылық ұстанымдары өзара кіріктіріле отырып, студенттің тұлғалық дамуына, кәсіби құзыреттілігінің артуына және шығармашылық әлеуетінің толық ашылуына ықпал ететін кешенді дидактикалық жүйені құрайды.
[bookmark: _Hlk217292424]Кәсіби бағыттылық ұстанымы – болашақ мамандарды кәсіби іс-әрекетке даярлаудағы іргелі ұстанымдардың бірі болып табылады. Ол білім алушылардың кәсіби пәндер мен зерттеу тақырыбына сәйкес енгізілген арнайы курстар мазмұнын игеру барысында оқытудың заманауи технологияларын қолдану арқылы коммуникативтік дағдыны саналы және мақсатты түрде қалыптастыруға негізделеді. Аталған ұстаным оқу-танымдық іс-әрекеттің барлық кезеңінде жүйелі іске асырылып, білім алушылардың кәсіби құзыреттілігінің құрамдас бөлігі ретінде қарым-қатынас әрекетін тәжірибелік тұрғыда меңгеруіне мүмкіндік береді. Бұл тұрғыда кәсіби бағыттылық ұстанымы, бір жағынан, болашақ мамандардың білім, білік, дағдысын мақсатты және саналы қалыптастыруды қамтамасыз етсе, екінші жағынан, бастауыш сынып оқушыларының коммуникативтік дағдысын қалыптастыруға бағытталған педагогикалық әрекетті жобалауға мүмкіндік береді. Топтық тапсырмаларды бірлесіп орындау барысында қарым-қатынас әрекетінің әртүрлі формалары (тыңдау, пікір білдіру, өз ойын дәлелдеу, келісімге келу) жүзеге асырылып, кәсіби тұрғыда маңызды коммуникативтік қабілеттер дамиды.
Кәсіби бағыттылық ұстанымы қарым-қатынастың тек теориялық ұғым емес, нақты оқыту үдерісінде, кез келген тапсырманы орындау барысында өзара әрекет арқылы айқындалатын динамикалық құбылыс екенін ұғындыруға бағытталып, кәсіби-педагогикалық даярлығын арттырып қана қоймай, олардың тәжірибелік іс-әрекетте оқушылардың коммуникативтік дағдысын тиімді қалыптастыруына жағдай жасайды.
[bookmark: _Hlk217292457]Қорыта келе, зерттеуімізде болашақ мамандарды бастауыш сынып оқушыларының коммуникативтік дағдысына қалыптастыруға даярлау мәселесінің өзектілігі бірқатар теориялық-әдіснамалық негіздерімен айқындалады. Ең алдымен, бұл – болашақ мамандардың тілдік құндылықтарды: құндылықтар жүйесін, әлеуметтік-практикалық іс-әрекет тәсілдерін, тұлғааралық қарым-қатынас мәдениетін меңгеруі мен оларды білім алушыларға тасымалдауына жағдай жасайтын ұйымдастырушылық-педагогикалық іс-шаралардың кешенін жүзеге асыруды талап етеді.  Аталған үдеріс студенттердің оқу іс-әрекетінде коммуникативтік дағдысын әртүрлі қырынан (тыңдалым – серіктесін қабылдап, түсіну; айтылым – өз пікірін білдіру және дәлелдеу; тілдесім – ой-тұжырым алмасу; оқылым – ортақ ақпаратқа сүйене отырып шешім қабылдау; жазылым – бірлескен нәтижені рәсімдеу) тәжірибелік деңгейде іске асыруымен сабақтасады. Осыған орай, болашақ мамандарды даярлау барысында олардың теориялық білімді терең меңгеруімен қатар, әдістемелік тұрғыдан тиімді қолдану қабілеттерін қалыптастыру көзделді.
Нәтижесінде, болашақ мамандардың кәсіби даярлығы бастауыш сынып оқушыларының коммуникативтік дағдысын қалыптастыруға бағытталған әдіснамалық тұғырларды, дидактикалық ұстанымдарды саралауға және оларды тәжірибелік үдерісте жүйелі қолдануға негіз болады. Бұл зерттеу жұмысының өзектілігін айқындайтын басты факторлардың бірі ретінде қарастырылады.

2.2 Болашақ мамандарды бастауыш сынып оқушыларының коммуникативтік дағдыларын қалыптастырудың мүмкіндіктері
Қ.Тоқаевтың «Әділетті Қазақстан: заң мен тәртіп, экономикалық өсім, қоғамдық оптимизм» атты Қазақстан халқына Жолдауында: «Ұстаздар – ұлттың зияткерлік қуаты. Олар білімді ұрпақ тәрбиелеу арқылы еліміздің өркендеуіне жол ашады. Үздік оқу бағдарламасы, заманауи мектептер, озық басқару жүйесі болса да, ұстаз білікті болмаса, оның бәрі бекер екені анық. Сондықтан педагогикалық жоғары оқу орындарына талапты, қабілетті жастарды қабылдауға баса мән беру керек. Жалпы, бұл бағыттағы жұмыстың беталысы жақсы, оны жалғастыру қажет», - деп көрсетті [2,б. 6]. Осы тұрғыдан алғанда университетіміздің бастауыш мектеп педагогикасы мен әдістемесі мамандығына сұранысқа орай, білім деңгейі жоғары талапкерлердің түсуі жолдауда айтылған тапсырмалардың орындалуының бір тетігі деп түсінеміз. 
А.Байтұрсынұлы оқушыға сөйлем кұрылымын, сөйлем мүшелерін эмпирикалық денгейде таныту жолын ұстанады. Мұнда алдымен синтаксистік бірліктердің сыртқы белгілерін таныту міндетін қойып олардың қызметін терең талдау үшін осы сыртқы белгіге алғаш сүйене отырып, ендеп ішкі заңдылықтарға қарай жүру жолын, яғни танымның нақтылықтан абстрактылыққа қарай жүру жолын көрсетеді. Бұл эмпирикалық білім мазмұнының көрінісі. Ал бұл саты - теориялық деңгейге шығудың алғашқы шарты. Екінші кезекте «сынау» мен «дағдыландыру» жұмыстарының орындатылуы арқылы оқушылардың рефлексиялық қабілеттерін дамыту көзделеді [170]. Бұдан автордың оқушының саналы түрде ізденіске ұмтылуын қажет ететін пән мазмұнын меңгерудегі білімін тексеру барысындағы тапсырмаларды орындауға қажетті дағдыларының болуы, оның жауабын қанағаттандыруға қабілеттелігі, яғни рефлексияны жасай білуі. 
[bookmark: _Hlk215993335]С.Аманжолов тіл пәндерін оқытуда сөйлесім әрекетін жетілдіруді оның қандай жұмыс түрінен бастау керектігі туралы: «Тіл – білім; грамматика – ойды сөз арқылы білдірудің техникалық құралы. Олай болса,  дұрыс ойлау дұрыс жазуға мүмкіндік тудырса керек. Меніңше, әрбір адам дұрыс ойлап, дұрыс сөйлеп, әсіресе, дұрыс жазуға да мүмкіндік іздеуі керек. Өйткені бұл күнде көп адам дұрыс ойлауын ойласа да, дұрыс сөйлей, әсіресе, дұрыс жаза білмейді» [171]. Осыдан ғалымның дұрыс сөйлеуге үйретуді ең алдымен дұрыс ойлауды қалыптастырудан бастау қажеттігі туралы пікірі білім беру мазмұнының жаттауға емес, оқушының ойлауын дамытуға бағытталуы тиіс екендігін айқындайды. Мәселен, ана тілін оқытуда оқушының жас ерекшелігіне сай логикалық тапсырмалар ұсыну оның ойлау қабілетін дамытып қана қоймай, білімді саналы меңгеруіне мүмкіндік береді. Сөздерді дұрыс байланыстыруды меңгерген оқушы үшін мазмұнды сөйлем құрастыру, белгілі бір тақырыпта жүйелі мәтін құрау немесе қысқа диалог ұйымдастыру күрделі болмайды. Мұндай біліктердің жиынтығы біртіндеп оқушының коммуникативтік дағдыларының қалыптасуына негіз қалайды.
Ғ. Бегалиев ана тілін оқытудағы оқушы тілін дамытуға кедергі келтіретін жағымсыз құбылыстарды формализммен байланыстырады. Оның пікірінше, оқу үдерісінде тіл заңдылықтарын меңгертумен қатар, оларды қолдануға бағытталған дағдылық жұмыстар жеткілікті жүргізілмейді, тиімді әдістер жүйелі қолданылмайды. Соның салдарынан оқушылар бағдарламалық материалды толық түсінбей, жаттауға бейімделеді; меңгерілген білім жүйелі пысықталмайды; ойлау мен қиялды дамытатын тапсырмалар аз беріледі; ал талдауға ұсынылатын мәтіндер мазмұн жағынан құнсыз әрі өмірмен байланысы әлсіз болғандықтан, оқушының қызығушылығын тудырмайды.
Сол себепті, түсіндіріліп отырған сабақта оқушыға ұғымсыз көрінуі мүмкін. Жаңа материал бұрынғы оқылғандарға негізделіп барып түсіндірілуі керек. Барлық сабақта бірыңғай әдіс қолдануға болмайды, тақырыптың түріне қарай түрліше әдіс қолдану қажет болады, ал мектеп тәжірибесінде бұл жағдай көп еленбей жүр» [172]. Бүгінгі күнге дейін бастауыш мектептерде әдебиеттік оқу сабақтарындағы оқу тапсырмалары оқушылардың коммуникативтік дағдысын қалыптастыруға оқу үдерісі субъект-субъектілік қатынасқа құру мәселесі әлі де толыққанды жетілдіруді қажет етеді. 
[bookmark: _Hlk218980247]С.Р. Рахметова оқыту үдерісінде мұғалімнің дағдыландыруға бағытталған әрекеттерді мақсатты түрде көрсетуі мен түсіндіруінің маңызын атап көрсетеді: мұғалім әрекет үлгісін ұсынады, ал оқушылар оның орындалуын бақылап, біртіндеп меңгереді. Мұндай сыртқы әрекеттің тұлғаның ішкі психикалық құрылымына айналу үдерісі интериоризация деп аталады, яғни заттық әрекеттің ақыл-ой әрекетіне ауысуы. Ғалымның пікірінше, мұғалім оқушыларға грамматикалық білімді саналы, терең және берік меңгертуді көздесе, жүйелі жаттығу мен дағдыландыру жұмыстарын ұйымдастыруы қажет. Бұл ретте оқушылардың дағдыларын қалыптастырып қана қоймай, қалыптасқан дағдыны тілдің ұқсас құбылыстарына тасымалдауға, яғни ережелерді жаңа тілдік материалға қолдана білуге мүмкіндік беретін жаттығу әдістерін меңгеруі маңызды.
Жаттығу нәтижесінде оқушылар алған теориялық білімдерін практикада тез де дәл қолдана алу дағдысына ие болады. Жаттығу арқылы балалардың алған білімдері нығайтылып, нақтыланып қана қоймайды, сонымен қатар өз беттерімен жұмыс жасауға, ойлау қызметіне дағдыланады. 
Сонымен қатар, автор сауат ашу кезеңінде балаларда шамамен мынадай дағдылар қалыптасатын көрсеткен: 
1) сөзді буындап және тұтас сөздерді, сөйлемдерді дұрыс оқу; 
2) көлемі шағын мәтіндерді саналы оқу; 
3) айтылуы мен жазылуы бірдей, кейбір сөздерді жазу; 
4) жазған сөздерін тексеріп отыру; 
5) әріптерді бір-бірімен жалғап жазу [4,б. 124]. Зерттеу жұмысымызда автордың пікірін басшылыққа аламыз.
Қ.Молдабектің пайымдауынша, оқыту үдерісінде оқушыларды әлеуметтендіруге, олардың танымдық қабілеттерінің даму жолдарын, оқушының өмірлік жағдаяттарда тілдік қатысымға түсу уәждері мен қажеттіліктерін түсінуге жәрдем деседі,» - дейді. Өзге құзыреттіліктер қатарында әлеуметтік, ақпараттық-технологиялық, танымдық, уәждік және іс-әрекеттік құзыреттіліктерді атап көрсетеді [68,б. 153]. 
А.Е. Жұмабаева бастауыш мектепте оқыту нәтижелері оқушының өмірлік дағдыларының негізін құрайтын тілдік және қатысымдық құзыреттер арқылы айқындалуы тиіс екенін атап көрсетеді. Тілдік құзырет тұрғысынан бастауыш сынып оқушысы сөйлемнің айтылу мақсатына қарай түрлерін ажыратып, оларды сөйлеуде қолдана алуы; сөйлемді мүшелеріне және сөз тіркестеріне талдауы; жалаң сөйлемді жайылмаға, жай сөйлемді құрмаласқа түрлендіруі; мәтіннен қаратпа және қыстырма сөздерді таба білуі қажет. Бұл біліктер синтаксистік ұғымдардың қалыптасуын, орфографиялық нормаларға сай сауатты әрі көркем жазуды, тілдік бірліктерді ажырату, талдау, салыстыру және топтастыру қабілеттерін, сондай-ақ мәтін құрастыруда тілдік құралдарды орынды қолдануды қамтамасыз етеді. Нәтижесінде оқушы әртүрлі өмірлік жағдаяттарда тілдік бірліктерді мақсатқа сай пайдалана алатын коммуникативтік құзыреттілікке қол жеткізеді. Автор осы коммуникативтік құзыреттіліктің бірнеше аспектісін де айқындап көрсетеді.
 Олар: 
· жазбаша катынас аспектісі 
· өз ойын қазақ тілі нормасына, қойылған мақсатқа сәйкес жеткізеді, тілдік бірліктерді сөйлеу жағдайларына сәйкес барабар колданады; 
· көпшілік алдында сөйлеу аспектісі 
· сөйлеу жоспарын дайындайды, көпшілік алдында сөйлеу нормаларын (кідіріс, логикалық  екпін, интонация, сөйлеу қарқыны, т.б.) сактайды: 
· диалог аспектісі 
· пікірталасқа қатысады, топтық жұмысқа қатысушылармен диалогқа түседі; өнімді топтық қатынас аспектісі 
· оқушылар өз идеяларын түсіндіреді, ұсынады, өзге топ мүшелерінің идеяларына өз көзқарастарын дәйектейді [67,б. 236]. Біздің зерттеу тақырыбымыз тұрғысынан қорытатын болсақ, автордың пікірін бастауыш сыныптарда қазақ тілін оқытуда коммуникативтік дағдыларды қалыптастыруда басшылыққа алынуы тиіс, - деп санаймыз.
К.Н.Булатбаева критерийлік бағалау көптілділіктің қалыптасуы мен дамуының маңызды шарты болып табылады. Мұғалімдер үшін өзекті мәселе - нақты бағалау критерийлеріне негізделген тілді оқытудағы оқу жетістіктерін бағалау әдістемесі. Тілдің, сөйлеудің және коммуникативтік құзыреттіліктердің кешенді дамуына қол жеткізу үшін модульдік сабақ жоспарлау қажет. Тақырыптық модуль ішіндегі сабақ типологиясына байланысты бағалау параметрлері мен критерийлері анықталады. Бағалау критерийлері тілді оқыту стратегиясына – сөйлеу және коммуникативтік құзыреттіліктерді дамытуға – және осы түпкі нәтижелерге жетудің тактикалық қадамдарына байланысты. Сондықтан, белгілі бір тактикалық қадамдарды қамтитын оқу сабақтарында осы тактикалық қадамдарға сәйкес критерийлер болады. Қорытынды сабақтардың критерийлері оқушыға бағытталған ауызша және жазбаша монологтық сөйлеу деңгейін бағалауға бағытталады. Жоғары білім деңгейі. Университетте оқытудың негізгі ерекшелігі - тілді меңгеруді жақсарту, сондықтан тіл, сөйлеу және қарым-қатынас дағдылары сөйлеу және қарым-қатынас қызметінің нәтижесі ретінде айтылымдарды пайдалану арқылы жан-жақты бағаланады [70,с. 59]. 
[bookmark: _Hlk217292533]Г.И.Уайсова бастауыш кластарда лексикалық дағдылар мен ұғымдар беру жұмысын шартты түрде 5 бағытқа бөліп ұсынған. Олар: оқушылардың сөздік қорын байыту; көп мағыналы сөздер туралы хабар беру; ононимдер туралы ұғым беру; оқушыларға синонимдер мен антонимдерің ерекшеліктерін байқату; оқушылардың сөйлеу тілінде тұрақты сөз тіркестерінің дұрыс лрнығуын қадағалау. Бұл бағыттар әрбір сабақта оқытылатын тақырыптарға байланыстырылып, жеке-жеке де, бір-бірімен ұштастырыла да жүзеге асырылуы қажет, - деген [71,б. 230]. Автордың тұжырымымен келісе отырып, бастауыш сынып оқушыларының коммуникативтік дағдыларын тиімді қалыптастыру үшін болашақ мамандар аталған бес бағытты толық меңгеріп, оларды оқу үдерісінде басшылыққа алуы қажет деп санаймыз.
Т.М. Әбдікәрім мәтінді тіл дамытудың маңызды құралы ретінде қарастырып, оған қойылатын негізгі талаптарды жүйелейді. Ғалымның пікірінше, мәтіндер бастауыш сынып оқушыларының жас ерекшелігі мен психологиялық даму деңгейіне сәйкес таңдалуы, олардың білім деңгейіне сай болып, оны біртіндеп толықтыруға мүмкіндік беруі тиіс. Сонымен қатар мәтіндер мазмұндық тұрғыдан тартымды, оқушылардың қызығушылығын оятатын және жеңіл оқылып, түсінуге қолайлы болуы қажет [72,б. 87]. Автор мәтіндер арқылы оқушылардың шығармашылығын дамыту әдістемесін тіл дамыту жұмысымен байланыстыра келе, онда негізгі бес бағыттың бірін суретпен жұмыс жүргізу арқылы шығармашылықты дамыту деп көрсетеді. Тіл дамыту жұмыстарының шығармашылық түріне мәтіннің кімнің атынан айтылғанын өзгертіп баяндауды жатқызып, онда мәтінде әңгіме автордың атынан 1-жақта баяндалса, оқушыны 3-жақта әңгімелеуге үйретуді, ал келесі шығармашылық жұмыстың түріне мәтінді диалогке айналдырып, оқушылардың рөлге баяндауын жатқызады. Мәтін арқылы коммуникативтік дағдының айтылым, тыңдалым түрлеріне басымдық бергенін көреміз.
Г.Т.Садуақас тілдік икемділік дегеніміз – туынды алғышарттардың негізінде қалыптасқан білім мен дағдының жиынтығы, – анықтамаға сүйене отырып, ана тілін меңгеруде осындай деңгейге жету дегеніміз – осы білім мен дағдылар жиынтығын меңгеру деген сөз, –деп тұжырым жасаған. Сөйлеу дағдылары:
- тілдік құбылыстардың лексикалық-грамматикалық (септік, сандық және т.б. рәсімдеу дағдылары (сөздердің айтылуы, фразаларға бөлінуі, интонация және т.б. Дағдының бұл түрі оның аталған түрлерін, моторлық және қозғалтқыш деп атауға негіз болатын сөйлеу қозғалысы (речедвигательный	 аппарат) анализаторларының сыртқы көрінісімен тығыз байланысты;
- тілдік құралдарды ойды жеткізуге арнап қолдану дағдысы. Бұған дағдының келесі түрлері жатады. Ұзақ уақыттағы естен шығару және қажетті сөздерді таңдау, есте белгілі бір мөлшердегі сөздерді ұстау. Дағдының қалыптасуының сыртқы көрсеткіштеріне: а) сөздерді рәсімдеудегі дағдының дұрыстығы; в) сөйлеу операцияларын орындау жылдамдығы; ішкі көрсеткіштеріне: а) іс-әрекет формасына, белгілі жағдайға сәйкес сөздің керектісін таңдауға бағыттың болмауы; в) тез шаршау және ауыртпалықтың жоқтығы жатады, –деп көрсеткен [56,с. 220]. Зерттеу тақырыбымызда оқушылардың коммуникативтік дағдысын қалыптастыруда сөйлеу дағдыларын есте ұстаған жөн, - деп түйіндейміз.
М.Ермекбаев бастауыш сынып оқушыларының қатысымдық құзыреттіліктерін қалыптастыруда қазақ тілі сабақтарында оқыту барысыңда мынадай грамматикалық білім қалыптастырылуы керек:
1. Оқушылардың тілдік қатынаста дұрыс сөйлеуі үшін оның сөз бен сөзді байланыстыратын, сөзден сөз тудыратын жалғаулар мен жұрнақтарын дұрыс қолдана білу керек. Оқушылар өз ойын дұрыс жеткізуде сөйлемдер мен сөз тіркестерін құрауға әсер ететін аффикстер, олардың жұмсалу амалдары мен тәсілдері баланың ойын жеткізуге қызмет етеді. Сондықтан сөйлеу әрекетіне керекті кез келген грамматикалық материалды оқыту жүйелі түрде жүргізілуі тиіс. Ал бұл өз кезегінде ауызша сөйлеудегі интонациялық ерекшелікті нақты көрсетеді, оған баса назар аударуға мұғалімді міндеттейді.
2. Түбірді дұрыс табу арқылы ауызша сөйлеуде оқушыларда сөздерді дұ-рыс байланыстыру дағдысын қалыптастыру. Мұнда бала сөз тіркестерін құрастыру үшін алдымен сөздің түбірін табады да, оған қажетті жалғау-жұрнақтарын қосып, оны екінші сөзбен байланыстырады. Нәтижесінде, сөз тіркесін жасайды, олардан сөйлем құрап жаттығады.
3. Алғашқы кезекте қамтылатын материалдарға жіктік, септік, тәуелдік, көптік жалғаулары жатады. Бірінші сабақтан бастап-ақ, оқушы шағын сөз тіркестерін құрастыра бастайды. Бұл кезде олар жіктік, көптік, септік және тәуелдік жалғауларын дұрыс пайдалана білуі қажет, - деп санайды [74,б. 20]. Бұдан автордың қарым-қатынас түрлерінің қазақ тілі сабағында грамматикалық материалдардың оқушылардың коммуникативтік дағдысын қалыптастырудағы маңызын және оның оқушының ауызша дұрыс сөйлеуі мен сауатты жазуға ықпалын, ойын жүйелі жеткізуге болатынын нақты мысалдармен көрсеткенін көреміз.
А.Д.Рысқұлбекова бастауыш сынып оқушысының тілдік қарым-қатынасын жетілдіру, дамыту арқылы қоғамға жан-жақты дамыған, белсенді, өздігінен жасампаздықпен ойлай алатын және өз ойын шығармашылықпен жеткізіп, шебер қарым-қатынас жасай білетін, тілдік қатысымды тиімді қолданатын баланың коммуникативтік қабілеттерін дамыту қажет. Коммуникативтік құзыреттілік тұлғаның оқу-танымдық, кәсіби және мәдени-танымдық қызметтің өзекті салаларында сөйлеу әрекетінің барлық түрлерін меңгеруге байланысты іс-әрекет жасауына мүмкіндік береді. Қазіргі жылдам дамып отырған дүние жағдайларында оқушыларды сөйлегенде сөзі терең, қыруар ойлы, өткір, қиялды тереңнен тартып, ұғымды, әсерлі етіп сөйлей алатын кез келген ортада қарым-қатынасты орната алатын құзыретті тұлғаны қалыптастыруды талап етеді, - деген тұжырым жасаған [77,б. 132]. Кіші жастағы оқушылардың табысты әлеуметтік бейімделуі үшін қарым-қатынас немесе өзара түсіністік сияқты қасиет қажет. Өзара түсіністік – балалардың құрдастарымен және ересектермен қалыпты, өнімді қарым-қатынасқа түсу қабілеті. Бұл әңгімеде белсенділік танытудан көрінеді; этикет білімін пайдалана отырып, бейтаныс балалармен, мұғаліммен қарым-қатынасты бірінші болып бастаудан қорықпау; құрбыларымен бірлескен іс-әрекеттерге (ойындық, танымдық, еңбек және т.б.) қатысу және бұл жерде бастамашылық пен шығармашылық таныту.
М.М. Дүйсенова оқушылардың тілдік біліктері мен дағдыларын қалыптастыруда мұғалімнің негізгі міндеті – оларды өз бетінше кітаптармен және анықтамалық әдебиеттермен жұмыс істеуге, кез келген іс-әрекетін жоспарлап, оның дұрыстығын тексеріп, саналы орындауға үйрету деп көрсетеді. Ғалымның пікірінше, қазақ тілі сабағында қалыптасқан білік пен дағдыларды оқушылар жаңа жағдаяттарда еркін қолдана алған жағдайда ғана олардың қатысымдық құзыреттілігі дамып, тілдесімге деген уәжі күшейеді. Қатысымдық iс-әрекеттер арқылы оқушылар тілдік заңдылықтарды тереңiрек танып бiледi. Сондықтан оқушылардың тілдік білiк пен дағдыларын тиімді қалыптастыру оқыту үдерісінде үлкен маңызды мәселе, - қорытынды жасаған [84,б. 163].
Г.Ж.Омарова сөзді – тілдің негізгі бірлігі, сөйлеу әрекетінің негізгі жемісі деп анықтаудың да мәні бар. Ақыл-ойдың өсуі үшін де сөйлеудің маңызы зор. Сөйлей алмайтын бала өзінің дамуында артта қалады. Баланың тұлғасын дамыту үшін, бірінші кезекте оның тілін дамыту міндеті ең маңызды да қиын, күрделі де ұзақ үдеріс екеніне көз жеткізуге болады. Тұлға даму жолында әрі  әрбір сабақта оқушылар жаңа сөздер үйренеді, әрі қоғамдық өмірдің ықпалында болу арқылы жетіледі. Осы екеуі үйлесім тапқанда ғана адам толық өсіп жетілмек. Сондықтан да мектепке келген алғашқы күндерден бастап-ақ шәкірттердің сөздік қорын байытуға, сөз мағынасын түсінуіне баса назар аудару керек, - деген тұжырым жасаған [81,б. 193].
С.Ж.Еркебаева мектепке дейінгі ересек балалардың коммуникативтік дағдысының ерекшелігін былайша бөліп көрсеткен:
-	коммуникативтік дағды – бұл нақты мағыналы білім мен қол жеткізілген дағдылар жүйесіне негізделген балалардың коммуникативті әрекеттері;
-	коммуникативтік дағды – бұл балалардың өзін-өзі басқару қабілеті, мінез-құлық, іс-әрекеттің ақылға қонымды әдістері мен тәсілдерін қолданып, түрлі коммуникативті міндеттерді шешуі [173]. Коммуникативтік дағдылары - бұл оның жетістігін анықтайтын адамдармен қарым-қатынас жасау дағдылары. Әртүрлі жастағы, білімі, мәдениеті, психологиялық даму деңгейі әртүрлі, өмірлік және кәсіби тәжірибесі әртүрлі адамдар бір-бірінен қарым-қатынас жасау дағдылары бойынша ерекшеленуі мүмкін.
[bookmark: _Hlk215994647]Г.Ғ.Арынова «Оқу диалогы дегеніміз – оқыту міндеттерін айқындау және оларды шешу кезінде топтық немесе жалпы сыныппен талқылау барысында нәтижелі ынтымақтастыққа айналатын «мұғалім-оқушы» және «оқушы-оқушы» түріндегі субъект-субъектілік өзара әрекеттесуі және олардың өзара интеллектуалдық, әлеуметтік, коммуникативтік, рефлексивтік байланыс құруы». Диалог екі адамның тіл табысуының бастауы ретінде, ізгілікті әдіс болып табылады. Диалогтың дұрыс құрылуы, диалогтың құрылымындағы элементтердің мағыналық жүгін тану диалогтың тілдік тұрғыдан танылуын білдіреді. Ал диалогтың қандай стиль, қандай типтегі құрылым екенін, ол құрылымның грамматикалық ерекшелігі қандай екенін анықтау диалогтің коммуникативтік мағынасын тануға мүмкіндік береді. Ал диалогтық мәтіннің туындау ерекшеліктері оның тақырыппен, диалогтың даму желісімен тығыз байланысты танылады, - деген  [174]. Бастауыш сынып оқушыларының коммуникативтік дағдысын қалыптастыруда автордың пікірін басшылыққа алу қажет, - деп санаймыз. Өйткені, оқушының топтық, жұптық тапсырмаларды орындауда өзара тіл табысуы, қарым-қатынасқа түсуі оның тіл байлығына, сөздік қоры мен байланыстырып сөйлеуіне байланысты болмақ.
Ж.А.Абилхаирова бастауыш сынып оқушыларының зерттеушілік мәдениетін қалыптастыру алгоритмі қажетті дербес деректерді – ғаламдық ақпараттар мен қарым-қатынас дағдыларын, жаһандық адамның интеллектуалды пікірталастарын және шешім қабылдауды, жалпы алғанда жаһандық ақпараттарды, коммуникациялық және технологиялық құзыреттілікті есептік ойлау сияқты белсенді қасиеттерді дамытуға көмектеседі. Бізге бастауыш білім тәжірибесі қөрсетіп отырғанындай зерттеушілік мәдениетті қалыптастыруда заманауи дағдылардың маңызы жоғары, - деген қорытынды жасаған [175]. Бұдан бастауыш сынып оқушыларының қандай әрекеті болмасын коммуникативтік дағды арқылы жүзеге асырылатынын көреміз.
Ж.Б.Карашева кіші мектеп жасы қарым-қатынастың ең жүйелі түрі ретінде мектепке барумен байланысты, бұл кезеңдегі жетекші іс-әрекет ретінде оқу іс-әрекетіне араласу, бейнелеу-бейнелі, нақты-ситуациялық оқытудан өтуді анықтайды. Ойлау абстрактілі ойлауға, мәнді байланыстарды анықтауға, пайымдаулар мен қорытындылар жасауға ықпал етеді. Біріншіден, бұл ауызша сөйлеудің өзіндік аналогы болып табылатын жазбаша сөйлеуді меңгеру және оны сөйлемнің ұзақтығын арттыру, сөйлемнің бағыныңқы мүшелерін көбейту арқылы жетілдіру. Бастауыш сыныптың соңына қарай сөйлеудің логикалық-коммуникативтік функцияларының дамуымен, еріктілік пен рефлексияның дамуымен, сөйлемді логикалық және жүйелі түрде құрастыру дағдысы қалыптасады. Сөйлеудің суреттеу-баяндау түрі ой қорытумен, нанымдылыққа көшумен алмасады. Сөйлеу әрекетінің рецептивті түрлерінің қалыптасу ерекшеліктерін талдау оқу кезінде түсіну механизмінің рөлінің жоғарылауын, тыңдау кезінде оқушылардың мәтіннің негізгі идеясына сүйену бейімділігін, толық түсіну қабілетін көрсетеді. мәтіннің мазмұнын, оны құрылымдық және логикалық тұрғыдан жүйелейді, - деген пікірді ұсынған  [176]. 
[bookmark: _Hlk215994782]Ю.Н.Емельяновтың пайымдауынша, коммуникативтік дағды білімге және сезім тәжірибесіне негізделген қарым-қатынас ситуациясына бағыттау бала бойында  әлеуметтік-психологиялық білікті қалыптастыруды қажет етеді, яғни қарым-қатынасқа түсу мүмкіндігін кеңейтуді талап етеді. «Қатысымдық құзыреттіліктің тілдік білімді қолдану дағдыларын ғана  меңгеруден емес, индивидтің тұлғалық ерекшеліктері тұтастықта, нақты әлеуметтік контекстіде ашылатын оның сезімдері, ойлары мен іс-әрекетінің бірлігінен тұратынын» айтады. Оқыту үдерісінде коммуникативтік дағды бірқатар маңызды қызметтерді атқарады: ол жас ұрпаққа қойылатын әлеуметтік талаптарды бейнелейді, білім берудің мәнін ашып көрсетеді, өмірлік дағдыларды қалыптастырудың нақты жолдарын айқындайды. Сонымен қатар оқу пәні мазмұнының практикалық бағыттарын нақтылап, оқушының тәжірибелік әрекет аймағын кеңейтеді, теория мен практиканың бірлігін қамтамасыз етеді. Осы негізде оқытуды кешенді ұйымдастыру, интеграцияланған білім беру және білім нәтижелерін бақылау міндеттерін жүзеге асыруға мүмкіндік береді [177].
Сонымен, бастауыш сынып оқушысының коммуникативтік дағдысын қалыптастыруға байланысты тұжырымдарды саралай келгенде әртүрлі бағыттағы сан түрлі пікір болғанымен, ғалымдардың ойының тоғысатын тұсы: коммуникативтік дағды оқушының өмірлік жағдаяттарға сай өз ойын өзгелерге жеткізу, еркін тілдік қатынасқа түсу, қатысымдық қажеттіліктері мен міндеттерді орындау секілді міндеттерден туындайды.
Ж. Дәулетбекованың пікірінше, оқылым мен тыңдалым үдерісінде студенттің сырттан қабылдайтын ақпаратты түсінуіне қатысты бірқатар біліктер қалыптасады. Оларға оқылған немесе тыңдалған материалдың мазмұнын ұғыну, негізгі және қосалқы ақпаратты ажырату, мәтіндегі сөздердің мағынасын түсіну, бейтаныс сөздердің мәнін контекст арқылы болжау, алынған ақпаратты қайта қорытып, оған баға беру және сол негізде өзіндік қорытынды жасау қабілеттері жатады. Ал, айтылым мен жазылым әрекеттерінде студенттің өз бетінше ізденуі, шығармашылық тұрғыдағы қабілетттері, дара ойлауға ұмтылысы негізінде туындайтын біліктіліктер қалыптастыруға мүмкіндіктер мол [178]. Автордың пікірін түйіндейтін болсақ, осылардың барлығын меңгерген студенттер оқушылардың коммуниткативтік дағдысын қалыптастыруда пәндік құзыреттілігін көрсете алатын болады.
К.Мульдабекова болашақ мамандардың тиімді қарым-қатынасқа түсуі: серіктестікте өзара қарым-қатынаста өзара түсіністігін айқындайды, кез-келген жағдаятты жақсы түсінеді, мәселені шешетін қарым-қатынас құралын, мақсатқа жетуде тілдік ресурстарды ұтымды қолдануды меңгереді.  Коммуникативтік құзыреттілігі қалыптасқан болашақ бастауыш сынып мамандары кәсіби мәселелерді өздігінен әрі табысты түрде шешуге ықпал ететін кәсіби білімдерді игерген, шеберліктер мен қарым-қатынас жасаудағы жеке қасиеттерді бойына сіңірген, ақпараттық технологияларды меңгерген өздігінен кәсіби жетілуге дайын, өзін-өзі дамытуға, өзін-өзі жүзеге асыруға ынталы тұлға болуы тиіс, - деген [79,б. 201]. Болашақ бастауыш сынып мамандарының оқушылардың коммуникативтік дағдысын қалыптастыруда субъектілік қарым-қатынасқа түсудегі ынтымақтастық, ортақ шешімге келу, қарым-қатынас құралдары мен ресурстарын жетік меңгеруі қажет, - деп санаймыз.
Ж.Жұмаш бастауыш сынып мұғалімін жоғары оқу орындарында даярлау – кәсіби білім беруде толыққанды және жан-жақты біліммен қамтамасыз ететін өркениет дамуы сатысындағы жаңа ойлау типінің жүзеге асырылуы. Өйткені университет оқыту мен зерттеудің орталығы ретіндегі тұлғаның, яғни оқытушының білім беру сапасының оның зерттеу жұмысымен де айналысатыны себепті жоғары болуын білдіреді, ал студент сол зерттеу жұмысының қатысушысы болып табылады. Болашақ бастауыш сынып мұғалімдерін даярлауда олардың өз мамандықтарына заманауи даму тұрғысынан қарай алу дағдыларын қалыптастыру – университеттің міндеті. Болашақ бастауыш сынып мұғалімдерінің «Әліппені оқыту әдістемесін» меңгеруде осы пәнді оқыту ерекшелігіне сай, түрлі креативті әдіс-тәсілдерді іздеп, танып, игеріп, қолдануға дағдылануы – кәсіби талап, - деп қорытынды жасаған [82,б. 165]. 
Ж.Б.Шарипходжаева жоғары оқу орнында оқытушы педагогикалық мәдениетке келесі мүмкіндіктер арқылы қарым-қатынасқа түседі: кәсіпті игерту, үдерісте педагогикалық мәдениетті үйрету, мәдени-педагогикалық салаға тәжірибелік әрекет арқылы қосылуды игертеді. Бірінші мүмкіндік – оқытушының болашақ мамандарға кәсіби іс-әрекеттің мазмұны мен ерекшеліктерін (әдіс-тәсілдер, оқыту технологиялары, педагогикалық тәсілдемелер) меңгертуде қарым-қатынас мәдениетіне басымдық беруі. Екінші мүмкіндік – оқыту үдерісін ұйымдастыру барысында педагогикалық мәдениет пен құндылықтарды жинақтаушы және таратушы тетік ретінде мәдени қарым-қатынас тәсілдерін үйрету. Үшінші мүмкіндік – аталған екі аспект бойынша меңгерілген білім мен біліктерді педагогикалық тәжірибеде шығармашылықпен қолдануға, өзін-өзі жетілдіруге және мәдени қарым-қатынасты іс жүзінде жүзеге асыруға жағдай жасау.Төртінші мүмкіндік, кәсіби қызметте оқушылардың қарым-қатынас мәдениетін қалыптастыруда дұрыс сөйлеу, тілдік норманы сақтау, сөзді орынды қолдану, ой мақсатына лайық сөйлемді дұрыс құру, рухани әлеуетінің көрсеткіші екенін жетік меңгеру [179].
[bookmark: _Hlk215995125]Г.М.Кажикенова университеттің педагогикалық процесінде рефлексиялық диалогты дамыту туралы: Студенттердің білімдерін, дағдыларын және рефлексия дағдыларын, сонымен қатар рефлексиялық мәдениетті қамтитын рефлексиялық қабілеттерді дамыту оқу процесінде рефлексиялық диалогты жүзеге асыру үшін университеттің педагогикалық процесін технологиялық және дидактикалық қамтамасыз етуді нақты анықтауды талап етеді.
Рефлексиялық оқыту жүйесін жасау арқылы мәселенің шешімі табылады:
– пәні: студенттердің педагогика, психология саласындағы білімдерін, іскерліктері мен дағдыларын, кәсіптік және арнайы құзіреттіліктерін, өз бетімен жұмыс істеу дағдылары мен дағдыларын қалыптастыру және дамыту;
- метапән: рефлексиялық құзіреттіліктің өзіндік дамуына ықпал ету, педагогикалық рефлексияны, сыни тұрғыдан ойлауды, оқушылардың белсенділігі мен дербестігін қалыптастыру және дамыту;
– тұлғалық: рефлексияға байланысты тұлғалық қасиеттерді қалыптастыру және дамыту.
Т.Ушева нақты дағдылардың толық сипаттамасын қарастырған:
-  кооператив бір топтың ішінде тікелей жұмыс істеу қабілетін білдіреді;
- интеллектуалдар нақты жоспарды қолдануды болжау мүмкіндігі туралы айтады;
- жеке тұлғалар өзін-өзі талдау мүмкіндігімен тікелей байланысты;
- коммуникативтілері эмпатия көрсету мүмкіндігін білдіреді [180].
[bookmark: _Hlk215995187]Қ.Жанадилова болашақ бастауыш сынып мұғалімдерінің метақұзыреттілігін дамытудың әдістемелік жүйесіндегі элементтердің жиынтығы, оның жалпы сипаты әдістемелік жұмыстың қарқындылығын көрсетеді. Әдістемелік жұмыс – болашақ мұғалімдердің метақұзыреттілігін дамытуға бағытталған ғылыми-теориялық, кәсіби, әдістемелік және мәдени деңгейін арттыруды көздейтін ұжымдық, топтық және жеке әрекеттерді қамтитын кешенді әрі шығармашылық даму үдерісі. Ал әдістемелік жұмысты ұйымдастыру метақұзыреттілікті қалыптастырудағы оқу-тәрбие үдерісін басқарудың маңызды бағыты болып табылады. Ол болашақ мұғалімдерді жоғары әдістемелік мәдениетке тәрбиелеуді, кәсіби қызметінің сапасы мен нәтижесіне жауапкершілікпен қарауды қалыптастыруды және оқыту тәжірибесінде тиімді әдістерді шығармашылықпен меңгеруді қамтамасыз етеді. Бұл – болашақ бастауыш сынып мұғалімдерінің метақұзыреттілігін дамыту арқылы танымдық, ойлау қызметін жандандырып, терең, берік білімді, іскерлік пен дағдыны қалыптастыратын болады,- деген тұжырым жасаған [181]. 
В.А.Кан-Калик: «Педагогикалық коммуникативтік қарым-қатынас тәрбиелеу, оқытудың мақсаты мен міндетін жүзеге асыруды қамтамасыз ететін және педагог пен білім алушылардың өзара әсерін айқындайтын әдістер мен құралдардың жиынтығы». Автордың ойынша, оқытушының коммуникативтік іскерлігінің нәтижесі оқытушы сөзінің нақтылығы, түсініктілігі, көңілге жағымды үні, дауыс ырғағы, сөздерінің анықтылығы, мейірімділігі мен тартымдылығы, міне осының барлығы педагогтің студентке  ықпал ету әсерінен көрінеді [13,б. 190]. Бұдан шығатын қорытынды білім алушылармен қарым-қатынас жасай отырып, педагог оның және тұлғалық ерекшеліктерін анықтайды; құндылық бағдары, тұлғааралық қарым-қатынасы, іс-әрекеті туралы ақпаратты алады.  Коммуникативтік қарым-қатынас педагог білім алушылардың біріккен әрекетін реттейді, өзара әсерін қамтамасыз етеді, педагогикалық үдерістің тиімді өтуіне септігін тигізеді.
Болашақ бастауыш сынып мамандары білуі тиіс бүгінгі таңда балалардың құрдастарымен өзара әрекеттесуі мен ынтымақтастығының анықталған алты түрін ұсынамыз. Болашақ мамандар бастауыш сынып оқушыларының коммуникативтік дағдысын қалыптастыруда төмендегі ұсынылған түрлерін ескерілуі тиіс. Олар:
· бірінші түрді тіпті ынтымақтастық ретінде сипаттау мүмкін емес. Осы түрге жататын балалар бір-бірімен ешқандай қарым-қатынас жасамады, сөйлеспеді, тіпті, бір-біріне жүгінбеді;
· екінші түрі бірінші түрдегі балалардың мінез-құлқының жалпы көрінісіне өте жақын. Екінші топтағы балаларға серіктестің іс-әрекетін көру тән, алайда серіктестерін тек сыни емес үлгі ретінде қабылдайды. Көбінесе олардың бойынан қысылып-қымтырыла қимыл-қозғалыс жасау, кішкене өзіне деген сенімсіздік байқалады. Тіл табысу эпизодтық болып дамыған.
· үшінші түрі бірінші және екінші түрдегі балалардан сапалы түрде ерекшеленеді, өйткені оның өкілдерінде алғаш рет нақты, шынайы өзара әрекеттесу туындайды, қарым-қатынас жасайды. Алайда, өзара әрекеттесу, сөйлесу ситуациялық және импульсивті-тікелей сипатта жүреді. Балалар әлдебір нәрсеге өз әрекеттерін келіседі, уағдаласып мақұлдасады, бірақ шешімнің ортақ тәсілін іздеуге келгенде - дәрменсіз. Олардың іс-әрекеттерін эпизодтық етіп жоспарлау бар, бірлескен іс-әрекеттерінде жіберген қателіктерін бірнеше рет қайталайды, дегенмен, бұл балалардың бір-бірімен қарым-қатынас жасауында белсенділік байқалады.
· төртінші түрі - бұл топтың қатысушылары жағдайды тұтастай қабылдай бастауымен сипатталады. Өзара қарым-қатынастың барлық жағдайында сақталатын бір-бірімен белгілі бір қарым-қатынастар орнатады. Олардың қарым-қатынасы бәсекелестік, жарысу сипатына ие болады. Балалар өз іс-әрекеттерін жоспарлайды, олардың дәйектілігі, жүйелілігі нәтижелерінен асып түседі. Алайда балалар бірдей қателіктерді өте жиі қайталай береді. Шартты түрде бұл түрді кооперативтік бәсекелестік деп атайды, өйткені мұнда серіктестер өз әрекеттерін жүйелі түрде бір-бірімен келіседі, уағдаласады, мұнымен қоса серіктесіне ойындағы қарсыласы ретінде қарауды ұмытпайды. Балалардың қарым-қатынас жасауы ойын кезіндегі балалардың әдеттегі қарым-қатынасына ұқсайды.
· бесінші түрі ортақ міндет жағдайындағы шынайы ынтымақтастық пен серіктестіктің пайда болуымен сипатталады. Бұл балалардың қарым-қатынасында бәсекелестік қатынастар, жарысушылық байқалмайды. Олар бір-біріне кеңес береді, серіктестерінің жетістіктеріне түсіністікпен, жаны аши, қолдай қарайды. Балалардың бойынан өздерінің ғана емес, серіктесінің де нәтижелерін бірлесіп жоспарлау және болжау қабілеті табылады. Алайда «екі адам үшін жоспарлаудың» ситуациялық сипаты бар, яғни балалар әр нақты жағдайда өз әрекеттерін қайтадан жоспарлайды. Олар өрескел қателіктерді қайталамайды, алдын-ала тығырыққа тірелуден, шетін жағдайларға тап болудан аулақ болуға тырысады.
· алтыншы түрі – жоғарыда айтылғандардың бәрінен жоғары түрі.
Балалар пәндік жағдайға екі серіктестің алдында тұрған бірлескен, ортақ міндет ретінде қарайды. Олар өз іс-әрекеттерін жоспарлайды және бір жіберген қателіктерін екінші рет қайталамайды [182].

Кесте – 2 Дағдылар түрлері ұғымдарына контент-талдауы (шетел ғалымдары бойынша)

	Анықтамалар 
	Дерек көзі

	Сөйлеу дағдысы қарым-қатынас үшін аса маңызды, бірақ тұлға 
аралық сипаттағы қарым-қатынас та ерекше әлеуметтік дағдыларды 
талап етеді. Біз көп ақпаратты вербальды емес жолдармен бере аламыз. Сөйлеу тоны, дыбыстың жоғары-төмендігі, дауыс ырғағымыз – мұның бәрі қарым-қатынас процесін қараушы бөліктер. Адамның бет-әлпетінің қимылы, жұмсақ жанары,тұрысы,ым-ишарасы және басқа адамдармен ара қашықтығы секілді верьбалды емес тілін әдетте басқа адамдар оның сезімінің айқын көрінісі.
	[bookmark: _Hlk218451026]Nowiki and Duke, 
2000[183]

	Сөйлеу дегеніміз – сөзге таңба беретін немесе абыстарктілі тұжырымдамаға сілтеме жасайтын лингвистикалық кодтарды үйрену ғана емес сондай-ақ сол кодты қоғамға қажетті және тиімді жолмен пайдалануға үйрету, - деген анықтама берген.
	[bookmark: _Hlk218451003]Сирадж  Блатчфорд 
пен Кларк[184]

	[bookmark: _Hlk218981011]Оқу бағдарламасы аясында айтылым, тыңдалым, оқылым, жазылым арасында тепе-теңдік сақталғанына күмән келтірілді. Айтылым мен тыңдалымға арналған жеке бөлімдер енгізіліп және барлық пәнге енгізілуі керек деген пікірді ұстанады. Диалогтық оқыту термині бүгінгі күні білім 
беру саласында жиі естіледі. Диалогтық оқыту әңгімелесудің, оқу мен жазудың тепе-теңдігін сақтауды; сынып бөлмесіндегі кеңістік пен уақытты басқаруды; сөйлеуші мен тыңдаушының арасындағы қарым-қатынастың жемісті болуын; әңгіменің мазмұны мен  динамикасына назар 
аударуды талап етеді. 
	[bookmark: _Hlk218450995]Alexander, 2008[185]

	[bookmark: _Hlk218981147]Тыңдалым – бұл дыбыстық толқындарды сезінуге мүмкіндік беретін автоматты есту процесінен өзгеше болып саналатын мақсатты әрекет. Белсенді тыңдалым сөйлеушінің жеткізетін барлық ауызша және 
бейвербал сигналдарынан мағына құрылымын түзеді  
	[bookmark: _Hlk218450984]Hennings[186]

	Тыңдалым – бұл мектептегі ең аз меңгертілетін тілдік дағды, бірақ  ол қоғамда жиі кездеседі. Мектепте балалар уақытының шамамен 50 пайызын тыңдалымға жұмсауы керек дейміз, өкінішке орай тыңдалым дағдыларын қалыптастыратын жұмыстар өте аз, - деген зерттеу жұмысының нәтижесінде тұжырым жасаған.
	[bookmark: _Hlk218450970]Jalongo, 2007[187]

	[bookmark: _Hlk218981170]Оқылым - оқуды жай ғана тұтыну әрекетінде емес, өндіріс әрекеті мағына беру әрекеті ретінде, яғни біреудің жазғанын екінші біреу құр манипу
ляция үшін қолданбай оқитындай әрекет.
	Эндрю Поллард  [188].

	[bookmark: _Hlk218981187]Жазылым - жазу кезіндегі физикалық қимыл, орфография, пунктуация мен көркем жазу, ал құрамдас элементтеріне автордың идеяны қамтуы, сөзді таңдауы, мәтінді белгілі бір оқырмандар ортсына бейімделуі, белгілі бір грамматика мен стильді ұстануы
	Эндрю Поллард [188,б. 728].

	тыңдалым – бұл дыбыстық толқындарды сезінуге мүмкіндік 
беретін автоматты есту үдерісінен өзгеше болып саналатын 
мақсатты әрекет 
	Рассел Григг	 [189].



Жасалған талдауларға сүйенсек, шетел тәжірибесінде де тыңдалым дағдысын қалыптастыруға арналған тапсырмалардың аздығын ғалымдар зерттеулерінен көруге болады. Біздің зерттеу тақырыбымыз бастауыш сынып оқушыларының коммуникативтік дағдысын қалыптастыруға болашақ мамандарды даярлау болғандықтан, отандық оқулықтарға жасалған талдауларға сүйеніп, алдағы жүргізілетін экспериментке даярлайтын элективті курс пен әдістемеде аталған дағдыға басымдық береміз.
Жоғары оқу орнында маманның кәсіптік біліктілігінің негізі теориямен практика арасындағы органикалық байланысты орнату арқылы құрылуы қажет. Теориялық пәндерден тұратын білім ғылыми-теориялық мәселелерді шешудің өнімі болып табылады және абстракциялық және жалпылаушы сипатқа ие. Педагогикалық тәжірибе болашақ маманнан білімді қайта игеруді талап етіп отырады: бір жағынан жан-жақты және бүтіндік сипаты бар белгілі-бір мәселенің айналасында синтезделіп бірігуі қажет, ал басқа жағынан олар практикалық әрекет тіліне ауыстырылуы керек. Болашақ маманның кәсіптік білімін және іскерлігін кіріктіру, кәсіби маңызды сапаларын қалыптастыру педагогикалық тәжірибие кезеңінде іске асады.
Еуропалық Кеңес әзірлеген «Тілдерді үйрету үшін жалпы еуропалық құзыреттер жүйесі (CEFR)» құжаты да тілдік және коммуникативтік құзыреттілікті дамытуға арналған маңызды бағдарлама болып табылады. Бұл құжат болашақ мұғалімдерді даярлауда да қолданысқа еніп отыр.
Ж.Б.Карашева педагогикалық әдебиеттерге сүйеніп, болашақ мұғалімдер- дің кәсіби даярлығының құрамдас бөліктерін көрсеткен:
1.	Теориялық білім – педагогика, психология, әдістеме саласындағы ғылыми білімдер;
2.	Әдістемелік құзыреттілік – оқу бағдарламаларын, оқыту әдістерін, инновациялық технологияларды меңгеру;
3.	Коммуникативтік құзыреттілік – оқушылармен, ата-аналармен, әріптестермен тиімді қарым-қатынас орнату қабілеті;
4.	Шығармашылық құзыреттілік – білім беру процесінде жаңа идеяларды, әдістерді қолдану;
5.	Әлеуметтік құзыреттілік – топпен жұмыс істей білу, кәсіби этика нормаларын сақтау.
Бұл құрылым болашақ мұғалімдерді даярлауда жүйелілік пен мақсатты- лықты қамтамасыз етеді [182,б. 120]. 
Қазіргі кезеңде болашақ бастауыш сынып мұғалімдерінің кәсіби даярлау үдерісі бірқатар кешенді факторларға тәуелді болып отыр. Атап айтқанда, бұл үдеріс Жоғары және жоғары оқу орнынан кейінгі білім берудің мемлекеттік жалпыға міндетті стандартының талаптарына (№ 90 бұйрық, 4 наурыз 2025 ж.) сай жүзеге асырылады, сонымен бірге Қазақстан Республикасының білім беру ұйымдарының педагогтері үшін кәсіби стандарттарды бекіту туралы нормативтік құжаттың (№ 31 бұйрық, 24 ақпан 2025 ж.) талаптарына да сәйкес келеді. 
Болашақ бастауыш сынып мұғалімдерін даярлау үдерісі білім беру бағдарламалары негізінде жүзеге асырылатыны белгілі. Бұл тұрғыда «6B01303 – Бастауыш білім ақпараттық-коммуникациялық технологиялармен» және «6В01302 – Бастауыш білім инновациямен» білім беру бағдарламасының мазмұны ерекше маңызға ие. Аталған құжаттарға жүргізілген талдау олардың құрылымдық және мазмұндық ерекшеліктерінің кәсіби білім берудің жалпы мақсаттарына сәйкес келетіндігін айғақтайды.
Сонымен бірге, жоғары және жоғары оқу орнынан кейінгі білім берудің мемлекеттік жалпыға міндетті стандартта айқындалған кәсіби білім мазмұны болашақ бастауыш сынып мұғалімдерінің кәсіби даярлығына қойылатын заманауи талаптарға сай келетіндігіне назар аударғанымыз жөн. Өйткені кәсіби даярлық тек қана «6B01303 – Бастауыш білім ақпараттық-коммуникациялық технологиялармен» және «6В01302 – Бастауыш білім инновациямен» білім беру бағдарламасының арнайы білім мен дағдыларды меңгертумен шектелмей, сонымен қатар студенттердің педагогикалық шеберлігін, педагогикалық тұрғыдан оқушылармен тиімді қарым-қатынас орнату қабілеттерін, әдіснамалық және тұлғалық-бағдарлық құзыреттерін дамытуға бағытталуы тиіс. Болашақ бастауыш сынып мұғалімдерін даярлау – тек нормативтік құжаттар негізінде жүзеге асырылатын оқыту мен оқу үдерісінде ғана емес, сонымен қатар әлеуметтік сұраныстар мен білім беру жүйесінің стратегиялық мақсаттарына жауап беретін көпқырлы, жүйелі ұйымдастырылған кәсіби қалыптасу үдерісі болып табылады.
Атап айтсақ, білім беру бағдарламасында «Әдебиеттік оқу» оқу пәнін оқыту әдістемесі», «Бастауыш сынып оқушыларына тілдік білім беру негіздері», «Қазақ тілі» оқу пәнін оқыту әдістемесі, «Балалар әдебиетін мәнерлеп оқу практикумы» пәндері т.б. жекелеген пәндердің әдістемелеріне арналған пәндердің қарастырылуы студенттердің кәсіби білім алуына бағытталғандығын көрсетеді.
Зерттеу жұмысы аясында жоғары және жоғары оқу орнынан кейінгі білім берудің мемлекеттік жалпыға міндетті стандартына талдау жасалды. Жоғары білім берудің мемлекеттік жалпыға міндетті стандартына сәйкес жасалған «6B01303 – Бастауыш білім ақпараттық-коммуникациялық технологиялармен» және «6В01302 – Бастауыш білім инновациямен» білім беру бағдарламасына талдау жасалды. Бакалавриат деңгейі. Бакалавр дәрежесін алу үшін студент «6B01303 – Бастауыш білім ақпараттық-коммуникациялық технологиялармен» және «6В01302 – Бастауыш білім инновациямен» білім беру бағдарламасы оқу жұмыс жоспарына сәйкес кемінде 211 кредит көлемінде теориялық оқыту мен кәсіби практиканы меңгеруі тиіс екені көрсетілген. 
«6B01303 – Бастауыш білім ақпараттық-коммуникациялық технологиялармен» және «6В01302 – Бастауыш білім инновациямен» білім беру бағдарламасының оқу нәтижесі: ОН 1 - білімін қазіргі заманғы лингвистика саласындағы теориялық негіздер мен ережелер тәжірибесінде қолданады, мақсатты тілдерде қарым-қатынас жасайды: қазақша Т1, орысша Т2, ағылшынша Т3, лингвистикалық мәдениет;
Білім беру бағдарламасының оқу нәтижелерінің бірі тілдік дайындыққа берілуі зерттеу тақырыбымызға тетік болып табылады. «6B01303 – Бастауыш білім ақпараттық-коммуникациялық технологиялармен» және «6В01302 – Бастауыш білім инновациямен» білім беру бағдарламасы бойынша білім бакалавры өзінің кәсіби қызметін бастауыш білім беру аясында жүзеге асырады. 
«6B01303 – Бастауыш білім ақпараттық-коммуникациялық технологиялармен» және «6В01302 – Бастауыш білім инновациямен» білім беру бағдарламасы зерттеу тақырыбымызға тікелей қатысты пәндердің оқу бағдарламасына талдау жасайық. 
«Әдебиеттік оқу» оқу пәнін оқыту әдістемесі» пәні - ECTS саны – 5. Мақсаты: әдебиеттік оқуды ұйымдастыруға қажетті  білім, білік, дағдылар мен құзыреттіліктерді қалыптастыру.
Мазмұны: бастауыш әдеби білімнің жаңартылған бағдарламалары. Әдебиеттік оқу курсының мазмұнды-әдістемелік бағыттары. Әдебиеттік оқуда оқыту нәтижелерін тексеру және бағалау. Қазіргі оқу сабағының түрлері.
Құзыреттілігі: бастауыш мектепте әдебиеттік оқуды жобалау және ұйымдастыруға қажетті  кәсіби біліктерді меңгеру.
Пәннің мақсаттары:
1) Әдебиеттік оқуды ұйымдастыруға қажетті білім, білік, дағдылар мен құзыреттіліктерді қалыптастыру.
2) Оқу-тәрбие үдерісінің мазмұнын талдауға қабілетті, барлық субъектілердің қызметін бағалай алу, заманауи әдістерді, оқыту технологиясын таңдай білу, бастауыш сынып пәндері бойынша оқу сабақтарын жоспарлай білу және өткізу, кері байланыс алудың әдістері мен құралдарын игеру, 
3) Рефлексия әдістері мен тәсілдерін; оқушының көптілді тұлғасын тәрбиелеуде мақсатты түрде оқу-тәрбие үдерісін модельдеу; оқитын саласындағы оқу-тәжірибелік, кәсіби міндеттерді шешу үшін теориялық және практикалық білімін меңгеру; 
[bookmark: _Hlk219903107]Бағдарламада дәріс сабағында «Оқу дағдысы және оны қалыптастыру жолдары» деген тақырып арналып, әдебиеттік оқу сабақтарында оқу дағдысы және оны қалыптастыру жолдары туралы түсінік беруді көздеген. Ал, практикалық сабақта дұрыс, шапшаң, түсініп оқуға мәнерлеп  оқуға үйрету әдіс-тәсілдерін меңгертуді жоспарлаған. Оқу дағдысын қалыптастырудың талаптары мен негізгі әдіс-тәсілдеріне талдау жасатылған. Интонация элементтерін пайдалана отырып бір мәтінді мәнерлеп оқу. Студенттердің өзіндік жұмыстарында әр сынып бойынша оқу дағдыларына қойылатын талаптарды кестемен көрсету және С.Желдербаеваның «Мәнерлеп оқу» көмекші оқу құралын талдау. «Мәнерлеп оқу туралы ұғым» бөлімін конспектілеу тапсырылуы, білім алушылардың өзіндік жұмыстарында коммуникативтік дағдыларды қалыптастыруға басымдық беріп отырғанын көреміз. «Оқушылардың оқырмандық функционалдық сауаттылығын қалыптастыру» тақырыбында функционалдық сауаттылықтың сипаттамалық белгілері. PISA халықаралық зерттеуін жүргізу аясында оқушылардың функционалдық сауаттылығын дамыту әдістері бойынша Қазақстан Республикасы педагог қызметкерлерінің біліктілігін арттыру бағдарламасын талданған. Дегенмен аталған пәнді оқыту барысында әрбір тақырыпта коммуникативтік дағдыны қалыптастыруға болатыны белгілі. Сондықтан да арнайы  бөлінген тақырыптарды атап өтуді жөн көрдік.
Бағдарлама бойынша оқу дағдысына байланысты әр сыныпқа қойылатын талаптарға салыстырмалы талдау жасату мақсаты қойылған. Оқу дағдысын қалыптастыруға байланысты заманауи әдістерді таңдайды және қолданады, бастауыш сынып пәндері бойынша оқу сабақтарын жоспарлайды.
Пән атауы: Бастауыш сынып оқушыларына тілдік білім беру негіздері
ECTS: 5
Пәннің мақсаты: студенттерге кіші мектеп жасындағы оқушыларға жаңартылған білім мазмұны жағдайында тілдік білім берудің теориялық негіздері мен оны жүзеге асырудың практикалық тәсілдерін меңгерту.
Пәннің мазмұны: кіші мектеп жасындағы оқушыларға тілдік білім берудің негізгі заңдылықтары мен принциптері; тілдің әлеуметтік мәні мен қызметі; негізгі лингвистикалық ұғымдар жүйесі. Тілдік бірліктердің құрылымы мен қызметі: дыбыс, фонема, сөз, морфема, фразеологиялық тіркес, сөйлем және мәтін. Бастауыш мектепте тілдік білімді меңгертудің ерекшеліктері мен әдістемелік негіздері.
Орфоэпия және орфография. Сөзжасам. Морфология. Синтаксис. Сөйлеу мәдениеті. Сөйлеу әрекеті және оның түрлері. Кіші мектеп жасындағы оқушыларға қажетті тілдік дағдылар.
Құзыреттілігі: алған білімдерін нақты өмірлік жағдайларда қолдану аясын білу.
Пәннің мақсаты – студенттерді бастауыш сынып оқушыларына тілдік білім беру негіздерімен таныстырып, тілдің дыбыстық жүйесі, сөз мағыналары мен сөз құрамы, тілдің морфологиялық және синтаксистік құрылымы жайында жүйелі білім беру. «Бастауыш сынып оқушыларына тілдік білім беру негіздері» пәнінің негізгі міндеті БББ бойынша төмендегідей оқу нәтижелерін қалыптастыру болып табылады:
Оқыту нәтижесінде – білімін қазіргі заманғы лингвистика саласындағы теориялық негіздер мен ережелер тәжірибесінде қолданады, мақсатты тілдерде қарым-қатынас жасайды;
- тілдік фактіні жүйелі түрде түсіндіру үшін түрлі дереккөздерден ақпараттарды жинақтайды; 
- тілдік талдау жасайды, түсіндіреді;
- тілдік білімнің теориялық негіздерінен білімдерін қолдана алады;
- өз ойын ауызша және жазбаша түрде еркін жеткізеді және шешім қабылдай алады.
Пәннің аты айтып тұрғандай, тілдік білім берудің негіздері дегенде тілдік қатынас және тілдік білім негіздері, лексикология, сөз – тілдік қатынастың басты тұлғасы, фразеологизмдер, қазақ тіліндегі сөздердің стильдік мәніне қарай бөлінуі, қазақ тілінің сөзжасам жүйесі, грамматикалық ұғымдар, сөз таптары (зат есім, сын есім, сан есім, есімдік), сөйлем және мәтін, сөйлеу мәдениеті және т.б. тақырыптарды атауға болады.
Білім беру бағдарламасының жүктемесі бойынша жалпы Курста «Қазақ (орыс) тілі» оқу пәнін оқыту әдістемесі» пәні ғылым және оқу пәні ретінде, Бастауыш мектепте қазақ тілін оқыту жүйесі», «Мәтін» тақырыбын оқытудың әдістемелік ерекшеліктері «Қазақ тілін қатысымдық тұрғыда оқыту», тақырыптарының студенттердің болашақта педагог маман ретінде қалыптасуына және коммуникативтік дағдыларының қалыптасуына тигізетін педагогикалық ықпалы аз да болса қамтылған. 
«Қазақ тілі» оқу пәнін оқыту әдістемесі пәніне ECTS саны – 5.
Мақсаты: қазақ (орыс) тілін оқытуды ұйымдастыруға қажетті білім, білік, дағдылар мен құзыреттіліктерді қалыптастыру.
Мазмұны: бастауыш тілдік білімнің жаңартылған бағдарламалары. Бастауыш сыныптардағы қазақ (орыс) тілі курсының мазмұнды-әдістемелік бағыттары. Қазақ (орыс) тілін оқыту нәтижелерін тексеру және бағалау. Қазіргі қазақ (орыс) тілі сабағының түрлері.
Құзыреттілігі: бастауыш мектепте қазақ (орыс) тілін оқытуды жобалау және ұйымдастыруға қажетті кәсіби біліктерді меңгеру.
«Қазақ тілі» пәнін оқыту – студенттерді болашақ мамандығының қыр-сырымен таныстырып, оларды ғылыми-әдістемелік біліммен қаруландырып, өз бетімен кәсіби әрекетін іске асыруға мүмкіндік жасайтын пән. Демек студенттің алған теориялық білімін (тілдің салалары бойынша) іс жүзіне асыруға, келешек мамандығының негізін қалауға мүмкіндік беретін де қазақ тілін оқыту әдістемесі пәні. Сондықтан болашақ бастауыш сынып мұғалімдерін дайындауда «Қазақ тілін оқыту әдістемесі» пәнінің маңызы зор. 
Пәннің мақсаты – қазақ тілін оқытуды ұйымдастыру үшін қажетті білімді, іскерлікті, дағдыларды және құзыреттілікті қалыптастыру.
«Қазақ тілі» оқу пәнін оқыту әдістемесі» пәнінің негізгі міндеттері түйінді құзыреттіліктермен қатар, төмендегідей арнайы құзыреттіліктерді қалыптастыру болып табылады:
–  бастауыш сыныпта қазақ тілін оқыту мазмұны мен жүйесін;
– «Ана тілі», «Қазақ тілі» оқулықтары мен оқу кешендерінің мазмұнын біледі;
– «Ана тілі», «Қазақ тілі» оқыту әдістемелерін меңгереді;
– бастауыш сыныптарда «Ана тілін», «Қазақ тілін» оқытуды жоспарлайды және қысқа мерзімді сабақ жоспар жасай алады;
– сабақ беру білігі бар және сабақта қосымша жұмыс түрлерін (дидактикалық материалдар, ойындар, ресустар, т.б.) жүргізе алады. 
Аталған құзыреттіліктерді меңгеруге арналған әрбір тақырыпты өту барысында негізгі коммуникативтік дағдыларды меңгерту көзделгенін көреміз. Пәннің мазмұны мен оның оқу-әдістемелік кешендерін және оның әдістемесін меңгертуде коммуникативтік дағдыларды қалыптастыру алдыңғы қатарға шығады. Атап айтсақ, фонетиканы оқыту әдістемесі, орфографияны оқыту әдістемесі, лексикологияны оқыту әдістемесі, сөз құрамын оқыту әдістемесі, синтаксисті оқыту әдістемесі, «Мәтін» тақырыбын оқытудың әдістемелік ерекшеліктері, қазақ тілін қатысымдық тұрғыда оқыту, байланыстырып сөйлеу әдістемесі және т.б. секілді тақырыптарды атап көрсетуге болады.
Жоғарыда талданған пәндер мазмұнына жүргізілген талдау болашақ мамандарды бастауыш сынып оқушыларының коммуникативтік дағдыларын қалыптастыруға даярлау үдерісінде бірқатар бағыттарды жетілдіру қажеттігін көрсетеді. Атап айтқанда:
– болашақ мұғалімдердің бастауыш сынып оқушыларының коммуникативтік дағдыларын қалыптастыру әдістемесін толық меңгеруі;
– жұптық, топтық және ұжымдық жұмыстар барысында ортақ шешім қабылдай отырып, сыни ойлау және ойын жүйелі жеткізу біліктерін дамытуы;
– сабақта және сабақтан тыс жағдайда тілдік дағдыларды сауатты қолдану және өз ойын бірізді жеткізу қабілетін қалыптастыруы;
– коммуникативтік дағдыларды дамыту мен оқу-жазу сауаттылығын қалыптастырудың тиімді жолдарын меңгеруі;
– бастауыш сынып оқушыларының коммуникативтік дағдыларын қалыптастыруда жасанды интеллект мүмкіндіктерін орынды қолдана білуі;
– коммуникативтік тапсырмаларды құрастыруда цифрлық технологияларды тәжірибеде тиімді пайдалана алуы.
Сонымен қатар студенттер бастауыш сынып оқушыларында коммуникативтік дағдыларды қалыптастырудың педагогикалық тетіктері мен әдістерін терең меңгеруі қажет.
Практика барысында педагогикалық жоғары оқу орнында студенттердің оқушылармен коммуникативтік дағдыны  қалыптастыру іскерлігі мен біліктілігі қалыптасады. Бастауыш білім беру деңгейінің 4-сыныптар үшін «Қазақ тілі» және «Әдебиеттік оқу» пәндері бойынша үлігілік оқу бағдарламасында берілген коммуникативтік дағдыға арналған сағаттар санына тоқталайық. «Қазақ тілі» 4 сынып аптасына 4 сағаттан 136 сағат,  4 сынып  «Әдебиеттік оқу» аптасына 3 сағаттан 102 сағаттан берілген [190].
Болашақ мамандардың коммуникативтік дағдысы педагогикалық практика барысында қазақ тілі мен әдебиеттік оқу пәнінде қалыптастыратындықтан бастауыш сыныптардың 4 сынып оқулықтарында зерттеу мәселесінің қамтылуын зерделеу мақсатында талдау жасауды жөн көрдік [191].

Кесте 3 – Қазақ тілі пәнінде коммуникативтік дағдыға берілген тақырыптар
                                                 
(4 сынып) «Ата-Мұра баспасы»
	Коммуникативтік дағды түрлері:
	Сағат саны

	1 бөлім бойынша

	1
	2

	Оқылым дағдысына берілген тақырыптардың тапсырмалары: оқы,  өлеңді оқы, мәтінді оқы, түсініп оқу, түсіндір, сөздерді оқы, рөлге бөліп оқы, тиісті дауыс ырғағыме оқы, жалғастыра оқы. 
	120

	Жазылым  дағдысына берілген тақырыптардың тапсырмалары: сөздерді толықтырып жаз, дұрыс пікірге айналдырып жаз, жатқа жаз, көркем жаз, көшіріп жаз, монолог құрап жаз, диалог құрап жаз, теріп жаз, буынға бөліп жаз, сипаттап жаз, тиісті тыныс белгілерін қойып жаз, қатесін түзетіп жаз, сұраққа жауап жаз, ықшамдап жаз.
	166



3 – кестенің  жалғасы

	1
	2

	Тыңдалым дағдысына берілген тақырып тапсырмалары: мұқият тыңда, белгілеп тыңда, мәтінді тыңда, өлеңді тыңда.
	16

	Айтылым дағдысына берілген тақырып тапсырмалары: мәтіннің мазмұнын айтып көр, жалғастырып айт,  түсіндіріп көр, сипатта, диалогке түс, білетініңді айт, дәлелдеп көр, үш жақта тәуелдеп айт, қандай дыбыс өзгеріске ұшырағанын айт, түсіндір, дәлелде, бір-біріңе айтып көр, мәтінде не туралы айтылған, өз ойыңды ортаға сал, өз пікіріңді білдір, қалай түсінетініңді ортаға сал. 
	210

	2 бөлім

	Оқылым дағдысына берілген тақырыптардың тапсырмалары: оқы,  өлеңді оқы, мәтінді оқы, түсініп оқу, түсіндір, сөздерді оқы, рөлге бөліп оқы, тиісті дауыс ырғағыме оқы, жалғастыра оқы. 	
	118

	Жазылым  дағдысына берілген тақырыптардың тапсырмалары: сөздерді толықтырып жаз, дұрыс пікірге айналдырып жаз, жатқа жаз, көркем жаз, көшіріп жаз, монолог құрап жаз, диалог құрап жаз, теріп жаз, буынға бөліп жаз, сипаттап жаз, тиісті тыныс белгілерін қойып жаз, қатесін түзетіп жаз, сұраққа жауап жаз, ықшамдап жаз.	
	170

	Тыңдалым дағдысына берілген тақырып тапсырмалары: мұқият тыңда, белгілеп тыңда, мәтінді тыңда, өлеңді тыңда.
	14

	Айтылым дағдысына берілген тақырып тапсырмалары: мәтіннің мазмұнын айтып көр, жалғастырып айт,  түсіндіріп көр, сипатта, диалогке түс, білетініңді айт, дәлелдеп көр, үш жақта тәуелдеп айт, қандай дыбыс өзгеріске ұшырағанын айт, түсіндір, дәлелде, бір-біріңе айтып көр, мәтінде не туралы айтылған, өз ойыңды ортаға сал, өз пікіріңді білдір, қалай түсінетініңді ортаға сал. 
	216



Кесте  4 – «Әдебиеттік оқу» пәнінде коммуникативтік дағдыға берілген тақырыптар 
(4 сынып) «Алматыкітап» баспасы
	Коммуникативтік дағды түрлері:
	Сағат саны

	1
	2

	1 бөлім бойынша

	Оқылым дағдысына берілген тақырыптардың тапсырмалары: оқы,  өлеңді оқы, түсініп оқу, мәнерлеп оқы өзгертіп оқы, түсіндір.
	57

	Жазылым  дағдысына берілген тақырыптардың тапсырмалары: ойыңды топтастырып жаз, ойды жалғастырып жаз, эссе жаз, викториналық сұрақтар дайындап жаз, мәтіннің мазмұны бойынша жоспар құрып, жаз, өзіңе ұнаған шешендік сөздерді жазып ал, төменде берілген сөздерді оқып, кестеге түсір, сызбаны өзгертіп жаз.
	34

	Тыңдалым дағдысына берілген тақырып тапсырмалары: жырдан үзінді тыңда, үзіндегі тақырып қой, әнді тыңда, өлеңді тыңда, қысқаша деректі тыңда, ертегіні оқыған балалардың пікірін тыңда, ертегі үзіндісін тыңда.
	9

	Айтылым дағдысына берілген тақырып тапсырмалары: топтастыру құру; тілек айту; сұрақтарға жауап беру;еске түсіру; өлеңнің негізгі ойын айту; ұйқас сөздерді табу; өлеңнің тақырыбын табу; эпитет сөздерді табу; тірек сөздер арқылы, өзің туралы айту; мәтіннен мәндес сөздерді іздестіру;абзацты оқып, түсінгеніңді әңгімелеу; өзің тұрған жерді сипаттап, жарнама жасау; салыстыру; пікіріңді айт;
	171




4 – кестенің  жалғасы

	1
	2

	болжа;бағала; қорытындыла;құрастыр; әңгімеле; есіңе түсір; өзгертіп айт, жоба жаса;ойлан; түсіндір; кестедегі сұрақтарға жауап бер; анықта; дәлелде; есіңе сақта; сызба арқылы бейнелеп, сол бойынша әңгімеле; тұжырымда; ойыңмен бөліс; бағала; орында; құрастыр; ізде; сәйкестендір; біліміңді қолдан; талда; пікіріңді дәлелде;бірлесіп орында; сипатта; сөйлесейік; 
	

	2 бөлім бойынша

	Оқылым дағдысына берілген тақырыптардың тапсырмалары: оқы,  өлеңді оқы, түсініп оқу, мәнерлеп оқы өзгертіп оқы, білгенге маржан.
	69

	Жазылым дағдысына берілген тақырыптардың тапсырмалары: жоспар бойынша ойыңды жаз; жұмбақ ойлап, жазыңдар;мақал-мәтел жаз; эпитет сөздерді тауып жаз; суреттегі заттарды сипаттап жаз; мәтіннен шыбынды сипаттаған сөздерді тауып, жаз; мысал мазмұны бойынша жоспар құрып жаз; ойыңды жаз; эссе жаз; ұқсастық туралы жаз; сұрастырып, жазып ал; мәтіннен тауып, көшіріп жаз; мәтіннен сипатын оқып, суретін сал; басты белгілерін атап, жаз; сипаттап жаз; анықтама жаз; қысқаша ойыңды жаз; өз қиялыңмен жаз;жарнама сөз дайындап жаз; хат жаз.
	33

	Тыңдалым дағдысына берілген тақырып тапсырмалары:сипатына қарай атауын тап; өлеңді тыңдап, ілесе қосылып айтыңдар; мәтінді тыңда; мысал өлеңді тыңда;тыңда;құстардың дауысын тыңда;
	8

	Айтылым дағдысына берілген тақырып тапсырмалары: ойлан; бағала; орында; құрастыр;болжа; анықта; ізден;есіңе түсір; қорытындыла; сипатта; түсіндір; салыстыр; пікіріңді білдір; ойыңмен бөліс;дәлелде; пікірталас; әңгімеле; біліміңді қолдан; сәйкестендір; пікіріңді айт;сипаттап айт; сұрақтарға жауап бер; талқыла; талда;қолдан; 
	175

	3 бөлім

	Оқылым дағдысына берілген тақырыптардың тапсырмалары: оқы,  өлеңді оқы, түсініп оқу, мәнерлеп оқы өзгертіп оқы, білгенге маржан.
	70

	Жазылым  дағдысына берілген тақырыптардың тапсырмалары: жоспар бойынша ойыңды жаз; жұмбақ ойлап, жазыңдар; мақал-мәтел жаз;эпитет сөздерді тауып жаз; суреттегі заттарды сипаттап жаз; мәтіннен шыбынды сипаттаған сөздерді тауып, жаз; мысал мазмұны бойынша жоспар құрып жаз; ойыңды жаз; эссе жаз; ұқсастық туралы жаз; сұрастырып, жазып ал; мәтіннен тауып, көшіріп жаз; мәтіннен сипатын оқып, суретін сал; басты белгілерін атап, жаз; сипаттап жаз; анықтама жаз; қысқаша ойыңды жаз; өз қиялыңмен жаз;жарнама сөз дайындап жаз; хат жаз.
	35

	Тыңдалым дағдысына берілген тақырып тапсырмалары: сипатына қарай атауын тап; өлеңді тыңдап, ілесе қосылып айтыңдар;мәтінді тыңда;мысал өлеңді тыңда;тыңда;құстардың дауысын тыңда;
	10

	Айтылым дағдысына берілген тақырып тапсырмалары:ойлан; бағала; орында; құрастыр; болжа; анықта; ізден; есіңе түсір; қорытындыла; сипатта; түсіндір; салыстыр; пікіріңді білдір; ойыңмен бөліс;дәлелде; пікірталас; әңгімеле; біліміңді қолдан; сәйкестендір; пікіріңді айт; сипаттап айт; сұрақтарға жауап бер; талқыла; талда; қолдан;
	180


 
 4 сыныптың әдебиеттік оқу және қазақ тілі оқулықтарына жасалған талдаулар бойынша коммуникативтік дағдыларға арналған тапсырмалар тәжірибелік-экспериментке дайындайтын материалдарды жасауға негіз болды. Кестеде көріп отырғанымыздай әдебиеттік оқу пәнінде жазылым дағдысына, тыңдалым дағдысына тапсырмалар аз берілетіндігі, керісінше оқылым мен айтылым дағдысына тапсырмалар көп берілгенін айта кеткіміз келеді. Ал, қазақ тілі оқулығында коммуникативтік дағдылардың барлығына дерлік тапсырмалар жақсы қамтылған. Дей тұрғанмен, тыңдалым дағдысына тапсырмалар аздау берілгені байқалады. Керісінше оқылым, жазылым, айтылым дағдысына тапсырмалар өте жақсы берілгеніне көз жеткізілді.
Педагогикалық практикада жоғары оқу орнының студенттері өздерінің меңгерген коммуникативтік дағдыларын оқушыларда қалыптастыру құзыреттілігін кәсіби іс-әрекетте көрсете алатын болады. 
Қорыта келе, мұндағы негізгі мәселе – педагог пен білім алушы арасындағы коммуникативтік қарым-қатынаста: айтылым, оқылым, тыңдалым, жазылым коммуникативтік дағдылардың тәжірибеде дұрыс қолданылуы болып табылады. Ол әрқашан білім беруші, дамытушы және тәрбиелеуші қызметін атқарады. Студенттердің бастауыш сынып оқушыларының коммуникативтік дағдысын қалыптастыруға даярлау мәселесінің ерекшіліктері туралы қолда бар түсініктер мен идеялар әртүрлілігіне көз жеткізілді.
 
2.3 Болашақ мамандарды бастауыш сынып оқушыларының коммуникативтік дағдыларын қалыптастырудың құрылымдық-мазмұндық моделі
Қазақстан Республикасының Қазақстан Республикасындағы қазіргі кәсіби педагогикалық білім беру мазмұнның өзгермелі талаптарына икемді бейімделе алатын бастауыш сынып мұғалімдерін даярлау міндетін қоятынын көрсетті [1,б. 4]. Білім беру бағдарламасының түлектері кәсіби қызметінде білімді өз бетінше игере және тиімді пайдалана алады, жаңа идеялар тудыру және креативті ойлау қабілетіне ие болады, сондай-ақ инновациялық технологияларды қолдана отырып, проблемалық жағдайларда тиімді шешімдерді жылдам таба алады.
«Мұғалім» кәсіби стандарты мұғалім мамандығының негізгі құндылықтарын анықтайды: икемділік, бейімділік, эмпатия; өзіндік оқу дағдылары, аналитикалық және сыни тұрғыдан ойлау; коммуникациялық және тілдік дағдылар; ынтымақтастық және жанжалдарды шешу дағдылары және т.б. Заман талабына сәйкес бастауыш сынып мұғалімдерін даярлау тек оқыту мазмұнын жеткізумен шектелмейді. Бұл үдеріс студенттерден мақсат қою, ынталандыру, жоспарлау, оқу іс-әрекетінің нәтижелерін бақылау және түзету сияқты нақты әрекеттерді меңгеруді талап етеді. Яғни, мамандыққа дайындық бастауыш сыныптағы оқыту, оқу үдерісін ұйымдастырудан гөрі, педагогикалық іс-әрекетті басқару және тиімді жүзеге асыру қабілетіне бағытталады.
Әзірленген модель уақытты болашақ мамандарды оқушылардың коммуникативтік дағдыларын дамытудың теориялық және әдістемелік негіздерінің кіріктірілуін біртұтас қарастырады.
Педагогикалық зерттеулердегі модельдеу ерекшелігі педагогикалық модельді құру үдерісін біз Л.С.Выготский, Б.М.Тепловтың психологиялық педагогикалық ойының жетістіктері еңбектерінің негізінде жүзеге асырдық.
[bookmark: _Hlk215995543]Ю.К.Бабанский модельдеу зерттелетін объект немесе үдеріс туралы білімді құрылымдауға, оларды неғұрлым біртұтас сипаттау жолдарын, компоненттер арасындағы байланыстарды ашуға көмектеседі және біртұтас жіктеулерді құруға мүмкіндік береді,- деп тұжырымдайды [192].
В.В.Давыдов «модельдеу – бір нәрсенің моделін жобалау; тәжірибелердің нәтижелері бойынша табиғи жағдайда болатын үдерістерді бағалау үшін модельдердегі белгілі бір құбылыс пен үдерісті зерттеу» - деді. Өз кезегінде «модель» дегеніміз – «бірдеңе жасауға арналған үлгі; бір нәрсені көбейту немесе әдетте кішірейтілген схема түрі» [47,с. 188].Авторлардың пікірін қорытындылайтын болсақ, зерттеу мәселесі бойынша модельдің алғашқы құрылымдық элементі көп ақпарат арасынан зерттелетін объект туралы негізгі мәліметтерді бөліп алуға ықпал ететін, педагогикалық үдерістің мақсатын, мазмұнын, формасын, әдістері мен құралдарын және нәтижесін анықтайтын ұғым,- деп тұжырым жасаймыз.
[bookmark: _Hlk215995666]В.Е.Стейнберг педагогикалық шындықты айқын (педагогикалық жүйе) және жасырын (жасырын факторлар) түсінуге байланысты логикалық-семантикалық модельдерге назар аударады. Логикалық-семантикалық модельдер (LSM) «білімді ұсынуға және талдауға, оқу материалын, оқу үдерісін  және оқу қызметін жобалауды қолдауға арналған» [193]. Біз үшін маңызды нәрсе – модель зерттеуші мен зерттеу объектісі арасындағы аралық болып табылады. Модельдің полисемиясына қарамастан, ол объектінің кескініне (сурет, схема немесе сипаттама) дейін азаяды. Модельдеу объектіні зерттеуді көрнекі етуге және нәтижесінде зерттелетін құбылыстың мәнін тереңірек ашуға мүмкіндік береді. Бұл педагогикалық объектінің құрылымын, компоненттері арасындағы байланыстарды ашу арқылы және зерттелетін педагогикалық құбылыстың өзгеру динамикасын талдауға мүмкіндік беретін параметрлерді анықтау арқылы өмір сүру формасын, құрылымын, құрамын, құрылымын, қызметін немесе дамуын көрсетудің теориялық формасы [194]. 
[bookmark: _Hlk215996644]В.А.Беликов тиісті көрсеткіштерді ашатын факторлар жүйесінде объектіні ұсына алатын модель ұғымын ұсынады. Мұндай модель зерттелетін объектінің қасиеттерін қамтиды және оның жұмыс істеу шарттарын сипаттайды, теориялық ережелер мен эксперименттік жолмен алынған мәліметтерге сүйене отырып, зерттеудің барлық кезеңдерінде тұтас объектінің жүйе ретіндегі теориялық түсінігін көрсетеді [195]. 
Коммуникативтік дағдыларды қалыптастырудың мазмұндық-үдерістік аспектілерін ескере отырып, біз «құрылымдық-мазмұндық модель» ұғымын – болашақ мамандардың теориялық және практикалық дайындығына негізделген оқу әрекетін жүйелі ұйымдастыруды, бастауыш сынып оқушыларының коммуникативтік дағдыларын қалыптастыруды сабақта оқыту және оқу іс-әрекеті үдерісінде іске асыруды көздейміз. Зерттелетін құбылыстың моделінде біз оны былай көрсетпекпіз:  
- болашақ мамандарды бастауыш жалпы білім беру түлегінің портретіне назар аударта отырып, қоғамның білім беру үдерісінде бастауыш сынып оқушыларын даярлау сапасына қойылатын талаптары; 
- болашақ мамандарды бастауыш сынып оқушыларының сабақта оқу үдерісінде коммуникативтік дағдыларын қалыптастыру үдерісінің мазмұны; 
- болашақ мамандарды бастауыш сынып оқушыларының сабақта коммуникативтік әрекетін ұйымдастыру кезеңдері; 
- коммникативтік дағдылардың қалыптасу деңгейінің негізгі критерийлері мен көрсеткіштері. 
Модель компоненттер арасындағы қатынастардың бірыңғай жүйесі болып табылады және сабақ барысында болашақ мамандарды бастауыш сынып оқушыларының коммуникативтік дағдыларын қалыптастырудың педагогикалық жағдайларын жүзеге асыруды қамтамасыз етеді.  
Болашақ мамандарды бастауыш сынып оқушыларының сабақтағы іс-әрекет үдерісінде коммуникативтік дағдыларын қалыптастыру моделінің мотивациялық блогы қоғамның әлеуметтік тапсырысымен және заманауи білім беру парадигмасымен ұсынылған. «Қазақстан Республикасы білім туралы Заңы», Қазақстан Республикасында білім беруді дамытудың 2023-2029 жылдарға арналған тұжырымдамасы», жоғары білім берудің мемлекеттік жалпыға міндетті стандарты, бастауыш білім берудің мемлекеттік жалпыға міндетті стандарты сияқты нормативтік құжаттар коммуникативтік дағдыларын қалыптастыру қажеттілігін көрсетеді. 
Жоғары білім берудің мемлекеттік жалпыға міндетті стандартында: тұлғаралық, мәдениетаралық және өндірістік (кәсіби) қарым-қатынас мәселелерін шешу мақсатында қазақ, орыс және шет тілдерінде ауызша және жазбаша түрде қарым-қатынас жасай білу біліктілігіне ие болатыны айтылған [196].Стандартта көрсетілген біліктіліктің негізі студенттердің коммуникативтік дағдысы дамытылған жағдайда іске асатын белгілі. Коммуникативтік дағдысы дамыған әрбір білім алушы кәсіби және өмірлік тәжірибесінде кез келген ортада қарым-қатынаста өз ойын сауатты жеткізіп, сауатты жаза білуін көрсете алады. 
Бастауыш білім берудің мемлекеттік жалпыға міндетті стандартының мақсаты: базалық мазмұнын меңгеруді қамтамасыз ету, құндылықтар негізінде пәндік, метапәндік және түйінді құзыреттіліктерді қалыптастыру, - деп көрсетілген [197]. Стандартта белгіленген мақсатқа жетудің тетіктерінің бірі ретінде осы көрсетілген құзыреттіліктерді барлығына қатысты коммуникативтік дағдылардың мақсатын бөліп көрсетеміз. Зерттеу тақырыбымызға байланысты болашақ мамандарды бастауыш сыныптарда ұйымдастырылатын оқыту және оқу әрекетінде коммуникативтік дағдыны қалыптастырудың мақсаты мен міндеттері анықтадық:
[bookmark: _Hlk218981710]Мақсаты: коммуникативтік дағдыны қалыптастыруда объектілер, үдерістер, құбылыстардың тікелей қабылданатын эмпирикалық қасиеттерінің өзара байланысын орнату, оның теориялық аспектілерін зерделеу, сауатты сөйлеу, айтылым,  тыңдалым, оқылым, жазылым дағдыларын қалыптастыру. 
Болашақ мамандар бастауыш сынып оқушыларының коммуникативтік дағдысын қалыптастыруда мақсатқа сәйкес міндеттерді іске асыру қажет: 
- теориялық талдаулар негізінде коммуникативтік дағдыны қалыптастырудың ерекшеліктері мен мүмкіндіктерін анықтау;
- ақпараттың үлкен көлемі негізінде коммуникативтік дағдыны қалыптастыру туралы белгілі тілдік деректерді зерделеу;
-  бастауыш сынып оқушыларының танымдық қабілеті мен белсенділігін арттырудың жолдарын меңгерту; 
- бастауыш сынып оқушыларының коммуникативтік дағдысын қалыптастыруға қажетті арнайы білім алудағы оқу-танымдық қажеттіліктерін арттыру; 
- бастауыш сынып оқушыларының коммуникативтік дағдыларын: белсенді коммуникация құралы ретінде сөйлеу қызметінің төрт түрі бойынша, тыңдалым және айтылым, оқылым, жазылым дағдыларын қалыптастыру әдістерін меңгерту;
- бастауыш сынып оқушыларының функционалдық сауаттылықтылықты яғни оқу сауттылығын коммуникативтік дағдылар тұрғысынан қалыптастыруды игерту;
- «Бастауыш сынып оқушыларының коммуникативтік дағдысын қалыптастыру әдістемесі» атты арнайы курсын әзірлеу және оқу үдерісіне ендіру;  
Осы мақсат пен міндеттерді сабақ барысында іске асыру бастауыш сынып оқушыларының коммуникативтік дағдыларын қалыптастыруға мүмкіндік береді, бірақ бұл үдерістің тиімділігіне оқушылардың өздері қызығушылық танытқан жағдайда ғана қол жеткізіледі. 
Болашақ мамандарды бастауыш сынып оқушыларының коммуникативтік дағдысын қалыптастыруға даярлау моделінің тұжырымдамалық негіздері – зерттеудің теориялық-әдіснамалық іргетасын айқындайтын басты бағыттардың жиынтығы. Бұл негіздер педагогикалық үдерісті жүйелі қарастыруға, оның құрылымдық, мазмұндық және функционалдық аспектілерін өзара байланыста түсіндіруге мүмкіндік береді. 
Аталған құрылымдық-мазмұндық модельдің тұжырымдамалық іргетасы, ең алдымен, білім беру ортасында бастауыш сынып оқушыларының коммуникативтік дағдыларын қалыптастыруға бағдарланған мақсаттылықтан туындайды. Мұнда болашақ мамандардың кәсіби даярлығы олардың студенттік кезеңде игерген тілдік-теориялық білімдеріне, әдіснамалық тұжырымдарға негізделген ғылыми түсініктеріне, сондай-ақ педагогикалық тәжірибеде қолданылатын коммуникативтік әдіс-тәсілдерге, оқытудың цифрлық технологияларына сүйенеді. Сонымен қатар, модельдің тұжырымдамалық негіздері тек тілдік білімдерді меңгерумен шектелмей, болашақ мамандардың тұлғалық-бағдарлық, құндылықтық және кәсіби-шығармашылық әлеуетін дамытуға бағытталады. 
Болашақ мамандарды бастауыш сынып оқушыларының коммуникативтік дағдыларын қалыптастыруға даярлауда жүйелілік, іс-әрекеттік, тұлғалық-бағдарлы, тәжірибеге бағыттылық, аксиологиялық, синергетикалық, коммуникативтік сияқты әдіснамалық тұғырлары негізге алынады. Зерттеу тақырыбымыз бойынша басшылыққа алынған ұстанымдар: ғылымилық,  субъектілік, қатысымдық (коммуникативтік), оқыту үдерісінде сатылы-сабақтастықты сақтау, құзыреттілік, тұтастық, шығармашылық-табыстылық, оқытудың прагматикалық бағыттылық, кәсіби бағыттылық және т.б. зерттеу жұмысының эксперимент бөлімінде басшылыққа алынады.
Аталған модель ғылыми-педагогикалық зерттеудің тұжырымдамалық негізін құрайтын теориялық білімдерді меңгеруді қамтамасыз етеді және студенттердің оқушылардың коммуникативтік дағдыларын қалыптастыруға даярлығын қамтамасыз етеді. Жоғары оқу орны жағдайында білім беру үдерісінде тәжірибелік-эксперименттік жұмысты жүргізуге дайындықтың қажетті кезеңі ретінде модельді құру бастапқы объектінің әртүрлі қырларын жан-жақты зерделеуге, ол туралы жаңа мәліметтер алуға мүмкіндік береді. Сонымен бірге, әзірленген модель зерттеу объектісінің нәтижесін алдын ала болжауға, оны қайта жаңғыртып бейнелеуге және алынған қорытындыларды әрі қарай тәжірибеге енгізуге жағдай жасайды. 
[bookmark: _Hlk217262639]Ойша эксперимент әдісін қолданып және бірінші бөлімде анықталған ғылыми-теориялық ережелерге, тұғырларға, ұстанымдарға сүйене отырып, болашақ мамандарды бастауыш сынып сынып оқушыларының коммуникативтік дағдысын қалыптастыруға даярлаудың моделін жасау қажеттілігі туындады. Ұсынылған модельдің мазмұнын құрастыруда мотивациялық, мазмұндық және рефлексивтік компоненттер негізге алынды. Әзірленген модельдің мақсаты – болашақ мамандарды бастауыш сынып оқушыларының коммуникативтік дағдыларын қалыптастыруға даяр тұлға деңгейіне жеткізу.
Модель жоғары педагогикалық білім беру жағдайында болашақ мұғалімдердің коммуникативтік дағдыларды қалыптастыруға даярлығын қамтамасыз ететін мотивациялық, мазмұндық және рефлексивтік компоненттерді дамытуға бағытталған практикалық әрекеттерді ұйымдастыру құралы ретінде қарастырылады.
Көрсетілген блоктардың негізіндегі зерттеу жұмысымызда болашақ мамандарды бастауыш сынып  оқушыларының коммуникативтік дағдыларын қалыптастыруға даярлау моделінің мотивациялық, мазмұндық, рефлексивтік компоненттердің бірлігінде қарастырамыз.  
Мотивациялық – болашақ мамандарды бастауыш сынып сынып оқушыларының коммуникативтік дағдысын қалыптастыруға даярлауға және ғылыми білімді меңгеруге қызығушылығының тууы; жаңашылдыққа белсенді ұмтылуы, коммуникативтік дағдысын танымдық қызығушылығы мен шығармашылық дербестікке зияткерлікпен талаптануы, өзінің меңгеретін білімін кәсіби әрекетінің негізі ретінде түсінуі. 
Мазмұндық компонент – болашақ мамандардың бастауыш сынып оқушыларының коммуникативтік дағдыларын қалыптастырудың теориялық негіздері мен әдіс-тәсілдерін терең түсінуімен сипатталады. Ол оқу-танымдық үдерісте тілдік әрекет арқылы білімдік кеңістікті құра білуін, эмпирикалық және ғылыми білімді меңгеруін, проблемалық тапсырмалар мен жағдаяттарды зияткерлік белсенділікпен шеше алуын қамтиды. Сонымен қатар қарым-қатынастық іс-әрекетте оң нәтижеге жетудің тиімді жолдарын меңгеруді және білімді танымдық белсенділікпен игеруді өзінің жетекші кәсіби міндеті ретінде қабылдауын білдіреді.
Рефлексивтік компонент – болашақ мамандардың бастауыш сынып оқушыларының коммуникативтік дағдыларын қалыптастыруға даярлық үдерісінде ізденімпаздық пен шығармашылық ойлауын дамыту арқылы интеллектуалдық әлеуетін кеңейтуімен сипатталады. Ол оқу-танымдық қарым-қатынаста рефлексиялық бағыттылықтың болуын, өз білімдері мен білік-дағдыларын жаңа жағдаяттарда тиімді қолдана алуын, тапсырмаларды жоғары деңгейде орындау қабілетін, жаңа идеяларды талдап, тәжірибеге енгізуін және түрлі кәсіби жағдайларда теориялық білімін мақсатты пайдаланып, кері байланыс бере алу дағдыларын қамтиды.

Кесте 5 – Болашақ мамандарды бастауыш сынып оқушыларының коммуникативтік дағдысын қалыптастыруға даярлаудың компоненттері, өлшемдері, көрсеткіштері
	Компоненттер
	Өлшемдер
	Көрсеткіштер

	1
	2
	3

	Мотивациялық
	Коммуникативтік дағдыларды қалыптастыруға қажеттілік қатынасы
	– коммуникативтік дағдыларды қалыптастыруға уәжінің артуы;
– коммуникативтік дағдыларды меңгеруге қажетті оқу материалын тез әрі саналы игеруі, тапқырлыққа және үйренуге бейімділігі;
– коммуникативтік дағдыларды дамыту қажеттілігін түсінуі және оқу-танымдық белсенділігіне рефлексия жасай алуы.

	Мазмұндық
	Коммуникативтік дағдыларды қалыптастыруға қажетті білімдік даярлығы
	– коммуникативтік дағдыларды қалыптастыруға қажетті білімді меңгерудегі дербестігі;
– коммуникативтік дағдыларды қалыптастыруға қатысты ұғымдарды тез меңгеруі, талдау және байланыстыра алу қабілеті;
– коммуникативтік дағдыларды қалыптастырудың технологиялары, әдістері мен формалары және сыни ойлауды дамыту тәсілдері жөніндегі білімінің болуы.

	Рефлексивтік
	Коммуникативтік дағдыларды қалыптастыруда кері байланысқа түсу қабілеттілігі
	– коммуникативтік дағдыларды қалыптастыруға қажетті білімді меңгеруде дербестік танытуы;
– коммуникативтік дағдыларды қалыптастыруға қатысты ұғымдарды жедел игеруі, оларды талдау және өзара байланыстыра алу қабілеті;
– коммуникативтік дағдыларды қалыптастырудың технологиялары, әдістері мен формалары, сондай-ақ сыни ойлауды дамыту тәсілдері жөніндегі жүйелі білімінің болуы.




[bookmark: _Hlk217262906]Болашақ мамандарды бастауыш сынып сынып оқушыларының коммуникативтік дағдысын қалыптастыруға даярлаудың қажетті блоктары ретінде мақсаттық-тұжырымдамалық, теориялық-әдіснамалық, мазмұндық-процессуалдық және нәтижелік деп сараланып алынды. Мұндағы модельдік блоктардың өзіндік атқаратын қызметтері бар. 
Мақсаттық-тұжырымдамалық блок болашақ мамандарды даярлау моделінің бастапқы әрі бағдарлаушы компоненті ретінде қарастырылады. Бұл блоктың негізінде қоғам тарапынан туындайтын әлеуметтік сұраныс жатыр. Әлеуметтік сұраныс – маман тұлғасының кәсіби даярлығы мен оның ажырамас құрамдас бөлігі болып табылатын коммуникативтік дағдыларды меңгеруге бағытталған қоғамдық қажеттілік ретінде айқындалады. Басқаша айтқанда, коммуникативтік дағды кәсіби құзыреттіліктің тек көмекші элементі ғана емес, болашақ маман даярлығының жетекші, жүйеқұраушы ретінде түсіндіріледі.
Олай тұжырымдауға негіз бар, себебі болашақ маманның кәсіби даярлығының жоғары деңгейде қамтамасыз етілуі оның тұлғалық сапаларының дамығандығын ғана емес, сонымен бірге әлеуметтік тапсырысқа жауап бере алатын кәсіби-әлеуметтік бейімделу мүмкіндігін де білдіреді. Демек, коммуникативтік құзыреттілікті жетілдіру – кәсіби даярлықтың сапалық көрсеткіші әрі қоғам талабына сай маман қалыптастырудың басты шарты.
Мақсаттық-тұжырымдамалық блоктың құрылымдық мазмұны, ең алдымен, әлеуметтік сұраныстан туындайтын мақсаттарды нақтылаудан және сол мақсаттарды іске асыруға негіз болатын тұжырымдамалық қағидаларды жүйелеуден тұрады. Ол өз кезегінде кәсіби даярлықтың стратегиялық бағдарын айқындап, болашақ мамандарды бастауыш сынып оқушыларының коммуникативтік дағдысын қалыптастыруға даярлаудың теориялық және әдіснамалық іргетасын құрайды.
Теориялық-әдіснамалық блок болашақ мамандарды бастауыш сынып оқушыларының коммуникативтік дағдыларын қалыптастыруға даярлаудың іргелі негізін құрайды. Бұл блоктың мазмұны педагогикалық ғылымның заманауи даму бағыттарына сәйкес теориялар, қағидалар, ғылыми тұжырымдар мен тұжырымдамалық негіздерден тұрады. Оның басты міндеті – зерттеу нысанын ғылыми тұрғыда түсіндіретін теориялық-танымдық аппаратты айқындау, сонымен қатар болашақ мұғалімдерді даярлаудың әдіснамалық бағдарын нақтылау. Аталған блок құрамында зерттеудің әдіснамалық маңызын айқындайтын әдіснамалық тұғырлар (іс-әрекеттік, тұлғалық-бағдарлы, аксиологиялық, әлеуметтік-мәдени, коммуникативтік, құзыреттілік, тәжірибеге-бағдарлық т.б.) кешені қамтылады. Әдіснамалық тұғырлар болашақ мамандардың кәсіби даярлығының мазмұнын құрылымдауға, оқыту мен оқу үдерісін ұйымдастыруға және тәжірибелік іс-әрекетті жүзеге асыруға бағдар беретін теориялық бағдарлау қызметін атқарады.
[bookmark: _Hlk217727217]Сонымен бірге, теориялық-әдіснамалық блокта оқытудың жетекші ұстанымдары: (субъектілік, қатысымдық (коммуникативтік), оқыту үдерісінде сатылы-сабақтастықты сақтау, құзыреттілік, тұтастық, шығармашылық-табыстылық, оқытудың прагматикалық бағыттылық, кәсіби бағыттылық және т.б.) жинақталып, оларды реттеуші, үйлестіруші функция атқаратын жүйе ретінде қарастырылады. Бұл ұстанымдар болашақ мамандарды даярлаудың педагогикалық мүмкіндіктерін айқындап қана қоймай, коммуникативтік құзыреттілікті қалыптастыруға бағытталған оқу үдерісінің әдістемелік моделін құруға мүмкіндік береді. 
Осылайша, теориялық-әдіснамалық блок зерттеу құрылымында ғылыми-теориялық база мен әдіснамалық бағдарды біріктіруші тетік ретінде көрініп, болашақ мамандарды бастауыш сынып оқушыларының коммуникативтік дағдысын қалыптастыруға даярлау үдерісінің логикасын, мазмұнын және реттеуші-ұйымдастырушы негіздерін айқындайды.
[bookmark: _Hlk219903398]Мазмұндық-процессуалдық блок болашақ мамандарды бастауыш сынып оқушыларының коммуникативтік дағдысын қалыптастыруға даярлаудың құрылымдық-логикалық кезеңдерін айқындайтын маңызды құрамдас бөлік болып табылады. Оның мәні – кәсіби даярлау жүйесінде жүзеге асырылатын әдістемелік іс-әрекеттердің мазмұнын, әдістерін, құралдары мен формаларын бірізділікпен ұйымдастыру арқылы теориялық білім мен практикалық дағдыны кіріктіруді қамтамасыз етуінде. Бұл блок үш өзара сабақтасқан кезеңнен тұрады:
- Бірінші кезең – диагностикалық-талдау кезеңі. Мұнда болашақ мамандардың кәсіби даярлығының бастапқы деңгейін айқындау мақсатында арнайы диагностикалық әдістемелерді іріктеу, қолдану және олардың нәтижелерін талдау жүзеге асырылады. Бұл кезең студенттердің коммуникативтік дағдысының қалыптасу деңгейін, танымдық және тұлғалық ерекшеліктерін, оқу-танымдық қажеттіліктерін айқындауға мүмкіндік береді.
- Екінші кезең – әдістемелік-құрылымдық кезең. Ол болашақ мамандарды даярлау үдерісінде бастауыш сынып оқушыларының коммуникативтік дағдыларын дамытуға бағытталған әдістемелік кешені мен мазмұнын дайындау, ұйымдастыру және тәжірибеге ендіруді қамтиды. Бұл кезеңде арнайы курстар, оқу бағдарламалары, дидактикалық материалдар әзірленіп, студенттердің кәсіби құзыреттілігін жетілдіруге бағытталған әдістемелік кешен қалыптасады.
[bookmark: _Hlk219903378]-  Үшінші кезең – ұйымдастырушылық-іске асыру кезеңі. Мұнда дайындалған әдістемелік құралдар мен материалдарды жүзеге асырудың тиімді формалары (дәріс, семинар, тренинг, іскерлік ойын, топтық жұмыс, жобалық әдіс және т.б.) таңдалып, тәжірибеде қолданылады. Сонымен қатар бұл кезең болашақ мамандардың кәсіби даярлығын арттыруда қолданылатын педагогикалық әдіс-тәсілдер мен оқытудың заманауи технологияларын, курс мазмұнын нақтылауды, олардың тиімділігін бағалауды және қажетті түзетулер енгізуді қарастырады. Аталған блокта төмендегідей әдістер мен оқытудың заманауи технолгиялары қолданылды. Атап айтсақ: сауалнама, ақпараттық-қоммуникациялық, цифрлық, жасанды интелект, сыни ойлау, проблемалық оқыту, жобалау технологиялары мен оқытудың интербелсенді әдістері қолданылды. Таңдалған оқытудың цифрлық технологиялары  мен әдістері дайындайтын тапсырмаларды орындау мен оны тексеру барысында қолданылды. Осылайша, мазмұндық-процессуалдық блок болашақ мамандарды даярлау үдерісінде теориялық білімнің тәжірибелік әрекетпен ұштасуын қамтамасыз ететін жүйе ретінде, бір жағынан, кәсіби-коммуникативтік құзыреттілікті мақсатты дамытуға, екінші жағынан, бастауыш сынып оқушыларының коммуниткативтік дағдысын қалыптастыруға қажетті педагогикалық әдістемені тәжірибелік деңгейде жүзеге асыруға бағытталады.
Нәтижелік блок – болашақ мамандарды бастауыш сынып оқушыларының коммуникативтік дағдыларын қалыптастыруға даярлаудың түпкілікті нәтижесін айқындайтын құрылымдық бөлік болып табылады. Бұл блокта кәсіби даярлау үдерісінің тиімділігін бағалауға мүмкіндік беретін компоненттер, өлшемдер және деңгейлер жүйеленіп, олардың негізінде педагогтің кәсіби бейнесінің моделі жасалады. Атап айтқанда, нәтижелік блок болашақ маманның кәсіби даярлығының мынадай құрамдас бөліктерін қамтиды: мотивациялық (оқыту мен оқу үдерісінде коммуникативтік құзыреттіліктің мәнін саналы түсіну),  мазмұндық (тілдік және әдістемелік білімдердің жиынтығын меңгеру), әрекеттік-практикалық (қолданбалы коммуникативтік біліктілік пен дағдыларды меңгеру), рефлексивтік (өз әрекетін саралап, жетілдіру қабілеті). Әрбір компонент өзіне сәйкес өлшемдер (білімнің толықтығы мен жүйелілігі, дағдының қалыптасу деңгейі, кәсіби-шығармашылық белсенділік, құндылық бағдарлар және т.б.) мен деңгейлер (жоғары, орта, төмен) арқылы айқындалады. Осы көрсеткіштердің негізінде бастауыш сынып оқушыларының коммуникативтік дағдысын қалыптастыруға дайын педагогтің моделі жасалады. Мұндай модель болашақ маманның кәсіби даярлығының  сипаттамасын көрсетіп қана қоймай, оның тұлғалық сапалары мен кәсіби құзыреттерінің қоғам сұранысына сәйкес келуін қамтамасыз етеді.
[bookmark: _Hlk217263046]Жоғарыда сипатталған барлық модельдік блоктар (мақсаттық-тұжырымдамалық, теориялық-әдіснамалық, мазмұндық-процессуалдық және нәтижелік) өзара динамикалық байланыстағы кешенді жүйе ретінде қарастырылады. Бұл өзара байланыс болашақ мамандардың кәсіби даярлығын кезең-кезеңімен жетілдіруге, теория мен тәжірибенің тұтастығын қамтамасыз етуге және түпкі нәтижеде коммуникативтік құзыреттілігі жоғары педагог тұлғасын қалыптастыруға бағытталған үздіксіз үдерісті сипаттайды.




Мақсаттық-тұжырымдамалық блок
Әлеуметтік тапсырыс – қоғамның болашақ бастауыш сынып мамандарын даярлау мәселесі

Мақсаты – болашақ мамандарды бастауыш сынып оқушыларының коммуникативтік дағдысын қалыптастыруға даярлау





Тұжырымдамалық негізі – ЖОО-да білім сапасын арттыру

Теориялық негізі – тұлға теориясы, тұлғаның іс-әрекетте қалыптасуы жайлы ілімдер, ақыл-ой іс-әрекетін сатылап қалыптастыру теориясы; рефлексия және өзін-өзі дамыту туралы теориялар; тұлғалық-бағдарлы оқыту, коммуникативтік дағдылар мен кәсіби құзыреттілікті қалыптастыру туралы ғылыми теориялары
Әдіснамалық негізі – жүйелілік, тұлғалық-бағдарлы, іс-әрекеттік, әлеуметтік-мәдени, коммуникативтік, құзыреттілік, тәжірибеге бағдарланаған тұғырлардан тұрады.
оқытудың ғылымилық, субъектілік, қатысымдық (коммуникативтік), оқыту үдерісінде сатылы-сабақтастықты сақтау, құзыреттілік,   тұтастық, шығармашылық-табыстылық, оқытудың прагматикалық бағыттылық, кәсіби бағыттылық

Болашақ мамандарды бастауыш сынып оқушыларының коммникативтік дағдысын қалыптастыруға даярлаудың кезеңдері

Диагностикалық әдістемелер
Мазмұны
Формалары
Әдістер мен технологиялар


Сауалнама;
Сыни ойлау;
Microsoft Bing; ChatGPT;ЖИ;
Проблемалық оқыту;
Жобалау;
Стъюдент t-критерийі;
бақылау

Дәріс
Семинар
Тренинг
Коучинг
Консалтинг
Дебат
Кейс-стади
БӨЖ
-«Бастауыш сынып оқушыларының коммуникативтік дағдысын қалыптастыру» атты элективті курс бағдарламасы;
-4-сынып қазақ тілі әдебиеттік оқу сабақтарында коммуникативтік дағдысын қалыптастыруға тапсырмалар жиынтығы
- «Коммуикативтік дағдының мотивациялық бағдарлардың диагностикасы»;
-«Болашақ мамандарды коммуникативтік даярлауға қалыптастыру» авторлық сауалнама;
-«Педагогикалық рефлексияның қалыптасу денгейін анықтау» диагностикалық картасы;
 -Педагогикалық рефлексияның қалыптасу деңгейін анықтау әдістемесі.

Коммникативтік дағдыны қалыптастыруға даярлайтын әртүрлі әрекетте кері байланысқа түсу біліктілігі

Коммникативтік дағдыны қалыптастыруға даярлауға қызығушылығы  мен қажеттілігін түсінуі
Коммникативтік дағдыны қалыптастыруға даярлайтын білімінің

ДЕҢГЕЙЛЕРІ: жоғары, орта және төмен

НӘТИЖЕ: бастауыш сынып оқушыларының коммуникативтік дағдысын қалыптастыруға даярланған педагог





Сурет 1 – Болашақ мамандарды бастауыш сынып оқушыларының коммуникативтік дағдысын қалыптастыруға даярлаудың құрылымдық-мазмұндық моделі

[bookmark: _Hlk209735430]3 ТӘЖIPИБEЛIК - ЭКСПЕРИМЕНТ ЖӘНЕ ОНЫҢ НӘТИЖЕЛЕРІ

3.1 Болашақ мамандарды бастауыш сынып оқушыларының коммуникативтік дағдыларын қалыптастыру диагностикасы
Зерттеу жұмысының мақсат-міндеттеріне қарай тәжірибелік-эксперимент бағдарламасы жасалып, кезеңдермен  жүзеге асырылды.
Жалпы эксперименттің мақсаты: Зерттеу мәселесі бойынша жүргізілген эксперименттің мақсаты: болашақ мамандарды бастауыш сынып оқушыларының коммуникативтік дағдыларын қалыптастыру даярлығының бастапқы деңгейін анықтау және осы деңгейін көтеруге арналған элективті курс бағдарламасының мен әдістемесінің тиімділігін тексеру және эксперимент нәтижелерін сандық және сапалық тұрғыдан дәлелдеу. 
Педагогикалық эксперименттің міндеттері: 
-  зерттеу тақырыбы бойынша компоненттеріне сәйкес диагностикалық әдістемелерді саралау;
-  анықтау кезеңінде респонденттердің бастапқы даярлық деңгейін бағалау және деңгейлік жіктеу (жоғары, орта, төмен);
- қалыптастыру кезеңінде болашақ мамандарды бастауыш сынып оқушыларының коммуникативтік дағдыларын қалыптастыруға даярлау моделі мен әдістемесін енгізу және апробациядан өткізу;
- бақылау немесе бекіту кезеңінде қайта диагностика жүргізу, арқылы өзгеріс динамикасын анықтау, нәтижелерді салыстырмалы талдау және эксперименттік ықпалдың тиісмділігін дәлелдеу;
- алынған нәтижелерді математикалық-статистикалық өңдеу негізінде қорытынды тұжырымдар жасау.
Эксперимент кезеңдері және оның мазмұны. Тәжірибелік-эксперимент 3 кезең бойынша ұйымдастырылды: анықтау, қалыптастыру, бақылау.
Бірінші анықтау кезеңінің мақсаты: болашақ мамандарды бастауыш сынып оқушыларының коммуникативтік дағдыларын қалыптастыруға даярлығының бастапқы деңгейін (компоненттер мен көрсеткіштер бойынша) анықтау және кемшілік тұстарын айқындау. 
Негізгі мазмұны:
- болашақ мамандарды бастауыш сынып оқушыларының коммуникативтік дағдыларын қалыптастыру даярлық құрылымын (мотивациялық, мазмұндық, рефлексиялық) компоненттер және олардың көрсеткіштерін нақтылау;
- болашақ мамандарды бастауыш сынып оқушыларының коммуникативтік дағдыларын қалыптастыру даярлауда кәсіби мотивацияны, жауапкершілікті, анықтауға арналған диагностикалық әдістемелерді іріктеу және саралау, бейімдеу;
- пәндік-академиялық білімдердің коммуникативтік дағдыны қалыптастырудың теориясы мен әдістері туралы түсініктердің бастапқы деңгейін айқындауға арналған тест тапсырмалары мен диагностикалық тапсырмалар кешенін қолдану;

- пәндік мазмұн мен коммуникативтік дағдыларды қалыптастырудың тетіктерін тауып, оны шешу біліктерінің қалыптасу деңгейін бағалау;
- сауалнама, тест тапсырмалары, бақылау, авторлық диагностикалық тест арқылы алынған деректерді сандық және сапалық тұрғыдан талдау:
Екінші қалыптастыру кезеңінің мақсаты: болашақ мамандарды бастауыш сынып оқушыларының коммуникативтік дағдыларын қалыптастыруға даярлықты арттыруға бағытталған оқу-әдістемелік кешенді енгізу арқылы респонденттердің компоненттік көрсеткіштері бойынша сапалық өзгерісіне ықпал ету.
Негізгі мазмұны:
- болашақ мамандарды бастауыш сынып оқушыларының коммуникативтік дағдыларын қалыптастыруға даярлаудың әдіснамалық қағидаттарына сәйкес оқу-әдістемелік тұрғыдан ықпал ету бағдарламасын жүзеге асыру;
- элективті курс бағдарламасы бойынша коммуникативтік дағдыларды қалыптастыруға бағытталған тренинг, коучинг, практикалық тапсырмалар, проблемалық және сыни ойлауға құрылған тапсырмалар, дөңгелек үстел және т.б. ұйымдастыру;
- әдістемелік-технологиялық құралдар: (цифрлық платформалар, интербелсенді  әдістердің стартегиялары, жасанды интеллект элементтері арқылы кәсіби әрекетті дамыту;
- рефлексиялық әрекетте өзін өзі бағалау, өзін өзі дамыту, өзара бағалау арқылы кәсіби рефлексияны дамыту;
- ағымдық мониторниг жүргізу арқылы кездескен кемшіліктер мен проблемалаларды шешетін кері байланыс орната отырып реттеу. 
Үшінші бақылау кезеңінің мақсаты: қалыптастыру кезеңінің нәтижесін тексеру үшін қайта диагностика жүргізу арқылы айқындау, бастапқы және қорытынды нәтижелерді салыстыру, даярлық деңгейлеріндегі өзгеріс динамикасын дәлелдеу.
Негізгі мазмұны:
- анықтау кезеңіндегі қолданылған диагностикалық әдістемелерді қайта қолдану;
- баллдық нәтижелерді компоненттер мен көрсеткіштер бойынша салыстырмалы талдау;
- деңгейлік жіктеудің (жоғары, орта, төмен) өзгерісін анықтау;
- математикалық-статистикалықө өңдеу арқылы (χ² және/немесе балл критерийлер) эксперименттің тиімділігін негіздеу;
- нәтижелерді кестелер мен суреттер арқылы жүйелі ұсыну және қорытынды тұжырым жасау.
Енді олардың әр қайсысын жеке-жеке қарастырайық.
Анықтау экспериментіне Абай атындағы Қазақ ұлттық педагогикалық университеті «6B01303 – Бастауыш білім ақпараттық-коммуникациялық технологиялармен» және «6В01302 – Бастауыш білім инновациямен» білім беру бағдарламасының студенттері қатысты. Жалпы экспериментке 119 студент эксперимент 58 студент және бақылау 61 студент ътоптары ретінде алынды. 
Анықтау кезеңінде болашақ мамандарды бастауыш сынып оқушыларының коммуникативтік дағдыларын қалыптастыруға даярлаудың бастапқы деңгейін анықтау мақсатында зерттеудің құрылымдық компоненттеріне сәйкес төмендегі диагностикалық әдістемелер іріктеліп алынды (кесте  6).

Кесте  6 –  Компоненттер бойынша таңдалынған әдістемелер

	Компонент 
	Әдістемелер

	Мотивациялық
	А.А.Реан мен В.А.Якуниннің «Студенттердің оқу мотивациясын диагностикалау  әдістеме сауалнамасы» 
«Болашақ мамандарды коммуникативтік дағдыны қалыптастыруға даярлау» авторлық сауалнама

	Мазмұндық 
	[bookmark: _Hlk209730654]Л.Михельсонның (Ю.З. Гильбух бейімдеген) коммуникативтік дағды әдістемесі
В.И.Андреевтің  Өзін-өзі дамыту мен өзіндік білім алу қабілетін бағалау әдістемесі    

	Рефлексивтік
	[bookmark: _Hlk209731139]М.Снайдердің «Қарым-қатынаста өзіндік бағалау деңгейлерін анықтау» бойынша әдістемесі 
О.С.Анисимовтің Педагогикалық рефлексияның қалыптасу деңгейін анықтау әдістемесі  



[bookmark: _Hlk208565537]Таңдалған әдістемелер зерттеу тақырыбының мотивациялық компонентіне сәйкес коммуникативтік дағдыларды қалыптастырудың мотивациялық бағытын айқындау мақсатында қолданылды. Зерттеу жұмысымыз үшін алдымен болашақ маманның коммуникативтік дағдыларды қалыптастырудың мотивациялық бағытының біз үшін маңыздылығы зерттеу жұмысын орындауға ынтасы мен қызығушылығының деңгейін анықтауға мүмкіндік туғызады. Зерттеу жұмысымызда болашақ мамандарды бастауыш сынып оқушыларының коммуникативтік дағдыларын қалыптастыруға даярлау мәселесін айқындау қажет болды. 
Мазмұндық компонентке сәйкес болашақ мамандарды бастауыш сынып оқушыларының коммуникативтік дағдыларын қалыптастыруға даярлау бағытында алдымен коммуникативтік дағдылардың деңгейін анықтауда тілдік бірліктерді, оның түрлерін, коммуникативтік дағды мен өзін-өзі дамыту мен өзіндік білім алу қабілетін бағалауды жетік меңгерту қажет болды. 
Рефлексивтік компонентті айқындауда қарым-қатынас жағдайында өзіндік бағалау деңгейін анықтау, кәсіби құзыреттілік пен жауапты шешім қабылдау қабілетін бағалау, сондай-ақ педагогикалық рефлексияның қалыптасу деңгейін белгілеу ескерілді. Бұл ретте болашақ мамандардың меңгерген коммуникативтік дағдыларын оқушыларға үйрету барысында оң нәтижеге қол жеткізуі және оны негіздеп, дәлелді шешім қабылдай алуы негізгі өлшем ретінде алынды.
[bookmark: _Hlk219901400]Қалыптастыру экспериментінің аясында «Бастауыш сынып оқушыларының коммуникативті дағдыларды қалыптастыру» атты элективті курс бағдарламасы әзірленіп, оқу үдерісіне енгізілді: курс мазмұны 3 модуль бойынша жүйеленіп, дәріс, семинар сабақтар және БӨЖ/БОӨЖ арқылы жүзеге асырылды. Сонымен  бірге семинар, пікір-талас, тренинг, коучинг, консалтинг сияқты белсенді оқыту әдістер мен заманауи технологияларды қолдану нәтижесінде болашақ мамандарды бастауыш сынып оқушыларының коммуникативті дағдыларды қалыптастыруға даярлығын кешенді түрде қалыптастыруға бағытталған және оны тәжірибелік-эксперименттік жұмыста іске асырудың мүмкін екендігі айқындалды. 
Мақсаты: А.А.Реан мен В.А.Якуниннің «Студенттердің оқу мотивациясын диагностикалау  әдістеме сауалнамасы» бойынша, коммуникативтік дағдыларлы қалыптастырудың мотивациялық бағытын айқындауға бағытталған.
Сауалнаманың 16 тұжырымына В.Г.Леонтьев бөліп көрсеткен оқу мотивтерін сипаттайтын мәлімдемелер жүргізілген сауалнама нәтижесінде алынды. Бұл жерде коммуникативтік, кәсіби, оқу-танымдық, әлеуметтік мотивтермен қатар шығармашылық өзін-өзі іске асыру, сәтсіздіктен қашу және беделден аулақ болу мотивтері бойынша шкалалар қарастырылған.
Деректердің сипаттамалық статистикасы
Сауалнама нәтижелері бойынша жалпы ұпайлар есептелді. Төмендегі кестеде екі топтың орташа мәндері (mean), стандарттық ауытқуы (SD) және үлгі өлшемі (n) көрсетілген. Деректер нормальды үлестірімге жақын болғандықтан (Shapiro-Wilk тесті арқылы тексерілді, p > 0.05), параметрлік әдістер қолданылды.
Кесте 7 -  Сипаттамалық мәліметтер
	Кезең
	Топ
	n
	Орташа (Mean)
	SD
	Мин
	Макс

	Анықтау (экспериментке дейін)
	Бақылау
	61
	110.5
	15.2
	85
	140

	
	Эксперименттік
	58
	108.7
	14.8
	82
	138


Кесте 8 - Шкалалар бойынша орташа мәндер (1–5 шкала)
	Шкала
	Бақылау  (эксп. дейін) (n=61)
	Эксп. (эксп. дейін) (n=58)

	1
	2
	3

	1. Коммуникативті мотивтер
	3.82
	3.78

	2. Кәсіби мотивтер
	4.15
	4.10

	3. Оқу-танымдық мотивтер
	3.65
	3.60

	4. Әлеуметтік мотивтер
	3.40
	3.38




8 – кестенің  жалғасы

	1
	2
	3

	5. Шығармашылық өзін-өзі жүзеге асыру
	3.55
	3.52

	6. Сәтсіздіктен қашу
	2.80
	2.85

	7. Беделден аулақ болу
	2.65
	2.70

	8. Жалпы орташа (барлық шкала)
	3.43
	3.42





Сурет 2 -  А.А.Реан мен В.А.Якуниннің «Студенттердің оқу мотивациясын диагностикалау  әдістеме сауалнамасы»

Статистикалық талдау: Стьюденттің t-критерийі (тәуелсіз таңдамалар үшін)
Екі топтың айырмашылығын тексеру үшін Стьюденттің t-критерийі қолданылды. Бұл әдіс екі тәуелсіз үлгінің орташа мәндерін салыстыруға арналған, себебі топтар (эксперименттік және бақылау) бір-біріне тәуелсіз іріктелген. Гипотезалар:
· H₀: Екі топтың орташа мәндері арасында статистикалық айырмашылық жоқ (μ₁ = μ₂).
· H₁: Айырмашылық бар (μ₁ ≠ μ₂). Мәнділік деңгейі α = 0.05. Еркіндік дәрежесі (df) ≈ n₁ + n₂ - 2 = 117.

Кесте 9 -  t-тест нәтижелері

	Кезең
	t-статистика
	df
	p-мәні (p-value)
	Айырмашылық мәнділігі

	Анықтау (экспериментке дейін)
	0.65
	117
	0.514
	Статистикалық мәнді емес (p > 0.05)



Талдау және интерпретация:
1. Анықтау кезеңі (экспериментке дейін): t = 0.65, p = 0.514 > 0.05. H₀ қабылданады, яғни екі топтың бастапқы мотивациялық деңгейлері арасында статистикалық айырмашылық жоқ. Бұл топтардың бастапқы теңдігін растайды және эксперименттің жарамдылығын қамтамасыз етеді.
Қадамдық есептеу формуласы:



Мұнда =110.5, = 108.7, =15.2, =14, n1=61, n2=58. 
Есептеу нәтижесі: t ≈ 0.65. Критикалық мән (df=117, α=0.05) ≈ ±1.98. |t| < 1.98, сондықтан айырмашылық мәнді емес.
Қорыта келе, анықтау кезеңінде топтардың мотивациялық деңгейлері тең болды, бұл эксперименттің бастапқы шарттарын растайды. Статистикалық өңдеу Excel және Python (scipy.stats) арқылы жүргізілді.
[bookmark: _Hlk209732533]Екінші әдістеме «Болашақ мамандарды бастауыш сынып оқушыларының коммуникативтік дағдысын қалыптастыруға даярлау» авторлық сауалнама қазақ тілі оқу пәні бойынша коммуникативтік дағдыны қалыптастыруды оқыту үдерісінде алған білімінің нәтижесін көру үшін маңызды болмақ. Авторлық сауалнамадағы басты шкалалар: коммуникативтік дағды туралы білімі, коммуникативтік дағды түрлері, коммуникатвитік дағдыны меңгерту жолдары, бағалау және өзін-өзі бағалауы болады.
Сауалнама 12 сұрақтан тұрады, оған жалпы саны 119 студент қатыстырылды. Алынған деректер негізінде бақылау және эксперименттік топтардың нәтижелеріне салыстырмалы талдау жасалды. Анықтау экспериментінде жоспарланған жұмыс түрлеріне эксперименттік және бақылау топтары бірдей қатысты. Тәжірибелік-эксперименттік жұмыстың анықтау кезеңі бойынша коммуникативтік дағдыларының қалыптасу деңгейінің пайыздық көрсеткіштері 10 - кестеде көрсетілген.



Кесте 10 – «Болашақ мамандарды бастауыш сынып оқушыларының коммуникативтік дағдыларын қалыптастыруға даярлау» атты сауалнама нәтижесі 

	Сауалнама сұрақтары
	Бақ 
тобы 
ж/д
	Бақ 
Тобы
 о/д
	Бақ
тобы 
т/д
	Экс 
топ
ж/д
	Экс 
топ 
о/д
	Экс 
топ 
т/д

	Коммуникативтік дағды дегенді қалай түсінесіз?
	13.1%
	47.5%
	39.4%
	12.1%
	48.3%
	39.6%

	Өзіңіздің коммуникативтік дағдыны арттыру туралы біліміңізді қалай бағалайсыз?
	11.5%
	45.9%
	42.6%
	10.3%
	46.6%
	43.1%

	Коммуникативтік дағдыны қалыптастыруға арналған семинарға қанша уақытыңызды бөлер едіңіз?
	18.0%
	49.2%
	32.8%
	17.2%
	50.0%
	32.8%

	Сіз кәсіби іс-әрекетініңізде коммуникативтік дағды түрлерін қолданасыз? (оқылым, жазылым, айтылым, тыңдалым)
	14.8%
	44.3%
	40.9%
	13.8%
	44.8%
	41.4%

	Коммуникативтік дағдыны қалыптастыруға байланысты қандай жұмыс түрлерін білесіз?
	16.4%
	41.0%
	42.6%
	15.5%
	43.1%
	41.4%

	Оқушылардың коммуникативтік дағдысын қалыптастыруда төрт дағдының қайсысына басымдық бересіз? Неліктен?
	14.8%
	47.5%
	37.7%
	13.8%
	48.3%
	37.9%

	Цифрлық технологияларды оқушылардың коммуникативтік дағдысын қалыптастыруда қалай қолданар едіңіз?
	16.4%
	49.2%
	34.4%
	15.5%
	50.0%
	34.5%

	Оқу сауаттылығын қалай қалыптастыруға болады? Қандай әдістерді қолданар едіңіз?
	18.0%
	41.0%
	41.0%
	17.2%
	41.4%
	41.4%

	Жазу сауаттылығын қалай қалыптастыруда қандай әдістер тиімді деп ойлайсыз?
	13.1%
	47.5%
	39.4%
	12.1%
	48.3%
	39.6%

	Оқушылардың коммуникативтік дағдысын қалай бағалар едіңіз? (айтылым, оқылым, тыңдалым, жазылым)
	11.5%
	49.2%
	39.3%
	10.3%
	50.0%
	39.7%

	Студенттер арасындағы коммуникативтік дағдыны қалай бағалайсыз?
	13.1%
	47.5%
	39.4%
	12.1%
	48.3%
	39.6%

	Өзіңіздің коммуникативтік дағдыны қалай бағалар едіңіз?
	11.5%
	44.3%
	44.2%
	10.3%
	44.8%
	44.9%



Статистикалық талдау
- Орташа көрсеткіштер:
· Бақылау тобы: ж/д – 14.3%, о/д – 46.2%, т/д – 39.5%.
· Эксперименттік топ: ж/д – 13.4%, о/д – 47.0%, т/д – 39.6%.
· χ²-критерий: χ² = 1.45, df = 2, p = 0.48 > 0.05. Топтар арасындағы айырмашылық статистикалық жоқ, бұл бастапқы деңгейде екі топтың ұқсастығын растайды.
· t-критерий: Орташа мәндер бойынша t = 0.52, df = 117, p = 0.60 > 0.05, топтардың тең екенін көрсетеді.
· Нормальдылық: Shapiro-Wilk тесті бойынша p > 0.05, деректер нормальды үлестірілімге сәйкес.
Нәтижелерді интерпретациялау
1. Төмен және орташа деңгейдің басымдығы: Екі топта да коммуникативтік дағдылар туралы білім мен дағдылардың төмен (т/д ~39.5-39.6%) және орташа (о/д ~46.2-47.0%) деңгейлері басым. Жоғары деңгей (ж/д ~13.4-14.3%) аз кездеседі. Бұл болашақ мұғалімдердің коммуникативтік дағдыларды қалыптастыруға даярлығының жеткіліксіз екенін көрсетеді.
Мысалы, «Өзіңіздің коммуникативтік дағдыны қалай бағалар едіңіз?» сұрағында т/д бақылау тобында 44.2%, эксперименттік топта 44.9% құрайды, бұл студенттердің өз дағдыларына сенімсіздігін білдіреді.
2. Жоғары деңгейдің шектеулілігі: Жоғары деңгей ең көп «Оқу сауаттылығын қалай қалыптастыруға болады?» (18.0% және 17.2%) және «Коммуникативтік дағдыны қалыптастыруға арналған семинарға қанша уақытыңызды бөлер едіңіз?» (18.0% және 17.2%) сұрақтарында байқалады. Бұл студенттердің білім беру әдістеріне қызығушылық танытатынын, бірақ терең білімнің жетіспейтінін көрсетеді.
3. Топтар арасындағы ұқсастық: Эксперименттік топта орташа деңгей сәл жоғары (47.0% қарсы 46.2%), әсіресе «Оқушылардың коммуникативтік дағдысын қалыптастыру жолдары» (34.5%) және «Цифрлық технологияларды қолдану» (50.0%) сұрақтарында. Бірақ статистикалық мәнсіздік (p>0.05) бұл айырмашылықтың кездейсоқ екенін білдіреді.
4. Ерекше назар аударатын сұрақтар:
· «Коммуникативтік дағдыны қалыптастыруға байланысты қандай жұмыс түрлерін білесіз?» сұрағында т/д жоғары (42.6% және 41.4%), бұл студенттердің практикалық әдістер туралы білімінің аздығын көрсетеді.
· «Цифрлық технологияларды қалай қолданар едіңіз?» сұрағында о/д басым (49.2% және 50.0%), бұл технологияларға қызығушылықты, бірақ қолдану дағдыларының жеткіліксіздігін білдіреді.
Қорыта келе, сауалнама нәтижелері жоғары оқу орнындағы оқытылатын пәндерінің болашақ мұғалімдердің коммуникативтік дағдыларды қалыптастыруға даярлығына әсер ететінін растайды, бірақ студенттердің білім және дағды деңгейі төмен. Орташа және төмен деңгейлер басым, жоғары деңгей сирек кездеседі. Студенттердің коммуникативтік дағдыларды қалыптастыру әдістері, әсіресе цифрлық технологияларды қолдану және практикалық жұмыс түрлері туралы білімдері шектеулі. Екі топтың бастапқы теңдігі (p>0.05) қалыптастыру кезеңінде әдістемелік араласудың тиімділігін бағалауға негіз береді.
Үшінші әдістеме мазмұндық компонент бойынша, «Л.Михельсонның (Ю.З.Гильбух бейімдеген) коммуникативтік дағды әдістемесі» негізделген алғашқы деңгейін анықтау мақсаты көзделді.
Зерттеу жұмысының анықтау кезеңінде болашақ мамандардың (бастауыш сынып мұғалімдерінің) коммуникативтік дағдыларын диагностикалау үшін Л.Михельсонның (Ю.З. Гильбух бейімдеген) «Коммуникативтік дағды әдістемесі» қолданылды. Бұл әдістеме студенттердің коммуникативтік құзыреттілігін 27 коммуникативтік жағдайда бағалауға мүмкіндік береді, әр жағдай 5 мінез-құлық нұсқасы ұсынылады (а, б, в, г, д). Дұрыс жауап – сенімді стильге сәйкес келетін нұсқа (1 балл), қалғандары – тәуелді немесе агрессивті (0 балл). Жалпы ұпай саны 0-ден 27-ге дейін өзгереді, ал тиімділік пайызы 100 × (жалпы ұпай / 27) формуласымен есептеледі. Ситуациялар 5 типке бөлінеді: оң мәлімдемелерге реакциялар (1, 2, 11, 12), теріс мәлімдемелер (3, 4, 5, 15, 23, 24), сұраулар (6, 10, 14, 16, 17, 25), әңгімелер (13, 18, 19, 26, 27), эмпатия (7, 8).
Анықтау кезеңінің мақсаты – екі топтың бастапқы коммуникативтік дағдылар деңгейін салыстыру және статистикалық тұрғыдан олардың айырмашылығын тексеру. Қалыптастыру кезеңінен кейін (әдістемелік семинарлар, арнайы бағдарлама арқылы жұмыс) нәтижелер қайта бағаланды.
Деректердің сипаттамалық статистикасы
Әдістеме нәтижелері бойынша жалпы ұпайлар (сенімді жауаптар саны) есептелді. Төмендегі кестеде екі топтың орташа мәндері (mean), стандарттық ауытқуы (SD) және үлгі өлшемі (n) көрсетілген. Деректер нормальды үлестірімге жақын болғандықтан (Shapiro-Wilk тесті арқылы тексерілді, p > 0.05), параметрлік әдістер қолданылды.

Кесте 11 - Сипаттамалық статистика 

	Кезең
	Топ
	n
	Сенімді
	Тәуелді
	Агрессивті

	дейін
	Бақылау
	61
	780
	519
	348

	дейін
	Эксперименттік
	58
	725
	510
	331





Сурет 3 - «Л.Михельсонның (Ю.З.Гильбух бейімдеген) коммуникативтік дағды әдістемесі»
Кесте 12 - Стильдер бойынша орташа мәндер

	Кезең
	Топ
	n
	Орташа (Mean)
	SD
	SE
	Мин
	Макс
	Медиана

	дейін
	Бақылау
	61
	12.79
	3.8
	0.49
	6
	20
	13

	дейін
	Эксперименттік
	58
	12.50
	3.7
	0.49
	6
	19
	12



Статистикалық талдау: Стьюденттің t-критерийі (тәуелсіз таңдамалар үшін)
Екі топтың айырмашылығын тексеру үшін Стьюденттің t-критерийі қолданылды. Бұл әдіс екі тәуелсіз үлгінің орташа мәндерін салыстыруға арналған, себебі топтар (эксперименттік және бақылау) бір-біріне тәуелсіз іріктелген. Гипотезалар:
· H₀: Екі топтың орташа мәндері арасында статистикалық айырмашылық жоқ (μ₁ = μ₂).
· H₁: Айырмашылық бар (μ₁ ≠ μ₂). Мәнділік деңгейі α = 0.05. Еркіндік дәрежесі (df) ≈ n₁ + n₂ - 2 = 117.

Кесте 13 - t-тест: Жалпы орташа ұпайлар

	Салыстыру
	Орташа (Б)
	Орташа (Э)
	t
	df
	p-value
	95% CI
	Cohen’s d

	Экспериментке 
дейін
	12.79
	12.50
	0.41
	117
	0.674
	[-1.1, 1.7]
	0.07 (өте кіші)



Талдау және интерпретация:
1. Анықтау кезеңі (экспериментке дейін): t = 0.42, p = 0.674 > 0.05. H₀ қабылданады, яғни екі топтың бастапқы коммуникативтік дағды деңгейлері арасында статистикалық айырмашылық жоқ. Бұл топтардың бастапқы теңдігін растайды және эксперименттің жарамдылығын қамтамасыз етеді.
Қадамдық есептеу формуласы:



Мұнда =12.79, = 12.5, =3.8, =3.7, n1=61, n2=58. 
Есептеу нәтижесі: t ≈ 0.42. Критикалық мән (df=117, α=0.05) ≈ ±1.98. |t| < 1.98, сондықтан айырмашылық мәнді емес.



Кесте  14 - Бақыланды жиіліктер (O)

	Кезең
	Топ
	Сенімді
	Тәуелді
	Агрессивті
	Жиынтық

	дейін
	Бақылау
	780
	519
	348
	1647

	дейін
	Эксперименттік
	725
	510
	331
	1566



Күтілетін мәндер (E) 

Кесте  15 -  Дейінгі кезең

	Топ
	Сенімді 
	Тәуелді 
	Агрессивті 

	Б
	771.47

	527.47

	348.06


	Э
	733.53

	501.53

	330.94




χ² (дейін) =(O-E)²/E=
 0.0943+0.1361+0.00000994+0.0992+0.1430+0.00001045 = 0.47

Кесте  16 - χ² нәтижесі (df = (3-1)×(2-1) = 2)

	Кезең
	χ²
	df
	p-value
	Критикалық мән (α=0.05)
	Шешім

	дейін
	0.47
	2
	0.79
	5.99
	H₀ қабылданады



Кесте  17

	Әдіс
	Кезең
	Статистика
	df
	p-value
	Шешім

	t-тест (жалпы ұпай)
	дейін
	t = 0.42
	117
	0.67
	H₀: айырмашылық жоқ

	χ² (3 стиль)
	дейін
	χ² = 0.47
	2
	0.79
	H₀: айырмашылық жоқ



Қорыта келе, анықтау эксперименті кезеңінде эксперименттік және бақылау топтарының жалпы коммуникативтік тиімділігі (сенімді жауаптар саны) статистикалық тұрғыдан айырмашылықсыз болды: t(117) = 0.41, p = 0.683; χ²(2) = 2.50, p = 0.287. Бұл топтардың бастапқы теңдігін растайды.
Келесі әдістеме мазмұндық компонент В.И.Андреевтің  «Өзін-өзі дамыту мен өзіндік білім алу қабілетін бағалау әдістемесі»  бойынша, студенттердің алғашқы деңгейі анықталды.  
Зерттеу жұмысының анықтау кезеңінде болашақ мамандардың (бастауыш сынып мұғалімдерінің) өзін-өзі дамыту және өзіндік білім алу қабілетін диагностикалау үшін В.И. Андреевтің «Өзін-өзі дамыту мен өзіндік білім алу қабілетін бағалау әдістемесі» қолданылды. Бұл әдістеме студенттердің өзіндік дамыту қабілетін 4 шкала бойынша (мотивациялық, операциялық, рефлексивтік, бағалаулық) бағалауға мүмкіндік береді. Сауалнама 20 тұжырымнан тұрады, әрқайсысы 1-ден 5-ке дейінгі шкала бойынша бағаланады (1 – ең төменгі деңгей, 5 – максималды). Жалпы ұпай саны 20-ден 100-ге дейін өзгереді, ал әр шкала бойынша орташа мәндер есептеледі. Әдістеме өзін-өзі тану, метатануды және өзіндік білім алу стратегияларын өлшеуге бағытталған.
Анықтау кезеңінің мақсаты – екі топтың бастапқы өзін-өзі дамыту деңгейін салыстыру және статистикалық тұрғыдан олардың айырмашылығын тексеру. Қалыптастыру кезеңінен кейін  нәтижелер қайта бағаланды.
Деректердің сипаттамалық статистикасы
Сауалнама нәтижелері бойынша жалпы ұпайлар есептелді. Төмендегі кестеде екі топтың орташа мәндері (mean), стандарттық ауытқуы (SD) және үлгі өлшемі (n) көрсетілген. Деректер нормальды үлестірімге жақын болғандықтан (Shapiro-Wilk тесті арқылы тексерілді, p > 0.05), параметрлік әдістер қолданылды.

Кесте  18

	Кезең
	Топ
	n
	Орташа (Mean)
	SD
	SE
	Мин
	Макс
	Медиана

	Дейін
	Бақылау
	61
	65.2
	8.5
	1.09
	45
	82
	65

	Дейін
	Эксперименттік
	58
	64.8
	8.3
	1.09
	44
	81
	65



Кесте 19 -  Шкалалар бойынша орташа мәндер (1–5 шкала)

	Шкала
	Бақылау (n=61)
	Эксп. (n=58)

	1. Мотивациялық
	3.45
	3.42

	2. Операциялық
	3.52
	3.48

	3. Рефлексивтік
	3.38
	3.35

	4. Бағалаулық
	3.41
	3.38

	Жалпы орташа (барлық шкала)
	3.44
	3.41





Сурет 4 - В.И. Андреевтің «Өзін-өзі дамыту мен өзіндік білім алу қабілетін бағалау әдістемесі»


Кесте  20 - t-тест: Тәуелсіз таңдамалар

	Салыстыру
	t-статистика
	df
	p-value
	95% CI 
айырмашылығы
	Cohen's d

	Дейін: Бақылау vs Эксп.
	0.26
	117
	0.79
	[-2.1, 2.7]
	0.05



Талдау және интерпретация:
1. Анықтау кезеңі (экспериментке дейін): t = 0.26, p = 0.79 > 0.05. H₀ қабылданады, яғни екі топтың бастапқы өзін-өзі дамыту деңгейлері арасында статистикалық айырмашылық жоқ. Бұл топтардың бастапқы теңдігін растайды және эксперименттің жарамдылығын қамтамасыз етеді.
Қадамдық есептеу формуласы:



Мұнда =65.2, = 64.8, =8.5, =8.3, n1=61, n2=58. 
Есептеу нәтижесі: t ≈ 0.26. Критикалық мән (df=117, α=0.05) ≈ ±1.98. |t| < 1.98, сондықтан айырмашылық мәнді емес.
Қорыта келе, анықтау эксперименті кезеңінде эксперименттік және бақылау топтарының жалпы өзін-өзі дамыту қабілеті (мотивациялық, операциялық, рефлексивтік шкалалар) статистикалық тұрғыдан айырмашылықсыз болды: t(117) = 0.26, p = 0.79. Бұл топтардың бастапқы теңдігін растайды. 
Келесі әдістеме рефлексиялық компонентті М.Снайдердің «Қарым-қатынаста өзіндік бағалау деңгейлерін анықтау» бойынша әдістемесі  бойынша  алғашқы деңгейін айқындадық.
Зерттеу жұмысының анықтау кезеңінде болашақ мамандардың (бастауыш сынып мұғалімдерінің) өзін-өзі бақылау қабілетін диагностикалау үшін М. Снайдердің «Өзін-өзі бақылау деңгейін бағалау әдістемесі» қолданылды. Бұл әдістеме студенттердің өзін-өзі бақылауын 1 шкала бойынша бағалауға мүмкіндік береді. Сауалнама 10 тұжырымнан тұрады, әрқайсысы 0-ден 1-ге дейінгі шкала бойынша бағаланады (0 – сәйкес емес, 1 – сәйкес келеді). Жалпы ұпай саны 0-ден 10-ға дейін өзгереді. Деңгейлер: төмен (0–3), орта (4–6), жоғары (7–10). Әдістеме өзіндік мінез-құлықты реттеу және әлеуметтік ортаға бейімделуді өлшеуге бағытталған.
Анықтау кезеңінің мақсаты – екі топтың бастапқы өзін-өзі бақылау деңгейін салыстыру және статистикалық тұрғыдан олардың айырмашылығын тексеру. Қалыптастыру кезеңінен кейін (әдістемелік семинарлар, арнайы бағдарлама арқылы жұмыс) нәтижелер қайта бағаланды.


Деректердің сипаттамалық статистикасы
Сауалнама нәтижелері бойынша жалпы ұпайлар есептелді. Төмендегі кестеде екі топтың орташа мәндері (mean), стандарттық ауытқуы (SD) және үлгі өлшемі (n) көрсетілген. Деректер нормальды үлестірімге жақын болғандықтан (Shapiro-Wilk тесті арқылы тексерілді, p > 0.05), параметрлік әдістер қолданылды.

Кесте 21 - «Өзін-өзі бақылау деңгейін бағалау әдістемесі» бойынша салыстырмалы көрсеткіші

	Кезең
	Топ
	n
	Орташа (Mean)
	SD
	SE
	Мин
	Макс
	Медиана

	Дейін
	Бақылау
	61
	5.12
	1.8
	0.23
	2
	8
	5

	Дейін
	Эксперименттік
	58
	5.05
	1.7
	0.22
	2
	8
	5



Кесте   22 - t-тест: Тәуелсіз таңдамалар

	Салыстыру
	t-статистика
	df
	p-value
	95% CI айырмашылығы
	Cohen's d

	Бақылау vs Эксп.
	0.22
	117
	0.826
	[-0.6, 0.7]
	0.04



Талдау және интерпретация:
1. Анықтау кезеңі (экспериментке дейін): t = 0.22, p = 0.826 > 0.05. H₀ қабылданады, яғни екі топтың бастапқы өзін-өзі бақылау деңгейлері арасында статистикалық айырмашылық жоқ. Бұл топтардың бастапқы теңдігін растайды және эксперименттің жарамдылығын қамтамасыз етеді.
Қадамдық есептеу формуласы:


Мұнда =5.12, = 5.05, =1.8, =1.7, n1=61, n2=58. 
Есептеу нәтижесі: t ≈ 0.22. Критикалық мән (df=117, α=0.05) ≈ ±1.98. |t| < 1.98, сондықтан айырмашылық мәнді емес.

Кесте   23  -  Деңгейлер бойынша жиіліктер (төмен/орта/жоғары)

	Кезең
	Топ
	Төмен (0–3)
	Орта (4–6)
	Жоғары (7–10)
	Жиынтық

	Дейін
	Бақылау
	8
	38
	15
	61

	
	Эксперименттік
	9
	37
	12
	58




Сурет 5 - М.Снайдердің «Қарым-қатынаста өзіндік бағалау деңгейлерін анықтау»
Күтілетін мәндер (E) және (O-E)²/E

Кесте 24 - Дейінгі кезең (жалпы N=119)

	Топ
	Төмен
	Орта
	Жоғары

	Бақылау
	8,72
	38,45
	13,84

	Эксп.
	8,29
	36,55
	13,16



χ² (дейін) =  0.058548+0.005160+0.097167+0.061576+0.005426+0.102193= 0.33

Кесте  25 - χ² (деңгейлер: төмен/орта/жоғары, df=2)

	Кезең
	χ²
	p-value
	Критикалық мән (α=0.05)
	Шешім

	Дейін
	0.33
	0.849
	5.99
	H₀ қабылданады



Кесте  26 - Статистикалық шешім

	Әдіс
	Кезең
	Статистика
	df
	p-value
	Шешім

	t-тест (жалпы ұпай)
	Дейін 
	t = 0.22
	117
	0.826
	H₀: айырмашылық жоқ

	χ² (деңгейлер)
	Кейін
	χ² = 0.33
	2
	0.849
	H₀: айырмашылық жоқ



Қорыта келе, анықтау эксперименті кезеңінде эксперименттік және бақылау топтарының жалпы өзін-өзі бақылау деңгейі статистикалық тұрғыдан айырмашылықсыз болды: t(117) = 0.22, p = 0.826; χ²(2) = 0.48, p = 0.787. Бұл топтардың бастапқы теңдігін растайды.
Келесі алтыншы әдістеме рефлексиялық компонент О.С.Анисимовтің «Педагогикалық рефлексияның қалыптасу деңгейін анықтау әдістемесі»  бойынша алғашқы деңгейін анықтауға мүмкіндік туғызды.
Зерттеу жұмысының анықтау кезеңінде болашақ мамандардың (бастауыш сынып мұғалімдерінің) педагогикалық рефлексия қабілетін диагностикалау үшін О.С. Анисимовтың «Педагогикалық рефлексияның қалыптасу деңгейін анықтау әдістемесі» қолданылды. Бұл әдістеме студенттердің рефлексиясын 34 сұрақ бойынша бағалауға мүмкіндік береді, әрқайсысы + немесе 0 арқылы кодталады (килт бойынша дұрыс жауаптар 1 балл, қате — 0 балл). Жалпы ұпай саны 0-ден 34-ке дейін өзгереді. Деңгейлер: төмен (0–11), орта (12–22), жоғары (23–34). Әдістеме өзіндік талдау, шешім қабылдау және сыни ойлауды өлшеуге бағытталған.
Анықтау кезеңінің мақсаты – екі топтың бастапқы рефлексия деңгейін салыстыру және статистикалық тұрғыдан олардың айырмашылығын тексеру. Қалыптастыру кезеңінен кейін  нәтижелер қайта бағаланды.
Деректердің сипаттамалық статистикасы
Сауалнама нәтижелері бойынша жалпы ұпайлар есептелді. Төмендегі кестеде екі топтың орташа мәндері (mean), стандарттық ауытқуы (SD) және үлгі өлшемі (n) көрсетілген. Деректер нормальды үлестірімге жақын болғандықтан (Shapiro-Wilk тесті арқылы тексерілді, p > 0.05), параметрлік әдістер қолданылды.

Кесте  27

	Кезең
	Топ
	n
	Орташа (Mean)
	SD
	SE
	Мин
	Макс
	Медиана

	Дейін
	Бақылау
	61
	16.8
	4.2
	0.54
	8
	24
	17

	Дейін
	Эксперименттік
	58
	16.5
	4.1
	0.54
	7
	23
	16



Кесте  28 -  t-тест: Тәуелсіз таңдамалар 

	Салыстыру
	t-статистика
	df
	p-value
	95% CI айырмашылығы
	Cohen's d

	Дейін: Бақылау vs Эксп.
	0.39
	117
	0.694
	[-1.0, 1.6]
	0.08



Талдау және интерпретация:
1. Анықтау кезеңі (экспериментке дейін): t = 0.39, p = 0,694 > 0.05. H₀ қабылданады, яғни екі топтың бастапқы рефлексия деңгейлері арасында статистикалық айырмашылық жоқ. Бұл топтардың бастапқы теңдігін растайды және эксперименттің жарамдылығын қамтамасыз етеді.
Қадамдық есептеу формуласы:

Мұнда =16.8, = 16.5, =4.2, =4.1, n1=61, n2=58. 
Есептеу нәтижесі: t ≈ 0.39. Критикалық мән (df=117, α=0.05) ≈ ±1.98. |t| < 1.98, сондықтан айырмашылық мәнді емес.

Кесте   29
	Кезең
	Топ
	Төмен
	Орта
	Жоғары
	Жиынтық

	Дейін
	Бақылау
	12
	42
	7
	61

	
	Эксперименттік
	13
	40
	5
	58





Сурет 6 - О.С. Анисимовтың «Педагогикалық рефлексияның қалыптасу деңгейін анықтау әдістемесі»

Дейінгі кезең (N=119)
· Баған жиынтықтары: Төмен=25, Орта=82, Жоғары=12
· Жол жиынтықтары: Бақылау=61, Эксп.=58
· 
Кесте 30
	Топ
	Төмен E
	Орта E
	Жоғары E

	Бақылау
	12,815
	42,034
	6,151

	Эксп.
	12,185
	39,966
	5,849



χ² (пре) = 0,518+0,00+0,117+0,545+0,00+0,123=0,35
Кесте 31 - Қорытынды таблица: Статистикалық шешім

	Әдіс
	Кезең
	Статистика
	df
	p-value
	Шешім

	t-тест (жалпы ұпай)
	Пре
	t = 0.39
	117
	0.694
	H₀: айырмашылық жоқ

	χ² (деңгейлер)
	Пре
	χ² = 0.35
	2
	0. 841
	H₀: айырмашылық жоқ


Қорыта келе, анықтау эксперименті кезеңінде эксперименттік және бақылау топтарының жалпы педагогикалық рефлексия деңгейі статистикалық тұрғыдан айырмашылықсыз болды: t(117) = 0.439, p = 0.694; χ²(2) = 0.35, p = 0.841. Бұл топтардың бастапқы теңдігін растайды.

3.2 Болашақ мамандарды бастауыш сынып оқушыларының коммуникативтік дағдыларын қалыптастырудың әдістемесі
[bookmark: _Hlk217264003]Болашақ мамандарды  бастауыш сынып оқушыларының коммуникативтік дағдысын қалыптастырудың бастапқы деңгейінің нәтижелері қалыптастырушы эксперимент бағдарламасының негізін құрады. Анықтау кезеңінің мәліметтерін басшылыққа ала отырып, біз студенттердің кәсіптік даярлығының мазмұнына элективті курс арқылы теориялық дайындықты енгізу керек деген қорытындыға келдік. Арнайы ұйымдастырылған тәжірибелік-эксперименттік жұмыстарды әзірлеу және жүзеге асыру оқу материалының мазмұнын таңдауда, кафедраның педагогикалық үдерісінде бастауыш сынып оқушыларының коммуникативтік дағдысын қалыптастыру үшін жұмыс формалары мен әдістерін шынайы таңдауда көрініс тапты. Жоғары оқу орнында оқытылатын пәндер мазмұнына жүргізілген талдау барысында анықталған олқылықтардың орнын толықтыру зерттеу аясында оларды жоюдың нақты жолдарын ұсынуға мүмкіндік берді. Осыған байланысты:
1. «Бастауыш сынып оқушыларының коммуникативтік дағдысын қалыптастыру» атты элективті курс бағдарламасы;
2. 4-сыныпқа арналған «Қазақ тілі мен әдебиеттік оқу пәндерінде коммуникативтік дағдыны қалыптастыруға арналған тапсырмалар» атты әдістемелік құрал әзірленді.
Бірінші бағыт бойынша «Бастауыш сынып оқушыларының коммуникативтік дағдысын қалыптастыру» элективті курсы жасалды. Курстың мақсаты – болашақ мамандарды бастауыш сынып оқушыларының коммуникативтік дағдыларын қалыптастырудың теориялық негіздерімен қаруландырып, оны әдістемелік тұрғыдан тиімді ұйымдастыру біліктерін қалыптастыру және қазақ тілі мен әдебиеттік оқу пәндерін оқыту барысында коммуникативтік дағдыларды дамытуға кәсіби тұрғыдан даярлау.
Курстың міндеттері:
– студенттерді бастауыш сынып оқушыларының коммуникативтік дағдыларын қалыптастыруға қатысты теориялық және әдістемелік еңбектермен таныстыру;
– коммуникативтік дағдыларды қалыптастырудың жолдары, технологиялары мен әдістерін меңгертіп, оларды қазақ тілі мен әдебиеттік оқу сабақтарын ұйымдастыруда қолдануға даярлау;
– бастауыш сыныптағы қазақ тілі пәні бойынша білім беру бағдарламасы талаптарын жүзеге асырудың әдістемелік жолдарын меңгерту;
– қазақ тілі мен әдебиеттік оқу оқулықтары мазмұны негізінде коммуникативтік дағдыларды қалыптастыруға арналған тапсырмалар жүйесін құрастыруға үйрету;
– сабақтарды ұйымдастыруда цифрлық технологияларды қолдану арқылы оқушылардың коммуникативтік дағдыларын дамыту тәсілдерін меңгерту;
– коммуникативтік дағдылардың түрлерін қалыптастырудың әдістемелік жолдарын игерту;
– бастауыш сынып оқушыларының оқу сауаттылығын дамытуға қажетті дағдыларды қалыптастыру.
Арнайы курс көлемі – 1 кредит. Ол «Бастауыш сынып оқушыларына тілдік білім беру негіздері», «Қазақ тілін оқыту әдістемесі», «Жаңартылған мазмұндағы әдебиеттік оқу пәнін оқыту әдістемесі», «Балалар әдебиеті (мәнерлеп оқу практикумымен)» сияқты пәндерден меңгерілген білімдерге сүйене отырып жүзеге асырылады. Арнайы курс мазмұнын құрастыруда ҚР МЖМБС 31-10-2018 «5B010200 – Бастауышта оқыту педагогикасы мен әдістемесі» мамандығы ҚР МЖМБС [198] т.б. жоғары оқу орнында білім беру үдерісін ұйымдастыруда басшылыққа алынатын нормативті құжаттар мен оқу құралдары басшылыққа алынды. 
«Бастауыш сынып оқушыларының коммуникативтік дағдысын қалыптастыру» атты арнайы курстың оқу-тақырыптық күнтізбелік жоспарын төменде келтіріп отырмыз (кесте 32). 


Кесте 32 – «Бастауыш сынып оқушыларының коммуникативтік дағдысын қалыптастыру» элективті курсының модульдік-тақырыптық жоспары
	

№
	             

Тақырыбы

	Формасы

	
	
	Барлығы
	Дәріс

	Прак. сабақ

	1-модуль. Бастауыш сынып оқушыларының коммуникативтік дағдысын қалыптастыру теориясы

	1.1
	[bookmark: _Hlk209786875] «Бастауыш сынып оқушыларының коммуникативтік дағдыларын қалыптастыру» курсының мақсаты, мазмұны және міндеттері
	3
	1
	2

	1.2
	Коммуникативтік дағды ұғымының теориялық мәні және негізгі сипаттамалары
	3
	1
	2

	1.3
	Бастауыш сынып оқушыларының коммуникативтік дағдыларын қалыптастыруға студенттерді даярлаудың психологиялық негіздері
	3
	1
	2

	1.4
	Коммуникативтік дағдыларды қалыптастыруға даярлаудың педагогикалық негіздері
	3
	1
	2

	1.5
	Коммуникативтік дағдыларды қалыптастыруға даярлаудың педагогикалық мүмкіндіктері
	3
	1
	2

	1.6
	Болашақ мұғалімнің коммуникативтік дағдыларды қалыптастыруға кәсіби даярлығы
	3
	1
	2

	2-модуль. Коммуникативтік дағдыларды қалыптастырудың әдістемелік тәсілдері

	2.1
	Коммуникативтік дағдыларды қалыптастыруға бағытталған тиімді оқыту әдістері мен тәсілдері
	3
	1
	2

	2.2
	Коммуникативтік дағдыларды қалыптастырудағы цифрлық білім беру технологиялары
	3
	1
	2

	2.3
	Коммуникативтік әрекет түрлері (айтылым, тыңдалым, оқылым, жазылым) және оларды меңгерту жолдары
	3
	1
	2

	2.4
	Диалогтық және монологтық сөйлеуді қалыптастыру тәсілдері
	3
	1
	2

	3-модуль. 
Коммуникативтік дағдыларды қалыптастырудың практикалық-әдістемелік негіздері

	3.1
	Коммуникативтік дағдыларды қалыптастырудың білім беру бағдарламасында, оқулықтар мен оқу-әдістемелік кешендердегі орны
	3
	1
	2

	3.2
	Бастауыш сынып оқушыларының коммуникативтік дағдыларын қалыптастыруды ұйымдастыру әдістемесі
	3
	1
	2

	3.3
	«4К» дағдыларының мазмұны және оларды қалыптастыру жолдары
	3
	1
	2

	3.4
	 PIRLS халықаралық оқу сауаттылығы зерттеу бағдарламасы және оны жүзеге асыру әдістемесі
	6
	2
	4




Бағдарлама мазмұны
1-модуль. Бастауыш сынып оқушыларының коммуникативтік дағдысын қалыптастыру теориясы 
1 тақырып. «Бастауыш сынып оқушыларының коммуникативтік дағдыларын қалыптастыру» курсының мақсаты, мазмұны және міндеттері 
2 тақырып. Коммуникативтік дағды ұғымының теориялық мәні және негізгі сипаттамалары Шетелдік, отандық философиялық-психологиялық, педагогикалық зерттеулерге сүйене отырып, «коммуникативтік», «дағды», «коммуникативтік дағды» анықтамаларына контенттік талдаулар негізінде сипаттамасы беріледі. Коммуникативтік дағдының теориялық-әдіснамалық негіздері. 
3 тақырып. Бастауыш сынып оқушыларының коммуникативтік дағдыларын қалыптастыруға студенттерді даярлаудың психологиялық негіздері Коммуникативтік дағдының психологиялық негіздері талданады. Шетелдік және отандық психологтардың студенттерді психологиялық тұрғыда коммуникативтік дағдыны қалыптастыруға дайындау проблема ретінде қарастырылады.  
4 тақырып. Коммуникативтік дағдыларды қалыптастыруға даярлаудың педагогикалық негіздері. Шетелдік және отандық ғалымдар еңбектеріне сүйеніп, коммуникативтік дағды педагогикалық аспекті тұрғысынан талданады. 
5 тақырып. Коммуникативтік дағдыларды қалыптастыруға даярлаудың педагогикалық мүмкіндіктері. Педагогика және әдістемелік ғылыми еңбектерге жасалған талдаулар негізінде коммуникативтік дағдыны қалыптастыруға даярлау мүмкіндіктері айқындалады. 
6 тақырып. Болашақ мұғалімнің коммуникативтік дағдыларды қалыптастыруға кәсіби даярлығы. Студенттердің коммуникативтік дағды түрлерін меңгеру жолдары. Коммуникативтік дағдыны қалыптастыруға даярлаудың негізгі тетіктері. 
IІ модуль. Коммуникативтік дағдыларды қалыптастырудың әдістемелік тәсілдері 
7 тақырып. Коммуникативтік дағдыларды қалыптастыруға бағытталған тиімді оқыту әдістері мен тәсілдері. Коммуникативтік дағдыны қалыптастыруда диалогтік оқыту, жобалау, пікірталас әдістерінің маңызы. Коммуникативтік дағдыны қалыптастыруға даярлауды ұйымдастыру әдістеріне сипаттама.
8 тақырып. Коммуникативтік дағдыларды қалыптастырудағы цифрлық білім беру технологиялары. Ақпараттық-коммуникациялық, сыни тұрғыдан ойлау, Microsoft Bing жасанды интелект, ChatGPT, мультимедиа проблемалық жағдаят, электрондық платформалар, ресурстар мен оқытудың цифрлық технологияларына сипаттама.
9 тақырып. Коммуникативтік әрекет түрлері (айтылым, тыңдалым, оқылым, жазылым) және оларды меңгерту жолдары. Айтылым, оқылым, тыңдалым, жазылым дағдыларына сипаттама. Олардың ерекшеліктерін ажырату. Оқу-танымдық іс-әрекетте коммуникативтік дағдыларды қолдану. 
10 тақырып. Диалогтық және монологтық сөйлеуді қалыптастыру тәсілдері. Диалогтық және монологтық сөйлеу түрлеріне дағдыландыру. Диалогтық және монологтық сөйлеу түрлеріне дағдыландыруды ұйымдастыру тәсілдері.
III модуль. Коммуникативтік дағдыларды қалыптастырудың практикалық-әдістемелік негіздері 
11 тақырып. Коммуникативтік дағдыларды қалыптастырудың білім беру бағдарламасында, оқулықтар мен оқу-әдістемелік кешендердегі орны. «Бастауыш сынып оқушыларының коммуникативтік дағдысын қалыптастыру» элективті курстың оқу бағдарламасы. Оқу бағдарламасының мақсаты, міндеттері, талаптары. «Бастауыш сынып оқушыларының коммуникативтік дағдысын қалыптастыру» курсының құрылымы мен оқу-әдістемелік кешені. 
12 тақырып. Бастауыш сынып оқушыларының коммуникативтік дағдыларын қалыптастыруды ұйымдастыру әдістемесі. Элективті курсты ұйымдастыруда коммуникативтік дағдыны қалыптастыруға арналған тақырыптарды талдау. Оқыту үдерісінде коммуникативтік дағдыны қалыптастыруды ұйымдастыру әдістемесі.
13 тақырып. «4К» дағдыларының мазмұны және оларды қалыптастыру жолдары. 4К дағдысына сипаттама және 4К дағдысы бойынша сабақты ұйымдастыру әдістемесі.
14-15 тақырып. PIRLS халықаралық оқу сауаттылығы зерттеу бағдарламасы және оны жүзеге асыру әдістемесі. Оқу сауаттылығы ұғымына сипаттама. Оқу сауаттылығына арналған тапсырмалар жүйесін құрастыру әдістемесі. 
Зерттеу барысындағы басты міндет оқушылардың коммуникативтік дағдысын қалыптастыру үшін сол мәселені зерттей білуге үйрету. Болашақ мамандарды бастауыш сынып оқушыларының коммуникативтік дағдысын қалыптастыруға даярлаудың мақсаты: оқушылардың тілдік дағдыларды жетік меңгеруі мен оларды өмірлік тәжірибеде қолдануға даярлауды көздейді. 
Практикалық сабақтар оқу пәнінің қолданбалы аспектілерін зерттейді, практикалық дағдыларды тәжірибеден өткізеді және бекітеді. Практикалық сабақтардың әдетте белгілі бір алгоритмдік құрылымы болады. Олар нақты сабақ тақырыптарын қамтиды, әрбір сабақ кәсіби және арнайы дағдылар мен кәсіби құзыреттіліктерді дамытады, зерттелетін мәселеге қысқаша теориялық түсініктемелер береді және студенттер тапсырмаларды орындай алатын электрондық ресурстарды пайдаланады. Сонымен қатар білім алушылар тапсырмаларды орындау үшін пайдалана алатын дереккөздер, анықтамалықтар, оқулықтан үзінділер және электронды ресурстар тізімі беріледі. Студенттер қысқаша түсініктемелерді оқу арқылы келесі сабаққа теориялық тұрғыдан дайындалады.
[bookmark: _Hlk218956521]Білім алушылардың өзіндік жұмысы. Курс материалын меңгеру үшін студенттер аудиторияда және үйде өздігінен жұмыс жасайды. Мұны жеңілдету үшін арнайы баспа оқу құралдары мен электронды білім беру ресурстары әзірленеді. Жүргізіліп жатқан зерттеулеріміздің бір бөлігі ретінде біз «Бастауыш сыныптарда қазақ тілі және әдебиеттік оқу пәндерінен коммуникативтік дағдыны қалыптастыруға арналған тапсырмалар жинағы» атты әдістемелік құрал әзірленді.
Әдістемені жүзеге асыруда Alexander ұсынған диалогты оқытудың бес белгісін басшылыққа аламыз.
· Ұжымдық: мұғалім мен балалар оқу тапсырмасын топ немесе сынып болып бірге орындайды;
· Өзара: мұғалім мен оқушы бір-бірін тыңдайды, пікір алмасады және балама жолдарын қарастырады;
· Қолдау: балалар қате жауап беруден қорықпастан өз пікірлерін еркін айтады және балама жолдарын қарастырады.
· Кумулятивтік: мұғалім мен балалар өзінің және бір-бірінің идеясына сүйенеді, дамытады және оларды бірізді ойлау, зерттеу жүйесіне біріктіреді;
· Мақсатқа ұмтылу: мұғалім сыныптағы әңгімені білім берудегі белгілі бір мақсатқа сай жоспралайды және бағыттап отырады [185,р. 141].
Консультациялар (жеке, топтық, ұжымдық) офлайн немесе онлайн режимінде бейнеконференция арқылы жүргізіледі.
Жоғары оқу орнында коммуникативтік дағдыны қалыптастыруды ұйымдастырудың келесі формасы – кәсіби педагогикалық практикадан өту. Педагогикалық практикада төрт кезеңді бөліп көрсетеміз:
– дайындық кезеңі (студенттің өндірістік практикаға жіберілуін анықтау);
– ұйымдастырушылық кезең (нормативтік құжаттаманы, жеке тәжірибе жоспарларын, бағдарламаларды, жобаларды және т.б. әзірлеу және бекіту);
- жұмысты орындау кезеңі (орта жалпы білім беретін мекемеде жоспар, бағдарлама немесе жоба бойынша тікелей жұмыс);
- бағалау-аналитикалық кезең (баяндама беру, ашық сабақтар мен шығармашылық әрекеттерді көрсету, қорытынды конференцияда практикадан өту нәтижелері бойынша бірлескен рефлексия).
Өндірістік практика кезінде «ақпараттық қамтамасыз ету жүзеге асырылады, оған кафедраның практика жетекшісінің (тьютордың) тәжірибенің әртүрлі кезеңдеріндегі қиындықтарды шешуге, жедел көмек көрсетуге және студенттің практикасының кез келген маңызды кезеңдеріне түзетулер енгізуге байланысты педагогикалық іс-әрекеттер жүйесі кіреді.
Тренинг – мәселені шешуде, коммуникативтік дағды түрлері (айтылым, тыңдалым, оқылым, жазылым), 4К дағдылары, (сыни ойлау, креативтік, коллаборация, коммуникативтік), өзін-өзі басқару, ұйымдастырушылық қабілет, жеке ерекшеліктерді ескеру, ойларын тұжырымдау және т.б. Семинар сабағында студенттермен жүргізілген тренинг мазмұны ұсынылады. Ұсынылған тренинг тақырыптары: Цифрлық құралдарды (Padlet, Quizlet, Kahoot) қолдану арқылы тіл үйрету, XXI ғасыр дағдылары және бастауыш мектеп оқушыларының тілдік құзыреттілігі, Gamification технологиясы: ойын элементтері арқылы тілдік әрекетке тарту, Креативті жазу (Creative Writing): оқушылардың ойды еркін жеткізу қабілетін дамыту. Үлгі ретінде бір тренингті ұсынамыз. Басқа тақырыптар бойынша өткізілген тренингтер қосымшада беріледі.
Тренинг тақырыбы: Цифрлық құралдарды (Padled, Quizlet, Kahoot) қолдану арқылы тіл үйрету
Мақсаты: Студенттерге бастауыш сынып оқушыларына тіл үйретуде цифрлық құралдарды тиімді қолдану жолдарын тәжірибелік түрде меңгерту.
Міндеттері:
1. Padlet, Quizlet, Kahoot платформаларының мүмкіндіктерін көрсету.
2. Ойын және ынталандыру әдістерін қолдану арқылы тіл үйретудің тиімділігін арттыру.
3. Топтық жұмыс пен шығармашылық белсенділікті дамыту.
Тренинг барысы:
I. Кіріспе бөлім (10–15 минут)
1. «Мен және цифрлық құралдар» ойыны
· Барлық қатысушы шеңберге тұрады.
· Тренер айтады: “Сәлем, мен — Ақниет, мен цифрлық құралдарды жиі қолданамын!”
· Келесі адам өз есімін айтып, цифрлық құралға байланысты сөз қосады (мысалы: “Мен — Динара, мен Kahoot-ты өз сабағыма қолданамын”).
Мақсат: жылулық, белсенді көңіл күй орнату.
Топқа бөлу:
[image: ]

Қысқаша түсінік:
Қазіргі заманда білім беру саласы қарқынды түрде цифрлануда. Әсіресе тіл үйрету үдерісінде заманауи технологияларды тиімді пайдалану оқушылардың қызығушылығын арттырып, олардың белсенді қатысуына жағдай жасайды. Осы бағытта кеңінен қолданылып жүрген тиімді құралдардың бірі – Padlet, Quizlet және Kahoot платформалары.
Padlet – бірлескен онлайн тақта түрінде жұмыс істейтін интерактивті құрал. Ол оқушыларға өз ойларын еркін білдіруге, мәтіндер мен суреттер жариялауға, бейнематериалдар қосуға мүмкіндік береді. Тіл үйретуде Padlet арқылы оқушылар эссе, диалог, хат үлгілерін жазып, бір-бірінің жұмыстарын талқылай алады. Бұл тәсіл олардың жазылым, айтылым және пікір білдіру дағдыларын дамытуға ықпал етеді. Сондай-ақ, мұғалім Padlet арқылы кері байланыс беріп, оқушылардың шығармашылық қабілеттерін бағалай алады.
Quizlet – сөздік қорды байыту мен есте сақтау қабілетін арттыруға арналған тиімді құрал. Мұнда мұғалім жаңа сөздер жиынтығын (set) жасап, әрбір сөзге аударма немесе сурет қосады. Оқушылар бұл материалды флэш-карта, тест немесе ойын түрінде қайталап, меңгереді. Quizlet оқушылардың жеке қарқынымен жұмыс істеуіне мүмкіндік береді және жаңа сөздерді ұзақ уақыт есте сақтауға көмектеседі. Бұл құралды сабақтың барлық кезеңінде – жаңа материалды меңгеруде, бекітуде немесе қайталауда қолдануға болады.
Kahoot – білімді ойын арқылы тексеруге арналған заманауи платформа. Мұғалім сұрақтар мен жауап нұсқаларын енгізіп, оны ойын түрінде өткізеді. Оқушылар смартфон немесе компьютер арқылы қатысып, дұрыс жауап беруге тырысады. Бұл әдіс сабақты жандандырып, бәсекелестік рух пен ынтымақтастықты дамытады. Тіл үйретуде Kahoot грамматикалық тапсырмалар, сөздік тесттер немесе мәтін мазмұнын түсіну сұрақтарын ұйымдастыруда тиімді қолданылады.
Әр топ мүшелеріне арналған практикалық тапсырмалар беріледі. Бұл тапсырмалар цифрлық білім беру құралдары арқылы оқушылардың тілдік дағдыларын дамытуға бағытталған. 
1-топ: Мақал-мәтелдерді жалғастыр 
  
[image: Изображение выглядит как шаблон, прямоугольный, пиксель, дизайн

Содержимое, созданное искусственным интеллектом, может быть неверным.]

https://wayground.com/admin/quiz/5e17685025b7cc001b78556b/makhal-maetelder?source=quiz_share
2 – топ. Жұмбақтардың жауабын тап

https://create.kahoot.it/details/69ef719d-c36d-4709-a84e-d791677b3de1 
3-топ. Берілген суреттерді қолдана отырып, ертегілер құрастырыңдар

[image: ]

https://padlet.com/padlets/5wh7lge0bdbhokjv/exports/qr-code 
Ойын: «Digital Anagram: Әріптерден цифрлық құрал тап!»
Әр студенке екі әріптен беріледі. Студенттер берілген әріптер арқылы цифрлық құралдардың атауын тауып, анықтамалырын айтады. 
Практикалық тапсырма: Әр топ өзіне берілген цифрлық құралдарды қолданып, тіл дамытуға арналған тапсырмалар құрастырады.

[image: Изображение выглядит как Графика, графический дизайн, дизайн

Содержимое, созданное искусственным интеллектом, может быть неверным.][image: ][image: ]

Кері байланыс:

[image: ]

Сурет 12

https://padlet.com/zholdasbaevabibinaz03/padlet-qoktws7gwarfblp4 
Қорытынды сөз. Құрметті қатысушылар!
Бүгінгі тренинг барысында біз цифрлық құралдардың бастауыш сынып оқушыларының тіл үйренуіне қалай әсер ететінін тәжірибеде көрдік. Padlet арқылы ой бөлісудің, Quizlet арқылы сөздік қорды дамытудың, Kahoot арқылы қызығушылық пен бәсекелестікті арттырудың мүмкіндігін байқадық.
Цифрлық орта – жай ғана технология емес, ол – оқушыны жаңа тәсілмен ойлауға жетелейтін кеңістік. Ең бастысы – мұғалім сол құрал арқылы балаға қуаныш, мотивация және жетістік сезімін сыйлауы керек. «Білім – сандықта емес, саналы жүректе сақталады».Белсенді қатысқандарыңыз үшін рақмет! 
Коучинг – адамның немесе топтың әлеуетін ашуға, бағыт-бағдар беруге және қолдауға арналған үдеріс. Коуч (ағылш. coach – «жаттықтырушы») сұрақ қою, тыңдау және кері байланыс арқылы адамның өз шешімін табуына ықпал етеді. Қазіргі педагогикада коучинг заманауи тәсілдердің бірі ретінде қарқынды дамуда. Оның дәстүрлі оқытудан айырмашылығы – педагог пен білім алушының немесе педагогтер арасындағы серіктестікке, ынтымақтастыққа, жеке дамуға негізделген өзара әрекетке бағытталуында.
Элективті курста қолданылған коучинг оқу тапсырмаларын бірлесіп ойластыру, жоспарлау, пікір алмасу және коучтың рефлексивтік диалог арқылы серіктес ретінде тәжірибесін бөлісуін қамтиды. Коучингтің мақсаты – студенттердің болашақта оқушылардың коммуникативтік дағдысын қалыптастыруға қызығушылығын арттырып, педагогикалық әрекеттерді өздігінен орындауға кәсіби қолдау көрсету. Мысалы:
Коучинг тақырыбы: «ChatGPT және жасанды интеллектті бастауыш сыныпта тілдік дағдыларды дамытуда қолдану, болашақ бастауыш сынып мұғаліміне көмек ретінде», «Визуалды сторителлинг: комикс пен инфографика арқылы тіл үйрету», «Коммуникативтік құзыреттілік: болашақ мұғалімнің кәсіби бейнесіндегі негізгі талап», «Кері байланыс мәдениеті: мұғалім мен оқушы арасындағы сенімді қарым-қатынас», «Коммуникативтік дағдыларды қалыптастыруда АКТ және цифрлық құралдарды қолдану», «Мектеп пен отбасының серіктестігі: оқушы тілін дамытудағы ортақ жауапкершілік». Мысалы: «Коммуникативтік құзыреттілік: заманауи мұғалім бейнесіндегі негізгі талаптар» тақырыбына арналған тапсырмаларды келтіреміз.
1-топ: Мақал-мәтелдерді жалғастыр 
[image: Изображение выглядит как шаблон, прямоугольный, пиксель, дизайн

Содержимое, созданное искусственным интеллектом, может быть неверным.]

https://wayground.com/admin/quiz/5e17685025b7cc001b78556b/makhal-maetelder?source=quiz_share
2 – топ. Жұмбақтардың жауабын тап

[image: Изображение выглядит как шаблон, прямоугольный, пиксель, дизайн

Содержимое, созданное искусственным интеллектом, может быть неверным.]

https://create.kahoot.it/details/69ef719d-c36d-4709-a84e-d791677b3de1
3-топ. Берілген суреттерді қолдана отырып, ертегілер құрастырыңдар

[image: Изображение выглядит как Графика, Шрифт, графический дизайн, шаблон

Содержимое, созданное искусственным интеллектом, может быть неверным.]

https://padlet.com/padlets/5wh7lge0bdbhokjv/exports/qr-code
Қорыта келе, педагогикада коучинг – педагогтің білім алушыға, әріптесіне де нұсқаушы емес, серіктес ретінде әрекет етуі. 
[image: ]

«Коммуникативтік дағдыларды қалыптастырудағы цифрлық білім беру технологиялары» атты семинар сабағының мақсаты – болашақ бастауыш сынып мұғалімдерінің кәсіби құзыреттілігін дамытуға ықпал ету және коммуникативтік дағдыларды қалыптастыру үдерісінде цифрлық білім беру технологияларын мақсатты әрі тиімді пайдалануға үйрету.
Семинардың міндеттері:
- оқытудың цифрлық технологияларын қолдану жолдарын түсіндіру, сол арқылы педагог пен білім алушының өзіне деген сенімін арттыру;
- цифрлық технологияларды тиімді қолдануда жеке және топтық шешім қабылдау қабілеттерін дамыту.
Семинар сабағы білім алушыларға нақты өмірлік жағдайларды модельдеу арқылы коммуникативтік дағдыларын дамытуға мүмкіндік беріледі, яғни семинарға қатысушылар топтың пікірін дәлелдеу үшін цифрлық технологияларды пайдаланып, орындаған тапсырмаларды ортада қорғайды. Мысалы: семинар сабағының эпизодтарын мынадай түрде ұйымдастыруға болады:
Эпизод 1. Кіріспе мотивациялық тапсырма.
Оқытушы Padlet немесе Mentimeter платформасында «Коммуникативтік дағды дегеніміз не?» тақырыбында онлайн сауалнама жүргізеді. Білім алушылар өз ойларын қысқаша жазады, ал нәтижелері экранда бірден көрінеді. Бұл талқылауға қызығушылық оятады.
[bookmark: _Hlk217292659]Эпизод 2. Теориялық түсіндіру және талдау
Оқытушы қысқаша презентация (Canva, Prezi) арқылы цифрлық технологиялардың оқытудағы рөлі мен коммуникативтік дағдыны дамытудағы маңызын түсіндіреді. Kahoot викторинасы арқылы негізгі ұғымдарды бекітеді.
Эпизод 3. Топтық жұмыс (кейс-тапсырма)
Білім алушылар шағын топтарға бөлінеді. Әр топқа бастауыш сыныптағы оқушылардың коммуникативтік дағдысын дамытуға қатысты жағдайлық тапсырма беріледі. Топ мүшелері Google Docs немесе Jamboard құралдарын пайдаланып, бірлескен шешім ұсынады.
Эпизод 4. Қорғау және пікірталас
Әр топ өз шешімін қысқа бейнеролик (Flipgrid, Canva Video) немесе инфографика түрінде ұсынады. Қалған топтар қосымша сұрақ қойып, пікір білдіреді.
Эпизод 5. Рефлексия және қорытынды
Padlet платформасында «Мен бүгін не үйрендім?» деген сұраққа жауап жазу. Оқытушы білім алушылардың жауаптарын талдап, семинардың негізгі нәтижелерін қорытындылайды.
Цифрлық технологияларды сабақта қолдану арқылы желілік платформалар мен онлайн талқылаулар жүргізіп, студенттер коммуникативтік дағдыларын виртуалды түрде дамытуға мүмкіндік алады. 
Сондай-ақ, семинар сабағында коммуникативтік дағдыны қалыптастыруды негізге ала отырып, кейстер мен шығарманы аудиомен тыңдап, студенттер мультимедиалық құралдарды пайдаланып, әртүрлі өмірлік жағдайларды зерттеп, оларды өздеріне қолайлы түрде шешуге үйренді. Мысалы: «Пирамида» стратегиясы. Оқулықта берілген шығарманы аудиомен тыңдату:

        [image: ]    1 аудио                                   [image: ]      2 аудио  

Пирамида әдісі: әңгімелер, шолу, шолу оларды айналдыру, мәтінді қабылдауға көмектеседі. 
Мәтін бойынша ұсынылатын тапсырма: 
1. Кіріспе (жетекшісі дауыстап оқу немесе жеке оқылым).
2. Білім алушылардың жазбаша жауап - «пирамида» құрылыс.
3. Жаңарту «пирамида» әрбір желісі - негіздері сызу - бос мәтін.
4. Толық мәтінін жасау.
Пирамиданың бірінші жолында әңгіме аты жарияланбай мәтінмен алғашқы танысу жүреді болжам жасайды не туралы екенін талқылайды.
Содан кейін екінші сұрақ беріледі және екінші желісі толтырылады. Әңгіме ерекшеліктері туралы айтуға екі сөз бар болуы тиіс.
Үшінші жолда іс-қимыл орны мен уақыты туралы үш сөзден тұруы керек. 
Төртінші жол - әңгіме негізгі іс-шаралар, негізгі оқиға туралы төрт сөзден тұрады.
Бесінші жол - негізгі кейіпкерлері туралы бес сөзден тұратын сипаттама.
Алтыншы - әңгімені оқу барысында туындаған сезім, эмоция - басында, ортасында және соңында алты сөзден тұруы қажет.
Жетінші жолда әңгемеге жеті сөзден тұратын қосымша пікір қосу.
Сегізінші – оқылған әңгіме туралы өз пікірін сегіз сөздің көмегімен білдіру
Біз ұсынып отырған семинарда цифрлық технологиялардың бірі – жасанды интеллект арқылы тапсырмалар ұсынылды. Бұл жерде жасанды интеллект құрал ретінде қолданылғанын айта кеткіміз келеді. Мысалы: 
· Жасанды интеллект көмегімен мәтіндерді талдау және мазмұндау тапсырмалары ұсынылды;
· Оқушылардың оқырмандық сауаттылығын бағалау үшін автоматты түрде тест сұрақтары жасалды;
· Шығармашылық жазылым бойынша тақырыпқа сай әңгіме құрастыруда жасанды интеллект қолдау көрсетті;
· Бастауыш сыныпқа арналған ойын тапсырмаларын генерациялау үшін қолданылды;
· Оқу материалын бейімдеп, әр оқушының деңгейіне сәйкес тапсырма құрастыруға мүмкіндік берді.
Осылайша, семинарда жасанды интеллект оқытушының орнын алмастырмай, құрал ретінде көмекші рөл атқарғанын ерекше атап көрсетуге болады.
Консалтинг (ағылшынша consulting — кеңес беру) — бұл белгілі бір салада мамандандырылған кеңес беру, әдістемелік көмек көрсету, шешім қабылдауда қолдау көрсету қызметі.
[bookmark: _Hlk217262531]Зерттеу тақырыбымыз бойынша әдістемелік көмек көрсетуді «PIRLS халықаралық оқу сауаттылығы ғылыми-зерттеу бағдарламасы және оны ұйымдастыру әдістемесі» меңгерту көзделді.
Мақсаты: студенттерге кәсіби қолдау көрсетіп, PIRLS зерттеуі бастауыш сынып оқушыларының мәтінді оқу және түсіну сапасын зерттеуге арналғаны туралы кеңестер беру; педагогикалық үдерісте PIRLS зерттеуі бойынша білім сапасын айқындаудың ерекшеліктері мен қиыншылықтарын ашу керектігіне бағыттау. PIRLS халықаралық зерттеу бағдарламасы бойынша тапсырмалар құрастыруға әдістемелік тұрғыда көмек көрсету; PIRLS бағдарламасына  оқу сауаттылығына тест тапсырмаларын құрастырту.
Мысалы: «Көктемнің келуі» тақырыбы бойынша тест тапсырмалары.
Көктем шықты. Қар еріп, өзендер таси бастады. Ағаштар бүршік атып, құстар жылы жақтан оралды. Балалар далаға шығып, түрлі ойындар ойнады. Табиғат қайтадан жандана түсті.
Тапсырмалар
1. Мазмұнды түсіну (Literal comprehension):
· Мәтінде жыл мезгілдерінің қайсысы туралы айтылған?
a)Қыс
b)Көктем
c)Жаз
d) Күз
2. Негізгі ойды анықтау (Main idea):
- Мәтіннің негізгі ойы неде?
a)Балалар ойнады
b)Табиғаттың көктемде жандануында
c)Қар еріді
d) Құстар қайтып келді
3. Қорытынды жасау (Making inference):
- «Ағаштар бүршік атып» деген сөйлемнен не түсінуге болады?
a) Ағаштар қурап қалды
b) Ағаштар гүлдей бастады
c) Ағаштар жапырақ түсірді
d) Ағаштар көлеңке берді
4. Автордың мақсатын анықтау (Author’s purpose):
· Автор бұл мәтінді не үшін жазған?
a) Балалардың ойынын суреттеу үшін
b) Көктемнің ерекшеліктерін сипаттау үшін
c) Құстар туралы айту үшін
d) Қысты суреттеу үшін
· Қолдану (Applying information):
· Егер сен көктемде табиғатты бақыласаң, мәтіндегі өзгерістерден басқа қандай құбылыстарды байқауың мүмкін? (ашық сұрақ).
PIRLS стандартына сай 4- сыныпқа оқу сауаттылығына арналған тапсырмалар
Келесі мәтін. Акулалар туралы қызықты мәліметтер (ғылыми-танымдық) Тапсырмалар:
1. Мәтіннің басында акуланың тісі туралы екі ерекшелікті жазыңыз.
1.	________________________________________________________
2. Мәтінде акулалар қандай үш нәрсемен қоректенеді?
3. Қай акула түрі қоқысты жейтіндіктен ерекше атқа ие болды?_______
а) Жолбарыс акула
ә) Кит акуласы
б) Балғабасты акула
в) Үлкен ақ акула
4. Акулалар жемтігін табу үшін ең алдымен қандай сезім мүшесін пайдаланады?
а) Есту
ә) Көру
б) Иіс сезу
в) Түйсігі
5. Неліктен акулалардың көздері қараңғыда жарқырайды? Түсіндіріңіз.
6. Акуланың жемтікті тістеуі ненің белгісі?
а) Жемтікті сынау және жеуге жарамдылығын тексеру
ә) Жемтікті жедел жою
б) Жемтіктен қорқу
в) Жемтікті қорғау
7. Акулалардың түйсігі мен есту қабілеті адамның түйсігі мен есту қабілетінен қалай ерекшеленеді? Әр сезу қабілетіне бір дәлелмен түсіндіріңіз.
Түйсік _______________________________________________________
Есту _________________________________________________________
2-мәтін: "Көк шөп арасындағы ғажайып" (көркем әңгіме)
Тапсырмалар: 
1. Мәтіннің басында Айша қайда серуендеп жүрді?
а) Ауланың ішінде
б) Ауыл сыртындағы алқапта
в) Орманда
2. Айша қандай ерекше нәрсені байқап қалды?_____________________.
3. Тастың ішінен кім шықты? Оның қандай ерекшелігі бар еді?________.
4. Айшаның тілегі қандай болды?
а) Өзінің жақсы оқуы
б) Табиғаттың мәңгі жасыл болып, адамдар оны қорғауы
в) Жаңа ойыншық алу
5. Төмендегі тұжырымдардың дұрыс немесе бұрыс екенін анықтаңыз.                            Тиісті бағанға ✓ қойыңыз.
Тұжырымдар     Дұрыс	Бұрыс
1. Айша ауыл сыртындағы алқапта серуендеді.			
2. Шөппері тастың ішінде жасырынып тұрған кішкентай адам.	
3. Айша тілегінде тек өзіне жаңа ойыншық сұрады.		
4. Шөппері Айшаға бір тілегін орындауға мүмкіндік берді.		
5. Акула туралы мәтінде айтылған.			
6. Тас аспанға ұшты және жоғалып кетті.			
7. Айша табиғатқа құрметпен қарап, оны қорғауды үйренді.		
6. Мәтіннің негізгі идеясы неде? Төмендегі нұсқалардың ішінен дұрыс жауапты таңда:
а) Табиғаттың сұлулығы – көңілді өткізуге жақсы орта.
б) Табиғат – біздің аманатымыз, оны қорғау қажет.
в) Жаз – ойын-сауыққа арналған мезгіл.
7. Өзіңше мәтіннен бір сөйлемді тауып жаз. Ол сөйлем табиғатқа деген құрметті көрсетсін._____________________________________________.
3-мәтін: «Алтын балық» (ертегі)
Тапсырмалар: 
1. Мәтіндегі басты кейіпкерлерді атаңыз._________________________.
2. Қарт балықшы алтын балықтан не сұрады? Үш тілекті атап жазыңыз.
3. Әйелінің тілектері қалай өзгерді? Бірінші және соңғы тілегін салыстырып жазыңыз._________________________________________.
3.	Төмендегі сөйлемдердің дұрыс немесе бұрыс екенін белгілеңіз:
Сөйлемдер	       Дұрыс               Бұрыс
1. Алтын балық үш тілекті орындады.	
2. Әйел бірінші тілегінде кішкентай үй сұрады.		
3. Үшінші тілек әйел мен балықшының өмірін өзгерткен.		
4. Қарт балықшы тілектерді орындай алмады.		
5. Ақырында олар қарапайым өмірдің құндылығын түсінді.	
5. Мәтіндегі алтын балық не үшін ерекше? Оның қасиеттерін жазыңыз.
→ ________________________________________________________
6. Мәтіннен алған өз ойыңызды жазып көріңіз: Қарапайым өмір мен байлықтың қайсысы маңызды деп ойлайсыз? Неліктен?____________
7. Мәтін бойынша сұрақ-жауап:
Балықшы неге алтын балықты босатты?_________________________
Әйелі не үшін шексіз тілектер тіледі?___________________________
Ақырында олар не үйренді?____________________________________
4-мәтін. «Хиуаз — қазақтың батыр қызы»
Тапсырмалар: 
1. Мәтіннен Хиуаз туралы не білдіңіз? Оның қандай қасиеттері ерекше?
→ ________________________________________________________
2. Хиуаз бала кезінен қандай өнерді меңгерген?
а) Аспаздық
ә) Атқа міну және садақ ату
б) Жазушылық
в) Суретшілік
3. Хиуаз не үшін ауылын қорғауға шықты?________________________.
4.	Төмендегі сөйлемдерге «дұрыс» немесе «бұрыс» деп белгілеңіз:
Сөйлемдер          	Дұрыс     	Бұрыс
Хиуаз қазақ халқының батыр қызы ретінде танымал.   		
Ол жауға қарсы шыққан кезде қорыққан.                       		
Хиуаз халықты біріктіріп, бір мақсатқа жұмылдырды.		
Хиуаз туралы аңыздар сақталмаған.                                		
5. Мәтіннен Хиуазтың халыққа қалай көмектескенін үш сөйлеммен жазыңыз._____________________________________________________
6. Мәтіннен алынған мына сөздердің мағынасын анықтаңыз:
Қайсарлық — _________________________________________________
Батылдық — __________________________________________________
Татулық — ___________________________________________________
7. Өзіңнің пікіріңді жаз: Хиуазтың ерлігі бүгінгі балаларға не үшін маңызды?______________________________________________________
5-мәтін. Айша және уақыттың құпиясы»
Тапсырмалар: 
1. Мәтіннен үш маңызды оқиғаны таңдап алып, оларды хронологиялық тәртіпте жазып шығыңыз.________________________________________
2. Айшаның уақыт сағатын қолдану арқылы қандай қиындықтарды шешкенін мәтіннен дәлелдер келтіре отырып түсіндіріңіз.____________.
3. Мәтіннен «уақыт» туралы Айшаның қандай көзқарасы баяндалған? Өз ойыңды үш сөйлеммен жазыңыз._________________________________
4. Төмендегі сөйлемдердің дұрыстығын «Д» немесе «Б» деп белгілеңіз. Қате болса, неге қате екенін қысқаша түсіндіріңіз.
1. Айша уақыт сағатын алғаш тапқанда оның құдіретін түсінді.       ___
2. Уақытты өзгертуге болмайды, өйткені ол ешқандай салдарсыз.   ___
3. Айша өткен шаққа саяхат жасап, өзінің отбасын жақсы түсінді.   ___
4. Айша тек ауылын қорғауға тырысты, бүкіл әлемді емес.    ___   
5. Мәтін бойынша сөзжұмбақ құрастырыңыз. Төмендегі сөздерді пайдалана аласыз:
Уақыт, Сағат, Болашақ, Өткен, Батылдық, Мейірімділік, Ғылым, Жауапкершілік_______________________________________________.
 6. Айшаға уақыт саяхаты үшін қандай жаңа құралдар қажет болуы мүмкін? Өз ойыңды шығармашылық түрде суреттеп жазыңыз.________.
7. Егер сенде уақыт сағаты болса, болашақтағы немесе өткендегі қандай оқиғаға барғың келеді? Неге?___________________________________.
8. Мәтіннен алған ең маңызды өмірлік сабақ не? Сол туралы жеке ойыңды бөліс._________________________________________________.
Қорыта келе, біздің тұрғымызда консалтинг – білім беру сапасын жетілдіруге, оқу және оқыту үдерісіндегі кемшіліктерді әдістемелік тұрғыдан талдауға және педагогтің кәсіби дамуын қамтамасыз етуге бағытталған интеллектуалдық қолдау жүйесі болып табылады.
Нақты топта «кейс – study» әдісін іске асыру сатысы. Бұл сатының басы міндеттерінің бірі: қандай да бір мәселені шешуге қатысты «кейс- study» әдісін сабақ кезінде пайдалануды ұйымдастыру. Мұны іске асыру үшін қатысушылар шағын топтарға бөлінеді. Кей жағдайда әр тыңдаушы жеке болуы да ықтимал. Оқытушының нақты белгілеген уақыт ағымында қатысушылар сұраққа топтық (немесе жекеше) жауап дайындау мақсатында уақытша шағын топтарға бөледі.  
Әр шағын топта (басқа топтардан тәуелсіз) жауап әзірленеді, оларды өзара салыстырады және өңдеу жұмыстары жүргізіледі. Жұмыс жасап болғаннан кейін шығарылған шешімдерді қатысушылар жалпы топ алдында презентация жасайды. Кейде жағдайда жеке пікір де арнайы дәлелденеді. Әр шағын топта шешімді жеткізетін жетекші ‒ «спикер» таңдалады. Егер кейс мазмұны сауатты құрылатын болса, онда топтың шешімі әртүрлі қалыптасады. Әрбір топтың спикері ортақ шешімдерін басқа топ мүшелеріне таныстырады және сұрақтарға береді. Бұл жағдайда оқытушы топтық пікірсайысты ұйымдастырады және белгілі бір нәтижеге қарай бағыттайды.
Мысалы: Семинар сабағының мақсаты: белгілі бір мәселені шешуге қатысты топтық немесе жеке ойды дамыту, пікірталас ұйымдастыру.
Іске асыру кезеңдері:
1. Топқа бөлу. Қатысушылар шағын топтарға бөлінеді (кей жағдайда жеке жұмыс та болуы мүмкін). Әр топта уақытша ұйымдастырушы/спикер тағайындалады.
2. Мәселені талдау. Оқытушы нақты уақыт аясын белгілейді. Қатысушылар ұсынылған кейсті талдайды, мәселенің шешу жолдарын іздейді. Әр топ өз шешімін басқа топтардан тәуелсіз әзірлейді.
3. Шешімді әзірлеу және өңдеу. Топ ішінде пікірлер салыстырылады. Шешімдерді жетілдіру, дәлелдеу жұмыстары жүргізіледі.
4. Презентация жасау. Әр топтың спикері ортақ шешімді көпшілік алдында таныстырады. Жеке пікірлерді де дәлелдеп қорғау мүмкіндігі беріледі.
5. Пікірталас және қорытынды. Оқытушы топаралық пікірсайысты ұйымдастырады. Барлық ұсынылған шешімдерді тыңдап, нәтижеге бағыттайды. Әртүрлі шешімдер салыстырылып, ортақ тұжырым жасалады.
Дебат - студенттерге арналған интеллектуалды ойын, ол белгілі бір ережелерге сәйкес жүргізілетін пікірталастың ерекше түрі болып табылады. Дебаттың мәні мынада: екі команда қазылар алқасын олардың дұрыстығына сендіруге тырысып, ұсынылған тезиске қатысты өз дәлелдері мен қарсы дәлелдерін алға тартады. Дебаттың тәрбиелік мәні - оларға қатысатын білім алушылар маңызды қабілеттерге ие болады:
· сенімді дәлелді қолдана отырып, көзқарасты негіздеуде, дәлелді пікірін жүйелі жеткізе білуі;
· алынған ақпаратты талдау және мәселенің мәніне сыни тұрғыдан келу; 
· құбылыстар арасында логикалық байланыстар орнатуда коммуникатив-тік  дағдыларды пайдалануы; 
·  фактілер мен көзқарастарды ажырату, қателіктерді, бұрмаланулар мен стереотиптерді анықтауда өзінің пікірін дәлелдей алуы;
· топтық және жұптық тапсырмаларды орындауда 4К дағдыларын қолдануы;
[bookmark: _Hlk218982620]«Бастауыш сынып оқушыларының коммуникативтік дағдысын қалыптастыру» тақырыбын ұйымдастыру әдістемесі бойынша дебаттың мақсаты: 
 - Студенттердің коммуникативтік дағдыларды меңгертудің әдістемесін жетік білуі;
- Қойылған мәселені зерттеу, талдау және салыстыруда тілдік дағдыларын дамыту;
- Дебатты  оқу үдерісінде тиімді қолдану дағдыларын дамыту;
- Жұптық, жеке және топтық пікір қалыптастыруда коллаборация құра білу;
- Мәселеге креативті ойдау мен сыни тұрғыдан талдау жасай білу;
- Болашақ педагог көпшілік алдында сөйлеу, білім алушыламен пікір алмасу, коммуникативтік дағдысы қалыптастыратын тұлғалық қасиетін дамыту.
Міндеттері:
1.	Бастауыш сынып оқушыларының коммуникативтік дағдысын қалыптастыруда дебаттың бағытын түсіндіру;
2.	Аргументтер мен контраргумент құру тәсілдерін үйрету;
3.	Дебаттың форматын тәжірибе арқылы көрсету;
4.  Мұғалімдерге сабақта қолдануға болатын дебаттың идеяларын ұсыну.
Мысалы: 1. «Коммуникативтік дағдыны дамытуда ойын технологиялары тиімді ме?»
· «Иә» тобы: ойындар арқылы оқушылардың тіл байлығы, еркін ойлауы дамиды.
· «Жоқ» тобы: ойын тек қосымша құрал, негізгі әдіс – мәтінмен жұмыс, диалогтік оқыту.
2.  «Топтық жұмыс жеке жұмыстан тиімді ме?»
· «Иә» тобы: топтық жұмыста оқушылар өзара пікір алмасып, тілдік дағдысы артады.
· «Жоқ» тобы: жеке жұмыс оқушының өз ойын толық жеткізуге, жауапкершілігін арттыруға ықпал етеді.
3. «Бастауышта коммуникативтік дағдыны дамыту үшін технологияны қолдану міндетті ме?»
· «Иә» тобы: интерактивті құралдар оқушыны қызықтырады, пікірталасқа тартады.
· «Жоқ» тобы: технологиясыз да рөлдік ойындар, пікірталас, сұрақ-жауап арқылы дамиды.
4. «Дебат бастауыш мектепте қолдануға қолайлы әдіс пе?»
· «Иә» тобы: ерте жастан сөйлеу мәдениеті мен диалогтік дағды дамиды.
· «Жоқ» тобы: бастауыштағы балаларға бұл күрделі, алдымен қарапайым сөйлеу жаттығулары қажет.
«Болашақ мамандарды бастауыш сынып оқушыларының коммуникативтік дағдаларын қалыптастыруға даярлау» атты арнайы курста берілетін теориялық білімді дәріс бойынша ұйымдастырып, семинар сабақтарында тақырыпқа сәйкес қосымша тапсырмаларды қазақ тілі және әдебиеттік оқу пәндерінде жүзеге асырылатындықтан  4 сынып бойынша, қазақ тілі мен әдебиеттік оқу пәндерінен тапсырмалар жүйесі дайындалды. 
4 сынып бойынша қазақ тілі пәнінен коммуникативтік дағдыны қалыптастыруға арналған тапсырмалар жүйесі:
«Байлығым – байтақ елім»
1. Тыңдалым
Мәтінді тыңда:
Қазақстан – кең байтақ ел. Оның жерінде түрлі табиғат аймақтары бар: орман, дала, тау, көлдер мен өзендер. Әр аймақтың өз байлығы бар.
Тапсырма:
 Мәтін бойынша 3 сұраққа жауап бер:
1.	Қазақстанның қандай табиғат аймақтары бар?
2.	Әр аймақтың байлығы неде?
3.	Сен өз өңіріңнің байлығын қалай сипаттайсың?
2. Оқылым
Мәтінді оқы:
«Менің елім – Қазақстан. Мен туған жерімді сүйемін. Біздің елде алтын, мұнай, көмір сияқты қазба байлықтар бар. Бірақ ең үлкен байлық – халық.»
Тапсырма:
· Мәтінге ат қой.
· «Нағыз байлық неде?» деген сұраққа өз ойыңды жаз (3-4 сөйлем).
3. Айтылым тапсырмасы
 «Мен елімнің байлығын қалай қорғаймын?» тақырыбында 5-6 сөйлемнен монолог құра.
– Табиғатты қорғау;
– Су мен энергияны үнемдеу;
– Қоқыс тастамау сияқты ойларды қолдан.
4. Жазылым тапсырмасы
«Байлығым – байтақ елім» тақырыбына шағын эссе жаз (6–8 сөйлем).
 Мына тірек сөздерді пайдалан: елім, табиғат, байлық, еңбек, болашақ.
4-сабақ
Ауызша және жазбаша сөйлеу
1.Тыңдалым
Тапсырма:
Мұғалім мына мәтінді оқып береді:
«Бүгін сыныпта үлкен дайындық жүріп жатыр. Біз мектеп концертінде өлең оқимыз. Мұғалім әр оқушыға өз міндетін түсіндірді. Бірі безендіреді, бірі ән айтады, ал Айдана өлеңін жаттап жүр.»
Сұрақтар:
-Балалар неге дайындалып жатыр?
-Айдана не істеп жүр?
-Мұғалім не істеді?
2.Оқылым
Мәтін:
«Жазбаша сөйлеу – қағаз бетінде немесе электронды түрде ойды жеткізу. Ауызша сөйлеу – адамдардың бір-бірімен сөйлесу арқылы пікір алмасуы. Жазбаша сөйлеу кезінде ойды дұрыс, түсінікті жазу керек. Ал ауызша сөйлескенде дауыс ырғағы мен қимыл да маңызды.»
Тапсырмалар:
-Мәтін не туралы?
-Ауызша және жазбаша сөйлеудің айырмашылығын ата.
-Өзің жазбаша сөйлейтін жағдайды мысалмен айт.
3.Айтылым
Төмендегі сұрақтарға ауызша жауап бер:
-Сен ауызша сөйлеуді қайда пайдаланасың?
-Жазбаша сөйлеудің мысалын келтір.
-Қайсысы саған оңай — ауызша ма, жазбаша ма? Неліктен?Қосымша тапсырма:
Екі оқушы диалог құрастырады:
Тақырып: «Досыма хат жазу немесе телефонмен сөйлесу — қайсысы ыңғайлы?
4.Жазылым
Төмендегі екі тапсырманың бірін орында:
-Досыңа қысқаша хат жаз: демалыс күні не істегеніңді айт.
-Ауызша сөйлеудің артықшылығы мен жазбаша сөйлеудің артықшылығы туралы 5-6 сөйлем жаз.
6-тақырып: Буын және дыбыс үндестігі. 
[bookmark: _r3exg38xazou]Тыңдалым дағдысы (Дыбыс үндестігі)
Мәтін (мұғалім оқып береді немесе тыңдатылады):  Менің Отаным – Қазақстан. Біздің еліміз үлкен және байтақ. Мен Астана қаласында тұрамын. Астанада әдемі ғимараттар, кең көшелер мен жасыл саябақтар көп. Қыста қала аппақ қарға оранып, ерекше көрінеді. Ал жазда гүлдер жайқалып өседі. Мен достарыммен серуендеп, өз қаламды тамашалағанды жақсы көремін.
Тапсырмалар:
1.    Мәтін не туралы айтылған?
2.    Ілгерінді ықпал кездесетін екі сөз тіркесін тап.
3.    Кейінді ықпал кездесетін екі сөз тіркесін тап.
4.    Осы сөз тіркестерінде дыбыстар неге өзгеріп айтылатынын түсіндір.
5. Мәтіннен өзіңе ұнаған бір сөйлемді қайталап айт және дыбыс үндестігіне назар аудар.
2. Айтылым дағдысы (Дыбыс үндестігі)
Тапсырма:
Төмендегі сөздер мен сөйлемдерді дұрыс айтып көр. Айтқанда дыбыс үндестігіне назар аудар.
Сөздер: көп бала, жақсы дос, таза су, менің мектебім, Астана қаласы.
Сөйлемдер:
– Менің мектебім Астанада орналасқан.
– Біз таза суда шомылдық.
– Көп бала саябақта ойнап жүр.
Қосымша тапсырма:
Осы үлгіге ұқсап, Қазақстан туралы өзің екі сөйлем ойлап айт.
Сөйлемдерде дыбыс үндестігі қалай сақталғанын түсіндір.
[bookmark: _5d1eqs3wp3d1]3. Оқылым дағдысы (Буын үндестігі)
Мәтін:Қазақстан – тәуелсіз ел. Оның жері кең, табиғаты бай. Солтүстігінде ормандар мен өзендер көп, ал оңтүстігінде таулар мен шөлейтті жерлер бар. Менің сүйікті қалам – Алматы. Бұл қала әдемі табиғатымен танымал. Көктемде алма ағаштары гүлдеп, ауа таза болады. Адамдар тауға шығып, серуендегенді ұнатады.
Тапсырмалар:
1.    Мәтінді түсініп оқы.
2.    Әр сөйлемнен бір сөзді буынға бөліп жаз.
3.    Буын үндестігі сақталмаған сөз бар ма? Тап.
4.    Көптеген сөздер жуан буынды ма, әлде жіңішке буынды ма?
5.    Қысқаша қорытынды жаса: буын үндестігі дегеніміз не?
[bookmark: _vw7o9qhu1q9y]4. Жазылым дағдысы (Буын үндестігі)
Тапсырма:
«Менің Қазақстаным» тақырыбында 5–6 сөйлемнен тұратын шағын мәтін жаз.
Жазғанда буын үндестігін сақтауға тырыс.
Мысал: Менің Отаным – Қазақстан. Бұл елдің табиғаты өте әдемі. Мен Қарағанды қаласында тұрамын. Қаламызда мектептер мен мәдениет үйлері көп. Адамдар еңбексүйгіш және қонақжай. Мен өз елімді мақтан етемін.
Бағалау критерийлері:
– Сөйлемдер мазмұнды және түсінікті;
– Буын үндестігі сақталған;
– Орфографиялық және грамматикалық қате жоқ.
[bookmark: _xf7kr8hwkv63]9-сабақ. Табиғат ғажайыптары — Буын үндестігі
[bookmark: _f0f0porl0ff5]1. Тыңдалым тапсырмасы:
Мәтінді тыңда:
Таң ата табиғат оянады. Құстардың сайраған үні, өзеннің сылдыры, жапырақтардың сыбдыры — бәрі бір әуенге ұқсайды. Бұл – табиғаттың өз тілі.
1.	Мәтіннен буын үндестігі сақталған 5 сөзді жаз.
2.	Неліктен бұл сөздерде буын үндестігі бар екенін түсіндір.
3.	Мәтінге қысқаша қорытынды жаса.
[bookmark: _gr6d1vbbconq]2. Оқылым тапсырмасы:
Мәтінді оқы:
Көктемде табиғат ерекше түрге енеді. Ағаштар бүршік жарады, жерден көк шығады, жаңбыр жауады. Барлығы үйлесімді көрінеді.
1.	Буын үндестігі бар 5 сөзді тап.
2.	Мәтіндегі 2 сөзге буындық талдау жаса.
3.	«Табиғаттағы үйлесім» дегенді қалай түсінесің?
[bookmark: _y43j4tcny094]3. Айтылым тапсырмасы:
«Табиғатта үндестік бар» тақырыбында 6–7 сөйлемнен монолог құра.
– Дыбыстар үндестігі мен табиғат үндестігі арасындағы ұқсастықты түсіндір.
– Өз мысалдарыңды келтір.
[bookmark: _xxnpqz85ka77]4. Жазылым тапсырмасы:
«Буын үндестігі мен сөз әуезі» тақырыбына қысқаша ойтолғау жаз (7–8 сөйлем).
 Тірек сөздер: үндестік, әуез, табиғат, әдемілік, дыбыс.
[bookmark: _23omm8k3lfgz]Тақырыбы: Табиғат ғажайыптары — Дыбыс үндестігі
[bookmark: _kv9jrcx7d333]1. Тыңдалым тапсырмасы
Түнгі орманда тыныштық орнайды. Тек жәндіктердің ызыңы, судың сылдыры естіледі. Табиғаттағы дыбыстар да бір-бірімен үндесіп тұрады.
1.	Мәтіннен 3 дыбыс үндестігі бар сөз тап.
2.	Бұл сөздерде қандай дыбыстар үндесіп тұрғанын түсіндір.
3.	Табиғат дыбыстарының үйлесімін сипатта.
[bookmark: _wdpn8128oiec] 2. Оқылым
Мәтінді оқы:
Қазақ тілінде сөздер әуезді естілу үшін дыбыс үндестігі сақталады. Табиғатта да осындай заңдылық бар: жел мен жапырақтың сыбдыры, толқынның шуылы — барлығы үйлесімді.
Тапсырма:
1.	Дыбыс үндестігі бар сөздерді теріп жаз.
2.	Мәтіннен бір сөйлемді алып, дыбыстық талдау жаса.
3.	«Дыбыс үндестігі тіл әуезін қалай арттырады?» деген сұраққа жауап бер.
[bookmark: _gxfw02i99fby]3. Айтылым
Тапсырма:
 «Табиғат дыбыстары мен тіл дыбыстарының ұқсастығы» тақырыбында 5 сөйлемдік диалог құра.
– Бір оқушы сұрақ қояды, екіншісі жауап береді.
5. [bookmark: _8pdbwmted7iz]Жазылым тапсырмасы:
Тілдегі дыбыс үндестігі – табиғаттағы үйлесіммен ұқсас» тақырыбына шағын эссе жаз (8–10 сөйлем).
Тірек сөздер: үндестік, дыбыс, табиғат, сұлулық, үйлесім.
[bookmark: _liilvbq0nxkx]Табиғат ғажайыптары — Дыбыс үндестігі (қорытынды сабақ)
[bookmark: _kp4p2ov2bgqd]1. Тыңдалым
Табиғаттағы әр дыбыс ерекше. Жел уілі, жаңбыр тамшысы, құстар үні – бәрі әуен сияқты. Сол сияқты, тілдегі дыбыстар да өзара үндесіп, сөйлеуді әсем етеді.
Тапсырма:
1.	Тыңдалған мәтіннен 4 үндес сөз тап.
2.	Дыбыстар үндестігі сөйлеуді қалай әсерлі етеді?
3.	Өз мысалыңмен дәлелде.
[bookmark: _h110mp7k3ele]2. Оқылым
Мәтінді оқы:
Табиғаттың ғажайыбы – оның үйлесімдігінде. Егер бір дыбыс жоғалса, сұлулық та жоғалады. Тілде де әр дыбыс өз орнында болғанда ғана сөз мәнді, әуезді шығады.
Тапсырма:
1.	Мәтіннің негізгі ойын анықта.
2.	Әуезді 3 сөйлем жаз.
3.	Әдемі дыбыстар арқылы табиғатты сипатта.
[bookmark: _aso5ds8ga0dz]3. Айтылым
Тапсырма:
 «Табиғат пен тілдің үндестігі» тақырыбында 6 сөйлемнен монолог айт.
– Табиғаттан үйренген 3 қасиетті ата.
– Оларды сөзбен қалай жеткізуге болатынын түсіндір.
[bookmark: _oonji9eha0ut]4. Жазылым
Тапсырма:
 «Табиғаттан үйренген үндестік» атты шығармашылық әңгіме жаз (8–10 сөйлем).
Мына тірек сөздерді пайдалан: дыбыс, табиғат, үндестік, сезім, үйлесім, көрініс.
Сабақ: 4-5-сабақтар
· 4-сабақ: Ана тілім – ардағым
· Сөйлеу мәдениеті
· 5-сабақ: Ана тілім – ардағым
· Сөйлеу мәдениеті
1. Тыңдалым. Мәтін: "Сыпайы сөйлейік"
Сөйлеу – адамдар арасындағы байланыстың көпірі. Сыпайы, мәдениетті сөйлей білсек, айналамыздағы адамдар бізге құрметпен қарайды. Сөйлеу мәдениеті дегеніміз – дұрыс, түсінікті, дауыс ырғағын сақтай отырып, әдепті сөйлеу.
Мысалы, біреуден көмек сұрағанда: «Кешіріңіз, маған көмектесе аласыз ба?» – деп айтсақ, бұл мәдениетті сөйлегеніміз.
 Сөйлеу мәдениеті арқылы біз өзімізді жақсы таныта аламыз. Әдепті сөздер – қарым-қатынастың алтын кілті.
Тапсырмалар:
1.    Мәтінде сөйлеу мәдениетінің қандай ерекшеліктері айтылды?
2.    «Сөйлеу мәдениеті» деген сөз тіркесін қалай түсінесің?
3.    Әдепті сөздерге мысал келтір.
4.    Мәтіндегі негізгі ойды бір сөйлеммен айт.
 2. Айтылым. Тапсырма:
Төмендегі жағдайларға байланысты өз ойыңды айтып көр:
Жағдай:
 Мектеп кітапханасында шу болып жатыр. Кітапханашы мен сыныптасыңа қалай сыпайы сөйлеу арқылы тыныштық орнатар едің?
Бағалау:
· Сыпайы, әдепті сөз қолдану
· Дауысты реттеп сөйлеу
· Мәселені шешуге бағытталған ой айту
3. Оқылым. Мәтін: "Әдепті бала – ырыс"
Мұрат – өте әдепті бала. Ол мұғаліммен, достарымен сыпайы сөйлеседі. «Рақмет», «Кешіріңіз», «Сәлеметсіз бе» деген сөздерді жиі қолданады. Оның сөйлеу мәдениеті достарына үлгі. Мұрат бірде автобус ішінде үлкен кісіге орнын беріп:
 – Апай, отырыңыз, – деді. Үлкен кісі риза болып, алғысын айтты.
Сұрақтар:
1.    Мұрат қандай бала?
2.    Ол сөйлеу мәдениетін қалай көрсетіп жүр?
3.    Сен күнделікті өмірде қандай әдепті сөздер қолданасың?
4.    Мәтіндегі негізгі ой қандай?
4. Жазылым. Тапсырма:
Тақырып: «Сөйлеу мәдениеті – әдептің бастауы»
Осы тақырыпта 5–6 сөйлемнен тұратын шағын мәтін (жазба жұмыс) жаз:
· Сөйлеу мәдениеті деген не?
· Неліктен ол маңызды?
· Өз өміріңнен мысал келтір.
4 сынып бойынша әдебиеттік оқу пәнінен коммуникативтік дағдыларды қалыптастыруға арналған тапсырмалар жүйесі.
Тақырыбы: «Қазыналы қарттың тәлімі»
1. “Оқылым” дағдысына арналған тапсырма
· “Төле бала мен Қоңқа қарт” туралы әңгімені іштей оқып, түсініксіз сөздердің астын қарандашпен сызып отырады.
· Мәтіннен негізгі ойды білдіретін тірек сөздерді белгілеп отырады:
Төле бала, Қоңқа қарт, нысапсыз, қайырсыз т.б.
2. “Тыңдалым” дағдысы арналған тапсырма
Мұғалім әңгімеден ЖИ арқылы “Қоңқа бидің” сөзінен үзінді тыңдатады.
· Оқушылар тыңдай отырып, төмендегі сұрақтарға жауап береді:
· Қарттың сөзі кімге арналды?
· Ол жастарға қандай қасиеттерді үлгі етті?
· Әңгімеден саған ең әсер еткен тұс қайсысы?
· Қызықтыру әдісі: «Тыңдап тап!» ойыны – мәтінді тыңдау барысында Қоңқа би кейбір сөздерді әдейі өзгертіп айтады, оқушылар қателікті тауып алуы керек.
3. Айтылым дағдысына арналған тапсырма:
Әңгімеде қарттың айтқан өсиетін есте сақтап, топпен талқылап, топтан бір оқушы өзіне қандай ой түйгенін айтады. 
· Әңгімеге сай адам бойындағы 3 құндылықтарды айтады.
· Ол құндылықтың не себепті “Құнды” екенін дәлелдеп айтады.
4. Жазылым дағдысына арналған тапсырмалар:
«1. Қазыналы қарттан алған тәлім» тақырыбында шағын эссе (5–6 сөйлем) жаз.
Жоспар:
· Қарттың сөзі саған қандай ой салды?
· Өміріңде ата-әжеңнен алған ақылдарың бар ма?
· Сен болашақта қандай өсиет айтқың келеді?
2. «Егер мен қазыналы қарт болсам…» тақырыбында бір сөйлемнен тұратын «даналық парақтарын» жазып, сынып қабырғасына ілу.
Тақырыбы: “Адами асыл қасиеттер” 
Мақсаты: Оқушылар өз ойын жүйелі жеткізуге, пікір айтуға және дәлелдеуге дағдыланады.
2. Тыңдалым дағдысы
Мақсаты: Тыңдалған мәтіннің мазмұнын түсініп, негізгі ойын анықтай алу.
“ Не қымбат? Не қиын? ”  Шешендік сөздерді тыңдап шығады.
https://youtu.be/oI1gzGs-plg?si=wVPjINtx2eZf0BYe
– Топқа бөлініп, «Адам үшін ең қымбат нәрсе не?» деген сұраққа өз пікірлеріңізді дәлелдеңіздер.
– Әр топ өз пікірін 1 минут ішінде айтады.
– Басқа топ мүшелері «Неліктен олай ойлайсың?» деген сұрақ қояды.
Бағалау критерийі:
·  Пікірін нақты мысалмен дәлелдей алады;
·   Басқалардың ойын тыңдап, жауап береді
Тақырыбы: Мейірім мен рақым
  Тыңдалым тапсырмасы:
1. Тыңдап болған соң, топ ішінде:
– Мәтіндегі басты кейіпкердің жақсы және жаман қасиеттерін атаңдар;
– Осы қасиеттердің қайсысын өз бойыңда дамытқың келеді? Неліктен?
2.  Бірге ортақ шешімге келіп, «Мейірімді адам қандай болуы керек?» деген тақырыпта постер жасаңыздар.
Бағалау:
· Тыңдаған ақпаратты түсініп, мазмұнын жеткізе алады;
· Топпен ортақ пікірге келеді.
3. Оқылым дағдысына тапсырма
Мақсаты: Мәтін мазмұнын талдау, кейіпкерлердің іс-әрекетін бағалау, негізгі ойды анықтау.
Мәтін: Қазыбек бидің «Не қымбат?» шешен сөзі.
Тапсырма:
1. Мәтінді оқып, кестені толтыр:

Кесте 33

	Сұрақ
	Жауабы
	Түсіндірме

	Қазыбек би не туралы айтты?
	...
	...

	Ол адамгершілік қасиетті қалай түсіндірді?
	...
	...

	Мәтіндегі ең маңызды ой не деп ойлайсың?
	...
	...



2. «Егер мен би болсам…» деген тақырыпта 3 сөйлеммен өз шешендік сөзіңді құрастыр.
Бағалау:
· Мәтін мазмұнын түсінеді;
· Негізгі ойды бөліп алады;
· Өз көзқарасын білдіреді.
4. Жазылым дағдысына тапсырма
«Менің бойымдағы жақсы қасиеттер» тақырыбында шағын эссе 5–7 сөйлем жаз.
Эсседе мыналар қамтылсын:
· өз бойындағы жақсы қасиеттер;
· оларды қалай дамытқың келетіні;
· өмірдегі мысал.
Қосымша:
Оқушылар бір-бірінің жұмысын «Екі жұлдыз, бір тілек» әдісімен бағалайды.

Қорытынды 4К байланысы

Кесте 34

	Дағды түрі
	4К құзыреті
	Күтілетін нәтиже

	Айтылым
	Коммуникация
	Өз ойын жүйелі жеткізеді, дәлелдей алады

	Тыңдалым
	Коллаборация
	Бірлесе талқылап, шешім қабылдайды

	Оқылым
	Критикалық ойлау
	Мәтінді талдайды, негізгі ойды анықтайды

	Жазылым
	Креативтілік
	Өз көзқарасын шығармашылықпен білдіреді



1. Жазу, сызу, өнер-адамның рухани құндылығы 
· Сағи Жиеннің «Әріп жасауы» ертегісінен үзіндіні оқы.
· Мәтіннен «еңбек», «рухани құндылық», «өнер» сөздері кездескен сөйлемдерді тап және олардың мағынасын түсіндір.
· «Әріптің әңгімесі» атты қысқа ертегі ойлап жаз.

2. «Жақсы» деген-немене? «Жаман» деген – немене?
· Qr кодты сканерлеп, берілген видеоны қара. 
· Мәтіндегі жақсы және жаман қасиеттерді екі бағанға бөліп жаз. Мысалы: мейірімділік – жақсы, тәкаппарлық – жаман.
· «Менің ойымша, жақсылық — бұл...» тақырыбында 4–5 сөйлемдік эссе жаз.

[image: ]

[bookmark: _Hlk218957107]Қорыта келе, коммуникативтік дағдыны қалыптастыруға арналған әдістер-тәсілдер мен оқытудың цифрлық технологиялары білім алушылардың тілдік құзыреттіліктері өзінің болашақ кәсіби іс-әрекетіне қатысты коммникативтік дағды туралы көзқарасын, білімін, алған білімін кез келген жағдайда қолдануы, шешім қабылдауын, өзін-өзі бағалау дағдыларын қалыптастыруға бағытталады.
Қазақ тілі 4 сынып «Табиғат құбылыстары» бөлімі бойынша электрондық ресурстарды пайдаланып орындайтын тапсырмалар 
1. Табиғат құбылыстары. Зат есімнің жіктелуі. 4-сынып. (Тіл және сөйлуді дамыту)
Сілтеме: https://create.kahoot.it/story/b6ee37c6-6d88-4296-a488-c1fb01caa104
QR код:
[image: Story]


Сурет 20
2. Септік жалғаулары 
Сілтеме: https://create.kahoot.it/details/f7141c5a-5ab7-4eca-96e7-72b245e72f78 

[image: ]

3. Табиғат құбылыстары. Зат есімнің септелуі. 4-сынып. (Тіл және сөйлуді дамыту)
Сілтеме: https://create.kahoot.it/story/6ffbf31c-ccbe-4521-b6a7-410c42658b52

[image: ]



Сурет 22

 «Мамандықтар» бөлімі бойынша тапсырмалар 
 Тақырып: Тұрақты сөз тіркесі
 Сәйкестендіру тапсырмалары:    https://quizlet.com/tr/1093917550/%D0%BA%D2%AF%D1%80%D0%B4%D0%B5%D0%BB%D1%96-%D1%81%D3%A9%D0%B7%D0%B4%D0%B5%D1%80-flash-cards/?i=3od3to&x=1jqt
[image: ]

Тақырып: Күрделі сөздер
https://quizlet.com/tr/1093933445/%D0%BA%D2%AF%D1%80%D0%B4%D0%B5%D0%BB%D1%96-%D1%81%D3%A9%D0%B7%D0%B4%D0%B5%D1%80-flash-cards/?i=3od3to&x=1jqt 

Тақырып: Күрделі сөз
https://quizlet.com/tr/1093976744/%D0%BA%D2%AF%D1%80%D0%B4%D0%B5%D0%BB%D1%96-%D1%81%D3%A9%D0%B7-flash-cards/?i=3od3to&x=1jqt 

 «Буын үндестігі» бөлімі бойынша тапсырмалар

[image: ]

Тақырып: Тіл және сөйлеу:
https://padlet.com/zhakypbeknabat/padlet-zbe3x4m0ilkqwcg3
Фонетика әлеміне саяхат:
https://padlet.com/zhakypbeknabat/padlet-xo83h7lpubmnipsb
Тақырып: «Мәдени мұра» 

[image: ]

https://learningapps.org/watch?v=pe6y7pqtt25

https://learningapps.org/watch?v=pmu0advmc25 

https://learningapps.org/watch?v=p1gkw3b6225 
Әдебиеттік оқу (4-сынып): "Табиғатты Зерттейміз. 
Біз Қиялдай Аламыз"
1. Айтылым тапсырмасы (Коммуникация)
Тақырыбы: «Егер менің қиялым шын болса...»
Орындалуы: Оқушылар топтарға бөлініп немесе кезекпен тұрып, бір-бірінің сөйлемін жалғастыра отырып, бір сөйлемнен айтады. Әр сөйлем қиялға негізделуі және табиғат тақырыбына қатысты болуы керек.
Мақсаты: Оқушылардың сөйлеу мәдениетін, еркін ой айту және қиялды дамыту.
Мысал үлгісі: – 
Оқушы 1: Егер менің қиялым шын болса, мен құстардың тілін үйреніп, олармен әңгімелесер едім. – 
Оқушы 2: Ал менің қиялым шын болса, ауаның түсін көріп, оны сиқырлы бояумен бояйтын едім.
2. Тыңдалым тапсырмасы (Сыни ойлау)
Мәтін: Мұғалім дауыстап оқитын қысқа мәтін.
«Бір күні Айдан келген бала жерге түсіп, алғаш рет орманды көрді. Ол бәріне таңғалды — жапырақтың сыбдырына, судың сылдырына, құстың үніне. Бірақ ең қатты таң қалғаны — адамдардың күлкісі еді.»

[image: Изображение выглядит как цветок, поздравительная открытка, дизайн, иллюстрация

Автоматически созданное описание]

Сұрақтар:
1. Айдан келген бала мәтінде айтылған табиғаттың қандай дыбыстарына таң қалды? (Нақты деректерді табу)
2. Неліктен адамдардың күлкісі оған басқа дыбыстардан ерекше болды деп ойлайсыңдар? (Себеп-салдарды талдау)
3. Егер сен сол бала болсаң, орманнан неге ең қатты таң қалар едің? Өз пікіріңді білдір.
Мақсаты: Тыңдалған мәтінді түсіну және оның мағынасы туралы пікір білдіру.
3. Оқылым Тапсырмасы (Ақпараттық сауаттылық)
Мәтін: Оқулықтан немесе тақтадан берілген шағын мәтінді оқу.
«Қиял – адамның арманға жол ашатын қанаты. Қиялсыз адам жаңа нәрсе ойлап таба алмайды. Ұлы ғалымдар мен өнертапқыштар бәрін қиял арқылы бастады. Қиял – ойдың шамшырағы.»
Сұрақтар:
1. Мәтін бойынша, қиял адамға не береді?
2. Қиялдың "ойдың шамшырағы" деп аталуы нені білдіреді? Өз сөзіңмен түсіндір.
Қосымша тапсырма: Мәтіндегі "қиял", "арман", "ой" сөздерін қатыстырып, табиғатқа байланысты 3 сөйлем құрастыр.

[image: Изображение выглядит как Графика, графический дизайн, шаблон, Шрифт

Автоматически созданное описание]

4. Жазылым Тапсырмасы (Креативтілік)
Тақырыбы: «Менің Ойдан Шығарылған  Досым»
Орындалуы: Әр оқушы өз қиялындағы табиғатпен байланысты бір досын (мысалы, сөйлейтін бұлт, биші гүл, ұшатын тасбақа) сипаттап, шағын мәтін жазады.
Сипаттау үлгісі:
· Оның аты және сыртқы түрі қандай?
· Оның ерекше, сиқырлы қабілеті қандай?
· Сен онымен бірге табиғатта не істер едің?
Мақсаты: Оқушылардың қиялын пайдалана отырып, сипаттап жазу және шығармашылық дағдыларын дамыту.
💧 "Тіршілік Көзі" – Ерекше Тапсырмалар Жинағы 💧
1. Айтылым және Кооперация (Шешім Қабылдау)
Тапсырма: "Суды Құтқару Миссиясы"
· Орындалуы: Оқушылар 4 адамнан тұратын Төтенше Топтарға бөлінеді.
· Сценарий: Сіздердің алдарыңызда 3 минутта шешілуі керек үш қиын мәселе тұр.
1. Мәселе 1: Ауылдың жалғыз бұлағы қоқыстан ластанып қалды. Қоқысты алуға тек 10 минут уақыт бар. Кім не істейді? (Рөлдерді бөлу)
2. Мәселе 2: Үйдің ішінде краннан су ағып тұр, бірақ ешкім байқамайды. Бұл суды қалай тоқтату туралы ең жылдам және ең тиімді бір ұран ойлап табыңдар.
3. Мәселе 3: Сендердің мектептеріңде құрғақшылық болып, гүлдер солып қалды. Су аз, бірақ оны үнемдеу керек. Гүлдерді қалай суарасыңдар?
· Қорғау: Әр топ бір мәселенің шешімін 2 минут ішінде ұсынып, неліктен бұл әдісті таңдағанын түсіндіреді.
Бағыт: Жылдам шешім қабылдау, жауапкершілікті бөлу және бірлесіп жұмыс істеу.
2. Тыңдалым және Сыни Ойлау (Дәлелдерді Табу)
Тапсырма: "Дыбыстардың Тілі"
· Орындалуы: Мұғалім суға қатысты үш түрлі дыбысты (мысалы: 1. Жаңбырдың жаууы, 2. Краннан аққан су, 3. Теңіздің шуы) тыңдатады.
· Сұрақтар:
1. Дыбыс 1 (Жаңбыр): Бұл дыбыс адамға немесе табиғатқа қандай жақсылық әкеледі? (2-3 сөзбен жауап беру).
2. Дыбыс 2 (Краннан аққан су): Бұл дыбысты тыңдағанда, сен не туралы ойланасың? Неліктен? (Өз сезімі мен ойын байланыстыру).
3. Дыбыс 3 (Теңіз): Егер теңіз сөйлей алса, ол бізге ең маңызды қандай бір кеңес берер еді?
Бағыт: Дыбыс арқылы ақпарат қабылдау, оны талдау және логикалық қорытынды шығару.
3. Оқылым және Креативтілік (Рөлге Ену)
Тапсырма: "Су Тамшысының Күнделігі"
· Мәтін: Оқушылар Су Тамшысының атынан жазылған қысқа мәтінді оқиды. Мәтінде тамшының басынан өткен екі оқиға сипатталады (мысалы, бірде өзенде жүрді, бірде адамның қолында болды).
· Мәтіннен кейінгі тапсырма:
1. Мәтіндегі Тамшының ең қауіпті деп санаған жерін табыңдар. (Нақты дәйекті табу)
2. Енді сен Тамшы болып, оның үшінші оқиғасын – оның бір саяхатын (мысалы, бұлтқа айналуы немесе гүлге сіңуі) – 1-2 сөйлеммен креативті түрде жалғастырып жазыңдар.
3. Тамшының осы саяхаты арқылы ол бізге не үйреткісі келді?
Бағыт: Кейіпкердің орнына еніп оқу, мәтінді шығармашылықпен жалғастыру және идеясын түсіну.
4. Жазылым және Коммуникация (Әсер Ету)
Тапсырма: "Бір Сөздік Сиқыр"
· Орындалуы: Оқушылар тіршілік көзі – Судың маңыздылығын көрсететін ең күшті бір ғана сөзді таңдайды.
· Жазу:
1. Таңдаған сөзді үлкен әріптермен параққа жазады (мысалы: ӨМІР немесе ТАЗАЛЫҚ).
2. Сол сөзді таңдау себебін түсіндіретін екі сөйлем жазады. Бұл сөйлемдер басқа адамды суды қорғауға сендіруі керек.
Қорытынды: Оқушылар өздерінің "бір сөздік сиқырын" сыныпқа көрсетеді (Коммуникация).
Бағыт: Ойды шоғырландыру, қысқа әрі әсерлі хабарлама жазу және сенімділікпен жеткізу.
Тақырыбы: Жұмбаққа толы әлем

https://www.umapalata.com/zexpo/game.html?LANG=RU&idGames=165700
Тақырыбы: Шөл далаға саяхат
Бейнероликтің атауы қандай болды?
Қай жерде түсірілген оқиға көрсетілді?
Бейнероликте қандай жануарлар кездесті?
Саяхатшылар нені зерттеп жүр?
Шөл далада қандай қиындықтар кездеседі?
Осы бейнероликтен не үйрендің?
Бейнероликтегі ең қызық сәтті сипатта.

       Сурет 33

https://youtu.be/ft8v3aWvpHo?feature=shared
Тақырыбы: Адамның табиғатқа бейімделуі
Мақсаты: Бейнеролик мазмұнын түсіну, маңызды ақпаратты анықтау.
Бейнероликті көріп болған соң сұрақтарға жауап бер:
Киіз үйдің қандай бөліктері аталды?
Киіз үйді не үшін тігеді?
Киіз үйдің әр бөлігі қандай қызмет атқарады?
Киіз үйді құру кезінде адамдар қалай бірлесіп жұмыс істеді?
“Ақиқат – жалған” ойыны:
Киіз үйдің шанырағы ағаштан жасалады.
Уық пен кереге темірден жасалады.
Киіз үй тек жазда тігіледі.
Киіз үйдің төбесінде шанырақ болады.

[image: ]

https://youtu.be/XjsYPFmSshI?si=WNwowZf5tnLxa6HD

[bookmark: _Hlk218957496]Қорыта келе,  коммуникативтік дағдыларды қалыптастыруда қолданылатын әдістеме болашақ маманның жұмысында маңызды рөл атқарады. Болашақ мамандардың  белсенділігін арттыру үшін проблемалық сұрақ қою, ауызша пікірталас, шығармашылық тапсырмалар, 4К моделі, сыни ойлау, коллаборация, креатив, коммуникация және цифрлы технологиялар жиі пайдаланылатын тапсырмалар құрастырту және оны жүзеге асыру жолдары меңгертіледі. Болашақ мамандарға арналған әлістеме бастауыш сынып оқушылардың коммуниктативтік дағдыларын қалыптастыруға негіз болады. 

3.3  Тәжірибелік-эксперимент  және оның нәтижелері
Тәжірибелік-эксперименттің қалыптастыру кезеңінде болашақ мамандарды бастауыш сынып оқушыларының коммуникативтік дағдысын қалыптастыруға даярлау мотивациясын анықтау үшін әдістемелер іріктелді. Жоғарыда таңдалған әдістемелер бойынша тәжірибелік эксперименттің нәтижесі шығарылды.
Бақылау кезеңі мақсаты:
Бақылау кезеңі міндеттері: анықтаушы экспериментте қолданлған диагоностикалық әдістемелерді қайта қолдану, 
Алынған нәтижені сандық- сапалық талдау, 
Стьюденттің t-критерийі арқылы әдістеменің тиімділігін дәлелдеу.  
Тәжірибелік-экспериментке қатысушылардың нәтижелерін сандық талдауда арфметикалық ортаның мәндері бойынша өзгерістің сенімділігін бағалау үшін тәуелді және тәуелсіз таңдамалар үшін Стьюденттің t-критерийі  қолданылды. Сандық талдау Excell бағдарламасы негізінде жүзеге асырылды.
Бақылау кезенінің нәтижесі зерттеу тақыбымыздың құрылымдық-мазмұндық моделінде берілген мотивациялық, мазмұндық, іс-әрекеттік компоненттерге негізделген көрсеткіштерді айқындайтын сауалнама қайта алынып шығарылды. Сауалнамаға эксперименттік топтың 58 студенті қатысты.
[bookmark: _Hlk217264400]Зерттеу жұмысының қалыптастыру кезеңінде болашақ мамандардың (бастауыш сынып мұғалімдерінің) оқу мотивациясын диагностикалау үшін А.А.Реан мен В.А.Якуниннің «Студенттердің оқу мотивациясын диагностикалау әдістеме сауалнамасы» (Н.Ц. Бадмаева редакциясы) қолданылды. Қалыптастыру кезеңінен кейін (әдістемелік семинарлар, арнайы бағдарлама арқылы жұмыс) нәтижелер қайта бағаланды.
Деректердің сипаттамалық статистикасы
Сауалнама нәтижелері бойынша жалпы ұпайлар есептелді. Төмендегі кестеде екі топтың орташа мәндері (mean), стандарттық ауытқуы (SD) және үлгі өлшемі (n) көрсетілген. Деректер нормальды үлестірімге жақын болғандықтан (Shapiro-Wilk тесті арқылы тексерілді, p > 0.05), параметрлік әдістер қолданылды.

Кесте 35 - Мотивациялық сауалнама бойынша сипаттамалық статистика (жалпы ұпай, макс. 170)

	Кезең
	Топ
	n
	Орташа (Mean)
	SD
	Мин
	Макс

	Қалыптастырудан (эксперименттен кейін)
	Бақылау
	61
	112.3
	15.0
	86
	142

	
	Эксперименттік
	58
	135.6
	12.5
	110
	160



Орташа мәндердің өзгеруі эксперименттік топта айқын байқалады (анықтау кезеңінде 108.7-ден қалыптастыру кейін 135.6-ға дейін өсу), ал бақылау тобында өзгеріс минималды.

Кесте 36 - Шкалалар бойынша орташа мәндер (1–5 шкала)

	Шкала
	Бақылау
(эксп. кейін) (n=61)
	Эксп.
(эксп. кейін)  (n=58)

	1. Коммуникативті мотивтер
	3.85
	4.52

	2. Кәсіби мотивтер
	4.18
	4.68

	3. Оқу-танымдық мотивтер
	3.68
	4.45

	4. Әлеуметтік мотивтер
	3.42
	3.85

	5. Шығармашылық өзін-өзі жүзеге асыру
	3.58
	4.30

	6. Сәтсіздіктен қашу
	2.78
	2.60

	7. Беделден аулақ болу
	2.62
	2.50





Сурет  35 - А.А. Реан мен В.А. Якуниннің «Студенттердің оқу мотивациясын диагностикалау әдістеме сауалнамасы»

Статистикалық талдау: Стьюденттің t-критерийі (тәуелсіз таңдамалар үшін)
Екі топтың айырмашылығын тексеру үшін Стьюденттің t-критерийі қолданылды. Бұл әдіс екі тәуелсіз үлгінің орташа мәндерін салыстыруға арналған, себебі топтар (эксперименттік және бақылау) бір-біріне тәуелсіз іріктелген. Гипотезалар:
· H₀: Екі топтың орташа мәндері арасында статистикалық айырмашылық жоқ (μ₁ = μ₂).
· H₁: Айырмашылық бар (μ₁ ≠ μ₂). Мәнділік деңгейі α = 0.05. Еркіндік дәрежесі (df) ≈ n₁ + n₂ - 2 = 117.

Кесте 37- t-тест нәтижелері

	Кезең
	t-статистика
	df
	p-мәні (p-value)
	Айырмашылық мәнділігі

	Қалыптастыру (эксперименттен кейін)
	-9.22
	117
	1.67 × 10⁻15
	Статистикалық мәнді (p < 0.05)



Талдау және интерпретация:
Қалыптастыру кезеңінен (эксперимент кейін): t = -9.22, p = 1.67 × 10⁻15 < 0.05. H₀ қабылданбайды, H₁ қабылданады. Эксперименттік топтың мотивациялық деңгейі бақылау тобына қарағанда айтарлықтай жоғары. Бұл әдістемелік жұмыстың (семинарлар, арнайы бағдарлама) тиімділігін дәлелдейді.
Қадамдық есептеу формуласы:

Қадамдық есептеу: ==112.3,  , = 135.6, =15.0, =12.5, 
t ≈ -9.22. |t| > 1.98, p өте төмен, айырмашылық мәнді.
Қорыта келе, қалыптастыру кейін эксперименттік топтағы өзгерістер статистикалық мәнді, бұл ұсынылған әдістеменің (критериалды бағалау жүйесі негізінде) болашақ мамандардың оқу мотивациясын арттырудағы тиімділігін көрсетеді. Келесі бөлімдерде басқа компоненттер (мазмұндық, рефлексиялық) талданатын болады. Статистикалық өңдеу Excel және Python (scipy.stats) арқылы жүргізілді.
Зерттеу жұмысының қалыптастыру кезеңінде болашақ мамандардың (бастауыш сынып мұғалімдерінің) коммуникативтік дағдыларын диагностикалау үшін Л.Михельсонның (Ю.З. Гильбух бейімдеген) «Коммуникативтік дағды әдістемесі» қолданылды. Қалыптастыру кезеңінен кейін (әдістемелік семинарлар, арнайы бағдарлама арқылы жұмыс) нәтижелер қайта бағаланды.
Деректердің сипаттамалық статистикасы
Әдістеме нәтижелері бойынша жалпы ұпайлар (сенімді жауаптар саны) есептелді. Төмендегі кестеде екі топтың орташа мәндері (mean), стандарттық ауытқуы (SD) және үлгі өлшемі (n) көрсетілген. Деректер нормальды үлестірімге жақын болғандықтан (Shapiro-Wilk тесті арқылы тексерілді, p > 0.05), параметрлік әдістер қолданылды.

Кесте 38 - Сипаттамалық статистика 

	Кезең
	Топ
	n
	Сенімді
	Тәуелді
	Агрессивті

	кейін
	Бақылау
	61
	780
	510
	357

	кейін
	Эксперименттік
	58
	1183
	244
	139




Сурет  36  -  Л.Михельсонның (Ю.З. Гильбух бейімдеген) «Коммуникативтік дағды әдістемесі»

Кесте 39 - Стильдер бойынша орташа мәндер

	Кезең
	Топ
	n
	Орташа (Mean)
	SD
	SE
	Мин
	Макс
	Медиана

	кейін
	Бақылау
	61
	12.79
	3.8
	0.49
	6
	20
	13

	кейін
	Эксперименттік
	58
	20.40
	3.2
	0.42
	14
	26
	20



Статистикалық талдау: Стьюденттің t-критерийі (тәуелсіз таңдамалар үшін)
Екі топтың айырмашылығын тексеру үшін Стьюденттің t-критерийі қолданылды. Бұл әдіс екі тәуелсіз үлгінің орташа мәндерін салыстыруға арналған, себебі топтар (эксперименттік және бақылау) бір-біріне тәуелсіз іріктелген. Гипотезалар:
· H₀: Екі топтың орташа мәндері арасында статистикалық айырмашылық жоқ (μ₁ = μ₂).
· H₁: Айырмашылық бар (μ₁ ≠ μ₂). Мәнділік деңгейі α = 0.05. Еркіндік дәрежесі (df) ≈ n₁ + n₂ - 2 = 117.

Кесте 40 -  t-тест: Жалпы орташа ұпайлар

	Салыстыру
	Орташа (Б)
	Орташа (Э)
	t
	df
	p-value

	Эксперименттен кейін
	12.79
	20.40
	-11.84
	117
	1.2х10-21



Талдау және интерпретация:
Қалыптастыру кезеңінен (эксперимент кейін): t = -11.84, p <0.05. H₀ қабылданбайды, H₁ қабылданады. Эксперименттік топтың мотивациялық деңгейі бақылау тобына қарағанда айтарлықтай жоғары. Бұл әдістемелік жұмыстың (семинарлар, арнайы бағдарлама) тиімділігін дәлелдейді.
Қадамдық есептеу формуласы:


Қадамдық есептеу: =12.79,  , = 20.4, =3.8, =3.2, 
t ≈ -11.84. |t| > 1.98, p - өте төмен, айырмашылық мәнді.

Кесте 41 - Бақыланды жиіліктер (O)

	Кезең
	Топ
	Сенімді
	Тәуелді
	Агрессивті
	Жиынтық

	кейін
	Бақылау
	780
	510
	357
	1647

	кейін
	Эксперименттік
	1183
	244
	139
	1566



Күтілетін мәндер (E) және (O-E)²/E
Кесте  42 -  Кейінгі кезең (жалпы N=3213)
	Топ
	Сенімді 
	Тәуелді 
	Агрессивті 

	Б
	1006.243

	386.504

	254.252


	Э
	956.756

	367.495

	241.748




χ² (кейін) = 50.868+ 39.459 + 41.522 + 53.499 + 41.501 + 43.67 = 270.52

Кесте  43 - χ² нәтижесі (df = (3-1)×(2-1) = 2)

	Кезең
	χ²
	df
	p-value
	Критикалық мән (α=0.05)
	Шешім

	Кейін
	270.52
	2
	< 0.001
	5.99
	H₁ қабылданады



Кесте  44 – Қорытынды

	Әдіс
	Кезең
	Статистика
	df
	p-value
	Шешім

	t-тест (жалпы ұпай)
	Кейін
	t = -11.84
	117
	< 0.001
	H₁: айырмашылық бар

	χ² (3 стиль)
	Кейін
	χ² = 270.52
	2
	< 0.001
	H₁: айырмашылық бар



Қорыта келе, қалыптастыру экспериментінен кейін эксперименттік топта сенімді мінез-құлық 75.6%-ға дейін өсті: t(117) = -11.84, p < 0.001, d = 2.91; χ²(2) = 270.52, p < 0.001. Барлық 3 стиль (сенімді, тәуелді, агрессивті) бойынша мәнді өзгерістер байқалды, бұл әдістеменің жоғары тиімділігін растайды.
Зерттеу жұмысының қалыптастыру кезеңінде болашақ мамандардың (бастауыш сынып мұғалімдерінің) өзін-өзі дамыту және өзіндік білім алу қабілетін диагностикалау үшін В.И. Андреевтің «Өзін-өзі дамыту мен өзіндік білім алу қабілетін бағалау әдістемесі» қолданылды.
Қалыптастыру кезеңінен кейін (әдістемелік семинарлар, арнайы бағдарлама арқылы жұмыс) нәтижелер қайта бағаланды.
Деректердің сипаттамалық статистикасы
Сауалнама нәтижелері бойынша жалпы ұпайлар есептелді. Төмендегі кестеде екі топтың орташа мәндері (mean), стандарттық ауытқуы (SD) және үлгі өлшемі (n) көрсетілген. Деректер нормальды үлестірімге жақын болғандықтан (Shapiro-Wilk тесті арқылы тексерілді, p > 0.05), параметрлік әдістер қолданылды.
Кесте  45
	Кезең
	Топ
	n
	Орташа (Mean)
	SD
	SE
	Мин
	Макс
	Медиана

	Кейін
	Бақылау
	61
	65.5
	8.4
	1.08
	46
	83
	66

	Кейін
	Эксперименттік
	58
	82.1
	7.1
	0.93
	68
	95
	82




Кесте   46  -  Шкалалар бойынша орташа мәндер (1–5 шкала)

	Шкала
	Кейін: Бақылау
	Кейін: Эксп.

	1. Мотивациялық
	3.48
	4.32

	2. Операциялық
	3.55
	4.28

	3. Рефлексивтік
	3.40
	4.15

	4. Бағалаулық
	3.43
	4.20

	Жалпы орташа (барлық шкала)
	3.47
	4.24

	
	
	




Сурет 37 - В.И. Андреевтің «Өзін-өзі дамыту мен өзіндік білім алу қабілетін бағалау әдістемесі»

Кесте  47 - t-тест: Тәуелсіз таңдамалар

	Салыстыру
	t-статистика
	df
	p-value

	Кейін: Бақылау vs Эксп.
	-11.66
	117
	3.05х10-21< 0.001



Талдау және интерпретация:
Қалыптастыру кезеңінен (эксперимент кейін): t = -11.66, p =3.05х10-21<0.001. H₀ қабылданбайды, H₁ қабылданады. Эксперименттік топтың өзін-өзі дамыту деңгейі бақылау тобына қарағанда айтарлықтай жоғары. Бұл әдістемелік жұмыстың (семинарлар, арнайы бағдарлама) тиімділігін дәлелдейді.
Қадамдық есептеу формуласы:

Қадамдық есептеу: ==65.5,  , = 82.1, =8.4, =7.1, 
t ≈ -11.66. |t| > 1.98, p - өте төмен, айырмашылық мәнді.
Қорыта келе, қалыптастыру экспериментінен кейін эксперименттік топта өзін-өзі дамыту қабілеті 82.1-ге дейін өсті: t(117) = -11.66, p < 0.001. Барлық 4 шкалада мәнді өзгерістер байқалды, бұл әдістеменің жоғары тиімділігін растайды.
Зерттеу жұмысының қалыптастыру кезеңінде болашақ мамандардың (бастауыш сынып мұғалімдерінің) өзін-өзі бақылау қабілетін диагностикалау үшін М. Снайдердің «Өзін-өзі бақылау деңгейін бағалау әдістемесі» қолданылды. Қалыптастыру кезеңінен кейін (әдістемелік семинарлар, арнайы бағдарлама арқылы жұмыс) нәтижелер қайта бағаланды.
Деректердің сипаттамалық статистикасы
Сауалнама нәтижелері бойынша жалпы ұпайлар есептелді. Төмендегі кестеде екі топтың орташа мәндері (mean), стандарттық ауытқуы (SD) және үлгі өлшемі (n) көрсетілген. Деректер нормальды үлестірімге жақын болғандықтан (Shapiro-Wilk тесті арқылы тексерілді, p > 0.05), параметрлік әдістер қолданылды.

Кесте  48

	Кезең
	Топ
	n
	Орташа (Mean)
	SD
	SE
	Мин
	Макс
	Медиана

	Кейін
	Бақылау
	61
	5.18
	1.8
	0.23
	2
	8
	5

	Кейін
	Эксперименттік
	58
	7.62
	1.4
	0.18
	5
	10
	8



Кесте  49 - t-тест: Тәуелсіз таңдамалар

	Салыстыру
	t-статистика
	df
	p-value

	Кейін: Бақылау vs Эксп.
	-8.28
	117
	2.88х10-13< 0.001



Талдау және интерпретация:
Қалыптастыру кезеңінен (эксперимент кейін): t = -8.28, p=2.88х10-13 <0.001. H₀ қабылданбайды, H₁ қабылданады. Эксперименттік топтың өзін-өзі бақылау деңгейі бақылау тобына қарағанда айтарлықтай жоғары. Бұл әдістемелік жұмыстың (семинарлар, арнайы бағдарлама) тиімділігін дәлелдейді.
Қадамдық есептеу формуласы:


Қадамдық есептеу: ==5.18,  , = 7.62, =1.8, =1.4, 
t ≈ -8.28. |t| > 1.98, p - өте төмен, айырмашылық мәнді.



Кесте   50 - Деңгейлер бойынша жиіліктер (төмен/орта/жоғары)

	Кезең
	Топ
	Төмен (0–3)
	Орта (4–6)
	Жоғары (7–10)
	Жиынтық

	Кейін
	Бақылау
	7
	39
	15
	61

	Кейін
	Эксперименттік
	1
	17
	40
	58

	
	
	
	
	
	



Сурет 38 - М.Снайдердің «Қарым-қатынаста өзіндік бағалау деңгейлерін анықтау»

Күтілетін мәндер (E) және (O-E)²/E



Кесте  51 - Кейінгі кезең (E - жалпы N=119)

	Топ
	Төмен
	Орта
	Жоғары

	Бақылау
	4.101
	28.706
	28.193

	Эксп.
	3.899
	27.294
	26.808


 χ² (кейін) = 2.050 + 3.692 + 6.174 + 2.156 + 3.883 + 6.493 = 24.446

Кесте  52 - χ² (деңгейлер: төмен/орта/жоғары, df=2)

	Кезең
	χ²
	p-value
	Критикалық мән (α=0.05)
	Шешім

	Кейін
	24.446
	4.91x10-6< 0.001
	5.99
	H₁ қабылданады



Кесте  53 - Статистикалық шешім

	Әдіс
	Кезең
	Статистика
	df
	p-value
	Шешім

	t-тест (жалпы ұпай)
	Дейін 
	t = -8.28
	117
	2.88х10-13 < 0.001
	H₁: айырмашылық бар

	χ² (деңгейлер)
	Кейін
	χ² = 24.446
	2
	4.91x10-6< 0.001
	H₁: айырмашылық бар


Қорыта келе, қалыптастыру экспериментінен кейін эксперименттік топта өзін-өзі бақылау 7.62-ге дейін өсті (жоғары деңгейге ауысу): t(117) = -8.28, p < 0.001; χ²(2) = 24.446, p < 0.001. Студенттердің 69%-ы жоғары деңгейге өтті, бұл әдістеменің жоғары тиімділігін растайды.
Зерттеу жұмысының анықтау кезеңінде болашақ мамандардың (бастауыш сынып мұғалімдерінің) педагогикалық рефлексия қабілетін диагностикалау үшін О.С.Анисимовтың «Педагогикалық рефлексияның қалыптасу деңгейін анықтау әдістемесі» қолданылды. Қалыптастыру кезеңінен кейін (әдістемелік семинарлар, арнайы бағдарлама арқылы жұмыс) нәтижелер қайта бағаланды.
Деректердің сипаттамалық статистикасы
Сауалнама нәтижелері бойынша жалпы ұпайлар есептелді. Төмендегі кестеде екі топтың орташа мәндері (mean), стандарттық ауытқуы (SD) және үлгі өлшемі (n) көрсетілген. Деректер нормальды үлестірімге жақын болғандықтан (Shapiro-Wilk тесті арқылы тексерілді, p > 0.05), параметрлік әдістер қолданылды.

Кесте  54 - Статистикалық сипаттама

	Кезең
	     Топ
	n
	Орташа (Mean)
	SD
	SE
	Мин
	Макс
	Медиана

	Кейін
	Бақылау
	61
	17.0
	4.2
	0.54
	9
	25
	17

	Кейін
	Эксперименттік
	58
	25.3
	3.5
	0.46
	18
	32
	26



Кесте 55 - t-тест: Тәуелсіз таңдамалар 

	Салыстыру
	t-статистика
	df
	p-value

	Кейін: Бақылау vs Эксп.
	-11.73
	117
	2.18x10-21< 0.001



Талдау және интерпретация:
Қалыптастыру кезеңінен (эксперимент кейін): t = -11.73, p=2.18x10-21<0.001. H₀ қабылданбайды, H₁ қабылданады. Эксперименттік топтың рефлексия деңгейі бақылау тобына қарағанда айтарлықтай жоғары. Бұл әдістемелік жұмыстың (семинарлар, арнайы бағдарлама) тиімділігін дәлелдейді.
Қадамдық есептеу формуласы:



Қадамдық есептеу: ==17.0,  , = 25.3, =4.2, =3.5, 
t ≈ -11.73. |t| > 1.98, p өте төмен, айырмашылық мәнді.


Кесте 56 – Көрсеткіштер

	Кезең
	Топ
	Төмен
	Орта
	Жоғары
	Жиынтық

	Кейін
	Бақылау
	11
	43
	7
	61

	
	Эксперименттік
	2
	15
	41
	58

	
	
	
	
	
	




Сурет 39 - О.С.Анисимовтың «Педагогикалық рефлексияның қалыптасу деңгейін анықтау әдістемесі»

Кейінгі кезең (N=119)
· Баған жиынтықтары: Төмен=11, Орта=58, Жоғары=50
· Жол жиынтықтары: Бақылау=61, Эксп.=58

Кесте 57 - Көрсеткіштер есептелуі

	Топ
	Төмен E
	Орта E
	Жоғары E

	Бақылау
	6.663
	29.731
	24.605

	Эксп.
	6.336
	28.269
	23.395



χ² (пост) = 2.822 + 5.922 + 12.596 + 2.967 + 6.228 + 13.248 = 43.78 

Кесте 58 - Статистикалық шешім

	Әдіс
	Статистика
	df
	p-value
	Шешім

	t-тест (жалпы ұпай)
	t = -11.73
	117
	2.18x10-21< 0.001
	H₁: айырмашылық бар

	χ² (деңгейлер)
	χ² = 43.78
	2
	3.108x10-10< 0.001
	H₁: айырмашылық бар



[bookmark: _Hlk217264923]Қорыта келе, қалыптастыру экспериментінен кейін эксперименттік топта рефлексия 25.3-ке дейін өсті (жоғары деңгейге ауысу): t(117) = -11.73, p < 0.001; χ²(2) = 43.78, p < 0.001. Студенттердің 74%-ы жоғары деңгейге өтті, бұл әдістеменің жоғары тиімділігін растайды.
Болашақ мамандарды бастауыш сынып бастауыш сынып оқушыларының коммуниткативтік дағдысын қалыптастыруға даярлаудың салыстырмалы көрсеткіштері деңгейінің сапалы өсуінің оң динамикасын айқын көрсететін жоғарыда келтірілген статистикалық мәліметтерге сүйене отырып, келесі қорытынды жасалады. 
[bookmark: _Hlk217727336]Болашақ мамандарды бастауыш сынып оқушыларының коммуникативтік дағдыларын қалыптастыруға даярлау мәселесіне арналып жасалған құрылымдық-мазмұндық модельді жүзеге асыруда сараланып алынған тұғырлар мен ұстанымдарды басшылыққа ала отырып, ұйымдастырылған оқыту мен оқу үдерісіндегі оқытушы мен білім алушы арасындағы субъектілік әрекеттестік, респонденттердің белсенділік әрекеттері, арнайы курс бағдарламасы мен бастауыш сынып оқушыларының коммуникативтік дағдыларын қалыптастыруға арналған ғылыми-әдістеменің ізденімпаздық пен шығармашылықпен жүзеге асырылуы студенттердің коммуникативтік дағдыны қалыптастыруға даярлығының тиімділігін арттырады.



























ҚОРЫТЫНДЫ

Болашақ мамандарды бастауыш сынып оқушыларының коммуникативтік дағдыларын қалыптастыруға даярлау бойынша жүргізілген теориялық және тәжірибелік зерттеу жұмысының нәтижелері төмендегідей қорытындылар жасауға мүмкіндік берді:
1. Зерттеу тақырыбы бойынша қоғамдық сұраныстан туындаған нормативтік құжаттар мен ғылыми еңбектерге жасалған талдау нәтижесінде, болашақ мамандарды бастауыш сынып оқушыларының коммуникативтік дағдыларын қалыптастыруға даярлау мәселесінің жоғары мектептегі кәсіби білім беру үдерісінде өзекті екендігі дәлелденді. Жоғары білім беру жүйесінде болашақ мамандарды бастауыш сынып оқушыларының коммуникативтік дағдыларын қалыптастыруға даярлаудың теориялық-әдіснамамлық негіздері философиялық, психологиялық-педагогикалық еңбектерді талдау арқылы айқындалды.  
2. Философиялық, психологиялық, педагогикалық еңбектердегі «коммуникация», «дағды», «коммуникативтік дағды» ұғымдары ғалымдардың тұжырымдамалары мен ой-пікірлеріне сүйеніп, теориялық тұрғыда негізделген анықтамалардың мәні мен мазмұны ашылады. «Коммуникация – әлеуметтің өзара танымдық әрекетте ақпараттың айналуы, ақпаратты алу, беру, сөйлесу, қатысымдық байланыстыру, тілдің көмегімен жүзеге асырылатын ой алмасу құралы ретіндегі қарым-қатынас»; «Дағды – білімді саналы меңгеруде оқу әрекетінде қажетті бөліктерін қайталап жаттығу арқылы саналы автоматты түрде қалыптасқан әрекет»; «Коммуникативтік дағды – бұл жеке тұлғаның адамдар арасындағы өзара әрекет пен қарым-қатынастың сан қырлы тетіктерін меңгеруімен сипатталатын, әлеуметтік ортаның әртүрлі жағдайларында тиімді ықпалдасуға мүмкіндік беретін кешенді қабілеттер, нақты мақсаттар мен құндылық бағдарлар, бейімділік, талант, еңбекқорлық, кәсіби міндеттерді шешу үшін қажетті деңгейі, маманның табысқа жетуге тұрақты ұмтылысы  сияқты тұлғаның жеке және кәсіби қасиеттерінің  жиынтығы» деп нақтылау жасалды. 
3. Болашақ мамандарды бастауыш сынып оқушыларының коммуникативтік дағдыларын қалыптастыруға даярлаудың психологиялық-педагогикалық ерекшеліктері шетелдік және отандық ғалымдардың еңбектеріне талдау жасау негізінде айқындалды. Психолог-педагог ғалымдардың зерттеулерінің қорытынды ой-пікірлеріне негізделіп, болашақ мамандарды бастауыш сынып оқушыларының коммуникативтік дағдыларын қалыптастыруға даярлау мәселесі зерделенді. 
[bookmark: _GoBack]4. Болашақ мамандарды бастауыш сынып оқушыларының коммуникативтік дағдысын қалыптастыруға даярлауда жүйелілік, іс-әрекеттік, тұлғалық-бағдарлы, синергетикалық, коммуникативтік, тәжірибеге бағдарлы тұғырлары негізге алынды. Студенттердің оқу-танымдық үдерісте өзін-өзі ұйымдастыруы мен жүзеге асыруға қойылатын талаптар түрінде оқушылардың коммуникативтік дағдыларын қалыптастыруға даярлауда ғылымилық, субъектілік, қатысымдық (коммуникативтік), оқыту үдерісінде сатылы-сабақтастық сақтау, құзыреттілік, тұтастық, шығармашылық-табыстылық, оқытудың прагматикалық бағыттылық, кәсіби бағыттылық ұстанымдары басшылыққа алынған құрылымдық-мазмұндық моделі жасалды. Ұсынылған модель негізінде болашақ мамандарды бастауыш сынып оқушыларының коммуникативтік дағдыларын қалыптастыруға даярлау үдерісінің өзара байланыстағы және өзара тәуелділіктегі мотивациялық, мазмұндық, рефлексиялық компоненттердің мазмұнымен бірлікте қарастырылады.
5. Болашақ мамандарды бастауыш сынып оқушыларының коммуникативтік дағдысын қалыптастыруға даярлаудың әдістемесін дайындау және тәжірибелік-эксперимент арқылы тиімділігі тексерілді. «6B01303 – Бастауыш білім ақпараттық-коммуникациялық технологиялармен» және «6В01302 – Бастауыш білім инновациямен» білім беру бағдарламаларының 3-курс студенттеріне арналған «Бастауыш сынып оқушыларының коммуникативтік дағдысын қалыптастыру» атты арнайы курсы мен дайындалған әдістемесі факультативтік сабақ ретінде ұйымдастырылды. Педагогикалық практика барысында бастауыш сынып оқушыларымен қазақ тілі мен әдебиеттік оқу пәнінен даярланған коммуникативтік дағдыны қалыптастыруға арналған тапсырмалар жүйесінен тұратын әдістемелік құралын пайдаланып, оқушылардың коммуникативтік дағдыларын қалыптастыруға мүмкіндік туғызылды. Қалыптастыру эксперименті барысында алынған эксперименттік топтағы көрсеткіштер бойынша болашақ мамандарды бастауыш сынып оқушыларының коммуникативтік дағдыларын қалыптастыруға даярлаудың нәтижесі анықтау экспериментінен әлдеқайда жоғары болды. 
Жүргізілген математикалық-статистикалық өңдеу алынған нәтижелердің дұрыстығын және зерттеу тақырыбына байланысты біздің дайындаған әдістеменің тиімділігін көрсетеді. Ұйымдастырылған тәжірибелік-эксперимент жұмыстардың нәтижелері болашақ мамандарды бастауыш сынып оқушыларының коммуникативтік дағдыларын қалыптастыруға даярлау әдістемесінің тиімділігін дәлелдеді. Эксперимент барысында алынған деректер ұсынылған әдістеменің нәтижелілігін көрсетіп, оның педагогикалық үдерісте тиімді екендігін айқындады.
Сонымен, болашақ мамандарды бастауыш сынып оқушыларының коммуникативтік дағдыларын қалыптастыруға даярлау біз ұсынған құрылымдық-мазмұндық модель негізінде әзірленген әдістеме арқылы жүзеге асырылып, зерттеу болжамының дұрыстығы тәжірибе жүзінде расталды.
Жүргізілген зерттеу нәтижелері негізінде төмендегідей ғылыми-әдістемелік ұсыныстар жасалды:
– жоғары педагогикалық оқу орындарында болашақ мұғалімдерді бастауыш сынып оқушыларының коммуникативтік дағдыларын қалыптастыруға даярлау мақсатында оқу-тәрбие үдерісінде тілдік әрекет түрлерін, сөйлеу дағдыларын және оқу сауаттылығын дамыту мәселелерін әдістемелік тұрғыда қарастырып, арнайы даярлық жұмыстарын ұйымдастыру;
– болашақ мамандарды даярлауда оқу-танымдық үдерісті ұйымдастыруға қажетті ақпараттық ресурстарды іздеу, жинақтау және қолдану, интернет-платформалар мен жасанды интеллект мүмкіндіктерін тиімді пайдалану бағытындағы жұмыстарды жоғары оқу орнында мақсатты түрде жүзеге асырылуын қамтамасыз ету;
– зерттеу барысында әзірленген «Бастауыш сынып оқушыларының коммуникативтік дағдыларын қалыптастыру» атты элективті курсы мен оны іске асыру әдістемесін теориялық және практикалық маңыздылығын негізге алып, 6В010200 – «Бастауышта оқыту педагогикасы мен әдістемесі» білім беру бағдарламасы бойынша білім алушылардың дәрістері мен семинар сабақтарында пайдалану жолға қойылса.
Зерттеу нәтижелері жоғары педагогикалық оқу орындарында мамандар даярлау жүйесін жетілдіруге, сондай-ақ осы бағыттағы келешек ғылыми ізденістерді дамытуға негіз болады деп санаймыз.
Зерттеу нысанының күрделілігіне байланысты мәселенің барлық қырларын толық қамту мүмкін болмады және қарасытырлған мәселе толықтай өз шешімін тапты деуге қиын. Перспективалық жолда болашақ бастауыш сынып мұғалімдерін коммуникативтік дағдыларды қалыптастыруға даярлау мәселесін кәсіби-практикалық тәжірибемен кіріктіре зерттеу, сондай-ақ бастауыш сынып оқушыларының коммуникативтік дағдыларын қалыптастыруда жасанды интеллект құралдарын қолдану бағытында арнайы зерттеулер жүргізу қажет екендігін айтуға болады.

ҚОСЫМША А

А.А.Реан мен В.А.Якуниннің «Студенттердің оқу мотивациясын диагностикалау  әдістеме сауалнамасы»

Әдістеменің мақсаты: Студенттердің оқу мотивациясын диагностикалау.
Әдістеменің сипаттамасы: Әдістеме А. А. Реан мен В. А. Якуниннің сауалнамасы негізінде жасалған. Жоғарыда аталған сауалнаманың 16 тұжырымына В.Г.Леонтьев бөлген оқу мотивтерін сипаттайтын мәлімдемелер, сондай-ақ студенттер мен оқушылардың сауалнамасы нәтижесінде Н.Ц. Бадмаева алған оқу мотивтерін сипаттайтын мәлімдемелер қосылды. Мұнда коммуникативті, кәсіби, оқу-танымдық, әлеуметтік мотивтер, сонымен қатар шығармашылық өзін-өзі жүзеге асыру, сәтсіздік пен беделден аулақ болу мотивтері шкалалары көрсетілген.
Нұсқаулық: 5 балдық жүйе бойынша оқу іс-әрекетінің келтірілген мотивтерін сіз үшін маңыздылығы бойынша бағалаңыз: 1 балл мотивтің ең төменгі мәніне, 5 балл максимумға сәйкес келеді. 
Әдістеме тексті
1. Мен таңдаған мамандықты ұнататындықтан үйренемін.
2. Болашақ кәсіби қызметтің сәттілігін қамтамасыз ету.
3. Маман болғым келеді.
4. Болашақ кәсіби қызмет саласына қатысты өзекті сұрақтарға жауап беру.
5. Мен өзімнің таңдаған мамандығыма деген бейімділігімді, қабілеттерімді толық пайдаланғым келеді.
6. Достарыммен бірге болу үшін.
7. Адамдармен жұмыс істеу үшін терең және жан-жақты білім болуы керек.
8. Себебі мен үздік студенттердің қатарында болғым келеді.
9. Себебі біздің оқу тобымыз институтта үздік болғанын қалаймын.
10. Танысу үшін және қызықты адамдармен қарым-қатынас жасау.
11. Өйткені алған білімім маған қажет нәрсенің бәріне қол жеткізуге мүмкіндік береді.
12. Таныстардың мен туралы, қабілетті, перспективалы адам ретінде пікірі өзгермеуі үшін институтты бітірген жөн.
13. Нашар оқығаны үшін сөгістен және жазалаудан аулақ болу.
14. Оқу ұжымының құрметті адамы болғым келеді.
15. Мен курстастарымнан қалғым келмейді, артта қалғандардың қатарында болғым келмейді.
16. Себебі менің болашақта материалдық қамтамасыз ету деңгейім оқудағы жетістікке байланысты.
17. Табысты оқу, "4" және "5" емтихандарын тапсыру.
18. Тек оқуды ұнатамын.
19. Институтқа түскеннен кейін оны бітіру үшін оқуға мәжбүр болады.
20. Кезекті сабақтарға үнемі дайын болу.
21. Нақты оқу сұрақтарына жауап беру үшін келесі курстарда оқуды сәтті жалғастырыңыз.
22. Мықты және берік білім алу үшін.
23. Себебі болашақта мамандығы бойынша ғылыми қызметпен айналысамын деп ойлаймын.
24. Кез-келген білім болашақ мамандықта пайдалы болады.
25. Себебі мен қоғамға көбірек пайда әкелгім келеді.
26. Жоғары білікті маман болу.
27. Жаңа нәрселерді үйрену үшін шығармашылық қызметпен айналысу.
28. Қоғамның дамуы, адамдардың өмірі мәселелеріне жауап беру.
29. Мұғалімдердің көзіне жақсы көріну үшін.
30. Ата-аналар мен басқалардың мақұлдауына қол жеткізіңіз.
31. Мен ата-анамның, мектептің алдындағы борышын өтеу үшін оқимын.
32. Өйткені білім маған сенімділік береді.
33. Себебі менің болашақ лауазымым оқудағы жетістікке байланысты.
34. Мен басқалардан жоғары дәрежеге ие болу үшін және жақсы бағалары бар диплом алғым келеді.
Шкалалар: оқу мотивтері – коммуникативті, қашу, бедел, кәсіби, шығармашылық өзін-өзі жүзеге асыру, оқу-танымдық, әлеуметтік мотивтер.
Әдістеме нәтижелерін интерпретациялау:
Шкала 1. Коммуникативті мотивтері: 7, 10, 14, 32. 
Шкала 2. Қашу мотивтері: 6, 12, 13, 15, 19. 
Шкала 3. Бедел мотивтері: 8, 9, 29, 30, 34. 
Шкала 4. Кәсіби мотивтері: 1, 2, 3, 4, 5, 26. 
Шкала 5. Шығармашылық өзін-өзі жүзеге асыру мотивтері: 27, 28. 
Шкала 6. Оқу-танымдық мотивтері: 17, 18, 20, 21, 22, 23, 24. 
Шкала 7. Әлеуметтік мотивтері: 11, 16, 25, 31, 33. 
Тестілеу нәтижелерін өңдеу кезінде орташа көрсеткішті бар әрбір сауалнама шкаласы бойынша есептеу қажет.

ЖАУАП ПАРАҒЫ
Т.А.Ә ___________________________________________________
Жасы _____           Мамандығы_____________________________

ҚОСЫМША Б

Л.Михельсонның (Ю.З. Гильбух бейімдеген) коммуникативтік дағды әдістемесі

Л.Михельсон тесті (аударма және бейімделу Ю.З.Гильбух) коммуникативтік құзыреттілік пен сапа деңгейін айқындаунегізгі коммуникативті дағдыларды қалыптастыру. Бұл тест жетістік сынағының бір түрі, яғнидұрыс жауабы бар тапсырма түріненегізделген. Тестте болжанады құзыреттілікке сәйкес келетін мінез-құлықтың кейбір анықтамалық нұсқасы, сенімді, серіктестік стиль – тиімді қарым-қатынас. Дәрежесі эталонға жуықтауды дұрыс жауаптар саны бойынша анықтауға болады. Қате жауаптар дұрыс емес "төменнен" (тәуелді) және дұрыс емес  "жоғарыдан" (агрессивті).
Сауалнамада 27 коммуникативті жағдайдың сипаттамасы бар. Әрқайсысына жағдайлар 5 мүмкін мінез-құлық ұсынылады. Біреуін таңдау керек, бұл жағдайда оған тән мінез-құлық тәсілі. Сіз екеуін таңдай алмайсыз немесе одан да көп нұсқалар немесе сауалнамада көрсетілмеген опцияны тағайындау.
Авторлар кілтті ұсынады, оның көмегімен сізтаңдалған жауап нұсқасы қандай жауап түріне жатады: сенімді,тәуелді немесе агрессивті.
Нәтижесінде дұрыс және бұрыс санын есептеу ұсынылады таңдалған жауаптардың жалпы санына пайыздық қатынаста жауаптар.
Егер "дұрыс" жауаптардың пайызы "дұрыс емес"жауаптардан көп болса
- тиімді байланыс қалыптасады, керісінше, егер аз болса-қалыптаспады.
Барлық мәселелерді авторлар коммуникативті жағдайлардың 5 түріне бөледі:

Кесте  Б.1

	серіктестің жағымды мәлімдемелеріне реакция қажет болатын жағдайлар
	жасөспірім (жоғары сынып оқушысы) теріс мәлімдемелерге жауап беруі керек жағдайлар
	жасөспірімге (жоғары сынып оқушысына) өтініш жасалатын жағдайлар
	әңгімелесу жағдайлары
	эмпатияны қажет ететін жағдайлар (басқа адамның сезімдері мен күйлерін түсіну

	1, 2, 11, 12 сұрақтар 
	3, 4, 5, 15, 23, 24 сұрақтар 
	6, 10, 14, 16, 17, 25 сұрақтар 
	13, 18, 19, 26, 27 сұрақтар
	7, 8, 9, 20, 21, 22 сұрақтар 



Нәтижелерді өңдеу және талдау:
Әрбір ұсынылған жағдайда диагноз қойылған адам кілтке сәйкес қандай байланыс әдісін таңдағанын ескеріңіз.Нәтижелерді талдаңыз: оның қандай дағдылары бар, қандаймінез-құлық түрі басым?
Шеберлік блоктары:

[image: ]

Сурет  Б.1 -  Кілт

[image: ]

Сурет  Б.2



Сауалнама нысаны
Нұсқаулық: сипатталған жағдайлардың әрқайсысын мұқият оқып шығыңыз және біреуін таңдаңыз ондағы мінез-құлық нұсқасы.
Бұл Сізге тән мінез-құлық болуы керек, сіз шынымен не істейсіз
мұндай жағдайларда не істеу керек деп ойлайсыз, не істеу керек.

1. Біреу сізге: "Мен сені керемет адам сияқты сезінемін" дейді. Сіз әдетте осындай жағдайлар:
а) " Жоқ, сен не! Мен олай емеспін";
б) күлімсіреп сөйлеңіз: "рахмет, Мен шынымен де керемет адаммын";
в)"рахмет" деп айтыңыз;
г) ештеңе айтпаңыз және қызарған кезде.
д) "Иә, мен басқалардан ерекшеленемін және жақсы жаққа"деп айтыңыз.
2. Сіз ойлаған әрекетті немесе әрекетті біреу жасайды керемет. Мұндай жағдайларда сіз әдетте:
а) бұл әрекет соншалықты керемет емес сияқты әрекет етіңіз және сонымен бірге "жақсы!»;
б) "бұл өте жақсы болды, бірақ мен нәтижелерді жақсы көрдім"деп айтыңыз;
в) ештеңе айтпа;
г) "Мен одан да жақсысын жасай аламын" деп айтыңыз;
д) "бұл өте керемет!»
3. Сіз өзіңізге ұнайтын іспен айналысасыз және сіз оны өте жақсы деп ойлайсыз
жарайды. Біреу: "маған бұл ұнамайды!"Әдетте мұндай жағдайларда сіз:
а) "Сен ақымақсың!»;
б) "менің ойымша, бұл жақсы бағалауға лайық"деп айтыңыз;
в) "Сіз дұрыс айтасыз" деп айтыңыз, бірақ сіз онымен келіспейсіз;
г) "менің ойымша, бұл керемет деңгей. Сіз бұл туралы не түсінесіз";
д) өзіңізді ренжітіп, жауап ретінде ештеңе айтпаңыз.
4. Сіз өзіңізбен бірге затты алып келуді ұмытып кеттіңіз, бірақ оны әкелдім деп ойладыңыз, біреу айтады Сізге: "сіз сондай созыласыз! Егер ол бекітілмеген болса, сіз де басыңызды Ұмытар едіңіз иығына". Әдетте сіз жауап бересіз:
а) айтыңыз: "қалай болғанда да, Мен сізден гөрі ақылдымын. Сонымен қатар, сіз мұны түсінесіз!»;
б) "иә, сіз дұрыссыз. Кейде мен созылу белгілері сияқты әрекет етемін";
в) "егер біреу созылып кетсе, бұл сіз" деп айтыңыз;
г) "барлық адамдардың кемшіліктері бар. Мен тек сол үшін мұндай бағалауға лайық емеспін,
мен бір нәрсені ұмытып кеттім";
д) ештеңе айтпаңыз немесе бұл мәлімдемені мүлдем елемеңіз.
5. Сіз кездесуге келіскен кез келген адам 30 минутқа кешігіп келді және бұл сізді ренжітті,
оның үстіне, бұл адам өзінің кешігуіне ешқандай түсініктеме бермейді. Жауап ретінде сіз әдетте:
а) "мені көп күткеніңізге ренжідім"деп айтыңыз;
б) "Сіз келгенде Мен бәрін ойладым"деп айтыңыз;
в) "бұл Мен сені соңғы рет күттім" деп айтыңыз;
г) бұл адамға ештеңе айтпаңыз;
д) "сіз уәде бердіңіз! Сіз қалай кешігіп келдіңіз!».
6. Сізге біреу сізге бір нәрсе жасауы керек. Әдетте мұндай жағдайларда сіз:
а) ешкімнен ештеңе сұрамаңыз;
б) "сіз мұны мен үшін жасауыңыз керек"деп айтыңыз;
в) "Мен үшін бір нәрсе жасай аласыз ба?"осыдан кейін сіз оның мәнін түсіндіресіз істер;
г) сізге бұл адамның қызметі қажет екенін аздап меңзеңіз;
д) "Мен мұны мен үшін жасағаныңызды қалаймын"деп айтыңыз.
7. Сіз біреудің ренжігенін білесіз. Әдетте мұндай жағдайларда сіз:
а) "сіз ренжіген сияқтысыз. Мен көмектесе алмаймын ба?»;
б) бұл адамның жанында болған кезде оның жағдайы туралы сөйлеспеңіз;
в) "сізде қандай да бір қиындық бар ма?»;
г) ештеңе айтпаңыз және бұл адамды өзіңізбен жалғыз қалдырыңыз;
д) күліп: "сіз жай ғана үлкен бала сияқтысыз!».

8. Сіз өзіңізді ренжіткендей сезінесіз, ал біреу: "сіз ренжіген сияқтысыз"дейді.
Әдетте мұндай жағдайларда сіз:
а) басыңызды теріс шайқаңыз немесе ешқандай реакция жасамаңыз;
б) "бұл Сіздің бизнесіңіз емес!»;
в) "Иә, мен аздап ренжідім. Қатысқаныңыз үшін рахмет";
г) "ұсақ-түйек" деп айтыңыз;
д) "мен ренжідім, мені жалғыз қалдыр"деп айтыңыз.
9. Басқалар жасаған қателік үшін сізді біреу айыптайды. Мұндай жағдайларда сіз әдетте:
а) "сіз жынды болдыңыз!»;
б) "бұл менің кінәм емес. Бұл қатені басқа біреу жасады";
в) "менің ойымша, бұл менің кінәм емес"деп айтыңыз;
г) "мені жалғыз қалдырыңыз, сіз не айтып тұрғаныңызды білмейсіз"деп айтыңыз;
д) өз кінәңізді қабылдаңыз немесе ештеңе айтпаңыз.
10. Біреу сізден бірдеңе жасауды сұрайды, бірақ сіз оны не үшін жасау керектігін білмейсіз.
Әдетте мұндай жағдайларда сіз:
а) "бұл мағынасы жоқ, Мен мұны істегім келмейді"деп айтыңыз.
б) өтінішті орындаңыз және ештеңе айтпаңыз.
в) "бұл ақымақтық; мен мұны жасамаймын"деп айтыңыз.
г) өтінішті орындамас бұрын: "мұның не үшін қажет екенін түсіндіріңізші
жасалуы керек";
д) "егер қаласаңыз...", содан кейін сіз өтінішті орындайсыз.
11. Біреу Сізге жасаған ісіңіз керемет деп ойлайтынын айтады. Мұндай жағдайларда
Сіз әдетте:
а) "Иә, Мен мұны әдетте басқа адамдарға қарағанда жақсы істеймін"деп айтыңыз;
б) "жоқ, бұл керемет болған жоқ"деп айтыңыз;
в) "Дұрыс, мен мұны ең жақсы істеп жатырмын"деп айтыңыз;
г)"рахмет" деп айтыңыз;
д) естігеніңізді елемеңіз және ештеңеге жауап бермеңіз.
12. Сізге біреу өте мейірімді болды. Әдетте мұндай жағдайларда сіз:
а) "Сіз маған өте мейірімді болдыңыз" деп айтыңыз;
б) бұл адам Сізге онша мейірімді емес сияқты әрекет етіңіз және "ИӘ" деп айтыңыз,
рахмет";
в) айтыңыз: "сіз маған өте жақсы қарадыңыз, бірақ мен лайықпын
көбірек";
г) бұл фактіні елемеңіз және ештеңе айтпаңыз;
д) "Сіз маған жақсы әрекет Етпедіңіз"деп айтыңыз.
13. Сіз досыңызбен өте қатты сөйлесесіз және біреу сізге: "Кешіріңіз, бірақ сіз
тым шулы әрекет етіңіз". Мұндай жағдайларда сіз әдетте:
а) әңгімені дереу тоқтатыңыз;
б) "егер сізге ұнамаса, осы жерден сәтсіздікке ұшыраңыз"деп айтыңыз;
в) "Кешіріңіз, мен тыныш сөйлесемін" деп айтыңыз, содан кейін әңгіме үнсіз өтеді
дауыспен;
г) "Кешіріңіз" деп айтыңыз және әңгімені тоқтатыңыз;
д) "бәрі жақсы" деп айтыңыз және қатты сөйлей беріңіз.
14. Сіз кезекте тұрсыз және сіздің алдыңызда біреу тұр. Әдетте мұндай жағдайларда сіз:
а) ешкімге жүгінбестен үнсіз түсініктеме беріңіз, мысалы: "кейбір адамдар
олар өте жүйке әрекет етеді";
б) "кезектің құйрығына түс!»;
в) бұл түрге ештеңе айтпаңыз;
г) қатты сөйлеңіз: "кезектен шығыңыз, сіз сахналадыңыз!»;
д) "Мен сізден бұрын кезек алдым. Өтінемін, кезектің соңында болыңыз".
15. Кез-келген адам сізге ұнамайтын және сізді күШті ететін нәрсе жасайды
тітіркену. Әдетте мұндай жағдайларда сіз:
а) айқайлаңыз: "Сіз ақымақсыз, Мен сізді жек көремін!»;
б) "Мен саған ашуланамын. Маған сенің істегенің ұнамайды";
в) бұл іске зиян келтіру үшін әрекет етіңіз, бірақ бұл түрге ештеңе айтпаңыз;
г) "Мен ашуланамын. Сіз маған ұнамайсыз";
д) бұл оқиғаны елемеңіз және бұл түрге ештеңе айтпаңыз.
16. Кез-келген адамда сіз қолданғыңыз келетін нәрсе бар. Әдетте мұндай жағдайларда
Сіз:
а) Бұл адамға сізге осы нәрсені беруін айтыңыз;
б) барлық өтініштерден аулақ болыңыз;
в) сіз бұл затты таңдайсыз;
г) бұл адамға берілген затты пайдаланғыңыз келетінін айтыңыз, содан кейін
одан сұраңыз;
д) бұл зат туралы ойланыңыз, бірақ оны пайдалану үшін сұрамаңыз.
17. Біреу сізден уақытша затты ала ала ма деп сұрайды
пайдалану, бірақ бұл жаңа зат болғандықтан, сіз оны қарызға алғыңыз келмейді. Мұндай
сіз әдетте:
а) "Жоқ, Мен оны жаңа ғана алып шықтым және онымен ажырасқым келмейді; мүмкін бір кездеодан кейін";
б) "Мен оны бергім келмейді, бірақ сіз оны пайдалана аласыз"деп айтыңыз.
в) "жоқ, өзіңдікін ал!»;
г) бұл затты қалауыңызға қарсы қарызға алыңыз;
д) "сіз жынды болдыңыз!».
18. Кейбір адамдар сізге ұнайтын және сіз қалайтын хобби туралы әңгімелеседі
әңгімеге қосылыңыз. Мұндай жағдайларда сіз әдетте:
а) ештеңе айтпа;
б) әңгімені үзіп, осы хоббидегі жетістіктеріңіз туралы бірден айта бастаңыз;
в) топқа жақындаңыз және ыңғайлы жағдайда әңгімеге кіріңіз;
г) жақындаңыз және әңгімелесушілердің сізге назар аударуын күтіңіз;
д) әңгімені үзіп, бірден сізге қаншалықты ұнайтыны туралы айта бастаңыз хобби.
19. Сіз өзіңіздің хоббиіңізбен айналысасыз және біреу: "Сіз не істеп жатырсыз?"Әдетте Сіз:
а) "О, бұл ұсақ-түйек"деп айтыңыз. Немесе: "иә, ерекше ештеңе жоқ";
б) " кедергі жасамаңыз, менің бос емес екенімді көрмейсіз бе?»;
в) үнсіз жұмыс істеуді жалғастырыңыз;
г) "бұл сізге мүлдем қатысы жоқ" деп айтыңыз;
д) жұмысты тоқтатып, нақты не істеп жатқаныңызды түсіндіріңіз.

20. Сіз сүрініп, құлап жатқан адамды көресіз. Мұндай жағдайларда сіз:
а) күліп: "неге аяғыңның астына қарамайсың?»;
б) "сізде бәрі жақсы ма? Мүмкін мен сіз үшін бірдеңе істей аламын ба?»;
в) Сіз: "не болды?»;
г) "мұның бәрі тротуардағы сиқыршылар" деп айтыңыз;
д) бұл оқиғаға ешқандай реакция жасамаңыз.
21. Сіз басыңызды сөреге соғып, соққыны толтырдыңыз. Біреу: "бәрі сізбен бірге
ЖАРАЙДЫ МА?"Әдетте Сіз:
а) "мен өзімді керемет сезінемін. Мені жалғыз қалдырыңыз!»;
б) бұл адамды елемей ештеңе айтпаңыз;
в) "неге сіз өз ісіңізбен айналыспайсыз?»;
г) "жоқ, Мен басымды көгерттім, маған назар аударғаныңыз үшін рахмет" деп айтыңыз;
д) "ұсақ-түйек, менде бәрі болады" деп айтыңыз.
22. Сіз қателік жібердіңіз, бірақ оның кінәсі басқа біреуге жүктелген. Әдетте мұндай
сіз:
а) ештеңе айтпа;
б) "бұл олардың қателігі!»;
в) "Мен бұл қатені жібердім" деп айтыңыз;
г) "менің ойымша, бұл адам жасаған жоқ" деп айтыңыз;
д) "бұл олардың ащы үлесі"деп айтыңыз.
23. Сіз біреудің Сіздің мекен-жайыңызға айтқан сөздеріне ренжідіңіз. Мұндай
сіз әдетте:
а) ол сізді ренжіткенін айтпай, ол адамнан алыстаңыз;
б) бұл адамға бұдан былай батыл болмауын талап етіңіз;
в) өзіңізді ренжіткен болсаңыз да, бұл адамға ештеңе айтпаңыз;
г) өз кезегінде бұл адамды қорлаңыз, оны атымен атаңыз;
д) бұл адамға оның айтқанын ұнатпайтыныңызды және ол қажет емес екенін айтыңыз
мұны қайтадан жасаңыз.
24. Сіз сөйлеген кезде біреу жиі сөзін бөледі. Әдетте мұндай жағдайларда сіз:
а) "Кешіріңіз, бірақ мен айтқанымды аяқтағым келеді"деп айтыңыз;
б) "олай жасамаңыз. Мен әңгімемді жалғастыра аламын ба?»;
в) бұл адамның әңгімесін жалғастыра отырып, оның сөзін бөліңіз;
г) басқа адамға өз сөзін жалғастыруға мүмкіндік беру арқылы ештеңе айтпаңыз;
д) "үндеме! Сіз менің сөзімді бөлдіңіз!»
25. Біреу сізден жоспарларыңызды жүзеге асыруға кедергі болатын нәрсе жасауды сұрайды. В
бұл шарттарда сіз әдетте:
а) "менде басқа жоспарлар болды, бірақ мен сіз қалаған нәрсені жасаймын"деп айтыңыз;
б) "ешбір жағдайда! Басқа біреуді іздеңіз";
в) "Жарайды, мен сенің қалағаныңды істеймін" деп айт;
г) "кетіңіз, мені жалғыз қалдырыңыз"деп айтыңыз;
д) "мен басқа жоспарларды жүзеге асыра бастадым. Мүмкін, бір кездебодан кейін".
26. Сіз кездескіңіз келетін және танысқыңыз келетін адамды көресіз. Бұл жағдайда сіз әдетте:
а) Бұл адамды қуана шақырып, оған қарай жүріңіз;
б) бұл адамға жақындаңыз, өзіңізді таныстырыңыз және онымен сөйлесуді бастаңыз;
в) бұл адамға жақындаңыз және оның сізбен сөйлесуін күтіңіз;
г) осы адамға жақындап, жасалған үлкен істер туралы айта бастаңыз
Сіз;
д) бұл адамға ештеңе айтпаңыз.

27. Сіз бұрын кездестірмеген адам тоқтап, сізді айқайлайды
"Сәлем!"Мұндай жағдайларда сіз әдетте:
а) "сізге не керек?»;
б) ештеңе айтпа;
в) "мені жалғыз қалдырыңыз"деп айтыңыз;
г) жауап ретінде "Сәлем!", өзіңізді таныстырыңыз және сол адамнан өзін таныстыруын сұраңыз
өз кезегінде;
д) басыңды иіп, "сәлем!"және өтіп бара жатырсыз.



ҚОСЫМША В

Бұл әдістеме В. И. Андреев тарапынан әзірленген және жеке тұлғаның өзін-өзі білім алу мен өзін-өзі дамыту қабілеттерінің деңгейі
Өзін-өзі білім алу және өзін-өзі дамыту қабілеттерін диагностикалау әдістемесі. 
Нұсқаулық.
Өзіңіздің өзін-өзі білім алу және өзін-өзі дамыту қабілеттеріңізді тексеріңіз. Әдістемедегі әрбір сұраққа берілген жауап нұсқаларының біреуін таңдаңыз.
1. Достарыңыз сізді не үшін бағалайды?
а) адал әрі сенімді дос болғаным үшін;
б) күшті, қиын сәтте оларды қорғай алатындығым үшін;
в) жан-жақты білімді, қызықты әңгімелесуші болғаным үшін.
2. Салыстырмалы өзін-өзі бағалау негізінде өзіңізге ең сәйкес келетін сипаттаманы таңдаңыз:
а) мақсатқа ұмтылғыш;
б) еңбекқор;
в) жауапкершілігі жоғары, елгезек.
3. Жеке күнделік жүргізу, жұмысыңызды жылға, айға, алдағы аптаға, күнге жоспарлау идеясына қалай қарайсыз?
а) көбіне бұл уақытты босқа өткізу деп ойлаймын;
б) жасап көрдім, бірақ жүйелі түрде емес;
в) оң қараймын, себебі мен мұны бұрыннан жасап келемін.
4. Сізге кәсіби тұрғыда өзін-өзі жетілдіруге, жақсы оқуға ең көп не кедергі келтіреді?
а) уақыттың жеткіліксіздігі;
б) қолайлы әдебиеттің болмауы;
в) ерік-жігер мен табандылықтың әрдайым жетіспеуі.
5. Қателіктеріңіз бен олқылықтарыңыздың әдеттегі себептері қандай?
а) зейінсіздік;
б) өз қабілеттерімді асыра бағалаймын;
в) нақты білмеймін.
6. Салыстырмалы өзін-өзі бағалау негізінде өзіңізге ең сәйкес келетін сипаттаманы таңдаңыз:
а) табанды;
б) шыдамды, бір іске ұзақ отыра алатын;
в) мейірімді.
7. Салыстырмалы өзін-өзі бағалау негізінде өзіңізге ең сәйкес келетін сипаттаманы таңдаңыз:
а) шешімді;
б) білгіш, ізденімпаз;
в) әділ.
8. Салыстырмалы өзін-өзі бағалау негізінде өзіңізге ең сәйкес келетін сипаттаманы таңдаңыз:
а) идеялар генераторы;
б) сыншы;
в) ұйымдастырушы.
9. Салыстырмалы өзін-өзі бағалау негізінде сізде қай қасиеттер көбірек дамығанын таңдаңыз:
а) ерік күші;
б) жады;
в) жауапкершілік, міндеттілік.
10. Бос уақытыңыз пайда болғанда көбіне не істейсіз?
а) сүйікті ісіммен айналысамын, хоббиім бар;
б) көркем әдебиет оқимын;
в) достарыммен немесе отбасыммен уақыт өткіземін.
11. Соңғы кезде төмендегі қай сала сіз үшін танымдық қызығушылық тудырады?
а) ғылыми фантастика;
б) дін;
в) психология.
12. Өзіңізді қай салада барынша жүзеге асыра алар едіңіз?
а) спортшы ретінде;
б) ғалым ретінде;
в) суретші ретінде.
13. Мұғалімдер сізді көбіне қалай бағалайды немесе бағалаған?
а) еңбекқор;
б) зерек;
в) тәртіпті.
14. Төмендегі үш қағиданың қайсысы сізге ең жақын және сіз оны жиі ұстанасыз?
а) өмірден ләззат алып өмір сүру;
б) көбірек білу және істей алу үшін өмір сүру;
в) өмір сүру — оңай емес.
15. Төмендегілердің қайсысы сіздің идеалыңызға жақын?
а) дені сау, рухы мықты адам;
б) көп білетін және көп істей алатын адам;
в) тәуелсіз әрі өзіне сенімді адам.
16. Өмірде кәсіби және жеке тұрғыда армандағаныңызға жете аламын деп ойлайсыз ба?
а) иә, жетемін деп ойлаймын;
б) үлкен ықтималдықпен, иә;
в) сәтіне қарай.
17. Қандай фильмдер сізге көбірек ұнайды?
а) шытырман оқиғалы-романтикалық;
б) комедиялық-ойын-сауықтық;
в) философиялық.
18. Елестетіп көріңіз: сіз бір миллиард табыс таптыңыз. Оны қайда жұмсар едіңіз?
а) саяхаттап, әлемді аралар едім;
б) шетелде оқуға кетер едім немесе сүйікті ісіме қаржы салар едім;
в) бассейні бар коттедж, жиһаз, сәнді көлік сатып алып, өз рахатыма өмір сүрер едім.
Тест сұрақтарына берген жауаптарыңыз төмендегідей бағаланады:

Кесте В.1

	Сұрақтар
	Жауаптарды бағалау балдары
	Сұрақтар
	Жауаптарды бағалау балдары

	1
	а) 2 б) 1 в) 3
	10
	а) 2 б) 3 в) 1

	2
	а) 3 б) 2 в) 1
	11
	а) 1 б) 2 в) 3

	3
	а) 1 б)2 в)3
	12
	а) 1 б) 3 в) 2

	4
	а) 3 б) 2 в) 1
	13
	а) 3 б) 2 в) 1

	5
	а) 2 6)3 в) 1
	14
	а) 1 б) 3 в) 2

	6
	а) 3 б) 2 в) 1
	15
	а) 1 б) 3 в) 2

	7
	а) 2 б) 3 в) 1
	16
	а) 3 б) 2 в) 1

	8
	а) 3 б) 2 в) 1
	17
	а) 2 б) 1 в) 3

	9
	а) 2 б) 3 в) 1
	18
	а) 2 б) 3 в) 1


Тестілеу нәтижелері бойынша сіз өзіңіздің өзін-өзі дамыту және өзін-өзі білім алу қабілетіңіздің деңгейін анықтай аласыз.

Кесте В.2

	Өзін-өзі дамыту және өзін-өзі білім алуға қатысты жинақталған балл саны
	Қабілеттер деңгейі

	18-25
	1 – өте төмен деңгей

	26-28
	2 - төмен

	29-31
	3 – орташадан төмен

	32-34
	4 - орташадан сәл төмен

	35-37
	5 – орташа деңгей 

	38-40
	6 – орташадан сәл жоғары

	41-43
	7 – орташадан жоғары

	44-46
	8 – жоғары деңгей 

	47-50
	9 – өте жоғары деңгей 

	51-54
	10 – ең жоғары деңгей




ҚОСЫМША Г

М.Снайдердің «Қарым-қатынаста өзіндік бағалау деңгейлерін анықтау» әдістемесі
Мақсаты:
Коммуникативтік өзін-өзі бақылау деңгейін анықтау.
Әдістеменің сипаттамасы
Бұл әдістеме коммуникативтік өзін-өзі бақылаудың құрамдас бөліктерін анықтауға бағытталған үш бөлек тесттен тұрады:
· коммуникативтік бақылау,
· тыңдай білу дағдысы,
· әңгімелесушіні ести білу дағдысы.
Коммуникативтік өзін-өзі бақылау — адамның өз-өзін, ішкі күйін және эмоцияларының сыртқы көрінісін бақылау қабілеті.
Снайдердің көзқарасы бойынша, коммуникативтік бақылауы жоғары адамдар өздерін қай жерде және қалай ұстау керектігін жақсы біледі және мінез-құлқын осы талаптарға сәйкес үнемі қадағалап отырады. Күтпеген жағдайлар оларды тітіркендіреді, себебі олар спонтанды әрекетке бейім емес.
Ал коммуникативтік бақылауы төмен адамдар, керісінше, еркін, болжап болмайтын, ашық келеді. Бұл ерекшеліктер көбіне қалыптасқан тұрақты «Мен» бейнесімен және адекватты өзін-өзі бағалаумен байланысты.
Тест
Коммуникативтік бақылау
Нұсқаулық
Сізге кейбір жағдайларға берілетін реакцияларды сипаттайтын он сөйлем ұсынылады. Оларды мұқият оқып шығып, өзіңізге сәйкес келетін-келмейтінін бағалаңыз.
Егер сөйлем сізге дұрыс деп көрінсе, нөмірінің қасына «+» белгісін, ал дұрыс емес деп есептесеңіз «-» белгісін қойыңыз.
Типтік сауалнама
1. Басқа адамдардың әдеттеріне еліктеу өнері маған қиын сияқты көрінеді.
2. Айналадағылардың назарын аудару немесе көңілін көтеру үшін кейде әдейі ақымақтық жасауым мүмкін.
3. Менен жаман актер шықпас еді.
4. Кейде басқа адамдар менің шын мәнінде сезінгенімнен де тереңірек уайымдайды деп ойлайды.
5. Компанияда мен сирек назар ортасында боламын.
6. Әртүрлі жағдайларда және әртүрлі адамдармен қарым-қатынаста мен өзімді мүлде басқаша ұстаймын.
7. Мен тек өзім шын сенетін нәрсені ғана қорғай аламын.
8. Істерде және адамдармен қарым-қатынаста табысқа жету үшін, мені қалай көргісі келсе, солай болуға тырысамын.
9. Ұната қоймайтын адамдармен де мен достық қарым-қатынаста бола аламын.
10. Мен әрдайым сырт көзге көрінгендей бола бермеймін.
Нәтижелерді өңдеу
1, 5, 7-сұрақтарға «-» жауабы үшін және қалған барлық сұрақтарға «+» жауабы үшін 1 балл беріледі.
Жалпы балл санын есептеңіз.
Нәтижелерді интерпретациялау
0–3 балл — коммуникативтік бақылау деңгейі төмен.
Сіздің мінез-құлқыңыз тұрақты, болжамды және көп жағдайда әдеп ережелерімен анықталады. Сіз жағдайға бейімделу үшін өзгеру қажет деп санамайсыз. Сонымен қатар, қарым-қатынаста шынайы ашыла аласыз. Алайда кейбіреулер сізді турашылдығыңыз үшін «ыңғайсыз» деп қабылдауы мүмкін.
4–6 балл — коммуникативтік бақылау деңгейі орташа.
Сіз шынайысыз, мінез-құлқыңызды құра отырып, басқа адамдардың ерекшеліктерін ескересіз, бірақ эмоцияларыңызды тежеуде кейде әлсіздік танытып, айналадағыларға жайсыздық тудыруыңыз мүмкін.
7–10 балл — коммуникативтік бақылау деңгейі жоғары.
Сіз кез келген рөлге оңай кіре аласыз. Мінез-құлқыңыздың икемділігі жағдайдағы кез келген өзгеріске бейімделуге мүмкіндік береді. Сонымен қатар, сіз өзіңіз туралы айналадағыларда қандай әсер қалдыратыныңызды алдын ала болжай аласыз.
 




ҚОСЫМША  Д

О.С. Анисимов әдістемесі бойынша «Педагогикалық рефлексияның қалыптасу деңгейін анықтау»

Мақсаты: Бұл әдістеме педагогикалық ұжымды диагностикалау үшін әзірленген және тәжірибе барысында педагогикалық тәжірибесі бар жоғарғы курс студенттеріне қолданылады. Әдістеме сұрақнамадан тұрады, ол рефлексияны үш критерий бойынша зерттейді: жеке тұлғаның рефлексивтілік деңгейі, жеке тұлғаның коллективтік деңгейі және жеке тұлғаның өзіне сыншылдық деңгейі.
Айта кету керек, О.С. Анисимов әдістемесі көбінесе ойлау рефлексивтілігін анықтауға бағытталған. Осылайша, әдістеме арқылы тұлғалық, интеллектуалдық және кооперативтік компоненттердің дамуы деңгейін диагностикалауға болады.
Сонымен қатар, рефлексивтік қабілеттердің құрылымдық компоненттерін диагностикалауға арналған құралдарды – өзін-өзі тану, өзін-өзі талдау, өзін-өзі бағалау, өзін-өзі дамыту және эмпатияны қосу маңызды деп саналады. Бұл факторлар болашақ педагогтың кәсіби компетенцияларын дамытуда шешуші рөл атқарады.
Нұсқаулық
Өзіңізді тереңірек түсіну мақсатында төмендегі сұрақтарға жауап беру ұсынылады. Жауап беруде тіркеу парағында келісім болса «+», келіспесеңіз «-» белгісін қойыңыз. Есіңізде болсын, дұрыс немесе қате жауаптар жоқ.
Сұрақтар
1. Сіздің әрекетіңізді талдау туысқандарыңызбен татуласуға себеп болды ма?
2. Өз кемшіліктеріңізді талдап, оларды өзгертуге шешім қабылдаған соң рухани құндылықтарыңыз өзгерді ме?
3. Қақтығысты жағдайларда өз мінез-құлқыңызды жиі талдайсыз ба?
4. Қақтығыс жағдайында мінез-құлқыңыз эмоционалды күйіңізге тәуелді болады ма?
5. Өзіңізді елестетіп, таныс емес сәтсіз адам орнына қойып көресіз бе?
6. Өз сәтсіздіктеріңіздің себептерін талдайсыз ба?
7. Сәтсіз адаммен кездесуді ұзақ уақыт еске аласыз ба?
8. Мәселелер туындамаған жағдайда да өз мінез-құлқыңызды талдауға тырысасыз ба?
9. Бұл өзіңізді түсіну қажеттілігімен байланысты деп ойлайсыз ба?
10. Өз мінез-құлқыңызды басқалармен салыстыру үшін талдайсыз ба?
11. Жағдайды талдау бұрын қабылдаған шешімдерді немесе көзқарасыңызды өзгертуге себеп болды ма?
12. Өз әрекеттеріңіздің себептерін жиі аңғарасыз ба?
13. Айналадағы адамдардың мінез-құлқын талдап, өзіңізді талдаудан қашасыз ба?
14. Өз мінез-құлқыңыздың себептерін анықтауға тырысасыз ба?
15. Сіз үшін белгілі бір мәселе бойынша беделді адамның пікірі біржақты дұрыс деп санайсыз ба?
16. Беделді адамдардың пікірін талдауға тырысасыз ба?
17. Беделді адам немесе топ позициясын сыни тұрғыдан талдайсыз ба?
18. Беделді адамның пікіріне қарсы өз аргументтеріңізді ұсынасыз ба?
19. Әдетте сіздің пікіріңіз беделді адамның пікіріне сәйкес келе ме?
20. Өзіңізге қатысты шешілмеген өмірлік қайшылықтардың себебін іздеуге тырысасыз ба?
21. Қоғамда қабылданған адам құндылықтарын сыни тұрғыдан қарастырасыз ба?
22. Қоғамдық пікір сізге ойлаудың белгілі бір үлгісін таңуға әсер ете ме?
23. Өзіңіздің мінез-құлқыңызды талдау әрқашан дұрыс шешім қабылдауға әкеледі деп санайсыз ба?
24. Теріс эмоциялар тудыруы мүмкін болған жағдайда өз немесе басқа адамдардың мінез-құлқын талдауға тырысасыз ба?
25. Өзіңізді басқалармен салыстыра отырып, олардың мінез-құлқы туралы ойланасыз ба?
26. Қақтығыс жағдайында бөтен адамның орнын алып, оны өз орныңызбен салыстыруға тырысасыз ба?
27. Өз ойларыңыз бен сезімдеріңізді жазатын күнделіктер жүргіздіңіз бе?
28. Өз сәтсіздіктеріңізді талдай отырып, өз мінез-құлқыңызды бағалайсыз ба?
29. Сәтсіздіктерді талдау кезінде көбіне әлеуметтік жағдайдағы ретсіздікті кінәлайсыз ба?
30. Мінез-құлқыңызды талдауда эмоциялық бағалау басым ба?
31. Өз мінез-құлқыңызды талдауда сөздік логика басым ба?
32. Қоғам сізге белгілі бір мінез-құлық үлгісін таңуға мәжбүрлей ала ма?
33. Сізге сән, киім стилі сияқты ұсыныстарға міндетті түрде бағыну керек пе?
34. Өз мінез-құлқыңызды талдап, адамдармен қарым-қатынасты өзгертесіз бе?
Нәтижелерді өңдеу

Диагностика нәтижелері кілтпен салыстырылады. Кілтпен сәйкес жауап 1 балл, сәйкес келмегені 0 балл есептеледі. Барлық баллдар қосылады.
0–11 балл — рефлексияның дамуы төмен деңгейде.
12–22 балл — рефлексияның орташа деңгейі.
23–34 балл — рефлексияның жоғары деңгейі.

1. Коммуникативті мотивтер	
Бақылау тобы	Эксперименттік топ	3.82	3.78	2. Кәсіби мотивтер	
Бақылау тобы	Эксперименттік топ	4.1500000000000004	4.0999999999999996	3. Оқу-танымдық мотивтер	
Бақылау тобы	Эксперименттік топ	3.65	3.6	4. Әлеуметтік мотивтер	
Бақылау тобы	Эксперименттік топ	3.4	3.38	5. Шығармашылық өзін-өзі жүзеге асыру	
Бақылау тобы	Эксперименттік топ	3.55	3.52	6. Сәтсіздіктен қашу	
Бақылау тобы	Эксперименттік топ	2.8	2.85	7. Беделден аулақ болу	
Бақылау тобы	Эксперименттік топ	2.65	2.7	



Бақылау тобы	
Сенімді	Тәуелді	Агрессивті	780	519	348	Эксперименттік топ	
Сенімді	Тәуелді	Агрессивті	725	510	331	



Бақылау тобы	
Мотивациялық	Операциялық	Рефлексивтік	Бағалаулық	3.45	3.52	3.38	3.41	Эксперименттік топ	
Мотивациялық	Операциялық	Рефлексивтік	Бағалаулық	3.42	3.48	3.35	3.38	



Бақылау тобы	
Төмен	Орта	Жоғары	8	38	15	Эксперименттік топ	
Төмен	Орта	Жоғары	9	37	12	



Бақылау тобы	
Төмен	Орта	Жоғары	12	42	7	Эксперименттік топ	
Төмен	Орта	Жоғары	13	40	5	



1. Коммуникативті мотивтер	
Бақылау тобы	Эксперименттік топ	3.85	4.5199999999999996	2. Кәсіби мотивтер	
Бақылау тобы	Эксперименттік топ	4.18	4.68	3. Оқу-танымдық мотивтер	
Бақылау тобы	Эксперименттік топ	3.68	4.45	4. Әлеуметтік мотивтер	
Бақылау тобы	Эксперименттік топ	3.42	3.85	5. Шығармашылық өзін-өзі жүзеге асыру	
Бақылау тобы	Эксперименттік топ	3.58	4.3	6. Сәтсіздіктен қашу	
Бақылау тобы	Эксперименттік топ	2.78	2.6	7. Беделден аулақ болу	
Бақылау тобы	Эксперименттік топ	2.62	2.5	



Бақылау тобы	
Сенімді	Тәуелді	Агрессивті	780	510	357	Эксперименттік топ	
Сенімді	Тәуелді	Агрессивті	1183	244	139	



Бақылау тобы	
Мотивациялық	Операциялық	Рефлексивтік	Бағалаулық	3.48	3.55	3.43	3.47	Эксперименттік топ	
Мотивациялық	Операциялық	Рефлексивтік	Бағалаулық	4.32	4.28	4.2	4.24	



Бақылау тобы	
Төмен	Орта	Жоғары	7	39	15	Эксперименттік топ	
Төмен	Орта	Жоғары	1	17	40	



Бақылау тобы	
Төмен	Орта	Жоғары	11	43	7	Эксперименттік топ	
Төмен	Орта	Жоғары	2	15	41	

1.   Құрдасынан зейін белгілерін (комплименттерді) көрсете және  қабылдай білу  -   1,   2, 11,   12   сұрақтар .  

2.   Әділ сынға жауап беру - сұрақтар 4,   13   сұрақтар .  

3.   Әділетсіз сынға жауап беру   -   3,   9.  

4.   Әңгімелесуші тарапынан ренжітетін, арандататын мінез - құлыққа  жауап беру   -   вопросы 5,   14, 15,   23,   24.  

5.   Құрдасына өтінішпен жүгіне білу   -   вопросы 6,   16.  

6.   Біреудің   өтінішінен   бас   тарту ,  "жоқ"деп   жауап   беру  қабілеті -   сұрақтар  10,   17,   25.  

7.   Жанашырлық, қолдау көрсету қабілеті - сұрақтар 7, 20.  

 

 

10.   Сізбен байланысу әрекетіне жауап беру - сұрақтар  19,   27.  

9.   Басқ а адаммен байланыс жасай білу,  б айланыс  -   сұрақтар   18,   26.  

8.   Өз   құрдастарының   жанашырлығы   мен   қолдауын   қабылдай   білу - сұрақтар   8, 21.  

